
DIN NOU DESPRE JUNG 


ARGUMENT 


De ce simt nevoia să-l readuc pe Jung în atenţia cititorilor când este lesne de constatat că 
opera şi istoria lui de viaţă au încă ecouri foarte puternice, mai ales după lansarea pe 
piaţă a autobiografiei spirituale a autorului. Cartea Roşie? De ce ţin să-l readuc pe Jung în 
atenţia cercetătorilor din domeniul umanist, de asemenea după apariţia Cărţii Roşiii când 
mediul academic occidental cunoaşte un reviriment incontestabil al studiilor dedicate 
atât psihologului şi terapeutului Cari Gustav Jung, dar şi - sau, poate, mai ales - 
gnosticului, metafizicianului, istoricului şi analistului fenomenului religios, 
antropologului şi „psihagogului'' Cari Gustav Jung? De ce simt nevoia să scriu despre un 
Jung al publicului larg, nemonopolizat de un mediu sau altul al spaţiului academic? 
Pentru a-1 aşeza într-o nouă lumină, pentru a-1 aborda dintr-o nouă perspectivă, pentru a- 
1 plasa într-un alt context decât presupune exegeza operei sale sau abordarea de tip 
biografic. Deşi ambele tipuri de cercetare vor fi prezente în această carte, totuşi, pentru a 
fi accesibile publicului larg, ele vor fi dedramatizate ca genuri, pe de o parte, şi 
hibridizate, fixate altfel, pe de alta. 

După apariţia Cărţii Roşii revenirea la Jung mi se pare absolut necesară, aşa cum necesară 
mi se pare şi explorarea - din perspectiva demersului iniţiat de Jung în autobiografia lui 
spirituală - a unor documente de cultură orală al căror autor este Jung, mai puţin 
cunoscute în România, înregistrate şi transcrise de participanţii la seminariile de formare 
în psihologia analitică, prin care-1 auzim pe maestru adresându-li-se discipolilor, 
răspunzând întrebărilor acestora, fascinant prin spontaneitatea, farmecul şi erudiţia lui, 
punând auditoriul în stadiu de dependenţă. Povestirea vieţii lui Jung şi prin grila acestor 
produse culturale nu foarte cunoscute în spaţiul românesc mi se pare importantă, pentru 
că avem ocazia de a cunoaşte un Jung altfel, un Jung care se cere urmat cu credinţa că 
ştiinţa sacră dobândită de el îi poate ajuta pe toţi aceia care au aşteptarea şi speranţa de a 
înţelege lumea eternă a Sufletului şi de a găsi, în mesajul şi în parcursul lui Jung, o cale de 
salvare. 

Jmi propun să dau prioritate în exegeza mea acelui Jung care se exprimă în deplină 
libertate, acelui Jung care lasă, pentru o vreme, la o parte rigorile pe care şi le-a asumat în 
textele cuprinse în operă, acelui Jung care ne spune „Sunt minunate visele!'" şi care 
dezvăluie în faţa noastră fragmente de viaţă autentică şi întâlnirea cu personaje care 
locuiesc în lumea lui interioară (atât de reale!). 



Povestea vieţii lui Jung, aşa cum intenţionez să o reconstruiesc ridică, fireşte, nişte 
probleme: voi ceda unui demers narativ, lăsându-1 pe Jung lui însuşi şi libertăţii lui de 
expresie sau voi respecta nişte rigori metodologice, în ideea unui anumit impact formativ 
al scrierii mele? Intenţia mea este să îmbin cele două exigenţe. Provocarea, evidentă cred, 
este aceea a elaborării unui model narativ raţional pentru o realitate în esenţă non- 
raţională, dincolo de care este posibil să judecăm o viaţă, o operă, un dat şi o construcţie 
spirituală, dar, de asemenea, moduri de filiaţie contemporane. 

Este foarte greu sau chiar imposibil să-l asimilez pe Jung unui obiect ştiinţific, câtă vreme 
dau prioritate unui subiect care se instituie cu obstinaţie ca subiect. Ca subiect fondator. 
Forţa lui, însă, departe de a fi doar de ordinul verosimilului celor povestite, are o 
componentă ontologică propriu-zisă, ceea ce complică lucrurile din punct de vedere 
metodologic. Voi pune accentul în această carte pe identificarea şi pe argumentarea unor 
elemente obiective? Voi pune accentul pe clarificarea unei experienţe subiective prin 
indicarea elementelor care fac sens într-un parcurs existenţial? îmi este greu să urmez 
vreun plan prin care să privilegiez una sau alta dintre posibilităţi. Voi încerca, fireşte, să 
le combin, dar fără grija unei ponderi. Singura grijă este aceea de a pune în scenă şi în 
perspectivă adevărul personal al lui Cari Gustav Jung, de a înţelege destinul lui şi de a 
reconstrui firul conducător al istoriei lui de viaţă, traiectoria pe care a urmat-o pentru a 
da o ordine inteligibilă frământărilor, capriciilor şi apariţiilor imprevizibile ale lumii lui 
interioare. Existenţa lui Jung nu prinde formă decât plasată sub mecanismul unei 
„realizări de Sine a inconştientului''. Mai mult decât Eul lui Jung, în istoria lui de viaţă 
Şinele este acela care transpare ca subiect, nu al unei conştiinţe, ci al unui univers psihic 
în totalitatea lui. 

Paginile pe care i le dedic lui Jung refac traiectoria întâlnirilor lui cu realitatea cealaltă, cu 
lumea interioară, cu abundenţa care s-a revărsat în viaţa lui din universul Sufletului. In 
faţa acestei „coliziuni cu inconştientul" toate faptele şi întâmplările lumii exterioare 
pălesc. Povestea de viaţă pe care o reconstruiesc nu seamănă, din acest punct de vedere, 
cu o scriere biografică propriu-zisă, deşi se ocupă de viaţa lui Jung. Dar este o viaţă 
povestită prin tema ei fundamentală. Desigur, intenţia de a capta fluiditatea unei vieţi 
prin punerea în scenă a temei fundamentale a acesteia, ca probă a autenticităţii, descrie 
un obiectiv îndrăzneţ dacă ne gândim la faptul că majoritatea elementelor la care recurg 
pentru a-1 povesti pe Jung provin din discursuri orale, transcrise ulterior, din prelucrarea 
parcursului temerar descris în Cartea Roşie^ din interviuri, corespondenţe şi confesiuni. 
Totuşi, în oralitate şi prin hăţişul materialului vizionar şi oniric putem capta fluiditatea 
expresiei personale ca probă a autenticităţii, în această revărsare a amintirilor al căror 
criteriu este doar semnificaţia subiectivă a evocărilor, a fantasmelor personale, a 



preocupărilor constante, a valorilor care au menţinut vii amintirile. Acest trecut al lui 
Jung este un fel de labirint în care, probabil, multă vreme se vor adânci exegeţii interesaţi 
să pună o ordine anume, corespunzătoare obiectului pe care vor să-l construiască. 

Monografierea lui Jung, în cazul meu, are în vedere reconstrucţia Sinelui unui 
protagonist al istoriei umanităţii ce poate servi drept model pe multiple planuri: de 
construcţie spirituală, de gestionare a raporturilor periculoase cu lumea tulburătoare, 
profund contradictorie a interiorului, de cutezanţă a asumării totale a ceea ce suntem ca 
oameni, a naturii noastre. Jung vorbeşte mult despre natura din el, despre natura umană 
în general, despre psihicul uman ca parte a naturii, în ansamblu, şi pentru a înţelege 
această natură i-a analizat producţiile spontane: viziuni, vise, revelaţii, intuiţii, presimţiri, 
previziuni, sincronicităţi etc. Ele alcătuiesc lumea inconştientului, o lume nelimitată şi 
ordonată prin reguli nefamiliare şi non-raţionale, pe care Jung încearcă să o desluşească şi 
să o exprime prin instrumente culturale foarte diferite şi combinate între ele, pentru a 
corespunde cât mai fidel unei naturi indiferente de fapt la ordinea raţională, la 
clasificările, la domeniile cunoaşterii şi la simbolurile artificiale construite de om în mod 
conştient. 

In această carte intenţionez să recompun figura unui Jung revoltat, a unui Jung care 
renunţă la mască, a unui Jung capabil să lase la o parte convenţiile şi disimulările 
contextelor sociale şi ale spiritului epocii lui, a unui Jung a cărui natură şi naturaleţe 
conturează un univers subiectiv ce nu deviază în subiectivism, ci, dimpotrivă, tinde spre 
obiectivitate şi, nu ezit să spun, spre ştiinţificitate, dacă luăm în consideraţie că întregul 
sistem conceptual dezvoltat în textele cuprinse în operă rezultă din materialul vizionar şi 
oniric repertorizat cu mare grijă în perioada vieţii lui dedicată imaginilor interioare. Cred 
că demersul lui Jung este unic în peisajul scrierilor de specialitate, dacă ne gândim la 
faptul că opera a rezultat printr-o depăşire a contextelor teoretice şi axiologice ale 
culturii, acestea rămânând, eventual, instrumente de interpretare a materialului imens 
care s-a revărsat din interiorul autorului de îndată ce el s-a orientat spre interior şi 
resursele lui naturale. Conceptele fundamentale propuse de Jung {Persona, Umbra, Anima- 
Animus, Personalitatea-mana, Sine, Arhetip, Individuaţie etc.) nu sunt efectul unui proces de 
reconceptualizare şi de rafinare a unor instrumente dezvoltate în alte producţii cu 
caracter ştiinţific sau cultural mai general, ci rezultă dintr-un efort de abstractizare, de 
sistematizare şi de generalizare a unui material produs şi oferit, cu generozitate, de 
lumea interioară a autorului de îndată ce el şi-a dedicat viaţa înţelegerii acestei lumi şi 
ridicării ei la rangul de obiect ştiinţific. Iată o manieră inedită de a îmbina libertatea de a 
se dedica lumii interioare cu două repere obiective: o natură umană universală, accesibilă 
prin manifestările inconştientului care străpunge cercul conştiinţei, şi o coerenţă cu 



faptele, probată prin corpusul alcătuit în practica analitică şi de cercetare sau prin datele 
înregistrate cu grijă în timpul călătoriilor în jurul lumii. 

Ceea ce mă interesează în cercetarea mea nu este să produc un adevăr sau mai multe 
despre Jung psihologul, terapeutul, istoricul religiilor, interpretul operelor de artă 
vizionare, gnosticul etc., ci să-l înţeleg pe omul Jung în autenticitatea sa, în diferenţa lui 
faţă de semeni şi, mai ales, în apartenenţa lui la o natură umană pe care s-a străduit toată 
viaţa să o înţeleagă şi să-i respecte exigenţele în propria viaţă. Exegeza mea are în vedere, 
deci, destinul lui Jung. Am avut ezitări în folosirea acestui cuvânt, dar, pe de o parte, nu 
am găsit unul mai potrivit care să-mi exprime intenţia, pe de altă parte, Jung însuşi îl 
foloseşte foarte des atunci când vorbeşte despre Sine sau despre cărţile lui, cu referire la 
acele lucruri imprevizibile şi profund interioare în raport cu necesitatea cărora nu-ţi mai 
poţi propune nimic altceva, în faţa cărora orice imperativ al lumii exterioare devine 
nesemnificativ: „Or, destinul vrea - aşa cum a voit-o dintotdeauna - ca în viaţa mea toate 
elementele exterioare să fie accidentale şi numai lăuntricul să fie încărcat de substanţă şi 
determinant. Prin urmare, orice amintire a unor întâmplări exterioare a pălit şi poate că 
trăirile exterioare nici n-au fost vreodată esenţialul sau au fost doar în măsura în care au 
coincis cu faze ale dezvoltării interioare''. ^ 

Pentru Jung, Sufletul este „realitatea cea mai autentică" - , iar „viaţa de dincolo de 
moarte" este viaţa autentică, o viaţă în care nu se minte şi nu se trişează, o viaţă bogată, 
imensă, care depăşeşte în amplitudine orice altceva şi poate, astfel, împlini existenţa 
pământeană şi înţelegerea sensului ei, cu alte cuvinte, a destinului. Niciunde această 
coliziune nu mi se pare mai subtilă şi mai evocatoare ca în istoria de viaţă a lui Jung. O 
coliziune produsă şi asumată, de fapt, pe tot parcursul vieţii, chiar dacă Amintirile au fost 
consemnate în scris spre finalul vieţii, chiar dacă discursurile lui Jung referitoare la 
această coliziune s-au produs, mai ales, în cercul apropiaţilor sau al acelora care s-au 
format ca analişti sub îndrumarea lui, chiar dacă maestrul incontestabil al inconştientului 
colectiv şi-a asumat un discurs public în legătură cu natura din el (şi din noi toţi, în 
ultimă instanţă) şi cu limbajul şi procesul prin care această natură se exprimă 
(simbolizarea) numai în ultimul an al vieţii lui, chiar dacă parcursul de viaţă dedicat 
imaginilor interioare consemnat în Cartea Roşie a fost făcut public numai la aproximativ 
cincizeci de ani de la moartea lui. De fapt, dacă privim spre textele din operă regăsim 
această coliziune, ea este materia vie a operei, după cum îmi propun să arăt în anumite 
secvenţe ale exegezei mele privind textele ştiinţifice din perspectiva istoriei de viaţă, ca 
emanaţie directă a unei istorii de viaţă pe care nu ezit să o numesc excepţională. Voi uni, 
în încercarea mea dedicată lui Jung, tocmai ceea ce el s-a forţat să separe sau, mai bine 
spus, să ţină la distanţă: viaţa şi opera. Sunt sigură că această tentaţie disociativă are 


legătură cu faptul că parcursul lui biografic nu valoriza ceea ce oamenii, în general, 
cuprind într-un demers de biografiere (evenimente exterioare, persoane importante, 
aventuri, realizări, decepţii, călătorii, pierderi, bucurii şi suferinţe provocate de diverse 
întâlniri etc). Iar a vorbi fără perdea despre lumea lăuntrică îl făcea, aşa cum remarcă 
Aniela Jaffe, sfios. Aş adăuga eu chiar temător: nu voia să compromită receptarea operei 
lui ştiinţifice din cauza unui parcurs biografic care-1 singulariza şi îl însingura în mediul 
lui de viaţă încă din perioada copilăriei. Avea motive întemeiate pentru rezervele lui: 
întotdeauna oamenii l-au privit curios şi au fost rezervaţi când făcea confesiuni despre 
viaţa lui interioară şi despre lucrurile deosebite dinlăuntrul lui, despre spirit şi crezul lui 
religios, despre Suflet şi formele lui de manifestare. Dar această cutie a Pandorei a fost, în 
cele din urmă, deschisă de însuşi Jung - chiar prin anumite texte, neortodoxe, din operă, 
cum sunt Aion şi Răspuns lui Iov, iar apoi prin cartea de Amintiri - şi mai târziu de 
moştenitorii care au fost de acord cu publicarea autobiografiei spirituale Cartea Roşie. 

Jung nu mai există astăzi, fizic, în lumea oamenilor, dar pare a fi, totuşi, mai prezent 
printre contemporanii noştri decât a fost în timpul său, poate şi datorită faptului că mitul 
raţionalităţii se estompează, iar tentaţia de a ne dedica universului lăuntric şi valorizarea 
intensă a subiectivităţii definesc actualitatea culturală. La acestea se mai adaugă 
dedramatizarea religiilor şi căutarea unor soluţii de satisfacere a nevoii omului de a 
crede. 

Exegeza mea sper să funcţioneze ca instrument de memorie şi de transmitere a unei 
moşteniri de înţelepciune, de spiritualitate şi de religiozitate. Sper, apoi, ca analiza mea 
să pună în scenă un parcurs existenţial şi sensul acestuia. Mai sper ca iniţiativa mea să 
evidenţieze o dimensiune etică şi/sau metodologică a „realizării de Sine a 
inconştientului'' în viaţa lui Jung şi o componentă estetică a acestei realizări, ivită în mod 
spontan, fără intenţia sau, mai bine spus, în ciuda rezervelor lui Jung faţă de anumite 
produse ale activităţii lui ce satisfac - indiscutabil - şi exigenţe sau nevoi estetice {Cartea 
Roşie, de exemplu). 

NAŞTEREA SINELUI: 

O GNOZĂ PENTRU CONTEMPORANI 


Cele mai importante experienţe rămân definitiv înscrise în fiinţa noastră intimă nu 
pentru că sunt adevărate, ci pentru că sunt semnificative, iar însăilarea lor într-o istorie 
personală defineşte tema principală a unei vieţi. Istoriile de viaţă care merită să fie 
arhivate sunt cele ale căror teme ne apar cu foarte multă limpezime. Trebuie spus de la 
bun început că nu tema este criteriul reţinerii istoriilor de viaţă în istoria culturii, ci 
acurateţea, coerenţa şi pregnanţa ei într-o existenţă individuală. Cu alte cuvinte, din 
domeniul istoriilor de viaţă care acoperă astăzi o paletă tematică foarte diversă 
(autobiografii intelectuale, autobiografii literare, jurnale de călătorie, jurnale de cercetare, 
jurnale intime, memorii, interviuri etc.) merită să ne reţină atenţia acele biografieri în 
care angajamentul autorului este total şi în care pactul autobiografic mizează pe ridicarea 
la lumina conştiinţei a celor mai tainice ascunzişuri ale fiinţei umane. Acest criteriu ne 
permite să facem puţină ordine în jungla de producţii cu caracter biografic, să ieşim din 
hăţişul produselor de consum şi să intrăm în lumea temeiniciei sau, cum ar fi spus Cari 
Gustav lung, să ieşim din spiritul epocii pentru a intra în lumea spiritului etern. 

Scrise sau orale, istoriile de viaţă cunosc, începând cu anii '70, o popularitate care nu se 
datorează numai unui entuziasm pasager ale cărui efecte le putem constata în literatură, 
în media, în ştiinţele umane sau în practicile formării. Legendele personale sunt 
considerate astăzi un scop suprem al autorilor: ele oferă, oricui vrea să înţeleagă, un 
răspuns la chestiunea Sinelui şi ne conduc spre tema principală a unei vieţi. „Eu eram 
suma emoţiilor mele şi un Altul în mine era piatra atemporală, nepieritoare" ^ , spune 
Jung şi viaţa lui se organizează - timp de şaisprezece ani - în jurul nevoii de a răspunde la 
întrebarea cine era acest Altul? După aceşti şaisprezece ani, preocuparea lui fundamentală 
devine aceea de a-i învăţa şi pe oameni cine era acest Altul. 

Pentru a-şi lămuri marea frământare, lung coboară adânc, în hăţişul inconştientului, se 
confruntă cu propriul Infern, intră în haosul unui suflet tulburat şi indecis, îşi explorează 
dezorientările şi caută aici, în adâncul din el, un sens al propriei vieţi. In acelaşi timp, 
însă, el coboară departe, în istorie, până la culturile antice, studiază gnosticii - autori ai 
unei mistici a Sinelui -, se orientează apoi spre spaţii îndepărtate (Africa, America 
Centrală, India şi Extremul Orient), se interesează de gnozele timpului său, redeschizând 
aceste filoane de gândire cu o imensă vigoare, prin autobiografia spirituală intitulată 
Carfpa Rn^ip Tmr>rpfiinn;intiil dnmmpnt rnltnrpil ilnminpit, rnm îl nnmpsr mpii mnlti 


exegeţi, descrie experienţa cu caracter mistic a autorului său, relaţia lui absolut personală 
cu planul divin, cu figura eristică, cu Dumnezeul său şi cu diverse alte zeităţi, cu diavolul 
etc., toate aceste întâlniri fiind semnul anumitor stadii ale împlinirii. Avem în faţa ochilor 
episoade ale unei vieţi, mai precis ale unei vieţi în profundă criză, ce construiesc mitul 
personal al autorului Cărţii Roşii. 

Ce află Jung parcurgând această cale?. Ce ghizi spirituali îl însoţesc în marea călătorie?. 
Care este chemarea lui Jung şi marea operă pe care trebuie s-o înfăptuiască?. Care este 
secretul lui Dumnezeu?, Cine sunt apropiaţii care-i împărtăşesc tulburările şi care-1 
însoţesc pe drumul Sinelui? sunt doar câteva întrebări la care îmi propim să dau răspuns 
în această carte. 

Iată cel mai semnificativ lucru pe care l-a descoperit Jung parcurgând calea Sinelui: „Cine 
nu cade în stăpânirea oamenilor, cade în mâinile Zeului. Ferice de El şi Vai de - . Dar 
în stăpânirea cui suntem noi?, întrebarea, probabil, va genera baza unei interogaţii 
absolut personale pentru cititorii acestei monografii. 

Cartea Roşie - autobiografia spirituală şi receptaculul operei lui Jung - ar trebui citită aşa 
cum se cuvine unei astfel de opere: cu multă răbdare şi atenţie, cu o stare pe care aş 
numi-o asceză. Numai aşa se poate înţelege că oamenii care „cad în mâinile Zeului'' sunt 
visătorii, vizionarii, cei care ajung la „protomateria" ce se zbate în interiorul lor şi care-şi 
asumă riscul de a fi înghiţiţi în această substanţă fierbinte. Unii o fac cu intenţia de a 
realiza o muncă originală, alţii fără nici un fel de intenţie creatoare (deci, fără niciun 
raport cu ipostaza geniului), ci pur şi simplu pentru că nu au încotro, pentru că destinul îi 
forţează: „Trebuie să mergi pe drumul tău, nepăsător faţă de ceilalţi, fie că sunt buni, fie 
că sunt răi... Ţi-ai pus mâna pe divinitatea pe care aceia nu o au". - 

Cartea Roşie este o veritabilă interlocuţiune: ea implică un narator care, în cazul de faţă, 
este atât autorul propriei legende sau creatorul propriului Sine, cât şi iniţiatorul unei 
anchete, a unei serii de interviuri cu personaje dintr-o altă lume, numită de Jung „cealaltă 
realitate", având rolul de călăuze sau ghizi spirituali. Ceea ce este foarte interesant în 
acest parcurs de autobiografiere, este faptul că personajele intervievate - fragmente ale 
Sufletului autorului - sunt fizicalizate, îşi câştigă dreptul la realitate, sunt efectiv 
percepute pentru că sunt „fantasme vii" înregistrate prin modalităţi senzoriale diverse 
(vizuale - imaginile personajelor sunt foarte bine definite formal şi cromatic, de exemplu 
diavolul este călăreţul Roşu, primeşte chiar numele Roşul, moartea primeşte numele 
întunecatul, este un personaj purtând haină neagră, în falduri, un bărbat stând nemişcat şi 
privind în depărtare, slab şi palid, care spune despre el: „inimă nicicând nu am avut" ^ ; 
termice: întunecatul este rece. Roşul este cald, e flacără, e sânge; auditive: sufletul 


vorbeşte uneori cu voce de femeie şi-i spune că ceea ce face e „artă'', alteori sufletul îi 
vorbeşte cu voce bărbătească şi-i spune că „noua religie şi proclamarea ei" este chemarea 
lui; trebuie menţionat faptul că primele reprezentări senzoriale ale fantasmelor sunt, de 
fapt, auditive, ele apar încă din copilărie şi se referă la discriminarea în interior a unei 
voci, alta decât a lui, o arrhevoce aparţinând unei personalităţi atemporale). 

Interlocuţiunea despre care vorbeam are o sentinţă, un rezultat foarte special (şi vreau să- 
1 enunţ de la început, deşi voi reveni, într-un alt fragment al analizei dedicate lui Jung, cu 
o tratare mai amplă a acestui subiect) şi anume. Şinele. Dar cine este Şinele? Nimeni altul 
decât christosul. Istoria de viaţă a lui Jung este o transfigurare, aducerea la o nouă 
realitate a legendei Sfântului Cristofor. Uriaşul care-şi poartă greu povara enormă - un 
copil, pe pruncul lisus - este un simbol nesatisfăcător pentru Jung, prin urmare el va fi 
reconfigurat: copilul fragil poartă pe umeri un uriaş, iar acest uriaş îi pare o povară 
uşoară. Transformarea are la bază chiar cuvintele lui Christos: „Căci jugul meu e bun şi 
povara mea este uşoară" - . Iată cum descrie Jung gândirea care l-a condus la 
transfigurarea simbolului: „Nu trebuie să purtăm creştinismul, căci el nu poate fi purtat, 
ci trebuie să fim christoşi, atunci jugul nostru va fi blând şi povara noastră uşoară. 

Această lume palpabilă şi vizibilă este o realitate, dar fantasma e cealaltă realitate. Atât 
timp cât îl lăsăm pe zeu în vizibil şi în palpabil, în afara noastră, el este de nepurtat şi fără 
speranţă. Dacă facem însă din zeu o fantasmă, atunci el e în noi şi e uşor de dus. Zeul din 
afara noastră sporeşte ponderea a tot ce e greu, zeul din noi uşurează tot ce e greu. De 
aceea toţi Cristoforii au spatele îndoit şi respiraţia scurtă, căci lumea e grea." - 

Am evocat doar un exemplu de transfigurare în spatele căruia se află o procedură 
sistematică: Jung face din Cartea Roşie şi, mai târziu, din Răspuns lui Iov un veritabil 
laborator de transformare a simbolurilor gnostice. Dacă Jung este unul dintre gânditorii 
ce stabilesc şi dovedesc în operă - mai ales în volumul 10 „Civilizaţia în tranziţie" - 
impactul atitudinii şi temelor gnostice asupra omului civilizaţiei actuale, el 
reinterpretează însă mitologemele gnostice, punând accentul pe legitimitatea căutării 
individuale şi a fondării unei cunoaşteri personale, ajungând în cele din urmă, cum 
reuşeşte să demonstreze Christine Maillard, la o „formă alternativă de religiozitate" şi la 
un „esoterism creştin". Dialogurile cu Philemon mai ales - un gnostic, un arhetip al 
omului liber - sunt o modalitate specifică timpului nostru de a produce cunoaştere 
gnostică. 

Istoria de viaţă a lui Jung este una excepţională, prin aceea că naratorul îşi conduce 
propria mărturisire în funcţie de intervenţii de tipul celor menţionate mai sus şi după 
reprezentări ale unui trecut în dublu sens: ontogenetic şi filogenetic. Analiza acestor 
reprezentări meree, în profunzime, până la sesizarea dimensiunii eterne care le este 


proprie, pasul următor fiind hibridizarea lor în formaţiunea psihică a Sinelui. 

Autobiografia spirituală a lui Jung este interesantă în dublu sens: pentru calitatea ei de 
model (nu se poate nega importanţa ei în formarea spirituală) şi pentru că pune la 
dispoziţia cercetătorului o bază empirică alcătuită dintr-o „protomaterie'' impresionantă. 
Din acest punct de vedere nu cred că este exagerată afirmaţia că demersul lui Jung este 
unic, în sensul că poate stimula dezvoltarea cercetării în antropologie, dar şi în alte 
ramuri ale ştiinţelor umane, pe direcţii cu totul noi şi se pare că lucrul acesta chiar se 
întâmplă, pentru că impactul lui Jung este mai mare în afara cercului specialiştilor 
(psihologi, psihoterapeuţi, psihologi analişti). Este adevărat că opera lui Jung a constituit 
o bază semnificativă pentru aplicarea şi rafinarea procedurilor terapeutice în cabinetele 
de specialitate, dar impresionante rămân explorările altor dimensiuni ale scrierilor 
jungiene ce furnizează, de exemplu, instrumente pentru analiza operelor culturale, 
absolut indispensabile în activitatea criticului şi a teoreticianului culturii sau proceduri de 
identificare a structurilor inconştiente pe fundamentul cărora se înalţă ariile culturale, ori 
de discriminare - pe fondul diferenţelor culturale - a arhetipurilor comune ce ne 
îndreptăţesc să vorbim despre producţii cu valoare universală, toate acestea fiind 
indispensabile în activitatea antropologului. 

Simt nevoia să fac nişte precizări în legătură cu autobiografia spirituală a lui Cari Gustav 
Jung privită ca model, deoarece imora ar putea să li se pară forţată această idee, cu atât 
mai mult cu cât autorul pare să excludă, el însuşi, propria ipostază de pedagog al 
spiritului, „Ceea ce vă dau nu este teorie şi nici învăţătură'' sau „calea mea nu este calea 
voastră", spune el în Cartea Roşie ^ . Cred însă cu toată tăria - şi sper să pot demonstra în 
această carte - că parcursul prin care ia naştere copilul divin. Şinele lui, este un model 
prin metoda pe care o urmează, prin drumul interiorităţii pe care se angajează naratorul. 
Aşadar, dacă descrierea acestui parcurs personal ne conduce la desluşirea procesului care 
a generat-o şi a susţinut-o, „calea adâncului" are, implicit, calitatea de model, nu ezit să 
spun a unui model de urmat, repet, în procesualitatea lui şi nu în reproducerea 
conţinuturilor sale - lucru care, de altfel, este şi puţin probabil, şi inutil. Cartea Roşie poate 
fi, deci, un model în ceea ce priveşte tehnica intervievării fragmentelor de suflet, a 
personajelor noastre interioare. Dincolo de procedură, calitatea de model de urmat 
încetează, pentru că personajele care populează interiorul fiecăruia sunt diferite, nu 
putem spera să-l găsim în noi pe Philemon, de exemplu, ghidul lui Jung, dar putem spera 
să găsim un alt ghid. Urmând modelul lui Jung, ne cultivăm capacitatea de a asculta 
propriul ghid. EHncolo de metoda care are calitate de model (oficializată în cabinetele de 
terapie jungiană, adevărate laboratoare de pedagogie practică, sau chiar dacă neoficială, 
devenită totuşi o practică curentă în cazul a numeroase persoane care cunosc, mai mult 


sau mai puţin profund, gândirea lui Jung), întreaga autobiografie spirituală este un 
model în sensul că dă de gândit, şi această virtute de a da de gândit, o transferă, deja, în 
câmpul cercetării antropologice, mai ales în acea zonă în care cuvintele-cheie sunt 
„fabrică de fantasme'', „legende ale sinelui", „istorii ale umbrelor". 

Jung s-a ferit să se declare un model spiritual - chiar dacă indubitabil este (şi sunt atâtea 
cazuri care dovedesc fără putinţă de tăgadă acest fapt, după cum voi arăta la punctul 
rezervat analizei „familiei" spirituale jungiene) -, din cauza unor precauţii referitoare la 
receptarea protomateriei din Cartea Roşie şi din cartea de Amintiri, dar a trăit cu mare 
intensitate contradicţia dintre certitudinea că Sufletul lui are dreptate când îi spune că 
din dialogul lor rezultă noua religie pe care va trebui s-o proclame şi teama de a nu fi 
catalogat ca dezechilibrat, nebun, ori blasfemator de către adepţii „spiritului epocii", de 
către împătimiţii credinţei generale. Aceste precauţii îl fac să scrie: „Nu vreau să fiu 
mântuitorul, legiuitorul, educatorul vostru. Nu mai sunteţi copii". Totuşi, el a crezut în 
sinea lui că a ajuns la o concluzie validă în urma discuţiilor şi interviurilor repetate pe 
parcursul a şaisprezece ani cu ghizi spirituali din lumea lui interioară, el a fost încredinţat 
că a ajuns la un sens care poate face sens şi pentru alţii. Tocmai acest fapt îl determină să 
conferenţieze sau să scrie în legătură cu creaţia şi cu creatorul, cu lumea şi cu Dumnezeu, 
îi dictează să dea expresie unei „emoţii provocate de spectacolul - neestompat de nimic - 
al sălbăticiei şi lipsei de scrupule divine", îi stimulează nevoia de a-i face pe oameni să 
înţeleagă „din ce cauză şi în ce scop a fost rănit Iov" şi care sunt consecinţele acestei 
întâmplări pentru Dumnezeu şi pentru om ^ şi cum procesul metafizic al naşterii 
copilului divin, în acord cu decizia divină de întrupare, acţionează în om prin procesul 
individuaţie, în mod obişnuit inconştient. 

Pledoaria lui Jung pentru conştientizarea procesului de individuaţie şi pentru naşterea 
formaţiunii Sinelui (omul complet al cărui simbol este copilul divin) transformă automat 
calea pe care el a urmat-o, calea Sinelui descrisă în Cartea Roşie, în model: „Diferenţa 
dintre procesul de individuaţie natural, care se desfăşoară în inconştient, şi cel 
conştientizat este uriaşă. In primul caz, conştiinţa nu intervine nicăieri; prin urmare, 
sfârşitul rămâne la fel de obscur ca începutul. în cazul al doilea, dimpotrivă, iese atât de 
multă obscuritate la lumină, încât, pe de o parte, întreaga personalitate este iluminată, iar 
pe de altă parte, conştientul câştigă în amploare şi înţelegere", spune Jung în Răspuns lui 
Iov — . Procesul de individuaţie este lucrarea divină din om. Atunci când este adusă la 
lumina conştiinţei prin efort personal, prin asumarea drumului interior şi nu prin 
supunerea la dogmă sau executarea automată a ritualurilor specifice diferitelor religii, 
imaginea lui Dumnezeu se realizează în formaţiunea Sinelui, Dumnezeu şi omul coincid 
în arhetipul Sinelui, iar această idee susţinută în conferinţe şi publicată este bazată pe 


calea asumată de Jung, calea din el: „Căutaţi drumul prin exteriorităţi, citiţi cărţi şi 
ascultaţi păreri: la ce bun? Există o singură cale şi asta e calea voastră... Să meargă fiecare 
pe calea lui.'' Şi această cale este calea adâncului. Deşi, după cum consemnează biografa 
Deirdre Bair în Jung. O biografie ^ , metoda lui „neortodoxă" şi destul de 
„înspăimântătoare" l-a pus pe gânduri, totuşi, a putut constata în mod direct sau 
observându-i pe pacienţii care urmau aceeaşi cale că e o metodă ce poate conduce la 
„vindecarea de Sine" sau la integrarea Sinelui. 

In mare, metoda constă în producerea de viziuni, după cum descrie una dintre pacientele 
lui Jung: „Mai întâi foloseşti doar retina ochiului pentru a obiectiva. Apoi, în loc să 
continui să încerci să forţezi imaginea să iasă afară, trebuie doar să vrei să priveşti 
înăuntru. Acum, când vezi aceste imagini, vrei să le reţii şi să vezi unde te duc - cum se 
schimbă. Şi vrei să încerci să intri în imagine tu însăţi - să devii unul dintre actori", citată 
de Sonu Shamdasani, editorul Cărţii Roşii ^ . Iată că Jung îi familiariza pe pacienţi cu 
propriile lui tehnici de imaginaţie activă şi îi învăţa să le urmeze, pentru a stimula fluxul 
de imagini şi pentru a-şi scrie propriile cărţi roşii. 


yv 

In această indicaţie stă calitatea de model al parcursului spiritual asumat de Jung. Şi tot 
aici mai găsim o indicaţie extrem de importantă: mergând fiecare pe calea lui se creează, 
inevitabil, familii spirituale, se creează apropieri: „Oamenii vor vedea şi vor simţi 
asemănarea şi caracterul comun al căilor lor" ^ , fenomenul apropierii întărind, încă o 
dată, calitatea de model al drumului Sinelui, în orice caz pentru cei care fac parte din 
aceeaşi familie spirituală ca Jung. Cine sunt aceştia? Sunt, după cum spune Jung, cei 
căzuţi în mâinile zeului, adică alţii decât cei căzuţi în stăpânirea altor oameni şi a 
spiritului epocii. 


2 


CINE DECIDE 

ÎN STĂPÂNIREA CUI CADE OMUL? 


Se pare că nu omul însuşi, ci anumite dispoziţii înnăscute sesizabile destul de timpuriu, 
care pot evolua, se pot rafina printr-un anumit gen de practică, un fel de karma, noţiune 
care lui lung îi era familiară instinctiv. Predispoziţia lui de a aluneca „în mâinile zeului'' 
este vizibilă încă din anii copilăriei, într-un anume punct despre care lung va păstra toată 
viaţa o vie amintire: atunci a sesizat că în el sunt două persoane diferite, trăind în epoci 
diferite: copilul fragil şi temător al prezentului său şi bărbatul autoritar, puternic, 
influent, omul cu care nu e de glumit; primul era „suma emoţiilor trăite". Altul era figura 
atemporală, nepieritoare; unul era fiul familiei lung, mai puţin inteligent, atent, cuminte, 
silitor şi curat decât alţi copii. Altul era bătrânul sceptic, neîncrezător, departe de lumea 
omenească, dar apropiat de natură, de soare, de lună, de creaturile pline de viaţă ale 
nopţii şi viselor, şi de toate evocările nemijlocite ale lui Dumnezeu. 

în viaţa lui lung. Altul - figura interioară, sau Numărul 2, cum obişnuia să-l numească - 
este subiectul autenticei sale autobiografii, este specificul vieţii lui. Cartea Roşie fiind 
rezultatul explorării cu multă seriozitate a Marii întâlniri cu acest Altul, cu Sufletul. 


Simţul special pentru Altul a funcţionat şi în raport cu ceilalţi oameni, la început în 
raport cu mama lui pe care o auzea, în anumite situaţii, vorbind cu vocea ei Numărul 2, o 
voce venită din depărtări, de parcă un spirit atemporal, o anume divinitate se cuibărise în 
ea. Descoperirea unui spaţiu aparte prin care se mişcau oamenii dubli, oamenii vorbind 
pe două voci, îl copleşeşte de certitudini despre care ar fi vrut să vorbească, pe care ar fi 
vrut să le împărtăşească celor mulţi, dar era privit cu suspiciune, uimire şi teamă, 
învăţând destul de repede că în societate nu poţi vorbi decât despre lucruri ştiute de toţi 
şi că dacă îţi permiţi să-i jigneşti pe oameni, vorbindu-le despre fapte cu caracter 
excepţional - rezultate din revelaţie, vis, viziune etc. -, te paşte, în mod inevitabil, 
pedeapsa: singurătatea şi izolarea. Viaţa lui lung, privită din această perspectivă, nu a 
devenit excepţională pe parcurs, ci a fost aşa din momentul în care povestea lui a început, 
din acel punct în care a auzit pentru prima oară vocea Arrhetonului - „oaspetele străin 
care venea şi de Sus, şi de los." ^ Dar oare cine era acest Spirit?, Oare cine era această 
inteligenţă superioară care vorbea în el?, iată frământări care începuseră deja în anii 
fragedei copilării şi care au decis începutul, inconştient, al vieţii lui spirituale: „Lumea 
copilăriei mele, în care tocmai mă cufundasem, era veşnică, iar eu fusesem rupt de ea şi 

mult. Trebuia să părăsesc cu forţa acest loc, pentru a nu-mi pierde viitorul.'' ^ A avut în 
acel moment revelaţia „caracterului de eternitate" al copilăriei lui şi a ştiut, instinctiv, că 
în viaţa cuiva contează numai acele situaţii şi experienţe în care lumea „nepieritoare" 
pătrunde în orizontul limitat şi trecător al existenţei personale, în durata ei. 

yv 

In acei ani s-a întâmplat un fapt care se va dovedi de o importanţă capitală pentru viaţa 
lui Jung, un lucru scăpat atenţiei biografilor: la vârsta de 10 ani, când simţea foarte acut 
scindarea interioară şi când se simţea foarte nesigur într-o lume care-i dădea, deja, 
întreaga măsură a singularităţii lui, s-a simţit condus de o forţă inconştientă şi a început 
să cioplească linealul pe care-1 avea în penar, dându-i forma unui „omuleţ" pe care apoi 1- 
a decupat şi l-a colorat cu cerneală neagră, i-a făcut un culcuş şi i-a găsit o bună 
ascunzătoare în podul casei. In timp, i-a dat omuleţului în păstrare o sumedenie de 
secrete, scrise pe hârtii care ajuseseră să formeze biblioteca omuleţului. Jung scrie că 
procedând aşa, i-a dispărut sentimentul chinuitor al dezbinării pe care o simţea în 
interior. El consideră acest moment ca fiind ieşirea lui din copilărie, un moment extrem 
de important pentru întreaga lui viaţă, la care simte nevoia să revină în cartea de 
Amintiri. Imboldul de a crea un om a venit în mod inexplicabil şi nu are legătură cu nimic 
din mediul lui de viaţă, în sensul că nu a fost martor niciodată la vreo discuţie despre 
crearea unui om, tatăl lui pe care l-a interogat mai târziu nu ştia nimic despre „astfel de 
lucruri" — şi nu a avut acces la o literatură pe această temă. 

O să zăbovesc puţin asupra acestui omuleţ, pentru că el este expresia unei noţiuni 
centrale în viaţa şi în activitatea lui Cari Gustav Jung, şi anume. Şinele. Omuleţul lui Jung 
simbolizează divinul care sălăşluieşte în om şi capacitatea omului de a manevra propriile 
puteri divine, posibilitatea ca omul să stabilească un contact între inima lui şi inima lui 
Dumnezeu, influenţând în acest mod divinitatea. Un astfel de act creator imprimă o 
structură vitalităţii divine prezente în om. Omuleţul este intuiţia formaţiunii psihologice 
pe care Jung o va denumi Sine: „Eul nu este decât centrul câmpului conştiinţei mele, el 
nu este identic cu totalitatea psihicului meu, ci doar un complex printre altele. Deosebesc 
de aceea între Eu şi Sine, în măsura în care Eul nu este decât subiectul conştiinţei mele, 
iar Şinele, subiectul întregului meu psihic, deci şi al celui inconştient. In acest sens. Şinele 
ar fi o mărime ideală care conţine Eul în el însuşi. Şinele apare în fantasma inconştientă 
ca personalitate supraordonată sau ideală, precum Eaust în cazul lui Goethe sau 
Zarathustra în cel al lui Nietzsche." ^ 

Şinele reprezintă o anumită imagine a lui Dumnezeu şi el rezultă dintr-o intenţie divină 
şi una omenească, fapt dovedit de coincidenţa dintre simbolica Sinelui şi cea prin care a 
fost, dintotdeauna, caracterizată divinitatea sau exprimată prin imagini. 


De ce n-a mai simţit Jung chinuitoarea disociere interioară de îndată ce şi-a creat 
omuleţul, de îndată ce a ajuns la o formă de expresie a Sinelui? Datorită unei profunde 
intuiţii că omuleţul lui este unul total şi complet, intuiţie care a strălucit atât de puternic, 
încât a reuşit să-l facă, încă de la acea vârstă, să depăşească sentimentul dureros al 
dezbinării şi să ducă o existenţă aparent în schema culturală a epocii lui. Numai că 
parcursul său existenţial l-a făcut să înţeleagă un lucru foarte important, dincolo de care 
istoria lui de viaţă a devenit una excepţională: marea taină personală nu se dezvăluie, în 
totalitate, într-o intuiţie, oricât de luminoasă, de puternică şi de aducătoare de certitudini 
ar fi. Nu ajunge să ştii, mai trebuie să şi înţelegi. Iată imperativul interior care i-a dictat 
asumarea drumului Sinelui şi confirmarea - după un istovitor parcurs interior, plin de 
obstacole şi pericole - a intuiţiei din timpul îndepărtat, dar etern, al copilăriei, timpul 
acela în care, spontan, a ajuns la simbolul pentru desluşirea căruia se va dedica: „Viaţa 
mea este povestea unei realizări de sine a inconştientului." ^ 


Copilul divin, după cum va afla creatorul lui, primeşte viaţă din confruntarea, lupta şi 
înţelegerea dintre Suflet şi Eu. Sufletul îi dă Eului nişte lecţii: a răbdării, a tăcerii, a 
chinului, a sălbăticiei, a umilinţei şi îl obligă să devină serios, să ia drumul adâncului, să 
pornească la lucru, să purceadă la crearea Sinelui. Sufletului - mama adâncurilor şi a 
înălţimilor - îi aparţine libertatea, Eului - bărbatul terestru - îi aparţine forma. Sufletului 
- femeia eternă - îi aparţine forţa, Eului - bărbatul înscris în temporalitate şi obligat să 
dea seama de legile ei - îi este scrisă suferinţa. Sufletului - tânăra fată din lumea 
umbrelor de jos şi de sus - îi este dată fertilitatea, bărbatului matur - din lumea terestră - 
îi este hărăzită conceperea. Ei sunt cei doi fraţi întru singurătate cărora le este scris să 
parcurgă împreună un drum: „Ţine-te de drumul tău şi nu fugi singur de el. Există o 
intenţie divină şi una omenească" . .tu nu te poţi răzbuna pe soartă. Naivule, vrei 
desigur să biciuieşti marea. Mai bine ridică poduri mai bune, astfel îţi poţi cheltui 
agerimea" pentru că „tu nu eşti sufletul tău. Sufletul tău se află la zeul de foc care a ars 
ridicându-se până la acoperişul cerului." ^ 


Omuleţul copilăriei cuprindea toate posibilităţile de evoluţie a vieţii, dar şi a operei 
creatorului său, pentru că în cazul - fericit - al lui Jung, cele două parcursuri au fost 
întotdeauna consonante sau chiar suprapuse. Jung va reveni constant la creaţia lui, la 
acest omuleţ, pentru a obţine sentimentul siguranţei în situaţia în care sensibilitatea lui 
era rănită, ori în momentele în care viaţa copilului Cari în familie devenea insuportabilă 
din cauza irascibilităţii tatălui şi a sensibilităţii bolnăvicioase a mamei. Mai târziu, 
imaginea acestui omuleţ pare să dea puls adultului pornit pe calea Sinelui, o cale pe 
deplin asumată şi alegorizată în opera propriu-zisă. Este de remarcat, în acest context, 
maniera circulară a unui parcurs de viaţă, dar şi o strategie de gândire: „Am privit, iar şi 


iar, anumite lucruri, întotdeauna dintr-un unghi nou, deoarece gândirea mea este 
circulară. Mă învârt în jurul aceleiaşi întrebări la nesfârşit. Aceasta este metoda care mă 
atrage. într-un fel, este un nou soi de peripatetism.'' 


Pe lângă dimensiunea circularităţii, aş mai atrage atenţia şi asupra caracteristicii rituale a 
revenirii, în perioade de timp diferite, la creatura atât de importantă din perioada 
copilăriei, la început prin învelirea cu grijă a omuleţului şi darurile pe care i le făcea - de 
obicei, hârtii pe care scria marile lui secrete, de acum înmânate păstrătorului lor -, apoi 
prin tehnica „imaginaţiei active'' cu ajutorul căreia se eliberau, spontan, din inconştient 
structuri arhetipale, ce alcătuiesc conţinutul Cărţii Roşii, darul cel mai mare, făcut la 
maturitate, copilului divin, garantul siguranţei şi existenţei celui care a luat drumul 
Sinelui sau al individuaţiei. 

în mod real, acest omuleţ al copilăriei a fost nu doar inspiratorul unor concepte esenţiale 
din Operă (Sine), ci şi salvatorul lui Jung într-un moment dificil al vieţii, atunci când se 
simţea golit în interior şi avea nevoie să regăsească forţa creatoare a copilului care, mânat 
de o forţă inconştientă, a cioplit omuleţul. S-a reîntors, prin urmare, la cel de-al 
unsprezecelea an al vieţii lui, asumându-şi riscurile regresiunii şi umilinţele inerente, 
convins fiind că numai prin această revenire în trecut se va putea salva: „Pentru omul 
adult care eram mi se părea insurmontabilă distanţa dintre prezent şi cel de-al 
unsprezecelea an al vieţii mele. Dacă voiam să restabilesc contactul cu acea perioadă, nu 
aveam încotro: trebuia să mă reîntorc la ea şi să reiau la noroc viaţa de copil, cu jocurile-i 
copilăreşti. Acest moment a reprezentat un moment de răscruce în destinul meu... am 
început să construiesc un castel - un sat întreg... Bineînţeles că mă gândeam la sensul 
jocului meu şi mă întrebam: Ce faci de fapt? Construieşti o mică aşezare şi săvârşeşti acest 
lucru ca pe un ritual!... asta a reprezentat un rite d'entree pentru ideile şi lucrările ce au 
urmat." ^ 


Un habitat întreg este adus în dar copilului divin: „Aveam convingerea intimă că mă 
aflam pe drumul care ducea spre mitul meu. Căci construirea era numai începutul. El a 
declanşat un flux de fantasme, pe care le-am notat mai târziu cu mare grijă." ^ Printre 
acestea menţionez convorbirile cu Sufletul său, care-1 asigură că este pe calea cea bună, 
calea Sinelui ce trebuie urmată atunci când ea se deschide într-o existenţă individuală, în 
nepăsare faţă de orice altceva şi faţă de oricine altcineva, pentru că aceasta este şansa de a 
atinge propria divinitate. 

Iată un fragment din convorbirea Eului cu Sufletul: 

„Copleşit de o nemărginită tristeţe, am privit în sus, spre nori, mi-am 

strigat sufletul şi l-am întrebat. Şi i-am auzit glasul vesel şi limpede, şi a 


răspuns: 

„Am parte de multă bucurie, mă ridic sus, aripile îmi cresc/' 

La aceste cuvinte m-a năpădit amărăciunea şi am strigat: „Trăieşti din 
sânge omenesc." 

L-am auzit râzând - sau n-a râs? „Nicio băutură nu-mi place mai mult 
ca sângele roşu" 

M-a cuprins atunci o mânie neputincioasă şi am strigat: „Dacă nu ai fi 
sufletul meu, care l-a urmat pe zeu în spaţiile veşnice, te-aş numi cel 
mai groaznic flagel al omului. Ştiu, ceea ce e divin nu e uman, divinul 
mistuie umanul." 

... el sufletul, care lipsit de milă se înălţase urmându-1 pe zeu... 

„De ce ai făcut asta?" 

Căci simţirea mea omenească a înţeles cruzimea acelui ceas. Sufletul 
răspunse: 

„Mie nu-mi este hărăzit să fiu în lumea voastră. Eu mă mânjesc de 
murdăria pământului vostru... 

Eu aparţin lumii de sus." ^ 

Cred că acest fragment deschide două probleme importante în contextul întrebării „Cine 
decide în stăpânirea cui cade omul?". Prima se referă la o idee deja enunţată în 
preambulul acestei cercetări, şi anume insuficienţa lui Cristofor ca simbol şi 
reconfigurarea lui, procedură care ne ajută să înţelegem de ce Şinele este reprezentat ca 
un copil, iar cea de-a doua impune înţelegerea imperativului cuprins în calea Sinelui, dar 
şi a pericolelor care ameninţă călătorul. 

Reprezentarea Sinelui ca un copil are legătură cu sentimentul siguranţei dobândite odată 
cu ipostaza de creator al unui omuleţ a cărui sarcină era aceea de a păstra secrete 
esenţiale, omuleţul acesta prefigurând însă un sens mult mai târziu descoperit de Jung, 
prin înţelegerea simbolului micului zeu ascuns al Antichităţii, Telesphoros, cel care 
citeşte lucrurile misterioase înscrise într-un sul de hârtie, sau a unui zeu pitic (cabir) 
asociat cu creaţia şi cu naşterea vieţii. In Cartea Roşie asocierea dintre Sine şi imaginea 
copilului-zeu este realizată încă de la primele pagini: 

„Duhul adâncului m-a învăţat că viaţa mea e îmbrăţişată de copilul 
divin. Din mâna lui am primit tot ceea ce e neaşteptat şi viu. Acest copil 


este tinereţea pe care o simt izvorând pururi din mine... Tu zămisleşti 
şi naşti ceea-ce-va-să-vină, tu eşti rodnic, tu trăieşti dincolo... zeul se 
ridică din leagănul strălucitor spre înălţimea nemăsurată a viitorului, 
spre maturitatea şi plinătatea vremii-ce-va-să-vină.'"^ 

Adulţii al căror zeu este un copil sunt cei care s-au înscris pe calea individuaţiei, cei care 
urmează drumul Sinelui, ceilalţi - imaturii, infantilii - au un zeu matur care coboară 
dinspre bătrâneţe înspre moarte. Creatorii propriului lor copil divin îl vor avea pe acesta 
drept stăpân, în timp ce imaturii care nu creează nimic din ei înşişi vor cădea, inevitabil, 
sub stăpânirea altor oameni, purtătorii spiritului veacului şi ai valorilor instituite printr- 
un anumit canon. Oamenii din această categorie - cei mulţi - sunt „diletanţii'' (aşa îi 
numeşte Jung) culturii, cei care se bazează - exclusiv - în munca lor pe date culese din 
exterior, cei care nu realizează acea cotitură pe care a făcut-o Jung pe la mijlocul vieţii 
sale (se pare că acesta este timpul marii întoarceri spre interior), fie din cauză că n-au 
nicio chemare, fie pentru că le este frică sau pentru că imperativele exterioare sunt mai 
puternice în economia vieţii lor. 

Un lucru este cert: pe calea Sinelui nu se poate umbla cu jumătăţi de măsură, cu şi aşa, şi 
altminteri, pentru că dacă iei drumul adâncului trebuie să fii serios, să te dedici în 
totalitate, să-ţi asumi singurătatea şi să renunţi la traiectoriile obişnuite ale vieţii: nu poţi, 
bunăoară, să fii persoană publică, să lucrezi la consolidarea puterii tale, să trăieşti în 
exteriorul tău, să te abandonezi vieţii care te trăieşte şi, în acelaşi timp, să tânjeşti după o 
viaţă mai înaltă şi mai deplină decât aceea înălţată pe „cenuşa raţionalităţii". Jung a ales 
altfel decât majoritatea oamenilor: a ales viaţa interioară. 

„Ce e mai bine, ca omul să aibă viaţa în faţă sau ca zeul să aibă viaţa în faţă?", cu alte 
cuvinte e mai bine să mergi la urma canonului-tată, în cortegiul creştinismului şi să i te 
supui ca un copil naiv, sau să-ţi naşti christosul din fondul adânc şi clocotitor? Jung va da 
răspunsul lui: „Fiţi nu creştini, ci Christos, altminteri nu sunteţi buni pentru zeul care- 
vasă-vină" ^ , dar, desigur, alegerea căii depinde, aşa cum am arătat la începutul acestui 
fragment, pe lângă decizia personală, de anumite predispoziţii absolut individuale ce 
intră într-o logică a destinului. 

Atunci când ambele condiţii se întrunesc într-un individ, deci când decizia umană şi cea 
supraumană merg în acelaşi sens, urmează confruntarea cu pericolele naşterii şi creşterii 
Sinelui. „Zeul vostru e un copil în măsura în care voi nu sunteţi infantili", spune Jung ^ , 
ceea ce înseamnă că naşterea copilului divin, a Sinelui numit şi „suprasensul", este 
rezultatul unei decizii mature: căsătoria ordinii cu dezordinea, a sensului cu contrasensul, 
a conştiinţei cu inconştientul. Iar această căsătorie se celebrează, întotdeauna, pe un pod 


care leagă malul conştiinţei, cel în care s-a statornicit Eul, cu acela al inconştientului, locul 
de baştină al Sufletului. 

Rodul acestei uniuni matrimoniale este Şinele. Chiar dacă se naşte acest copil, el nu ne 
aparţine în totalitate şi o dată pentru totdeauna. Legătura cu el trebuie menţinută 
permanent, el trebuie ajutat să se integreze şi să se înomenească, iar acest proces, după 
Jung, este întreţinut de Eu. In condiţiile în care Eul se achită de sarcină şi rezistă tentaţiei 
de a trăi permanent în exterior - fie punând în scena publică virtuţile sale, fie lăsând 
slobode viciile sale -, are loc unirea cu Sufletul, condiţie de acces la zeu sau la „steaua din 
cer'', cum îl mai numeşte Jung. La acest punct mi se pare foarte interesantă declaraţia lui 
Jung că zeul apare în experienţa directă a celui care ia calea Sinelui, într-o anumită stare a 
Sufletului. In cazul lui a fost aşa, dar şi în alte cazuri, şi nu mă refer numai la pacienţii lui, 
ci şi la oameni care şi-au interpretat experienţa prin modelul oferit de psihologia 
analitică. Stările în care Sufletul este foarte activ, fie ele de deznădejde (de exemplu, 
teama în faţa morţii), fie ele de euforie (generate de formaţiunea Anima-Animus, după 
cum mi-au declarat, în interviuri, câţiva subiecţi), pot genera experienţa directă a zeului. 
In cazul lui Jung, experienţa zeului a fost „neaşteptată şi nedorită", cutremurătoare şi, din 
acel moment, permanentă. Intr-un interviu am aflat că zeul a apărut în forma unei stele 
foarte strălucitoare, emanând o puternică lumină roşie şi apariţia a fost asociată stării de 
beatitudine pe care a resimţit-o persoana în cauză în noaptea respectivă. Evoc acest 
interviu, pentru că aduce o confirmare a ideii lui Jung referitoare la necesitatea luptei cu 
zeul pentru Şinele nostru, subiectul declarând că în momentul în care a deschis ochii şi a 
văzut steaua lângă el, la o distanţă de aproximativ un metru (aşa a fost percepută), 
aceasta era fixată, prin razele pe care le trimitea, de fruntea celui în cauză şi el simţea 
cum steaua „extrage ceva de acolo, din centrul frunţii, era ca şi cum îmi lua ceva, era ca şi 
cum fura ceva din mine - un fel de informaţie -, ştiam cumva, nu-mi dau seama cum, că 
asta făcea, gândul mi-a venit spontan în momentul în care mi-am fixat privirea pe stea, şi, 
de îndată ce am devenit conştient de acest lucru, steaua s-a făcut, brusc, nevăzută". Iată 
ce scrie Jung despre raportul Sinelui cu zeul: „Noi trebuie să atragem Şinele de partea 
noastră. De aceea trebuie să ne luptăm cu zeul pentru Sine. Căci zeul este o mişcare 
inconceptibil de puternică, ne smulge Şinele, împingându-1 în nemărginire, în 
destrămare... De aceea trebuie să slujesc Sinelui meu. Trebuie să-l câştig astfel. Trebuie 
să-l câştig pentru ca viaţa mea să se întregească." ^ 

Apariţia zeului este întotdeauna asociată cu sentimente puternice, foarte contradictorii şi 
maladive: neputinţă, entuziasm, divizare, boală, otravă, beţia sănătăţii supreme, haos. 
Persistenţa acestora consumă şi afectează raţiunea. Dar vindecarea este eliberarea Sinelui 
din zeu şi nu negarea zeului cu ajutorul raţiunii. In acest din urmă caz, imensa problemă 


este redusă la depresie ca boală. Este adevărat, spune Jung, se poate obţine vindecarea de 
zeu pe această cale, dar acesta este un câştig obţinut printr-o pierdere: se distruge o parte 
importantă a vieţii, este sacrificat copilul divin. Omul care alege această cale trăieşte în 
continuare, dar „e paralizat de zeu. Acolo unde ardea focul vâlvătaie, zace acum cenuşă 
moartă. ^ 

Mărie Cardinal, de exemplu, a făcut această alegere în cartea Cuvinte care eliberează, dar a 
recunoscut tot timpul că, vindecându-se prin raţiune şi reducându-şi viaţa la raţiune, nu a 
mai reuşit niciodată să atingă profunzimea viziunilor şi limpezimea ideilor din perioada 
ei „de nebunie''. Jung a preferat vâlvătaia focului şi rănile vii ale zeului, le-a cântărit 
zilnic, pentru că ele sunt o viaţă mai înaltă, mai deplină decât cenuşa raţionalităţii: 
„Cenuşa este pentru mine sinucidere. Aş putea eventual să sting focul, dar experienţa 
zeului n-o pot nega faţă de mine însumi. Nu-mi pot amputa această experienţă. Şi nici nu 
vreau, fiindcă vreau să trăiesc. Viaţa mea se vrea pe sine întreagă. De aceea trebuie să 
slujesc Sinelui meu. Trebuie să-l câştig astfel. Trebuie să-l câştig pentru ca viaţa mea să se 
întregească. Pentru că mi se pare păcat să schilodeşti viaţa atunci când există posibilitatea 
de a o trăi în întregime. Slujirea Sinelui este, de aceea, slujire a zeului şi slujire a omenirii. 
Dacă mă port pe mine însumi, despovărez omenirea de mine şi-mi vindec Şinele de zeu. 
Trebuie să-mi eliberez Şinele de zeu, căci zeul pe care l-am aflat este mai mult decât 
iubire, este şi ură, este mai mult decât frumuseţe, este şi oroare, mai mult decât 
înţelepciune, este şi absurditate, mai mult decât putere, este şi neputinţă, mai mult decât 
omniprezenţă, este şi creatura mea." — Inevitabil, acest fragment deschide problema 
faustică asupra căreia mă voi opri într-un alt fragment al exegezei asupra lui Jung, totuşi, 
o evoc şi în acest context, deoarece este o problemă interioară pentru toţi aceia care „şi-au 
întâlnit zeul". Vindecarea de zeu se face, după cum ne învaţă Jung, pe terenul propriei 
interiorităţi, respectând această interioritate pentru că „doar ceea ce cineva este cu 
adevărat are putere de vindecare". ^ 


3 


EROU PE CALEA SINELUI 


Spre deosebire de alte producţii autobiografice care devin obiect al analizei şi confruntă 
cercetătorul cu imperativul şi cu dificultatea de a distinge între construcţia realizată de 
narator şi episoadele de viaţă, în sine, pe care acesta le relatează, autobiografia spirituală 
a lui Cari Gustav lung depăşeşte aporia enunţată în sensul că evenimentele excepţionale 
trăite de erou sunt relatate imediat: viziunile sunt înregistrate după producerea sau 
provocarea lor, cu o grijă pronunţată asupra detaliilor, cu consemnarea cât mai fidelă a 
imaginilor şi a dialogurilor în formă verbală, imagistică (mandale - expresii ale Sinelui - 
desenate sau pictate în acuarelă, crochiuri), obiectală (înscrisuri în piatră, sculpturi în 
lemn sau în piatră). Experienţele interioare constituie prilejul unei profunde şi duble 
reflecţii: atât imediat, cât şi prin revenirea asupra lor în anumite momente ale vieţii în 
raport cu care fluxul imaginativ respectiv ar fi putut avea o anumită relevanţă, ori din 
raţiuni ce ţin de elaborarea operei propriu-zise. 


Calea Sinelui descrisă de lung în autobiografia spirituală este atât expresia vieţii lui celei 
mai adânci şi mai autentice, cât şi „receptaculul operei'' sale ştiinţifice. Prin urmare, 
suntem într-una din rarele situaţii în care autobiografierea nu omoară eroul întâmplărilor 
excepţionale, transformându-1 într-un simplu narator, ci eroul se păstrează intact, aşa 
cum vie rămâne trăirea lui şi experienţa întâlnirii cu ghizii lui spirituali şi cu morţii 
nedesăvârşiţi care-i solicită ajutorul, aşa cum vie rămâne apariţia zeului, aşa cum vie 
rămâne întâlnirea cu Anima şi uniunea lor din care se naşte copilul divin. 

Cartea Roşie nu e o simplă construcţie textuală, ci viaţa însăşi a eroului ei, care nu face o 
muncă de compoziţie, de selectare a amintirilor, ci relatează evenimentele - întâlnirile şi 
conversaţiile cu Altul pe care-1 ascultă, pe care-1 chestionează, cu care se angajează în 
dialog, care-1 îndrumă sau care-i confirmă justeţea lucrurilor pe care le transmite - exact 
aşa cum s-au întâmplat: 

„Eu: Cine ştie dacă nu minţi? 

yv. 

Sufletul: Intreabă-te pe tine însuţi dacă mint. Spun adevărul." 


Prezenţa activă a Altuia, sub forma diverselor personaje interioare, mă îndreptăţeşte să 
afirm că autobiografia spirituală a lui lung este nu o construcţie personală, ci o co- 
construcţie a lui şi a interlocutorilor săi. Acest lucru se întâmplă pentru că există - în 
subteran - un pact autobiografic între eroul ce purcede pe calea Sinelui şi figurile 

întâlnească cele două voinţe (divină şi omenească), părinţii chemaţi să nască şi să crească 
copilul divin. Această conlucrare se realizează graţie unui lucru pe care Jung îl aflase deja 
din practica lui terapeutică: inconştientul este capabil nu doar să „dorească, ci şi să-şi 
suspende propriile dorinţe'' ^ , în virtutea unei capacităţi de a se autoregla el însuşi. Jung 
rămâne eroul şi nu doar naratorul autobiografiei lui spirituale, pentru că parcurge traseul 
„nostalgiei regresive" şi se confruntă, în fiecare moment al acestui parcurs, cu pericolul 
de a fi înghiţit de monştrii adâncului. Faptul că nu se lasă învins, ci el este cel care 
învinge, în mod repetat, îi confirmă calitatea de erou: reuşeşte să elibereze Şinele din zeu 
şi aceasta este valoarea adevărată a căii înguste şi pline de pericole care este a lui. Şinele 
sau copilul divin este tezaurul demn de râvnit, cel mai mare pe care ni-1 putem imagina. 


Dacă Jung nu ar fi izbutit în parcursul asumat, şi-ar fi pierdut, evident, calitatea de erou, 
pentru că ar fi fost înghiţit de apele tulburi ale inconştientului colectiv, ar fi ajuns pe 
lângă comoara păzită de zeu, „însă împotriva voinţei sale şi spre marea sa pagubă." ^ în 
acest caz, eroul s-ar fi pierdut cu totul sau, într-un caz mai puţin dramatic, ar fi cedat 
locul său naratorului, pentru că nu ar mai fi reuşit să deschidă accesul la viaţa 
evenimentelor însele, ci şi-ar fi prezentat amintirile cuprins de patos, abandonând total 
funcţia critică a raţiunii copleşit fiind de gravitatea întâmplărilor, iar noi am fi citit doar 
povestirea unuia care urlă în pustii. 

Jung a anticipat pericolele drumului său. De aceea, pe calea Sinelui el a rămas tot timpul 
treaz, raţiunea lui a fost tot timpul în alertă, mecanismele îndoielii au funcţionat 
impecabil şi a reuşit să evite capcanele parcursului interior. Iată de ce spun că a fost eroul 
istoriei sale de viaţă şi nu doar povestitorul ei. Acest lucru face şi ca drumul inferiorităţii 
pe care a pornit să dobândească un aspect de profeţie. 


Este însă foarte adevărat, şi nu pot să nu menţionez acest fapt, pe Jung l-a frământat 
enorm chestiunea profeţiilor şi problema distincţiei dintre adevăraţii şi falşii profeţi: „Nu 
vreau să neg în general apariţia profeţilor autentici; cu toate acestea însă doresc să pun la 
îndoială în mod preventiv fiecare caz particular, căci este un lucru mult prea îngrijorător 
pentru a fi declarat cu uşurinţă drept unul autentic. Orice profet veritabil se împotriveşte 
mai întâi atribuirii inconştiente a acestui rol." -^Această frământare l-a făcut să caute, 
destul de mult timp, forma cea mai adecvată pentru a relata evenimentele cu care s-a 
confruntat şi pentru a prezenta personajele care l-au ghidat pe drumul Sinelui. A avut, de 


altfel, şi multe consultări cu persoanele apropiate pe această temă. In cele din urmă, a 
decis că povestea sa trebuie să fie o autobiografie spirituală. Cu aceasta, însă, frământările 
sale nu au încetat, ci s-au deplasat spre chestiunea publicării unei astfel de opere. De ce a 
fost atât de tulburătoare această chestiune? Tocmai pentru că deschidea, vrând-nevrând, 
inostaza vocational-nrofetică a autorului. în levătură cu care el era foarte nrudent. dună 


cum se poate vedea şi din citarea anterioară. Intr-una din convorbirile cu Sufletul, acesta 
i-a spus că menirea lui este noua religie şi proclamarea ei, întărind, aşa cum face orice 
profeţie, caracterul de adevăr intrinsec: spun adevărul, adevărat grăiesc, adevărat vă spun 
vouă... 

La punctul următor al discursului meu voi dezvolta această problemă dintr-un unghi 
foarte special: al apostolilor profetului, al acelora care l-au însoţit pe drumul Sinelui sau 
al acelora care au purces, la rândul lor, pe calea propriului lor Sine. Pentru aceştia Jung a 
fost un model de urmat, pentru că era în posesia unui bun demn de râvnit: copilul divin. 
Faptul că Şinele este copilul unui genitor divin şi a unuia uman conferă maestrului 
calitatea mai specială de profet, şi acest lucru se întâmplă nu pentru că el îşi doreşte 
lucrul acesta, ci pentru că exigenţa supraomenească pe care şi-a asumat-o exercită o 
fascinaţie mimetică pentru cei frământaţi de aceleaşi probleme, neîncrezători în 
parcursul spiritual propus de instanţele oficiale şi contaminaţi de virtutea angajării pe 
drumul Sinelui. 

Totuşi, remarc faptul că Jung a fost un „profet'' mai special, el nu a oferit adevărul gata 
făcut şi nu a descoperit singur adevărul despre care face mărturii, iar neofiţii nu sunt 
indivizi nevrednici şi neştiutori, care înghit un adevăr gata făcut şi îl transformă apoi în 
propriul lor adevăr în mod automat; ei nu iau dintr-o cutie cu comori administrată de 
profet un obiect magic, ci îşi fac munca pe cont propriu cel mai adesea, ori sub 
îndrumarea maestrului şi participă dimpreună la adevărul profeţiei, îl descoperă fiecare 
în Sine. Pe calea Sinelui fiecare protagonist îşi scrie propria carte roşie. Rolul special al 
profetului ţine de îndrumarea în anumite situaţii mai dificile, atunci când simte pericolul 
identificării pacientului cu personajele psihicului colectiv sau când contribuie, alături de 
protagonist, la crearea sensului experienţelor trăite şi la conştientizarea arhetipurilor care 
mânuiesc, de multe ori, aidoma păpuşarilor dibaci, personalitatea. De altfel, unii dintre 
„ucenicii" lui Jung au sesizat foarte clar această stare de lucruri, atunci când declarau că 
şedinţele de terapie şi întâlnirile cu afinii sunt, de fapt, nişte proiecte de cercetare şi o 
modalitate de a obţine mărturii şi confirmări despre lumea lui Dumnezeu din Sufletul 
omului: „Ideile pe care un pacient i le aducea lui Jung erau mult mai interesante decât 
persoana în sine", afirmă Medtner, numit de biograful său un „Mefisto rus" ^). In acelaşi 
sens merg şi declaraţiile unui alt pacient şi adept al lui Jung, Harry Murray, consemnate 
de biografa Deirdre Bair: „... interesul devorant al lui Jung nu se îndrepta spre pacienţii 
lui, ci spre propriile-i procese mentale, pentru ceea ce s-ar putea spune că era Şinele lui 
mai vast. Murray credea că Jung nu era de fapt foarte atent la alţi oameni... Vorbeşte 
despre visele lor şi despre cum au atins ei acest stadiu de dezvoltare psihică în termenii 
imaginaţiei, dar nu vezi niciodată persoana însăşi." ^ 


Declaraţii de acest fel vin să confirme o ipostază hibridă, de medic-profet, a lui Jung deşi, 
raţional, el o respingea, aşa cum îşi corecta pacienţii care-1 numeau „duhovnic'' sub 
pretextul că metoda lui constă doar în a-i ajuta pe oameni să construiască sensul 
propriilor confruntări cu inconştientul. Totuşi, calitatea de „bătrân înţelept" atribuită în 
ultima parte a vieţii lui i-a făcut pe mulţi apropiaţi, şi nu numai, să-i prezinte omagii şi să 
contribuie la strălucirea aurei de pe fruntea acestei figuri, indiscutabil, emblematice. 

Mă voi referi, în continuare, la apropiaţii care l-au însoţit pe „profet" pe calea Sinelui, la 
acele figuri care au format, împreună cu el, o familie spirituală ale cărei rădăcini se 
revendică de la Goethe, Nietzsche, Schopenhauer, Schiller, „gânditori care nu apar en 
serie, ei se ivesc ici şi colo." ^ 

ARHETIPUL RÂULUI 

ŞI AFINITĂŢI NĂSCUTE SUB INFLUENŢA LUI 

Este foarte adevărat că mistica Sinelui a devenit o preocupare colectivă printre apropiaţii 
lui lung care, pot să spun, au fost actorii unui proces de convertire al cărui catalizator a 
fost „doctorul de minţi'' din Zurich. Convertirile - modificări autentice de personalitate - 
au nevoie întotdeauna de astfel de catalizatori, chiar dacă ele depind de fondul cel mai 
adânc al fiinţei umane, de procese interne care pregătesc terenul perioade lungi de timp. 
Această pregătire însă este inconştientă şi ea va pătrunde în zona de lumină a psihicului 
numai ca rezultat al unor evenimente cu un impact puternic asupra personalităţii, 
urmate de un travaliu îndelungat de conştientizare. 

Posibilitatea convertirii este sesizabilă, în unele cazuri, încă din copilărie, iar cazul lui 
Jung o dovedeşte cu prisosinţă. Ea este identificabilă însă şi în cazurile unor apropiaţi ai 
psihologului elveţian, Hermann Hesse şi Gustav Meyrink, amândoi greu adaptabili la 
lumea exterioară şi la exigenţele familiilor în care s-au născut, ceea ce le-a adus reputaţia 
de copii dificili şi de tineri cu probleme, dacă ne referim la tentativa de suicid a lui 
Gustav Meyrink în jurul vârstei de 18 ani sau la incapacitatea lui Hermann Hesse de a 
accepta rigorile învăţământului formal. Nevoia de terapie a celor doi i-a adus în 
apropierea doctorului-„profet" lung. 

Procesele subliminale care alcătuiesc cauza schimbării de personalitate sau a convertirii 
ating, în general, foarte treptat conştiinţa, cu excepţia unor situaţii în care conţinuturile 
inconştiente pătrund spontan şi foarte neaşteptat la suprafaţă. Aşa s-a întâmplat în cazul 
micului Cari Gustav, care şi-a cioplit omuleţul fără să aibă în minte un plan anume, 
acţiunea se preciza pe măsură ce se executa, iar protagonistul a fost animat doar de ideea 
că face un lucru foarte important, că a intrat în posesia leacului împotriva dezbinării pe 
care o simţea încă din primii ani de viaţă şi că a descoperit secretul vieţii sale. Tot 
parcursul ontogenetic în care s-a dedicat drumului Sinelui dovedeşte că aşa au stat 
lucrurile. Mai târziu, cu instrumentele disciplinei pe care a fondat-o - psihologia analitică 
- şi prin metoda circulară pe care a adoptat-o, a revenit pentru a explica funcţionalitatea 
intuiţiei Sinelui în figura omuleţului realizată spontan şi modul în care aceasta l-a ajutat 
să depăşească disocierea lui în Personalitatea 1 şi Personalitatea 2. Practica analitică 
extinsă l-a ajutat să înţeleagă că P2 acţionează compensatoriu faţă de PI, cele două se 
completează reciproc şi dau naştere unui copil, unui întreg - Şinele - care este al 
amândurora, dar diferit de cei doi venitori. 



Jimg descoperă în practica sa, pe baza unui bogat material empiric, faptul că Şinele este o 
„funcţie relaţionalăce integrează individul într-o comunitate spirituală, într-o familie 
alcătuită pe baza criteriului că există - la nivelul acestei formaţiuni, în zestrea ereditară a 
copilului - conţinuturi valabile nu numai pentru individul care merge pe calea Sinelui 
său, ci şi pentru ceilalţi, care îşi urmează propriul lor parcurs şi, la o adică - spune Jung -, 
pentru toţi oamenii. 

Familia spirituală pe care o voi analiza în cele ce urmează are la bază simţul instinctiv şi 
intens al semnificativului în ceea ce priveşte conţinutul anumitor vise „mari'' (numite aşa 
de Jung, după modelul elgonilor, familiarizaţi să distingă între visele minore şi marile 
viziuni ale personajelor importante din comunitate, acestea fiind împărtăşite tuturor, 
pentru că au virtutea de a anticipa evenimente), care vor fi dezvăluite şi analizate 
împreună, importanţa lor rezultând din asemănarea sau identitatea simbolurilor care le 
animă. Legea semnificaţiei - una dintre cele mai importante legi care guvernează psihicul 
uman conştient şi inconştient, de la actele relativ simple ale percepţiei şi reprezentării, 
trecând prin actele complicate ale gândirii şi imaginaţiei, coborând la izvoarele 
afectivităţii şi motivaţiei sau gestionând fenomenele psihice ale atenţiei şi voinţei - îi face 
pe oameni să comunice, să se confeseze, să se destăinuie, să se apropie, să se descopere 
fiecare în oglinda celuilalt şi cu cât este mai mare afinitatea, cu atât devine mai 
covârşitoare misiunea asumată de fiecare în parte ca o manifestare compensatorie. 

în familia formată din Cari Gustav Jung, Hermann Hesse şi Gustav Meyrink asumarea 
căii Sinelui a fost totală, ea a devenit un proiect de viaţă atotcuprinzător, fiecare 
achitându-se, în modul lui specific, de sarcina descriptivă a parcursului inconştientului 
colectiv, corespunzător propriului impuls de autorealizare. Dacă la Jung forma cea mai 
potrivită a fost autobiografia spirituală ce poartă numele de Cartea Roşie, în cazul 
celorlalţi membri ai familiei opţiunea s-a îndreptat în direcţia formei de roman, deşi pot 
fi uşor identificate, după cum va reieşi din acest fragment, elemente autobiografice în 
operele ficţionale la care voi face referire, în strânsă legătură cu comunitatea spirituală 
din care fac parte. 

_ yv. 

Ce este important în cazul celor trei membri ai acestei familii spirituale? In cazul 
fiecăruia se deplasează accentul de pe autor pe procesul creator. Jung, de altfel, 
analizează această deplasare în lucrarea Despre fenomenul spiritului în artă şi ştiinţă, 
oferind, cred eu, instrumente valide - şi foarte puţin explorate, deocamdată - criticului şi 
teoreticianului literaturii şi artei în general: el se referă la curentul invizibil care-1 duce pe 
autor într-o anumită direcţie în virtutea unei necesităţi superioare şi suprapersonale, 
tiranică şi năzuroasă, ca o fiinţă vie care s-a cuibărit în sufletul autorului şi care-i pune în 
pericol sănătatea, echilibrul şi fericirea. Această fiinfă vie este, de fapt, un complex 



autonom ce poate lua în stăpânire Eul creatorului, un arhetip din lăcaşul sufletului care 
va fi urmărit, dezvoltat şi amplificat în operă. Dialogul cu cei doi autori şi apropierea lor 
care a dat naştere unor fenomene de transfer foarte interesante - dacă analizăm viaţa şi 
scrierile celor trei - a constituit o bază foarte serioasă a înţelegerii de către Jung a 
complexelor autonome şi a arhetipurilor care le regizează. 

Un astfel de arhetip care a produs compensaţii în cazul celor trei protagonişti angajaţi pe 
calea Sinelui, a fost Răul. Se pare, de altfel, că arhetipul Răului produce compensaţii 
colective ca nici un altul, iar în cazul triunghiului spiritual pe care-1 analizez, fiecare 
ocupant al unui unghi avea propriile frământări şi reprezentări ale acestui arhetip. Jung 
relatează în Amintiri că, la un moment dat, mama lui i-a vorbit cu vocea Personalităţii 2, 
vrând să răspundă unor frământări ale lui, şi i-a spus „trebuie să citeşti odată Faust al lui 
Goethe." Ei bine, opera lui Goethe a rămas toată viaţa o obsesie: modul în care autorul 
a gestionat raportul dintre Eaust şi Mefisto, cei doi actori ai unui pact de sânge, felul în 
care Eaust a acţionat, încălcându-şi propriul angajament ca şi cum ar fi avut de-a face cu 
un personaj stupid şi uşor de dus de nas, a fost considerat inacceptabil de către Jung. 
Diavolul care l-a iniţiat pe Eaust în marile mistere a rămas, toată viaţa, un personaj 
fascinant şi tainic, jucând rolul esenţial în „eliberarea oamenilor din beznă şi suferinţă''. 
De aceea i-a fost imposibil lui Jung să accepte modul în care Goethe a rezolvat această 
adâncă problemă: „Goethe a devenit pentru mine un profet. Dar nu-i puteam ierta că îl 
lichida pe Mefisto printr-un simplu artificiu, cu un tour de passe-passe, într-o clipită. 

Pentru mine purtarea sa era prea teologică, prea uşuratică şi superficială, prea 
iresponsabilă. Mi-a părut rău că Goethe căzuse victima tendinţei - atât de amăgitoare - 
de bagatelizare a răului. — 

Şi lucrurile nu s-au oprit aici. Inlăuntrul acestei probleme funcţionează, în cazul lui Jung, 
şi un aspect de natură karmică: pentru că în mediul lui familial, şi nu numai, circula 
informaţia că bunicul a fost fiul natural al lui Goethe, Cari Gustav a simţit şi o necesitate 
suprapersonală de a înţelege parte cu parte această chestiune şi, eventual, de a ajunge la o 
altă rezolvare a ei, pentru că era o ceva ce acţiona nemijlocit asupra simţirii lui, prin 
urmare, ceva mai important decât evangheliile apostolilor. Mâhnirea personală atât de 
mare faţă de anumite decizii ale lui Goethe - subaprecierea lui Mefisto, uciderea lui 
Philemon şi soţiei lui Baucis - face ca fixarea lui Jung deasupra şi chiar asumarea 
corectării sau ajustării strategiei eronate a lui Goethe să ocupe un spaţiu extins, atât în 
scrierile de specialitate, cât şi în cartea de Amintiri, în discuţiile şi în terapia unor pacienţi 
şi apropiaţi cum sunt cei doi scriitori la care mă voi referi îndată, ori în autobiografia 
spirituală unde Philemon este principalul ghid, „psihagogul" care l-a ajutat să-şi clarifice 
marea frământare. 


Philemon era o figură plină de mister - „Uneori aproape că mi se părea că are realitate 
fizică. Mă plimbam cu el prin grădină încoace şi încolo şi el era pentru mine ceea ce 
indienii numesc guru'' - care l-a ajutat să înţeleagă că în Suflet există lucruri şi făpturi 
care au viaţa lor proprie, Philemon însuşi fiind una dintre aceste făpturi, o faţetă a 
Personalităţii 2, Arrhetonul ce rostea lucruri la care Jung nu se gândea conştient. 

Philemon a generat un proces creator în momentul în care l-a constrâns pe Jung să scrie 
Septem Sermones ad Mortuos, un fel de prefaţă a cunoaşterii pe care trebuia s-o transmită 
în legătură cu inconştientul, cu lumea lui Dumnezeu şi cu lumea oamenilor. Hermann 
Hesse a fost printre primii care au primit un manuscris. O să vedem în cele ce urmează ce 
efecte a avut această încredinţare. 

yv _ 

In orice caz, în triunghiul spiritual pe care încep să-l analizez, dihotomia Faust-Mefisto s- 
a contopit în fiecare din cele trei cazuri şi a constituit terenul de înfruntare în interiorul 
căruia protagoniştii şi-au construit, în mare, opera, în funcţie de lucrul cel mai important 
pe care l-a ignorat Faust: „... respectarea drepturilor eterne ale omului, recunoaşterea 
vechiului şi continuitatea culturii şi a istoriei spirituale.'' — 


Problema nerezolvată corespunzător de Goethe stă la baza Cărţii Roşii, dar ea a generat, 
de asemenea, prozele vizionare semnate de apropiaţii lui Jung. Prima la care fac referire 
este Golem de Gustav Meyrink. Golemul este catalizatorul procesului prin care se naşte 
copilul divin. Şinele. Conectarea a două structuri arhetipale şi indicarea insuficienţei 
deciziei lui Goethe sunt vizibile deja la un prim nivel al lecturii: „Se spune în tradiţie că 
trei bărbaţi au coborât cândva, demult de tot, în ţinutul întunericului. Unul şi-a pierdut 
minţile, al doilea a orbit, şi numai al treilea, rabbi Ben-Akiba, s-a întors acasă nevătămat, 
povestind că s-a întâlnit cu el însuşi. O să-mi răspundeţi că-s destui cei ce s-au întâlnit cu 
ei înşişi! Goethe, de pildă. De obicei, trecând o punte sau pe podeţul ducând de pe un mal 
al râului pe celălalt, s-au privit ochi în ochi cu ei înşişi, fără să-şi iasă din minţi. A fost 
doar oglindirea propriei lor conştiinţe, şi nu dublul lor adevărat: nu cel ce se numeşte 
Suflul oaselor... care locuieşte sus, deasupra pământului... Cine ştie să-l farmece, să-l 
îmblânzească, acela se împrieteneşte cu el însuşi." ^ 


Două lucruri sunt importante în acest fragment pentru tema pe care o analizez: primul 
vizează simbolica punţii, a podului ce leagă conştiinţa de inconştient, întâlnirea intenţiei 
divine şi a celei omeneşti care-şi dau mâna în interiorul fiinţei ce construieşte şi trece 
puntea (ipostază analizată în fragmentul anterior), iar cel de-al doilea este efectul deciziei 
injuste a lui Goethe, a faptului că finalul dramei nu oferă, de fapt, o soluţie, ceea ce va 
provoca o imagine incompletă a lui Goethe despre el însuşi (şi-a văzut doar conştiinţa, nu 
s-a văzut pe Sine, pe de-a întregul), din cauză că opera cu o imagine incompletă a 


divinităţii. 

Vreau să pun în evidenţă, înainte de a intra în analiza problemei, faptul că dihotomia 
Faust-Mefisto este expresia procesului de integrare a unui arhetip al inconştientului 
colectiv în conştiinţă, într-o primă fază, şi apoi diferenţierea Eului de această figură şi 
transformarea ei într-o caracteristică a Sinelui, în ceea ce Jung numeşte „Personalitate 
mana''. Această operaţie ridică la lumina conştiinţei secretul Personalităţii-mana, 
cunoaşterea pe care Jung o numeşte „excepţională", şi anume, propria individualitate. 

Procesul analitic merge în romanul Golem cât se poate de adecvat, reuşind să iasă, foarte 
greu de altfel, din turnurile maladive care ameninţă la fiecare pas fiinţa pornită pe calea 
Sinelui. La vremea când îşi scria romanul, Gustav Meyrink nu cunoştea încă teoria 
arhetipurilor a lui Jung. Cu atât mai interesant este comerţul lui Meyrink cu arhetipurile 
inconştientului colectiv, urmând o metodă pur literară. Jung însuşi, la un moment dat, 
scrie că arhetipurile din Golem sunt perfect recognoscibile, chiar dacă autorul a preferat 
limbajul literar, cu toate avantajele şi limitele ce decurg de aici. 

Apariţia Golemului este prefigurată într-o carte sfântă care trezea o voce - un Arrheton, 
putem spune - din interiorul eroului: „Vocea-mi vorbise despre ceea ce purtam în mine 
de o viaţă - dar ascuns într-un adânc tainic şi uitat, ieşit de sub puterea gândului până în 
ziua de azi." Disocierea între Personalitatea 1 şi Personalitatea 2, sentimentul că viaţa 
adevărată îi aparţine personalităţii eterne, Arrhetonului, senzaţia că omul este pierdut 
între cele două este la fel de pregnantă ca la Jung. „Acum ştiu cine este străinul: numai să 
vreau şi-l pot simţi iarăşi în mine, oricând. Dar să-i văd imaginea în faţă, ochi în ochi, nu e 
cu putinţă şi nici n-o să fie vreodată." 

Rolul Golemului este acela de a aduce omul faţă-n faţă cu o făptură străină şi totuşi atât de 
apropiată, o făptură care-i seamănă leit, dar care are o esenţă divină, pare să facă parte 
din aceeaşi familie cu zeii: „... stă ghemuit în colţ, holbat la mine şi mă priveşte cu ochii şi 
cu chipul meu... Sunt ceasuri de când stau neclintit în colţ - un schelet îngheţat îmbrăcat 
într-o haină străină, mucedă! Şi în colţul din faţă: eu. Eu însumi. Mut. O stană. Stăm aşa, 
ochi în ochi - fiecare oglinda spaimei celuilalt." — Jung spune că acest arhetip este centrul 
nostru virtual. Şinele, cel care exprimă esenţialitatea noastră şi începutul adevăratei vieţi 
psihice şi al conturării sensului suprem şi al ţelului vieţii. Citatul pare să confirme modul 
în care Jung înţelege calitatea Sinelui de subiect al întregului psihism şi distingerea lui de 
conştiinţă: „Şinele are de-a face cu eul la fel de mult precum Soarele cu Pământul." ^ 

Identitatea viziunilor celor doi autori care se exprimă în forme discursive atât de diferite 
merge până la capăt în ceea ce priveşte arhetipul Sinelui şi necesitatea lui în existenţa 
unui individ. Jung ne previne că umanitatea se află încă într-un stadiu „infantil" al 


dezvoltării ei psihologice, în sensul că majoritatea se supune unei autorităţi exterioare şi 
este incapabilă să-şi asculte şi să-şi înţeleagă Sufletul. Celor mai mulţi Arrhetonul nu le 
vorbeşte. Dar cei puţini cărora arrhevocea li se adresează păşesc pe drumul Sinelui din 
constrângere interioară, asumându-şi imense pericole, pentru că drumul îngust este 
periclitat de vertijul abisului: de-o parte şi de celalată sunt prăpăstii adânci. Golemul ce 
trăieşte la hotarul legendei învie din când în când şi se arată unui om care ştie cine este: 
„Nu m-am îndoit nicio clipă: nici nu-1 zărisem bine şi un glas a ţipat în mine: Golemul /' 

) întâlnirea cu el îl pune pe cel ales în pericol de moarte: „Vreau să ţip şi nu pot. Degete 
de frig îmi umblă în gură, îmi îndoaie limba, o răsucesc în jos până îmi umple gâtlejul ca 
un boţ. Nu pot să scot nicio vorbă... mâna nevăzută îmi mai ţine limba în puterea ei, dar 
capul mi s-a limpezit... Cine e străinul care a venit la mine să-mi dea cartea IBBUR? Eram 
treaz sau mi s-a arătat în vis? ^ , „Vedenia de ieri din biserică e un semn. Nu trebuie să 
dispreţuieşti cu una, cu două sentimentele obscure care te năpădesc uneori. De la o vreme 
simt puteri stranii încolţind în mine, nu mă mai pot îndoi de ele, sunt prea evidente'' ^ , 


„L-am ţintuit cu privirea. In zadar încearcă să se destrame în ceţurile dimineţii prelinse 

prin fereastră. II ţin strâns, nu-i dau drumul. Pas cu pas m-am luptat cu el pentru viaţa 
mea - viaţa care-i a mea, pentru că nu-mi mai aparţine. Şi cum se face tot mai mic, încet, 
încet, adunându-se iarăşi în Cartea lui de joc, mă ridic, mă duc la el, şi-l bag în 
buzunar..." ^ 


Pericolele naşterii Sinelui nu pot fi evitate, dar pot fi gestionate cu grijă după cum putem 
constata, analizând parcursul autorilor care se întâlnesc cu ei înşişi, în sensul că stau faţă- 
n faţă cu o existenţă nedefinibilă de care se simt intim ataşaţi şi în jurul căreia gravitează 
ca în jurul unei fiinţe supraordonate şi transcendente ce cuprinde în interiorul ei Eul. 

Şi Meyrink atinge în romanul lui chestiunea tratată la punctul anterior, şi anume, cine 
decide întâlnirea cu Golemul, respectiv angajarea pe calea Sinelui, şi ce înseamnă, efectiv, 
această întâlnire? „Tu calci pe drumul tău... Eşti printre cei chemaţi, şi tu eşti cel ce 
cheamă. Şi nu te necăji, odată cu ştiutul, iese din negură şi amintirea. Ştiinţa şi amintirea 
sunt una... oamenii nu-şi aleg drumul, nici cel al vieţii, nici cel al morţii. Se lasă duşi ca 
pleava spulberată de vânt. Stă scris în Talmud: 

înainte de a fi făcut lumea. Domnul a pus fiinţelor oglinda în faţă: au văzut cum se 
zbuciumă sufletul în viaţă, şi fericirea ce-i urmează. Unii au luat povara suferinţei în 
braţe; ceilalţi au şovăit şi Domnul i-a şters din cartea vieţii." ^ 


Golemul, catalizatorul arhetipului Sinelui, indică la Jung şi la Meyrink faptul că activitatea 
umană este stimulată şi animată de activitatea divină şi ridicată până la acel nivel la care 
omul poate lucra cu puterile divine care-i sunt inerente. In orice caz, Golemul presupune 


existenţa unui contact personal între divin şi uman, în timpul căruia omul poate, la 
rândul lui, influenţa divinitatea. 

Romanul Golem este un exemplu de operă vizionară - aşa cum vizionare sunt şi romanele 
lui Hermarm Hesse la care mă voi referi în acest paragraf -, în sensul că procesul creator 
constă în activarea inconştientă a arhetipului Sinelui şi în dezvoltarea lui până la forma 
desăvârşită. Meritul acestor opere vizionare, ca de altfel şi al autobiografiei spirituale a lui 
Jung, este acela că fac accesibile izvoarele profunde ale vieţii şi, în acest fel, rafinează ceea 
ce Jung numeşte „spiritul epocii'', aduc la lumina conştiinţelor aspecte ce zac în apele 
adânci ale inconştientului colectiv şi compensează sărăcia şi limitările specifice 
manierelor oficializate ale spiritului. 

Una dintre compensările cele mai remarcabile este ideea nemuririi asociată arhetipului 
Sinelui, nemurire care se obţine prin accesul la o cunoaştere secretă cuprinsă într-o carte 
tainică. Golemul , ca un catalizator al arhetipului Sinelui, este posesorul cărţii secretelor, 
Ibbur, pe care o aduce în dar unui om chemat de destin să calce pe cărarea care-1 va purta 
către el însuşi, unui om chemat să se trezească prin viaţa spiritului din interiorul lui şi să 
devină nemuritor: „Cine s-a trezit nu mai cunoaşte moartea... Sunt două cărări, şi sunt 
una lângă alta: e drumul vieţii, şi e drumul morţii. Ai luat cartea Ibbur şi ai citit-o. 

Sufletul ţi-a rămas greu, poartă acum în el duhul vieţii... ^ , „Calcă pe drumul tău, nu 
şovăi. Cheia meşteşugului de a uita e a fraţilor noştri cei ce umblă pe calea morţii! Tu însă 
porţi în tine duhul vieţii! Vedeam cartea Ibbur şi-n ea două litere ardeau ca două flăcări: 
una însemna femeia de bronz, cea cu bătaia inimii ca un cutremur de pământ şi cealaltă, 
hăt, departe, hermafroditul stând pe scaunul domnesc de sidef, purtând coroana roşie, de 
lemn." ^ 

Fragmentul citat descrie etapele drumului Sinelui care trec prin personificarea Animei 
(femeia cu bătaia inimii ca un cutremur de pământ) şi apoi prin integrarea acestei figuri 
autonome şi a altor arhetipuri ale inconştientului colectiv - după un lung parcurs - în 
figura unică şi individuală a hermafroditului. Jung îşi consacră opera şi viaţa 
demonstrării adevărului că individuaţia (realizarea Sinelui) este idealul cel mai înalt şi 
lucrul cel mai bun pe care îl avem de făcut. Romanul Golem ilustrează, punct cu punct, 
realizarea arhetipului Sinelui, ceea ce face greu de imaginat această identitate arhetipală 
cu descrierile şi cu analizele consacrate problemei Sinelui de către Jung, dacă ideea 
obiectivităţii arhetipurilor inconştientului colectiv nu ar fi adevărată. Iar corpusul 
impresionant pe care se bazează Jung în formularea teoriei arhetipurilor o face 
indubitabilă. 

Spuneam că la vremea când Meyrink scria romanul Golem nu avea cunoştinţă de teoria 


lui Jung, deşi acest lucru s-a produs nu peste multă vreme. Totuşi, este demn de remarcat 
faptul că autorul romanului Golem descrie fidel un proces de individuaţie, trecând prin 
faza conducerii de către propriul Suflet, în carte ipostaziat mai întîi de personajul Hillel, 
arhetip al omului înţelept, apoi de Miriam, fiica lui Hillel, arhetipul Animei: „Dintr- 
odată, tumultuos, valul mă ia pe sus, şi-i spun lui Miriam tot ce am pe suflet. Ii povestesc 
ca unui vechi şi drag prieten, alături de care ai trăit o viaţă şi de care nu te-ai ferit 
niciodată. îi spun ce e cu mine.., „Sunt fericit, nespus de fericit că nu eşti ca toţi 
ceilalţi, care înapoia oricărei întâmplări caută o cauză obişnuită şi se încruntă când se 
arată a fi altfel - nouă ne vine să strigăm: Ce noroc!"' ^ Eroul romanului Golem înţelege 
însă, pe măsură ce parcurge calea Sinelui, că Anima aparţine unei alte lumi: „Ascultă 
Miriam, n-am cum să-ţi spun aici, pe scară, cât de mult ţin la dumneata... I-am văzut 
ochii întunecându-se. A coborât scara în grabă. Simţeam cum mi se pune un nod în gât. 
Era ca şi cum aş fi pierdut o lume.. ^ 

Aceste două figuri arhetipale joacă un rol esenţial în parcursul pe care se angajează eroul 
romanului: „... gândul îmi fugea mereu la Miriam, îndurerat", „recunosc vocea lui 
Miriam... îi sorb cuvintele cu atâta sete, că nu reţin înţelesul. îmi spune cât de mult mă 
iubeşte, cât e de fericită - vai, nespus - că m-a regăsit, că n-o să ne mai despărţim 
niciodată.. ^ După integrarea Animei, procesul individuaţiei continuă la un alt nivel, 
ghidat de tatăl Animei, Hillel, un fel de Mare Preot, de Patriarh Enoh, care-1 iniţiază pe 

novice până la stadiul perfecţiunii Sinelui: „In prag iată imaginea. Dublul meu. In mantie 
albă, o coroană pe cap." ^ Acesta este momentul accesului la arhetipul Sinelui, 
reprezentat de figura maestrului Athanasius Pernath. Apariţia acestui arhetip complică 
mult lucrurile pentru eroul romanului Golem, din momentul în care cei doi se întâlnesc şi 
schimbă din greşeală pălăriile: dezvoltarea de imagini şi de idei care nu aparţin eroului, ci 
lui Athanasius Pernath, este o eroare fatală a destinului ce dezlănţuieşte un şir de viziuni 
foarte tulburătoare. Eroul trebuie să se distingă de un alt arhetip, al Personalităţii mana, 
ceea ce se întâmplă în finalul romanului, când ajunge în locul în care niciun om nu poate 
să locuiască, locul Golemului, unde se adăposteşte, de fapt, Athanasius Pernath şi unde o 
va regăsi şi pe Miriam lipită de el: „Amândoi privesc în jos spre oraş. O frântură de clipă, 
Miriam se întoarce, mă zăreşte. Zâmbind, îi şopteşte ceva lui Pernath la ureche. Sunt 

vrăjit de frumuseţea ei. E tânără, aşa cum am văzut-o azi-noapte, în vis. încet, Athnasius 
Pernath se întoarce spre mine, şi simt că inima şi-a oprit bătaia: parcă m-aş uita în 
oglindă. Atât de mult seamănă cu mine." ^ Actul individuării se produce prin schimbul 
de pălării între erou şi Athanasius Pernath: „Domnul Athanasius Pernath vă mulţumeşte 
nespus de mult şi vă roagă să nu-i luaţi în nume de rău faptul că nu v-a poftit în grădină, 
dar aşa-i datina la noi, din vechi. Pălăria dumneavoastră n-a pus-o, şi-a dat îndată seama 


că e o confuzie la mijloc. Speră că a lui nu v-a pricinuit prea multe dureri de cap.'' ^ 
Faptul că eroul a purtat-o, este semnul identificării lui tranzitorii cu arhetipul 
Personalităţii mana, ceea ce generează - pe lângă dominaţia Personalităţii mana - o stare 
de uimire, dar şi de autoadmiraţie pentru că a reuşit să privească în adâncimea lucrurilor, 
până acolo unde oamenii, în general, nu văd. Jung nu crede că este posibilă ieşirea de sub 
dominaţia acestui arhetip al Personalităţii-mana, dar este posibilă o schimbare de 
atitudine faţă de ea, e posibil refuzul de a se lăsa înghiţit de ea, iar schimbul de pălării 
este tocmai expresia acestei schimbări de atitudine şi recuperarea omenescului eroului 
căruia i se dă şansa de a se dezvolta. De aceea speră maestrul Pernath că pălăria lui, prea 
mare, nu a produs foarte multe probleme. Ştia, se pare, Athanasius Pernath că purtarea 
unei pălării mult prea mari este o atitudine arogantă care implică asumarea unei 
supremaţii asupra inconştientului, o atitudine nesănătoasă care dă „bătaie de cap", 
comparată de Jung cu răzbunarea unor zei revoltaţi. De fapt, Pernath a şi acţionat în 
sensul de a nu produce pagubele cele mai mari - în virtutea unei capacităţi de autoregla] 
specifică inconştientului colectiv - nepunându-şi pălăria Eului-erou, gest care ar fi putut 
duce la căderea acestuia în arhetip şi pierderea propriei umanităţi, deoarece arhetipul 
este o figură naturală, situată dincolo de tot ceea ce este personal şi uman. 

Schimbul de pălării între Eu şi Inconştient este actul distincţiei individuale, autentica 
eliberare de figura maestrului. Maestrul se transformă astfel într-un fel de părinte care 
priveşte de sus o fiinţă perfectă, devenită perfectă şi prin strădania eroului în care s-a 
înomenit. La sfârşitul romanului se închide poarta între extramundan şi mundan, ca şi 
cum eroul şi-ar fi împlinit datoria faţă de maestru. In orice caz, logica peregrinării eroului 
este în folosul Sinelui, în scopul zeificării acestuia. Schimbul de pălării este extrem de 
important din punct de vedere psihanalitic: Eul returnează pălăria prea mare pentru el, 
care l-a făcut, pentru o perioadă de timp, să devină o Personalitate-mana, dar mana nu 
aparţine de drept domeniului conştiinţei, ea fiind o formaţiune psihică specifică 
inconştientului colectiv. Preluarea manei de către conştiinţă produce o inflaţie a acesteia, 
pericolul fiind acela de a se distruge tot ceea ce s-a câştigat prin confruntarea cu arhetipul 
din inconştient. Eroul romanului realizează că şi-a însuşit ceva ce nu-i aparţine de drept - 
graţie tendinţei de autoreglare a psihicului inconştient care, dacă nu ar acţiona, ar pune 
eroul în pericolul de a fi acaparat de o nouă figură arhetipală şi de a se declara un fel de 
zeitate, de a se identifica cu Magul, Vrăjitorul sau chiar Dumnezeu. Gestul de a returna 
pălăria echivalează cu renunţarea la iluzia puterii. Returnarea pălăriei nu presupune 
câştigul de cauză al uneia dintre părţi, ci producerea echilibrului între lumea conştiinţei 
şi lumea inconştientului, echilibru care semnalează prezenţa formaţiunii Sinelui şi 
progresul personalităţii în sensul individualizării sale. 


Golem este un roman de metamorfozare de o foarte mare importanţă spirituală. Eroul 
devine subiectul transformării unor legităţi eterne, a fost ales în acest scop. In acelaşi 
timp, el nu se abate de la soarta prescrisă şi nu-şi arogă supremaţia asupra sorţii. Spre 
propriul lui bine re turnează pălăria şi mana revine - aşa cum este normal - Sinelui. El 
posedă secretul excepţional al individuării şi al nemuririi. Schimbul pălăriilor mai 
înseamnă şi că Şinele şi Eul nu pot fi confimdaţi, aşa cum nici nu pot exista unul fără 
celălalt. Contemplând Şinele, omul poate avea sentimentul unui ţel atins, a unui bun de 
preţ construit cu mare efort. 

Cred că finalul romanului este ilustrarea perfectă a ideii lui Jung că Şinele este scopul cel 
mai mare al vieţii: „Şinele... este expresia completă a jocului destinului ce poartă 
denumirea de individ şi nu doar a individului izolat, ci şi a unei grupări întregi în care 
unul îi este complementar celuilalt formând o imagine completă. Ţelul individuaţiei este 
atins odată ce Şinele este simţit ca fiind ceva iraţional, o existenţă nedefinibilă căreia Eul 
nu i se opune şi nu îi este subordonat, ci îi este ataşat... Nu suntem capabili să afirmăm 
nimic despre conţinuturile Sinelui. Eul este singurul conţinut al Sinelui pe care îl 
cunoaştem. Eul individual se percepe pe sine ca un obiect al unui subiect supraordonat şi 
necunoscut.'' Athanasius Pernath este singurul conţinut al Sinelui pe care eroul îl 
cunoaşte pentru că Athanasius Pernath este imaginea lui în oglindă. Alte conţinuturi ale 
Sinelui rămân ascunse, pentru că Şinele este o figură transcendentă, supraordonată, ce nu 
se lasă mai mult cunoscută: Athanasius Pernath nu-1 pofteşte pe erou în grădina lui, 
pentru că datina nu-i permite. Această restricţie transcendentă face ca Şinele să fie 
imposibil de cunoscut ca obiect ştiinţific şi demonstrat, deşi, psihologic, existenţa lui este 
indubitabilă aşa cum o dovedeşte impresionanta producţie empirică repertorizată de 
studiile de specialitate sau identificabilă în arta vizionară. 

întregul roman pare condus de procesul creator inconştient al autorului într-un sens care 
compensează insuficienţa şi unilateralitatea spiritului religiei oficiale, prin punerea la 
dispoziţia eroului a cărţii ce conţine secretul, iar Şinele se naşte ca urmare a accesului la 
taina conţinută în cartea Ibbur. Apariţia de mai multe ori a arcanei majore „Spânzuratul" 
ce desemnează un bărbat suspendat între cer şi pământ, cu capul în jos şi cu unul dintre 
picioare în spatele altuia, pentru a accentua starea de imobilitate sugerată de mâinile 
legate la spate, simbolizează incapacitatea de a acţiona sau starea de gestaţie de dinaintea 
naşterii materiale sau spirituale: „îmi pierd echilibrul, alunec din frânghie. Atârn o clipă 

_ yv yv 

CU capul în jos, cu picioarele în cruce între cer şi pământ... Cad. îmi pierd cunoştinţa. In 
cădere întind mâna spre pervaz, dar alunec. N-am de ce să mă prind.. ^ Starea de 
gestaţie este urmată, în acest caz, de o renaştere spirituală: eroul, prin însuşi actul naşterii 
sale în lumea spiritului, a reuşit să stimuleze arhetipul Sinelui. Chiar numele Athanasius 


are un rol foarte important în stabilirea identităţii acestui personaj cu arhetipul Sinelui, în 
sensul că Athanasius înseamnă Nemuritorul, partea nemuritoare a eroului, „Centrul'' sau 
„Corpul de diamant" cum i-ar mai spune Jung, un arhetip menit să ajungă la desăvârşire, 
la stadiul de zeitate, sugerat de figura îndepărtată a Hermafroditului. 

Acest lucru nu s-ar putea întâmpla fără intervenţia Golemului, figura demonului, 
arhetipul Umbrei. El este catalizatorul întregului proces al individuaţiei, el este Umbra 
totală a Nemuritorului (a Sinelui), dar desăvârşirea Sinelui, a Hermafroditului (a zeului, 
cum îi mai spune Jung), - ultima fază a procesului analitic - nu se poate realiza fără 
integrarea Umbrei, proces care se derulează pe parcursul depăşirii de către erou a 
probelor teribile survenite în urma schimbului de pălării. Imaginea Hermafroditului 
rezultă din fuzionarea Nemuritorului, a lui Hilllel şi a lui Myriam într-o singură figură, o 
figură de condensare ce reproduce structura Trinităţii (două figuri masculine şi una 
feminină). Jung pare să nu aibă nicio îndoială că Hermafroditul lui Meyrink este un 
dumnezeu, un alt fel de dumnezeu decât propovăduiesc religiile, un dumnezeu complet 
care şi-a integrat şi Umbra (Golemul). 

Corespondenţa dintre Jung şi Meyrink arată că au parcurs împreună o bună bucată din 
drumul inconştientului colectiv, timp în care au avut viziuni asemănătoare şi au lucrat cu 
aceleaşi simboluri ale inconştientului, dezvoltate de Meyrink şi în alte romane decât 
Golem. In Dominicanul Alh, bunăoară, se urmează un proces de simbolizare similar cu 
acela care-i apare lui Jung în viziunile ce premerg lucrul la Cartea Roşie, însă, privite în 
ansamblu, acestea sunt procese prin care legile destinului uman intervin în scopurile 
persoanei conştiente şi reprezintă momentele principale ale procesului de individuaţie, 
acel proces în urma căruia va rezulta omul complet. Romanele lui Meyrink, foarte 
apreciate de Jung, simt exemple paradigmatice ale elaborării estetice a unei protomaterii 
care vine să justifice teoria arhetipurilor. De altfel, titlul Cărţii Roşii este influenţat de o 
confesiune a lui Meyrink: el i-a vorbit lui Jung despre o carte roşie care conţine marile 
mistere, roşul fiind semnul atingerii gradului cel mai înalt al perfecţiimii şi al rostului 
fiinţelor evoluate de a contribui prin prezenţa lor pe pământ la salvarea omenirii. 

Instrumentele psihologiei analitice l-au ajutat pe Jung să înţeleagă faptul că opera lui 
Meyrink este un exemplu în care naraţiunea nu rezultă din conştiinţa autorului, ci este 
condusă de inconştient, în virtutea unui imperativ superior, acţionând de dincolo de sfera 
umanului, dar care acaparează umanul cu scopul de a pătrunde, prin intermediul lui, în 
lume. Imperativul creator este, după cum demonstrează Jung în lucrarea Despre 
fenomenul spiritului în artă şi ştiinţă, un complex autonom care dispune de o mare energie 
şi poate lua în stăpânire Eul, se manifestă ca şi cum ar fi o fiinţă vie, străină, ce ia în 
mâinile ei frâiele creaţiei. In creaţiile vizionare, cum este şi cea la care am făcut referire. 



opera este o „forţă a naturii care pătrunde fie cu putere tiranică, fie cu acea subtilă 
viclenie a scopului naturii, nepăsătoare faţă de fericirea şi suferinţa personală a omului 
care este procesul creaţiei. Creaţia trăieşte şi creşte în om ca un copac în pământ, căruia îi 
smulge hrana'^ ^ De aceea, în raport cu creaţiile vizionare este imposibil să rămânem la 
nivelul unor emoţii estetice pure, aşa cum se întâmplă cu creaţiile care sunt făcute în 
întregime în mod conştient şi se supun doar legilor armoniei formale. In creaţiile 
vizionare se petrec întotdeauna lucruri mai presus de noi înşine şi se presimte mult mai 
mult decât se poate spune. 

Jimg a considerat că Meyrink are un avantaj faţă de el în ceea ce priveşte exprimarea în 
formă de roman a viziunilor care-1 năpădesc. Cât despre Jung, se ştie că a avut mari dubii 
în legătură cu forma în care ar trebui scrisă Cartea Roşie. Goethe, se pare, a avut aceleaşi 
dubii în legătură cu partea a doua din Faust, de aceea cartea a rămas, ca şi Cartea Roşie, în 
sertar. 


Deşi, după multe discuţii cu cei apropiaţi şi după deliberări îndelungi în legătură cu 
forma, Jung a ajuns la concluzia că prezentarea viziunilor în forma unei autobiografii 
spirituale este cea mai nimerită, totuşi, decizia de a publica această operă nu a putut s-o ia 
în timpul vieţii, chiar dacă este clar că se gândea la publicare de vreme ce îl frământa atât 
de mult forma în care îşi poate exprima viziunile. El a şi explicat, în Amintiri, că a le 
spune oamenilor lucruri de care se simt străini sau de care se tem, pentru că ies din 
dogmă şi din cadrele propriei lor experienţe, îi face să privească cu suspiciune sau să 
întoarcă, timid, ochii în altă direcţie şi să încerce să aducă discuţia în limitele a ceea ce ei 
consideră normal. „Nelegiuiri'' de felul acesta li se iartă, după cum este convins Jung, 
numai scriitorilor şi jurnaliştilor, or el era om de ştiinţă şi credea că îşi asumă un risc prea 
mare făcând publică autobiografia spirituală. Din fericire, moştenitorii lui au luat decizia 
curajoasă de a publica această operă şi de a face cunoscut lumii „receptaculul" operei 
marelui psiholog, om de cultură şi iniţiat care a fost Cari Gustav Jung. Aşa cum el însuşi 
precizează - de pe poziţia unui om care a înţeles mecanismele şi treptele creaţiei foarte 
bine - operele vizionare şi Cartea Roşie în speţă fac cunoscut glasul întregii omeniri sau 
glasul multor oameni vorbind la unison, un glas mai puternic şi mai pregnant decât poate 
fi un glas anume al vreunui reprezentant al speciei care vorbeşte în numele lui personal: 
„Cine vorbeşte cu prototipuri vorbeşte cu mii de voci parcă, impresionează şi copleşeşte, 
ridică totodată ceea ce exprimă, din singular şi vremelnic în sfera a ceea ce fiinţează 
mereu ^ Poate de aceea ar trebui să vedem Cartea Roşie, alături de toate operele 

vizionare, ca pe un proces de autoreglare spirituală de o importanţă inestimabilă pentru 
om, indiferent de generaţia din care face parte, indiferent de epoca în care trăieşte, în 
ciuda tuturor ataşamentelor mai mult sau mai puţin conturate la o religie oficială ce pare 


să ucidă spiritul, mai degrabă decât să-l ajute să se dezvolte. 

Hermann Hesse a fost un alt scriitor de care Jung s-a ataşat foarte mult. In perioada 1919- 
1925, cei doi s-au întâlnit foarte des din cauză că Hesse era în pragul unei căderi nervoase, 
iar Jung l-a analizat. Insă între cei doi s-a înfiripat o prietenie bazată pe interese 
intelectuale comune şi pe preocupări psihanalitice complementare. Biografa lui Jung, 
Deirdre Bair, semnalează că scrierile lui Hesse sunt puternic marcate de viziunea gnostică 
şi de preocupările filosofice şi religioase orientale ale doctorului său. Fundamentul 
apropierii celor doi se găsea, dincolo de elementele menţionate, în pasiunea comună 
pentre Goethe şi în experienţele similare ale copilăriei lor, mai ales în senzaţia puternică 
a dezbinării interioare. Şi în Hesse Arrhetonul vorbeşte cu putere: „Ceea ce-i în tine şi te 
face să trăieşti ştie. E atât de bine când ştii asta: că în lăuntrul nostru e unul care le ştie pe 
toate, care vrea totul, care pe toate le face mai bine decât noi înşine.'' Această arrhevoce 
îi indică eroului un anumit sens al parcursului său existenţial, şi anume, sensul Sinelui: 
„Mi s-a părut a fi un chip de zeitate sau o mască sfântă, pe jumătate bărbătească, pe 
jumătate femeiască, fără vârstă, pe cât de visătoare, pe atât de plină de voinţă, pe cât de 
rigidă, pe atât de tainic de vie. Chipul avea ceva să-mi spimă, făcea parte din mine, mă 
provoca" ^ „era ceea ce conta în viaţa mea, era lăuntrul meu, destinul meu sau 
demonul meu". ^ 

Arrhetonul, vocea izvorând din ceea ce este mai natural în fiinţa lui Hesse, din ceea ce 
este suprauman, dar legat de el, vorbeşte în opera lui aşa cum vorbeşte şi în Cartea Roşie şi 
în toate operele vizionare ieşite la iveală din adâncimile atemporale, distrugând valorile 
umane canonice printr-o sclipire care pare stranie: „Cuvintele ne roade şi fără miez îmi 
veneau mecanic pe buze, de parcă le-aş fi citit.. — 

Frământarea lui Jung legată de rezolvarea dihotomiei Faust - Mefisto era împărtăşită, de 
asemenea, de Hesse şi în timpul terapiei, şi după aceea, el a făcut din această frământare 
nucleul propriului sistem de individuaţie: „Jung i-a spus unui cercetător al operei lui 
Hesse că i-a dat romancierului multe indicii şi sugestii tacite în timpul întâlnirilor lor 
analitice, dar că nu putea să estimeze cât de conştient a răspuns Hesse la ele", scrie 
Deirdre Bair în Jung. O biografie — . în continuare o să încerc să răspund la această 
chestiune, utilizând pentru exemplificare două romane, Demian şi Lupul de stepă, cu o 
enormă fenomenologie ce necesită o interpretare amănunţită a figurilor arhetipale ce 
decid cursul naraţiunii. Aceste romane, ca şi Colem, par să destrame paravanul cosmic şi 
să reconstruiască limitele omenescului, ceea ce poate provoca cititorului un şoc destul de 
puternic. Cu aceste romane pătrundem într-un fond de simbolizare comun lui Hesse şi 


Jung. 

Figura doctorului Jung l-a impresionat atât de puternic pe scriitor, încât face din el 

personaj în romanele pe care tocmai le-am evocat. In Demian, îl identificăm pe Jung în 
figura lui Pistorius, cel care îl impresionează puternic pe protagonistul acestui roman („îi 
măreşte simţirea faţă de el însuşi''), exact aşa cum în realitate doctorul îl influenţează pe 
pacientul Hesse. Iată ce-i spune Pistorius discipolului său: „Noi trasăm întotdeauna 
graniţele mult prea strâmte personalităţii noastre! Considerăm ca făcând parte din 
persoana noastră numai ceea ce recunoaştem că este deosebit la nivel individual, ceea ce 
se abate de la drum. Noi suntem însă alcătuiţi din întreaga compoziţie a lumii, fiecare din 
noi, şi tot aşa cum corpul nostru poartă în el arborele genealogic al evoluţiei până la peşte 
şi mult mai departe, aşa purtăm şi în suflet tot ceea ce a fost trăit vreodată de sufletele 
omeneşti. Toate zeităţile şi diavolii care au existat vreodată, fie că au fost ale grecilor, ale 
chinezilor, ale zuluşilor, toate sunt cu noi, sunt aici, ca posibilităţi, ca dorinţe, ca soluţii. 
Dacă omenirea s-ar topi până la un singur copil semidotat care n-a trecut prin nicio 
şcolire, atunci acest copil ar afla din nou întregul mers al lucrurilor, ar putea produce 
zeităţi, demoni, paradisuri, porunci şi oprelişti, testamente vechi şi noi, pe toate le-ar 
putea produce din nou." 

Această explicare a naturii umane este un fel de laitmotiv în majoritatea cărţilor lui 
Hermann Hesse (aşa cum a devenit laitmotiv şi printre psihanaliştii jungieni), iar ea este 
continuată cu o altă idee foarte importantă preluată de la Jung, referitoare la necesitatea 
conştientizării a ceea ce se adăposteşte în adâncurile din noi. In diferite conferinţe, dar şi 
în lucrări ca Imaginea omului şi imaginea lui Dumnezeu, Jung atrage atenţia asupra 
diferenţei uriaşe între individuaţia naturală ce se desfăşoară inconştient şi individuaţia 
conştientizată: „In primul caz, conştiinţa nu intervine nicăieri; prin urmare, sfârşitul 
şmoarteaţ rămâne la fel de obscur ca începutul şnaştereaţ. In cazul al doilea, dimpotrivă, 
iese atât de multă obscuritate la lumină, încât, pe de o parte, întreaga personalitate este 
iluminată, iar pe de altă parte, conştientul câştigă, inevitabil, în amploare şi înţelegere." ^ 


După cum am mai spus, Jung a înţeles foarte bine că publicul este tentat să respingă ceva 
ce nu are legătură cu viaţa de zi cu zi şi cu domeniul senzorial, ori cu experienţele 
comune majorităţii, de asemenea, mai precizează el că şi criticul literar este stânjenit în 
faţa operelor care destramă perdeaua secretelor supraumane. Acest fapt nu l-a împiedicat 
pe Hermann Hesse să dea glas vocii doctorului Jung în romanul Demian: „Stai! strigă 
Pistorius cu putere. E o mare deosebire dacă purtaţi lumea în dumneavoastră, sau dacă 
sunteţi şi conştient de lucrul ăsta! Un descreierat poate scoate la iveală gânduri care să 
amintească de Platon, iar un mic elev de şcoală dintr-un institut Herrnhut poate recrea 

adânci conexiuni mitoloeice care să fie întâlnite la enostici sau la Zoroastru. Insă el nu 


ştie nimic despre asta! E un copac sau o piatră, în cel mai bun caz un animal, atât timp cât 
nu ştie. Pe urmă însă, când sclipeşte prima luminiţă a acestei dumiriri, atunci devine om. 
Doar n-o să-i consideraţi pe toţi bipezii care umblă pe stradă ca fiind oameni, numai 
fiindcă se ţin drepţi şi-şi poartă puii nouă luni în pântece? Doar vedeţi cât de mulţi dintre 
ei sunt peşti sau oi, viermi sau lipitori, câţi sunt furnici, câţi sunt albine! Ei bine, în fiecare 
din ei zace posibilitatea de a deveni om, însă numai dacă o intuieşte, dacă învaţă s-o 
aducă măcar parţial la un stadiu de conştiinţă, această posibilitate îi aparţine.'' 

Putem spune că Demian este romanul unei psihanalize în care Pistorius îl iniţiază pe eroul 
naraţiunii în taina interpretării viselor, mulţumit de faptul că învăţăcelul dispune de un 
organ special pentru decodificarea misterelor din adâncul fiinţei sale şi pentru 
înţelegerea exactă a faptului că Sufletul, în profunzimea lui, este atât de puţin personal! 
Pe lângă această idee junghiană, romanul împrumută şi conceptele gândirii lui Jung, cum 
ar fi Şinele şi zeul care ia în stăpânire Şinele, duhul cu care omul trebuie să se lupte 
pentru recuperarea Sinelui şi pentru a-i obţine binecuvântarea, întocmai aşa cum s-a 
luptat lacob cu îngerul Domnului. Pistorius este maestrul sau călăuza eroului pe drumul 
Sinelui, exact aşa cum stăteau lucrurile şi în relaţia adevărată a lui Jung cu Hesse. 
„Misiunea lui era poate aceea de a-i ajuta pe oameni să ajungă la ei înşişi, aşa cum făcuse 
cu mine" — , spune la un moment dat eroul romanului, după ce tocmai s-a desprins ritual 
de mentor în virtutea unui impuls de necontrolat, spunându-i cuvinte dureroase ca şi 
cum altcineva din sine i le dicta, încercând să-l facă pe maestru să se îndoiască de el 
însuşi, de idealul propovăduirii noii religii. 

Această idee a lui Jung prelucrată în roman dovedeşte că relaţia celor doi era foarte 
profundă şi că Jung i-a destăinuit cele mai mare temeri, dar şi cele mai mari năzuinţe ale 
lui. In Cartea Roşie, după cum am mai arătat, Jung redă o convorbire cu Sufletul lui în care 
acesta îl îndeamnă să lucreze şi să se dedice total pentru a-şi realiza menirea de a 
propovădui noua religie, şi-l asigură, în acelaşi timp, că spune adevărul. Autorul 
romanului Demian, în mod evident, îl înţelege foarte bine pe doctorul şi prietenul său, 
chiar dacă manifestă mari îndoieli legate de visul acestuia de a propovădui o nouă religie: 
„Abia atunci am reuşit să-l înţeleg pe Pistorius, să clădesc întregul său vis în faţa mea. 
Acest vis fusese ca el să ajungă preot, să propovăduiască religia cea nouă, să dea înălţării, 
dragostei şi veneraţiei forme noi, să clădească noi simboluri. Insă aceasta nu era în 
puterea şi în sarcina Iui... Să Ie dea şoamenilorţ nemaivăzutul şi zeii cei noi, asta nu era 
menirea Iui." ^ 

Citarea de mai sus nu semnalează o contradicţie între Jung şi Hesse în ceea ce priveşte 
misiunea lui Jung, ci doar o diferenţă de valorizare. Ideea acceptată de cei doi prieteni era 
aceea că nractica lui lune avea un tel extrem de imnortant. noate cel mai imnortant 


pentru o fiinţă umană, şi acest ţel era acela de a-i călăuzi pe oameni pe calea Sinelui: 
„Pentru oamenii maturi nu exista absolut nicio datorie decât aceasta: să se caute pe ei 
înşişi, să se întărească în sine, să tatoneze propriul drum înainte, indiferent unde avea să 
ducă." ^ Amândoi recunosc faptul că drumul Sinelui este cel mai important lucru pe 
care-1 are de făcut un om în viaţă, ori când ceva este „cel mai important", acel ceva este 
sacru. Pornind de la această idee şi de la Sine considerat de Jung un copil divin născut din 
întunecimile adâncurilor şi din lumina conştiinţei, doctorul a făcut un pas înainte pe care 
scriitorul îl redă în cartea lui: „Am dorinţa să devin preot, asta ştiţi. Cel mai mult aş fi 
vrut să ajung propovăduitorul noii religii, pe care o intuim pe ici, pe colo. Nu voi putea fi 
niciodată, o ştiu şi am ştiut-o încă de mult, fără a recunoaşte asta pe deplin nici faţă de 
mine însumi. O să fac, aşadar, alte servicii preoţeşti..." 

Şi iată că noua religie este propovăduită în acest roman care se ridică mult deasupra 

lucrurilor personale şi adresează un mesaj de la iniţiat către omenire. In Demian vocea 
auctorială este a unui om colectiv şi ea se adresează direct umanităţii şi sufletului ei 
inconştient. In acest sens, romanele lui Hesse ca şi autobiografia spirituală a lui Jung par 
nişte poveri greu de purtat de autorii lor, pentru că includ în ele flacăra divină a operelor 
cu adevărat mari. 


Abraxas, figura sacră din romanul Demian, este Dumnezeul adevărat care i se revelează 
lui Jung pe parcursul a trei zile şi nopţi în care scrie cu înfrigurare „Cele şapte predici 
pentru morţi", cuprinse în partea a treia a Cărţii Roşii, intitulată „încercări". Hermann 
Hesse a fost printre puţinii apropiaţi cărora Jung le-a încredinţat un exemplar al acestei 
scrieri, la vremea respectivă, secrete. Nu este, deci, de mirare că unii cititori au luat 
cunoştinţă de această figură sacră, Abraxas, din opera scriitorului. Zeitatea contradictorie 
este alcătuită din conlucrarea lui Dumnezeu cu diavolul şi această conlucrare lămureşte 
devenirea şi trecerea lumii despre care Philemon, ghidul spiritual al lui Jung, le vorbeşte 
morţilor veniţi să ceară învăţătură după ce porniseră în căutarea ei la Ierusalim, dar n-au 
găsit-o. Aceşti morţi „nedesăvârşiţi" vor să afle adevărul despre Dumnezeu şi află că 
Dumnezeu este „VIAŢA cea în toate privinţele ne determinată, care este mama binelui şi 
a răului... Forţa lui Abraxas este dublă. Voi însă n-o vedeţi, căci în ochii voştri se anulează 
elementele opuse, orientate unul către altul ale acestei forţe. Ceea ce rosteşte 
Dumnezeul-soare este viaţă. Ceea ce rosteşte diavolul este moarte. Dar Abraxas rosteşte 
cuvântul venerabil şi blestemat, care este viaţă şi moarte simultan. Abraxas zămisleşte 
adevăr şi minciună, bine şi rău, lumină şi întuneric în acelaşi cuvânt şi în aceeaşi faptă. De 
aceea Abraxas este cumplit... Este hermafroditul celui mai de jos început... Este plinul 
care se uneşte cu golul. Este sfânta împreunare. Este dragostea şi uciderea ei. Este sfântul 
şi trădătorul lui... Tot ce obţineţi implorându-1 pe Dumnezeul-soare zămisleşte o faptă a 


diavolului. Tot ce creaţi cu Dumnezeul-soare îi dăruieşte diavolului forţa acţiunii...'' ^ 

Despre Abraxas, după cum spune personajul Pistorius - figura doctorului Jung din 
romanul Demian nu afli printr-o întâmplare. Este evident că Hermann Hesse a aflat 
despre Abraxas din cartea încredinţată de prietenul şi mentorul său Jung, iar această 
imagine l-a afectat pe Hesse atât de mult, încât o regăsim aproape în fiecare dintre cărţile 
lui, fie explicită, cum este cazul romanului la care mă refer, fie traversând ca o axă 
implicită toată creaţia de după anul 1919 (anul începutului unei prietenii atât de 
fructuoase între cei doi giganţi ai culturii moderne, anul în care a fost scris romanul 
Demian). Iată cum se reflectă în roman imaginea lui Abraxas: „... noi am avea un 
Dumnezeu pe care-1 proslăvim, însă acesta n-ar reprezenta decât o jumătate a lumii, 
desprinsă în chip samavolnic. (Era lumea oficială, permisă, „luminoasă"). Ar trebui însă 
proslăvită întreaga lume, prin urmare ar trebui un Dumnezeu care să fie şi diavol, sau ar 
trebui proslăvit şi diavolul. Şi iată că Abraxas era zeul care era atât Dumnezeu, cât şi 
diavol." ^ 

Hermann Hesse, ca artist, furnizează un material bogat şi subtil pentru a înţelege că 
secretul creaţiei sale e mai puţin o chestiune de voinţă personală, cât una de voinţă 
transcendentă. Această caracteristică face ca opera lui să se adreseze omului în general, şi 
nu germanului din prima parte a secolului XX. în el ardea scânteia divină a artei 
adevărate şi, în plan personal, acest fapt l-a costat enorm. Dar nereducându-se la o 
chestiune personală, arta lui nu poate fi tratată ca simptom, de aceea artistul Hermann 
Hesse poate fi înţeles prin opera lui şi nu prin depresia lui, pentru că opera creşte dintr-o 
viaţă arhaică pe care el o ajută să se nască. Cred că teatrul magic ce se desfăşoară în 
romanul Lupul de stepă, mai precis jocul de şah cu figurile personajului Harry Haller, este 
paradigmatic din acest punct de vedere, chiar dacă acest teatru este şi o parabolă a 
terapiei pe care Jung a făcut-o cu autorul, şi o expresie artistică a chestiunii sufletului 
multiplu, centrală în preocupările lui Jung. Ideii lui Jung că sufletul este alcătuit dintr-o 
mulţime de arhetipuri, Hesse îi dă o formă artistică: „îmi puse dinainte o oglindă şi am 
văzut din nou, în ea, cum întregul care era persoana mea se descompune în multe euri... 
inteligentul meşter făurea din acele figuri ce erau fiecare bucăţi ale eului meu, joc după 
joc, semănând vag unul cu celălalt, toate putând fi recimoscute ca aparţinând aceleiaşi 
lumi, toate având aceeaşi origine, şi fiind totuşi fiecare din ele un joc cu desăvârşire nou. 
Asta este arta vieţii, spuse el profesoral. Pe viitor dumneavoastră înşivă puteţi să vă 
modelaţi şi să vă învioraţi, să vă complicaţi şi să vă îmbogăţiţi jocul vieţii după plac, 
pentru că el se află în mâinile dumneavoastră... Dacă astăzi o figură a crescut şi a devenit 
o sperietoare insuportabilă, încurcându-vă jocul, mâine o veţi putea degrada şi 
transforma într-o figură secundară care nu mai poate face niciun rău. Iar figura sărmană 


şi dragă care, pentru o vreme, a părut urmărită în permanenţă de ghinion şi persecutată 
de o zodie nefastă, o veţi putea transforma în jocul următor într-o prinţesă/' ^ 

Ceea ce descrie Hesse în acest fragment este maniera în care se realizează autoreglajul 
psihic. Oferite ca manifestare şi încărcare energetică, figurile multiple şi contradictorii 
semnifică şi doresc viaţa individului şi gravitează în jurul ei ca şi cum ar fi punctul lor de 
sprijin. Jocul de şah este o imagine a compromisului ce se naşte în interiorul individului 
care simte, de fiecare dată, cum ar trebui să aranjeze propriile figuri pe tabla propriei 
vieţi. Faptul că individul îşi asumă calitatea de decident este lucrul cel mai important, ce 
sugerează că procesul de individuaţie merge bine, de vreme ce el se diferenţiază de aceste 
multiple figuri (măşti). 

Jimg a precizat adesea că sufletul nostru nu e imitar, ci implică o pluralitate de complexe 
care ar trebui să primească dreptul de a se exprima din când în când, să li se dea şansa de 
a efectua o acţiune psihică sesizabilă. Numai astfel individul se va putea diferenţia şi 
poziţiona central faţă de aceste figuri inconştiente şi să creeze, prin urmare, echilibrul 
contrariilor. Rostul vieţii unei fiinţe în aceasta constă, pare să ne spună doctorul Jung, 
lucru cu care scriitorul Hermann Hesse, după cum se poate lesne observa, este în deplin 
acord. 


Şi Lupul de stepă este o viziune aparte asupra individuaţiei, la fel ca Golem, iar spre finalul 
romanului se integrează aceeaşi Anima, acelaşi arhetip al inconştientului colectiv, pas 
absolut necesar pentru a ajunge la realizarea deplină a individuaţiei în figura 

hermafroditului. In secvenţa intitulată Toate feţele sunt ale tale, Hesse dezvoltă imaginea 
relativ autonomă şi multifigurală a arhetipului Animei, un factor de mare impact asupra 
vieţii unui bărbat: „Toate fetele pe care le iubisem vreodată îmi aparţineau, fiecare îmi 
dăruia ceea ce numai ea putea să dăruiască, fiecăreia îi dăruiam ceea ce numai ea ştia să ia 
de la mine... Fiecare îşi avea secretul ei, mireasma pământului care o zămislise, fiecare 
săruta şi râdea în felul ei, fiecare era pudică sau impudică în felul ei deosebit de al altora. 
Veneau şi plecau, torentul le purta către mine, vâltoarea lui mă arunca spre ele, mă 
despărţea de ele, înotam jucându-mă copilăreşte în torentul bărbăţiei mele, fermecat, 
pândit de primejdii, de surprize... dar iată, toate se păstrau aici, fără nicio excepţie, cu 
sutele..."^ 


yv 

In Lupul de stepă Hesse operează o sinteză a multideterminării Animei în figura 
Herminei, ultima în „mitologia" lui feminină, cea care urma să-i aducă împlinirea mult 
visată. Hermina rezultă din autonomizarea arhetipului Animei, ceea ce înseamnă o 
entitate personală care trăieşte într-o altă lume, dincolo de conştiinţă sau, în termenii lui 
Jimg, dincolo de mormânt. întreaga activitate a sufletului personajului Harry Haller este 


condensată în figura de sinteză a Herminei şi această procedură psihică îi conferă Animei 
autonomie în „clarobscurul unei oglinzi'', într-o lume diferită în care ea are calitatea de 
fiinţă nepieritoare. 


După îndelungi căutări, Harry o găseşte pe Hermina lângă frumosul Pablo „epuizaţi de 
jocul dragostei", şi înţelege că simt două figuri ale altei lumi, aidoma fascinantei Miriam 
şi a Maestrului Pernath. Eroul din Golem închide uşa acestei lumi şi se reîntoarce la viaţa 
obişnuită, tot la fel Harry întoarce spatele acelei lumi ucigând-o pe Hermina. Interogaţia 
lui lămureşte însă maniera specifică în care se face individuaţia în acest caz: „Oare să fi 
stins eu soarele? Să fi ucis eu inima a tot ceea ce înseamnă viaţă? Să fi început invazia 
ucigătorului frig cosmic?... Nu simţisem oare, mai înainte, fiorul acesta care semăna, 
totodată, cu im fel de fericire? Nu mai auzisem oare muzica aceasta? Ba da, la Mozart, la 
nemuritori." Uciderea Animei este un efect al funcţionării autoregla]ului inconştient, 
actul având loc cu scopul evitării ca Eul conştient, care şi-a întâlnit Anima, să preia mana 
acesteia - cu alte cuvinte, valoarea ei autonomă - mana fiind o dominantă a 
inconştientului colectiv. Eul personajului a înfrânt Anima, dar nu şi-a însuşit mana ei, 
mana va reveni formaţiunii Sinelui, centrului personalităţii. Eroul va putea să facă astfel 
următorul pas pe drumul individualizării. 

yv 

In cazul romanului Golem eroul returnează pălăria ce aparţine de drept Sinelui după ce 
şi-a însuşit-o din greşeală. Pălăria fusese lăsată special la dispoziţia Eului, pentru a-i 
indica un anumit parcurs pe care era obligat să-l facă. In Lupul de stepă eroul ucide din 
acelaşi motiv, este forţat să procedeze aşa chiar de figura arhetipală care vrea să devină o 
coordonată a centrului personalităţii (Şinele): „...în ceea ce o priveşte pe fata aceasta: ea 
a vrut să se întâmple aşa, eu n-am făcut decât să îndeplinesc propria ei dorinţă... gândul 
de a se lăsa ucisă de mine fusese ideea şi dorinţa exclusivă a Herminei, neinfluenţată de 
mine cu nimic." ^ Uciderea Animei este un proces de iniţiere, de metamorfozare de cea 
mai mare importanţă pentru personalitatea care-şi defineşte tot mai bine centrul (Şinele). 


Prin această „crimă" rituală se întâmplă un fapt de cea mai mare importanţă: nemurirea 
se deplasează de la figura inconştientă a Animei - componentă sufletească asociată cu 
nemurirea datorită caracterului istoric specific al Sufletului - spre Sine, în virtutea unei 
intuiţii puternice a continuităţii veşnice a ceea ce este viu: „Şinele nostru, ca esenţă a 
sistemului nostru viu conţine însă nu numai precipitatul şi suma întregii vieţi trăite, ci 
este şi punctul de plecare, solul fertil al întregii vieţi ulterioare a cărei intuiţie este dată 
simţului intern cu aceeaşi claritate ca şi aspectul istoric. Ideea nemuririi rezultă în mod 
legitim plecând de la un asemenea fundament psihologic." ^ 


Intuiţia lui Jung că cine ia calea Sinelui ia calea nemuririi - pentru că Sinelui îi aparţine 


această calitate, după ce s-a detaşat de emoţiile umane, de suferinţa şi bucuria oamenilor 
- se regăseşte, deci, în Lupul de stepă, Harry asumându-şi o crimă pentru aceasta, 
desprinzându-se de iubita lui, înjunghiind-o şi nefiind deloc de acord cu posibilitatea care 
i se oferă: a învierii ei şi a căsătoriei lor. Era convins că această soluţie e o nenorocire. 
Autorul simte, instinctiv, că mana s-ar întoarce în inconştient şi confruntarea cu Anima se 
va fi dovedit lipsită de efect. Aşa că preferă ideea Sinelui nemuritor: „Intr-o bună zi voi 
învăţa să râd. Mă aştepta Pablo. Mă aştepta Mozart." Ceea ce-1 ajută să ia această 
decizie este un vers întâlnit undeva, cândva: „Rece ca aştrii râdem etern în înalt.'' ^ 

Şi în acest roman figura doctorului Jung apare în personajul savantului care „caută punţi 
de legătură între mitologiile Asiei Mici şi cele ale Indiei". Prezenţa lui Jung în viaţa 
prietenului Hesse depăşeşte cu mult efectele unui fenomen clasic de transfer. Chiar şi 
faptul că scriitorul îşi ilustra uneori textele este o procedură identică cu cea pentru care 
optează Jung în Caietele Negre, jurnalele sale care vor deveni părţi ale Cărţii Roşii. Desigur, 
în spatele acestei opţiuni stilistice stau multe frământări ale celor doi în legătură cu forma 
cea mai potrivită fluxului viziunilor care-i copleşeau în anumite perioade. Se ştie că 
Hesse avea nu doar o mare pasiune pentru pictură, ci şi o dotare nativă care i-ar fi permis 
să se dedice artelor plastice. Pe parcursul vieţii şi-a pus adesea întrebarea dacă a ales 

forma cea mai potrivită de expresie pentru a-şi manifesta creativitatea. Insă ilustrarea 
scrierilor o face la îndemnul lui Jung, animat de o intenţie mai mult terapeutică decât 
estetică: înregistrarea fantasmelor în forme artistice diferite contribuie la redarea lor cât 

mai completă, iar pe creator îl ajută să facă faţă mai bine puterii lor. 

^ _ 

In cazul lui Jung situaţia a fost mai complicată. El s-a caracterizat întotdeauna ca un om 
animat de „flacăra adevărului". Experienţele lui vizionare - parcursuri autentice între 
credinţa, misterul şi certitudinea lui E)umnezeu - ar fi trebuit exprimate prin mijloacele 
ştiinţei, în ciuda numeroaselor descurajări venite din partea unor oameni care-1 sfătuiau 
să-l lase pe Dumnezeu în seama religiei. Or, tocmai acest lucru nu voia să-l facă Jung. încă 
din copilărie a trăit cu gândul că religia l-a ucis pe Dumnezeu. II privea cu milă şi 
dezamăgire pe tatăl său predicînd despre un Dumnezeu mort, iar el avea nevoie 
disperată de Dumnezeul viu. Şi de o formă adecvată în care să-şi cuprindă experienţele 
directe ale sacrului. Nu pot să nu revin la cei doi scriitori mai sus-menţionaţi care-i 
cunoşteau îndeaproape zbuciumul sufletesc şi, trebuie spus deschis, îl împărtăşeau. Jung 
însă ştia că totul este mai simplu în cazul lor: ei pot să scrie romane despre orice, ei pot 
scrie despre Golem şi Abraxas, şi despre orice cred în legătură cu Dumnezeu, despre toate 
lucrurile care le sunt necunoscute oamenilor, pentru că se simt la adăpost în marea casă a 
artei. Ce-i rămânea de făcut lui?, un om familiarizat cu metodele ştiinţei şi cu 
argumentarea de tip filosofic, un om care gândeşte că orice aspect neobişnuit se poate 


comunica numai prin fapte, „faptele rămân şi nu pot fi desconsiderate pentru multă 
vreme, căci odată şi odată tot trece pe lângă ele cineva care ştie ce a găsit/" ^ Prin urmare, 
cum ar fi putut cuprinde protomateria din interiorul său într-un asemenea tipar? iată 
îngrijorarea care l-a însoţit până la sfârşitul vieţii. 

ARHETIPUL ANIMEI 

ŞI AEINITĂŢI NĂSCUTE SUB ÎNRURIRE A LUI 

Pentru a înţelege gândirea lui lung este, cred, absolut necesară decodificarea 
mecanismului relaţiei triunghiulare (Cari Gustav - Emma - Toni) care a influenţat în 
mod considerabil perioada cea mai importantă a vieţii celor trei actori implicaţi. Nu voi 
sacrifica acest triunghi instrumentului psihanalizei lui Freud, care a făcut o temă 
preferată din relaţiile triunghiulare şi care îl sfătuia constant pe mai tânărul lui susţinător 
şi prieten. Cari Gustav, să fie atent la „problema sexuală''. Nu voi privi acest triunghi nici 
printr-o lupă feministă, speculând fascinaţia pe care tânărul, interesantul şi arătosul 
doctor lung o exercita, voit, asupra femeilor tot mai numeroase care au format grupul 
discipolelor devotate, numite chiar de el „admiratoare înfocate, însetate de sex sau 
isterice aflate la menopauză"^. In anumite limite, analiza printr-o astfel de optică s-ar 
justifica din cauza atitudinii dubitative, cel puţin în anii tinereţii, a doctorului lung faţă 
de aşa-numita „independenţă intelectuală a femeilor" sau faţă de femeile „aparent 
intelectuale". Rezultatele experimentului de asociere l-au făcut pe lung să genizeze 
puternic categoria subiecţilor umani normali, femeile fiind, după el, victimele unui 
pronunţat complex erotic, acesta fiind mult diminuat la bărbaţi şi amalgamat cu ambiţia 
şi dorinţa de putere, fapt care face mult mai uşoară analiza bărbaţilor decât a femeilor 
sensibile. Iată un punct de vedere care poate, eventual, inspira o analiză din optica pe 
care am menţionat-o mai înainte, dar eu prefer un alt cadru interpretativ pentru cea mai 
profundă relaţie a protagoniştilor menţionaţi. 

Concluzia testului de asociere la care participă Emma, soţia lui lung, în calitate de subiect 
cu numărul 1. este destul de revelatoare pentru poziţia ei în cadrul triunghiului amoros: 
Principala ei tulburare era un „complex al sarcinii" şi teama că soţul ei „groaznic de 
dictatorial" s-ar putea înstrăina de ea, acordând prioritate unor femei neobişnuite, 
diferite sau chiar străine, care se îndepărtau de tiparul elveţiencei obişnuite, „interesată 
numai de ceea ce l-ar putea interesa pe soţul ei." ^ Această concluzie referitoare la Emma 
a influenţat foarte puternic, atât viaţa personală a lui Cari Gustav, atitudinea faţă de soţia 
lui, educaţia propriilor fiice, cât şi parcursul lui profesional. Aceeaşi concluzie a 
influenţat-o însă şi pe Emma: a vrut să se implice în activitatea lui profesională şi să-l 
ajute cu munca de secretariat (el a refuzat constant, invocând poziţia ei socială) şi a 
devenit foarte interesată de prelegerile lui la care şi-a manifestat dorinţa de a participa (el 
s-a împotrivit, stânjenit fiind de prezenţa ei într-un mediu alcătuit în cea mai mare parte 


din femei care îl adorau). 


Situaţia evocată face ca imitaţia rivalei să se simtă deja în comportamentul Emmei şi 
procesul se va accentua foarte mult, motiv pentru care teoria mimetică a lui Rene Girard 
mi se pare cea mai potrivită cheie pentru a interpreta relaţia triunghiulară cea mai 
semnificativă a doctorul Jung. 

Triunghiul a fost oarecum prefaţat de o idee care s-a ivit în mintea lui Cari Gustav legată 
de Sabina Spielrein, cea pe care a supus-o experimentului asocierii oarecum în aceeaşi 
perioadă cu soţia lui. Inteligenţa şi independenţa intelectuală a Sabinei, formată într-o 
altă cultură decât cea elveţiană, a făcut ca relaţia lor să avanseze, descoperind cu timpul 
că „priveau viaţa şi gândeau ca unul singur'' şi „nu abuzau de puterea minţii lor pentru a 
crea cătuşe, ci mai degrabă libertăţi", după cum se poate citi în scrisorile adresate de C.G. 
Sabinei. ^ El spera ca Sabina să devină un companion intelectual pe care să-l poată iubi, 
dar care să nu manifeste nici un fel de aşteptări. Eaptul că lucrurile nu au mers în direcţia 
aceasta are o importanţă mai mică, decât faptul că C.G. era reactiv faţă de un anumit 
model de femeie - intelectuală, profundă, motivată -, iar atunci când întâlnea o astfel de 
femeie atracţia faţă de ea ieşea imediat la iveală. 

Reactivitatea lui Jung faţă de acest model este însă pasul absolut necesar spre definirea 
conceptului de Anima (figura feminină din interiorul bărbatului), spre alcătuirea şi 
funcţionarea triunghiului care face obiectul acestei analize şi spre realizarea efectivă a 
procesului său de individuaţie la care mă voi referi într-un alt context. 

Toni Wolff, iniţial pacienta lui C.G. în vârstă de 22 de ani, l-a impresionat prin 
sensibilitatea şi profunzimea ei intelectuală. Şedinţele lor aveau la bază afinităţile 
intelectuale şi lecturile comune. Toni a început să facă muncă de documentare pentru 
C.G. şi nu ezita să-şi exprime punctele de vedere personale în legătură cu subiectele 
studiate. S-a comportat de la bun început ca o egală din punct de vedere intelectual şi a 
fost cea care şi-a asumat rolul de a aduce şi o altă perspectivă a ideilor care-1 preocupau 
pe C.G. „Elegantă, rezervată, aparent asexuală" ^ , Emma nu a perceput-o pe Toni ca pe o 
rivală, fapt care a determinat-o să o accepte ca însoţitoarea ei şi a soţului său la conferinţa 
de la Weimar. Acolo, Jung i-a lăudat-o pe Toni lui Ereud pentru excelentul simţ al religiei 
şi al filosof iei. 

Istoria relaţiei dintre Emma şi Toni corespunde perfect etapelor procesului mimetic: Toni 
este, la început, modelul de urmat, prin faptul că îl stimula intelectual şi-i oferea soţului 
său camaraderia, lucruri pe care Emma însăşi începe să le considere drept propriile sale 
ţinte. Aceasta face ca Toni, din model demn de urmat, să se transforme relativ repede în 
obstacol şi rivală, fără să-şi piardă însă calitatea de model. Puţin conta pentru Emma că la 


începutul secolului XX femeile de tipul lui Toni, independente, preocupate de evoluţia 
personală, de carieră şi indiferente faţă de dezideratul mariajului, erau considerate 
imorale, indecente sau chiar nebune. Nu puţini oameni le considerau „psihopate''. 

In anii 1913 şi 1914 începe o perioadă foarte dificilă pentru Jung (prefaţată de anumite 
viziuni şi vise). El însuşi se descrie ca fiind „total devastat, fără nicio plăcere în activitatea 
conştientă" ^ , motiv pentru care se izolează de cercurile profesionale. Cumplita lume 
interioară care începe să-şi ceară drepturile în viaţa lui este compensată doar de prezenţa 
familiei şi a lui Toni, alături de care-şi petrecea dimineţile şi care era martora confruntării 
lui cu propriul Suflet. Toni devine confidenta şi colaboratoarea lui cea mai importantă în 
perioada consacrată vindecării şi integrării Sinelui. Atunci Toni şi C.G. au recunoscut că 
se simţeau foarte atraşi unul de celălalt şi au plecat în prima lor vacanţă la Ravenna, 
lăsând-o pe Emma, care tocmai născuse cel de-al cincilea copil, în grija mamei sale. „Pe 
atunci mă aflam în mijlocul problemei animei... Ce v-aţi putea aştepta de la mine? - 
anima m-a muşcat de frunte şi n-a vrut să-mi mai dea drumul" ^ , iată felul în care a 
explicat Jung mulţi ani mai târziu acest eveniment din viaţa lui. Situaţia în care se aflau 
prinşi cei trei nu putea fi controlată, astfel fiecare a făcut ceea ce simţea că trebuie să facă, 
fără să caute explicaţii raţionale pentru o situaţie non-raţională. 

Relaţia Emmei cu Toni este nu doar foarte intensă, ci şi ambivalenţă: dacă, între anii 1906- 
1907 Emma şi-a pus în mod foarte serios problema divorţului din cauza numeroaselor 
flirturi şi aventuri tot mai incitante şi tot mai periculoase ale soţului său, la un moment 
dat chiar a afirmat răspicat că nu mai suportă umilirea - iar soţul ei a fost convins că 
vorbeşte cât se poate de serios -, nici o clipă însă această posibilitate nu se mai insinuează 
în mintea ei sau în discuţiile cu soţul său după intrarea lui Toni în viaţa lor. Legătura lui 
Toni cu C.G. intra într-o cu totul altă schemă simbolică, iar Emma înţelegea foarte bine 
acest lucru, fără ca totuşi să fie mai puţin traumatizantă. Dimpotrivă, Toni, deşi rivală, nu 
încetează să funcţioneze în universul cognitiv şi afectiv al Emmei ca model. Ambivalenţa 
relaţiei dintre cele două femei şi intensitatea conflictului pe care-1 trăiau în interiorul lor 
are legătură cu faptul că Toni era confidenta intimă a lui C. G., adică exact ceea ce Emma 
şi-ar fi dorit să fie. Dacă C.G. a fost vreodată psihanalizat, iar biografii cei mai importanţi 
şi oameni apropiaţi lui Jung susţin că da, atunci Toni a fost cea care a făcut lucrul acesta. 
Toni era cea care îi oferea propriile interpretări despre viziunile şi experienţele lui 
primare. Afinitatea intelectuală şi emoţională a celor doi era, în mod evident, detestată 
de Emma care ar fi făcut orice pentru a ocupa această poziţie privilegiată în viaţa lui C.G. 

Emma a eşuat. Toni a fost considerată răspunzătoare de a o fi împiedicat pe Emma să 
atingă un scop pe care rivala şi l-a propus pentru ea însăşi: „Emma aştepta cu nerăbdare 
seara, când putea să stea cu soţul ei în birou. Se aşeza pe aceeaşi canapea pe care stătuse 


mai devreme Toni Wolff, citind în tăcere în timp ce el scria sau desena în Carneţelele 
negre pe care ea nu avea voie să le citească şi despre care el nu discuta niciodată cu ea/' ^ 

Toni şi C.G. păreau întruparea a două arhetipuri: Luna şi Sol. In biblioteca în care-şi 
petreceau cea mai mare parte din timp. Toni se aşeza foarte departe de orice contact cu 
lumina pe care părea să nu o suporte, în timp ce C.G. căuta cea mai convenabilă poziţie 
pentru ca soarele să bată direct pe el. înclinaţia celor doi spre umbră şi lumină este 
vizibilă şi în vestimentaţia pe care o purtau atunci când se plimbau împreună: C.G. purta 
costume foarte deschise la culoare, cel mai adesea albe, şi pălărie de asemenea albă, în 
timp ce Toni prefera nuanţele cenuşii sau negrul. Nu putem să ne păstrăm la distanţă de 
simbolistica arhetipală dezvoltată în Tarot, deoarece chiar C.G. a folosit-o pentru a se 
referi la Toni şi pentru a-i aduce omagiu la moartea acesteia. Arcana „Luna" simbolizează 
misterul sufletului, procesul secret de gestaţie. Figura ei, aşa cum apare în vechiul Tarot 
de Marsilia, este impregnată de înţelepciune străveche. Aşa o vedea C.G pe Toni, dotată 
cu o înţelepciune milenară ce putea deveni fecundă în anumite condiţii pe care el ştia să 
le regizeze foarte bine. Imaginea Ar canei XVIII din vechiul Tarot de Marsilia 
condensează în sine mai multe simboluri ce funcţionau în relaţia atât de specială a lui 
Jung cu Toni: în partea de jos a imaginii, două animale, doi fraţi amanţi urlă la Lună şi 
par să se hrănească din razele pe care aceasta le aşterne cu generozitate deasupra lor; în 
partea dreaptă a imaginii, o construcţie amintind de Arcana XVI, Turnul sau „Casa 
Dumnezeu" (corpul nostru purtător al divinităţii, parcurgând treptele iniţiatice ale 
spiritualizării; acest simbol va sta la baza construcţiei Turnului de la Bollingen); la baza 
figurii o crustacee absorbind energia Lunii. In ansamblu, Arcana pare să sugereze 
comunicarea intuitivă profundă, cea care salvează de haosul şi nebunia rezultate de pe 
urma absorbţiei fără saţ a energiei nocturne. Micuţele linii verticale trasate de-o parte şi 
de cealaltă a inscripţiei „Luna" fac să intre în joc alte două Arcane Majore: Arcana X, 
Roata Destinului, şi Arcana XII, Spânzuratul: ambele accentuează latura receptivă şi 
inhibarea activismului, gestaţia spirituală. Interpretarea pare să corespundă fidel acestei 
perioade a vieţii lui Cari Gustav: renunţarea la activităţile universitare, prezenţa 
sporadică şi superficială în lume, limitarea programului de consultaţii, înregistrarea 
riguroasă a fantasmelor, viziunilor, viselor şi analiza lor împreună cu Toni, implicarea cu 
devotament în realizarea Cărţii Roşii şi în construcţia Turnului Bollingen. Simbolistica 
Lunii mai impune o asociere în acest context particular, şi anume, cu Marea Preoteasă, 
prima femeie din şirul Arcanelor Majore implicată într-un dublu proces de gestaţie: a 
oului şi a ei însăşi. Imaginea purităţii totale. Marea Preoteasă este semnul forţei intacte 
din interiorul fiinţei, sursa magică a transformărilor iniţiatice. Cartea pe care o poartă în 
braţe indică, după interpretarea autorilor din şcoala marseilleză, faptul că Marea 


Preoteasă studiază legile reîncarnării umane sau că acea carte deschisă este chiar ea 
însăşi, aşteptând să fie descifrată ca spirit pur şi ca forţă divină. Mărturia faptului că C.G. 
vedea în Toni această fiinţă specială şi atât de complexă o găsim fixată în piatra pe care a 
sculptat-o după moartea acesteia, pe care a scris „Toni Wolff. Lotus. Călugăriţă 
Misterioasă.'" ^ 

Toni l-a însoţit în perioada cea mai importantă a vieţii lui, dedicată „imaginilor 
interioare": „întreaga mea viaţă a constat din reevaluarea a ceea ce se eliberase din 
inconştient atunci şi care mă inundase precum un pârâu misterios, ameninţând să mă 
distrugă." ^Integrarea acestui material amorf, a acestui conţinut sacru în Cartea Roşie a 
fost făcută prin filtrul asigurat de Toni: fără ea C.G. ar fi fost mistuit în acest material 
brut. 

^ _ 

In toată această perioadă de aproximativ 12 ani, Emma a fost forţată să facă faţă propriei 
sale idolatrii pentru Toni Wolff. Ea a încercat să reducă relaţia dintre soţul ei şi Toni, 
spunând în mod repetat şi în diverse contexte că ideile pe care Toni i le aducea soţului 
său erau mult mai importante decât persoana acesteia. Dar idolatria faţă de calitatea de 
model a lui Toni a făcut-o pe Emma să se instruiască în domeniile de interes ale soţului ei, 
aceasta fiind propria sa replică la rolul central pe care Toni îl avea în viaţa familiei Jung şi 
la faptul că Toni „era întotdeauna acolo - în casa Emmei şi în viaţa ei" ^ , era singura 
prezenţă la mesele de duminică ale familiei, după care se retrăgea cu C.G. în birou pentru 
a bea cafeaua împreună şi apoi în obişnuita plimbare de după amiază; ea era cea alături 
de care servea Jung prânzul în fiecare miercuri a săptămânii, invitat în casa familiei 
Wolff, unde rămânea cu Toni până la sfârşitul zilei şi pentru o cină intimă. 

încercarea Emmei de a se apropia de modelul său a trecut prin mai multe faze: a început 
un proces de analiză cu Hans Trub care i-a devenit prieten foarte apropiat şi care practica 
o analiză „centrată mai mult în jurul educaţiei literare şi filosofice a Emmei, decât în jurul 
sănătăţii ei mentale sau al atitudinilor ei psihologice... Trub a fost ghidul ei în legendele 
Graalului" ^ şi în studiul mitologiei care-1 interesa pe soţul ei. Emma începe să acţioneze 
identic rivalei sale. Problema care rămâne este că rivala e înconjurată de admiraţia şi 
adoraţia lui C.G., în timp ce Emma este exclusă din spaţiul idolatriei în care par a se mişca 
C.G. şi Toni. Emma idolatriza, îşi idolatriza soţul, îşi idolatriza rivala devenită model, dar 
ea nu era idolul nimănui. Rene Girard demonstrează în cercetările sale că a fi idolatru 
fără a fi idolatrizat nu merge foarte mult timp. Atitudinea celor doi în privinţa Emmei 
pare să genereze o conduită uşor schizoidă: C.G. o anunţă că nu o poate trata pe Toni 
altfel decât cu respectul cuvenit celeilalte soţii a sa, cerându-i să se împace cu această 
stare de lucruri. C.G. şi Toni au devenit nedespărţiţi de îndată ce el a simţit afinitatea ei 
npifnrpilâ npnfrn mnnrpi Ini npnfrn modul în rpirp întplpp-ppi p1 nsibpinpiliy;^ Elpmpnfnl 


schizoid care marchează comportamentul Emmei are legătură cu acceptarea cererii 
soţului ei şi îl putem deduce dintr-o confesiune pe care Emma o face unuia dintre 
analizanzii ei: „Există orgolii şi orgolii. Problema este să-l găseşti pe cel care trebuie.'' 
Această mărturie oferă cheia înţelegerii unei discontinuităţi care apare între 
megalomania crescândă a Emmei şi atitudinea ei anterioară faţă de Toni. 

Megalomania se simte în a doua jumătate a vieţii Emmei şi se manifestă tocmai când 
pasiunea fizică dintre Cari Gustav şi Toni se stinsese deja. La o întrunire profesională 
Emma i-a spus unei confidente „Uită-te la toate femeile astea de aici, care înfloresc 
precum florile" (Emma făcea referire la aşa - numitele „cele unsprezece mii de virgine" 
stabilite în Zurich pentru a se consacra studiului teoriei lui Jung), iar apoi, arătând spre 
Toni Wolff aflată de partea cealaltă a încăperii, a comentat măcinată de resentimente: „Ea 
a obţinut tot ce au vrut ele toate să obţină." ^ Dispreţul fără margini al Emmei faţă de 
rivală are ca obiect nu relaţia sexuală a acesteia cu Jung, ci asemănarea minţii lor. Eaptul 
că o altă femeie a reuşit să-l însoţească pe C.G. în cele mai importante experienţe ale vieţii 
lui şi chiar să le iniţieze, a fost ceva atât de greu de suportat, încât a ridicat din adâncul 
fiinţei ei tedinţele megalomane. Odată ce pasiunea, atât de puternică odinioară, între 
C.G. şi Toni s-a stins, Emma ar fi trebuit să devină, conform aşteptărilor ei, proprietara 
legitimă a calităţilor sufleteşti ale soţului ei şi antrenoarea gimnasticii lui intelectuale, 
lucru care nu s-a întâmplat: Toni şi-a păstrat locul ei spiritual nealterat, iar al doilea turn 
de la Bollingen, care o reprezintă pe ea, stă mărturie în piatră a acestei realităţi. 

Prin urmare, imitaţia rivalei trebuia să continue, şi a continuat. Aidoma lui Toni, modelul 
său adorat şi dispreţuit deopotrivă, principala ei preocupare şi obiectul interesului său 
exclusiv devine munca soţului său. Exact aşa a făcut Toni atunci când a renunţat la 
pasiunea ei pentru poezie şi ficţiune - Jung însuşi fiind convins că ea ar fi putut deveni o 
mare scriitoare de beletristică - pentru a se dedica în întregime preocupărilor lui C.G. 

Exaltarea lui Toni în mintea Emmei se face cu preţul unei reale crize de identitate, 
caracteristică tuturor manifestărilor patologice ale procesului mimetic, Emma 
reîntorcându-se la primele stadii ale relaţiei cu modelul, lucru care arată că era prizoniera 
unei „capcane diabolice" cum ar spune R. Girard. Ea realizează că a consimţit în ascuns la 
triumful rivalei sale („Vă puteţi imagina trăind cu un bărbat care vă lasă deplina 
responsabilitate pentru casa şi copiii lui, în timp ce el îşi petrece timpul jucând jocurile 
acestora sau fiind în aceeaşi casă cu o altă femeie?" spune, Eranz Jung, fiul Emmei, în 
biografia semnată de Deirdre Bair ^)şi, pentru a umple vidul din interiorul ei, îşi 
constrieşte cu şi mai multă asiduitate corespondenţa cu modelul, dar pentru realizarea 
acestui plan avea nevoie de apropierea lui Toni, în aceeaşi măsură în care avea nevoie şi 
soţul ei:.cei trei se îndrentau ezitant snre un soi de coexistentă, constrânşi de o 



combinaţie dintre propriile lor nevoi şi dorinţe... relaţia excepţională dintre cei trei s-a 
dezvoltat numai datorită calităţii celor trei persoane implicate... (relaţia) era foarte 
diferită de o aventură... Exista responsabilitate şi o sarcină comună care era dincolo de o 
relaţie de iubire, dar care o includea'', spune Tina Keller care-i cunoştea bine pe cei trei. 
^ Componenta sexuală a acestei relaţii triunghiulare este incapabilă de a lămuri 
lucrurile, pentru că ea ar ignora dimensiunea simbolică, cognitiv-afectivă, fără de care 
problema acestui triunghi ar rămâne irezolvabilă. 

Simbolistica Arcanei VI, L'amovreux, ar putea explica cel mai bine natura relaţiei 
triunghiulare Emma, Toni şi C.G. Patru personaje cu chip uman (un bărbat - figura 
centrală - în jurul căruia gravitează două femei. Bărbatul priveşte în ochii femeii din 
stânga, iar ea îşi aşază mâna pe umărul lui într-un gest de protecţie şi pentru a-1 reţine, în 
timp ce mâna lui face corp comun cu mâna femeii din dreapta şi se aşază pe abdomenul 
acesteia, în timp ce cealaltă mână a femeii din dreapta lui se aşază deasupra inimii 
bărbatului. Din cer, divinitatea cosmică, reprezentată de Eros, îşi îndreaptă săgeata spre 
inima bărbatului, trimiţându-i un crâmpei din iubirea universală care trebuie să fie 
integrată în conştiinţă) sunt figurate în această Arcană şi ea se potriveşte foarte bine 
situaţiei evocate: e vorba de un triunghi cu personaje reale, dar în ipostaze arhetipale. 
Distribuţia rolurilor în acest triunghi nu a încetat să o înnebunească pe Emma, care 
dezvolta o relaţie tot mai ambivalenţă cu Toni, iar transformarea acesteia în obstacol ne 
poate da o cheie pentru a înţelege ambivalenţa afectivă (adoraţie-respingere) a Emmei. 


Dacă sentimentul respingerii funcţiona la ambele femei, adoraţia era, în schimb, doar 
privilegiul Emmei: „Emma a continuat să fie soţia ideală, însă tensiunea secretă dintre ea 
şi Toni s-a intensificat într-o asemenea măsură, încât amândurora li se părea dificil să o 
ţină sub control în public. Emma a devenit sarcastică, din ce în ce mai făţiş, faţă de Toni, 
care răspundea cu aceeaşi monedă." Când acest context relaţional tensionat se producea, 
C.G. prefera să se retragă sau să le ignore pe cele două femei din viaţa lui. Avea însă 
probleme de fiecare dată când pleca în călătorii şi trebuia să se decidă care din cele două 
îl va însoţi. Dierdre Bair scrie că la reuniunile profesionale le lua pe amîndouă, deşi, în 
mod vădit, era foarte stingherit de ostilitatea afişată, ceea ce probabil l-a făcut să scrie în 
Protocols: „Pare că, pentru femeie, relaţiile emoţionale sunt mult mai importante decât 
pentru bărbat. Pentru bărbat, realizările şi ceea ce reuşeşte în viaţă sunt lucrurile 
importante, cele prin care este liber şi neîngrădit. Când vine vorba de asta (relaţii 
emoţionale), nici unul nu e cu nimic mai bogat decât celălalt" ^ , spunea C.G. 


Dar până ca ambele femei să ia în serios ceea ce spunea C.G., ele erau nevoite să se 
descurce în întâlnirile profesionale, fiecare în maniera ei: Emma observând-o tăcută, 
dintr-un olan secund, ve Toni care era în lareul ei. foarte volubilă. întotdeauna în prim- 


planul audienţei, „înflorind'' în aceste situaţii în care se simţea pusă în valoare. Iată 
modelul fascinant cu care Emma voia să se identifice, deşi ei îi fusese repartizat de către 
soţul său un rol diferit: „El voia ca Emma, în calitate de entitatea „conţinută", să joace 
rolul de soţie şi mamă, iar Toni, pe cel defemme inspiratrice, colaboratoare intelectuală şi 
parteneră erotică." ^Problema era că Emma nu s-a mulţumit cu rolul repartizat şi cu 
siguranţa pe care ar fi trebuit s-o resimtă în calitatea ei de „conţinută" într-un 
„conţinător" şi tânjea după ipostaza de soror mystica întrupată de Toni, fiinţa capabilă „să 
scoată la lumină materialul din inconştientul lui, care fusese ascuns bine acolo sub crusta 
convenţiei." ^ O asemenea relaţie, era convins Jung, nu trebuia judecată din punct de 
vedere moral, ci din perspectiva necesităţii existenţei sale. 

Pentru C.G. necesitatea existenţei acestei relaţii se dovedeşte atât în plan profesional, 

existând voci care consideră psihologia analitică şi conceptualizarea Animei o expresie a 

relaţiei cu Toni Wolf cât şi personal, prezenţa ei fiind continuă şi indispensabilă în 

anii cei mai importanţi ai vieţii lui, dedicaţi imaginilor interioare (anii în care a lucrat la 

Cartea Roşie). Parcursul lui Jung de recuperare a Sufletului nu ar fi fost acelaşi. Caietele 

Negre poate nu ar fi devenit niciodată o carte roşie fără Toni care îi consacrase, practic, 

toată viaţa ei, trecând cu graţie peste toate impedimentele sociale sau inconvenientele 

legate de familia ei de origine şi de copiii lui C.G. care erau ostili şi nepoliticoşi şi nu 

ezitau să-i facă tot felul de farse. Uneori, la acestea participa şi C.G., amuzându-se copios, 

cu cât urzelile copiilor erau mai crude; se pare că se îmbinau în el trăsături foarte diferite: 

„Inteligent, spiritual, echilibrat, foarte bădăran şi foarte grosolan." ^ Toni accepta toate 

_ _ ^ _ _ 
acestea pentru a fi în apropierea lui C.G. şi pentru a lucra cu el. In compensaţie, C.G. o 

ţinea aproape de el Ia toate întrunirile din cadrul Clubului, înfruntându-i pe cei care 

cleveteau. Când, Ia un moment dat, A. Maeder şi-a permis să sugereze o schimbare de 

atitudine faţă de Toni Wolff, pentru a diminua insultele tot mai virulente, Jung I-a poftit 

să Ie spună calomniatorilor: „O să o iau pe genunchii mei şi o să o ţin acolo, pe toată 

durata fiecărei întruniri, până când vor înceta să o hăituiască." 

Dacă admitem, împreună cu oamenii care l-au cunoscut pe Jung, unii dintre aceştia 
specialişti în psihologie, că teoria sa despre inconştientul colectiv este una autobiografică, 
atunci cred că prezenţa lui Toni Wolff în biografia lui Jung are un rol enorm în elaborarea 
teoriei. Cartea Roşie - numită de C.G. „receptaculul operei mele" - nu a fost discutată, un 
important număr de ani, decât cu Toni. Emma nu a fost deloc prezentă în acest proiect, 
ceea ce a făcut ca fascinaţia ei faţă de Toni să se intensifice paralel cu metamorfoza 
modelului în obstacol. Acest fapt justifică pertinenţa teoriei mimetice în explicarea 
relaţiei în trei colţuri: idealul Emmei de a ajunge confidenta, sprijinul şi sfătuitoarea 
soţului său are legătură cu Toni care este transformată de Emma în „obiectul imediat al 


dorinţei mediatizate'' acum ar spune acelaşi R. Girard . Practic, Emma nu o imită pe 
Toni, ci îi împrumută dorinţa de a fi prezentă în adâncimea universului interior al soţului 
ei şi de a stimula, de acolo, din acea lume senzorială, noetică şi sentimentală, revărsarea 
„materialului brut'' al inconştientului şi de fi părtaşă la judecăţile critice care urmează. 
Numai că Emma nu a înţeles că nu este suficient să se dedice cu asiduitate studiului 
mitologiei şi să-şi asume propriul ei proiect în acest teritoriu (Legenda Sfântului Graal) 
pentru a-şi umili rivala şi a-i ocupa locul, dacă, în cazul ei. Anima nu l-a „muşcat de 
frunte" pe C.G. aşa cum a făcut când a întâlnit-o pe Toni, căreia i-a deschis larg poarta 
Sufletului. 

Mimesisul înseamnă, nu cum greşit se crede, îndreptarea spre obiecte asumate şi 
posedate de altcineva, ci imitarea dorinţei altei persoane care, împlinindu-se, a făcut-o pe 
aceea să fie fericita posesoare a obiectului. In această logică, mai mult decât obiectul, 
contează dorinţa cu care imitatorul se identifică. Rivalitatea are drept cauză o 
multiplicitate de dorinţe identice. Eaptul că în relaţia triunghiulară la care mă refer 
lucrurile stau aşa, faptul că Emma nu o imită pur şi simplu pe Toni, se vede şi din 
atitudinile foarte diferite ale celor două femei în public: „Când lui Jung nu-i plăcea de un 
vorbitor, pe parcursul prelegerii stătea şi vorbea tare cu Toni Wolff, uneori dregându-şi 
glasul în mod afectat şi râzând în hohote, spre stinghereala vorbitorului şi supărarea 
audienţei. Emma nu lua parte deloc la o asemenea impoliteţe, ci stătea tăcută în fotoliul 
ei mare din partea opusă a încăperii.. — Un alt argument este modul de a se prezenta 
în lume, de a se îmbrăca, de a se înconjura de obiecte reprezentative pentru fiecare în 
parte. Când Jung a cumpărat-o pe „Scumpa Roşcată", Chryslerul decapotabil de care era 
foarte mândru. Toni şi-a luat un BMW mare şi negru. Pentru a nu se simţi exclusă, Emma 
şi-a cumpărat o maşină foarte discretă, un Dodge gri, pe care o conducea cu foarte multă 
prudenţă: „Maşina lui Jung oglindea comportamentul lui, ca membru f lamboaiant al 
acestui trio... „vehiculul indecent" al lui Toni şi „şofatul dezordonat" al acesteia erau 
văzute de toţi drept „primejdioase, o ameninţare şi un risc." ^ 

Diferenţa de stil dintre cele două femei era imediat remarcată, mai ales în reuniunile 
internaţionale la care participau: Toni era fermecătoare, radia în hainele splendide, 
întotdeauna foarte potrivite pălăriilor neconvenţionale pe care le purta şi era adorată de 
toată lumea. Conştientă de diferenţele enorme exterioare dintre ea şi Toni, Emma nu 
conştientizează totuşi faptul că aparenţa exterioară a lui Toni nu avea nimic fals, 
dimpotrivă, era expresia fidelă a fiinţei ei interioare, aceea la care râvneşte în ascuns 
Emma, dar care nu poate fi imitată în sine, pentru că nu poate fi desprinsă de întregul a 
cărui parte este. Astfel modelul devine de neatins. 

Deşi mediatorul triunghiului. C.G.. le-a renartizat roluri nrecise în economia acestei 


relaţii celor două femei, potrivite în fiecare caz în parte, totuşi virusul mimetic o prinde 
pe Emma şi îi fixează o ţintă imposibilă care-i va face viaţa un chin şi chiar dacă educaţia 
ei solidă îi impunea întotdeauna o atitudine demnă şi rezervată, tristeţea ei nu mai putea 
fi ascunsă nici măcar atunci când râdea, pentru că ochii îi rămâneau întotdeauna foarte 
trişti, (după cum relatează Ruth Bailey, o prietenă foarte apropiată a familiei Jung). 

Ieşirea lui Toni din această relaţie ar fi reprezentat o pierdere pentru Emma de asemenea, 
nu doar pentru C.G.: fără rivală, Emma ar fi rămas fără ţinta de atins, iar dorinţa ei s-ar fi 
pierdut, ceea ce ar fi însemnat un enorm risc pentru nivelul ei de aspiraţii. R. Girard, 
analizând mecanismul mimetic, spune că nu există soluţie satisfăcătoare la o asemenea 
situaţie, ceea ce face ca triunghiul să reziste, iar rivalitatea să continue: în definitiv, 
ipostaza în care o plasează Emma pe Toni, aceea de obstacol de nedepăşit, o face pe 
aceasta din urmă infinit dezirabilă pentru C.G., iar atmosfera dintre ei trei devine foarte 
bulversantă. 


Tensiunea a atins şi un punct culminant: „Confuzia lui (C.G.) în legătură cu modul în care 
se asigura că fiecare femeie primea acelaşi grad de respect şi că erau tratate în mod egal 
era atât de copleşitoare, încât într-o zi, pe când înota în lac, a crezut că singura soluţie era 
să înceteze să încerce să rămână la suprafaţă şi să se lase să se înece."' Comportamentul 
autodistructiv caracterizează o fază critică a procesului mimetic în care voinţa de putere a 
rivalelor avansează atât de mult, încât devine criteriul fundamental al identificării 
personale, al cărui unic scop este acela de a inversa ierarhia afectivă a celui care 
reprezintă obiectul dorinţei. Emma, dotată cu un simţ exacerbat al justeţii, nu reuşea să 
evite resentimentul faţă de rivală, pentru că, în realitate, nu reuşea să întreacă voinţa de 
putere a acesteia. Victoria Emmei ar fi fost singura şansă de a ieşi din maladia mimetică, 
dar, dimpotrivă, ea a fost - pentru o îndelungată perioadă - victima înfrângerii, cel mai 
periculos virus al sufletului care îi atingea în mod direct şi pe copii: „Copiii lui percepeau, 
fără îndoială, zbuciumul părintesc generat de relaţia lui Jung cu Toni Wolff. Colaborarea 
lor, atât erotică, cât şi profesională, se afla la culmea intensităţii sale şi Toni era o prezenţă 
constantă în casa lor. Ea era cea care asculta toate viziunile, visele şi fantasmele lui Jung, 
slujind tuturor nevoilor lui, de la tribună pentru idelile lui la avocat al diavolului, şi era 
analista lui personală nerecunoscută. Ea îl ajuta să identifice, să definească şi chiar să 
denumească unele dintre conceptele din cadrul sistemului său psihanalitic - funcţia 
«senzaţie» din cartea Tipuri psihologice, «anima», «animus» şi «persona». Copiii Jung erau 
acum îndeajuns de mari ca să-i poarte pică lui Toni. Ei îşi vedeau tatăl destul de puţin; el 
părea întotdeauna izolat cu Toni în spatele uşii închise de la birou, unde nici măcar 
Emma nu îndrăznea să le întrerupă intimitatea. Atmosfera din casa mare de pe Seestrasse 
era încărcată de tensiune conjugală, care se strecura la copii. Cei trei copii mai mari 


auzeau accidental şoapte şi bombăneli despre purtarea tatălui lor, în special despre felul 
în care Toni se afla întotdeauna la braţul lui atunci când el intra cu paşi mari în Clubul 
Psihologic, având-o la celălalt braţ pe Emma cea discretă/' 

Tabloul înfăţişat de Deirdre Bair arată limpede că fardul aplicat pentru ieşirea în lume nu 
funcţionează în aceeaşi manieră în interior, că „morala sclaviei" nu funcţionează 
realmente în sufletul Emmei şi că mecanismul distrugerii iluziilor era atât de puternic, 
încât genera frământări în familie şi toţi, inclusiv C.G., erau convinşi că au început să fie 
bântuiţi din cauza tensiunii din cămin. 

^ _ _ _ 

Intr-o duminică sufocantă în care Toni şi C.G. îşi petrecuseră după-amiaza singuri pe 
malul lacului după ce serviseră masa împreună cu familia, o furtună îşi făcea simţită 
prezenţa şi toată lumea spera că va reuşi să împrăştie tensiunea acumulată în timpul zilei, 
dar, dimpotrivă, soneria a început să sune „ca nebuna": „Aerul era dens, vă zic... Tot ce 
am spus a fost: acum trebuie să se întâmple ceva" îşi aminteşte C.G. ^şi s-a întâmplat: 
casa s-a umplut de stafii. Atunci a scris Jung, timp de câteva zile, în mod frenetic, cele 
Şapte predici cuprinse atât în volumul Amintiri, vise, reflecţii, cât şi în partea a treia din 
Cartea Roşie. Casa a fost, imediat după scrierea predicilor, eliberată: „Atunci a început să se 
reverse din mine... în trei seri era scrisă" ^ . Deirdre Bair scrie în Biografie că nu există 
date despre felul în care au reacţionat copiii şi Emma în această situaţie, C.G. nu a spus, se 
pare, nimic despre acest lucru: „El i-a lăsat cu ale lor, a fugit în birou şi a trântit uşa" — . 
Insă întâmplarea a fost prefaţată de semne pe care copiii le-au primit cu câteva seri 
înainte, de exemplu, coşmarul care l-a tulburat mult pe Eranz, în vârstă de opt ani, băiatul 
fiind terifiat de viziunea unui pescar pe care l-a şi desenat, aflat pe malul unui râu, vizavi 
de un diavol ameninţător. Jung a fost surprins de asemănarea pescarului cu propriul lui 
Philemon, în condiţiile în care nimeni, cu excepţia lui Toni, nu cunoştea conţinutul Cărţii 
Roşii, nici măcar Emma (în orice caz la vremea respectivă). 

Această stranie întâmplare a avut un rol extrem de important în viaţa lui Jung şi, implicit, 
în existenţa relaţiei lui triunghiulare. Scrierea celor Şapte predici echivalează cu oferirea 
unui model de individuaţie reuşită care, cel puţin pentru problema analizată la acest 
punct, oferă o integrare reuşită a arhetipului Animei. In cea de-a şasea învăţătură, 
Philemon îi învaţă pe morţi despre demonul sexualităţii, jumătate suflet omenesc, 
jumătate diavolesc, care stimulează poftele oamenilor faţă de ceea ce e lumesc: „Eu vă 
desprind de ceea ce vă mai ţine legaţi de umbra vieţii. Luaţi această cunoaştere cu voi, 
adăugaţi această sminteală la inteligenţa voastră, această lipsă de raţiune la raţiunea 
voastră şi o să vă găsiţi pe voi înşivă... această cunoaştere vă desprinde de viaţă şi vă 
despoaie de aviditatea de oameni şi vă eliberează Şinele de învelişurile pe care lumina şi 

ajunge la uscat, veţi ieşi din veşnica rotire . ^ 

Obiectivarea într-un text scris, în această manieră ce seamănă unui dicteu automat, a 
chestiunii Animei a reuşit să aducă o anumită armonie în familia Jung, pentru că spiritele 
morţilor s-au retras după ce au primit învăţătura şi chestiunea relaţiei triunghiulare a 
ajuns să fie dedramatizată de toţi actorii implicaţi şi de spectatorii de pe margine (copiii 
familiei Jung şi câţiva prieteni foarte apropiaţi). 

Prezenţa lui Toni Wolff a fost mult mai bine acceptată de Emma după acest episod 
extrem de important, în urma căruia soţul ei a decis să revină în lume după o pauză atât 
de lungă în care s-a dedicat imaginilor inconştiente. In mod firesc, rolul lui Toni s-a 
diminuat în viaţa lui şi s-a schimbat, putem spune. Jung nu mai avea nevoie de ea ca să-l 
asiste în peregrinările atât de complicate şi de periculoase în propriile adâncuri. 
Ataşamentul care a avut drept suport această activitate misterioasă pe care cei doi iubiţi 
au practicat-o împreună în anii dedicaţi Cărţii Roşii s-a deplasat într-o altă direcţie, 
pierzându-şi, evident, intensitatea. Viaţa lui Jung a luat o turnură publică din acest 
moment şi problema Emmei s-a rezolvat de la sine. 

Jung a scris Cartea Roşie secundat de Toni. Când relaţia lor s-a încheiat, el a pus punct 
acestui proiect şi a mai revenit la el în noaptea în care Toni a murit. Sfârşitul l-a scris chiar 
înainte de a se sfârşi viaţa lui. Evenimentele au avut propria lor logică în această situaţie 
şi au salvat-o pe Emma de nevoia de a fuziona cu idolul ei fascinant. Toni Wolff. Nici nu 
ar mai fi avut, de altfel, motive pentru a rămâne pradă fascinaţiei faţă de obstacolul- 
model, pentru că acesta nu a mai existat din momentul în care Toni a îndrăznit să-i refuze 
lui C.G. propunerea de a-1 acompania în cercetarea asupra literaturii alchimice, un 
domeniu care pe ea n-a interesat-o deloc. Pentru C.G. acest refuz a fost atât de şocant, 
încât a rejectat-o imediat din viaţa lui: „Cu totul pe neaşteptate. Toni Wolff a ieşit din 
viaţa mea exact la fel de repede pe cât a intrat. Dintr-odată, ăsta a fost sfârşitul.'' — 
Dincolo de orice declaraţie, integrarea chestiunii Animei a fost premisa pentru 
îndepărtarea lui C.G. de Toni, iar refuzul ei a fost doar pretextul. 

Totuşi, trebuie să remarcăm un fapt interesant în logica relaţiei de ostilitate dintre cele 
două rivale: Emma nu a rezistat tentaţiei de a se răzbuna pe Toni, ajungând s-o trateze ca 
pe un obstacol insignifiant şi încurajând, tacit, o nouă aventură a soţului ei cu foarte 
tânăra Marie-Louise von Eranz care s-a îndrăgostit imediat de arătosul doctor Jung şi l-a 
secondat în noile lui proiecte de cercetare ce aveau ca obiect alchimia. Şi, evident, micuţa 
von Eranz nu a ezitat să se laude, când avea ocazia, că ea a înlocuit-o pe Toni în viaţa lui 
Jung. De data aceasta, Emma nu a văzut niciun pericol real în ataşamentul tinerei faţă de 
soţul ei, ori a reuşit să ignore această chestiune, pentru că în subteranul ei mimetic nu a 



mai persistat nicio dorinţă frustrată: garanţia de calitate pe care ar fi trebuit soţul ei s-o 
aplice ca o ştampilă pe fruntea noii „iubite" nu a avut aspectul categoric cu care fusese ea 
obişnuită în îndelungata viaţă a triunghiului său conjugal. Marea ei rivală a rămas aceeaşi 
Toni, chiar şi după ce relaţia s-a terminat, pentru că Toni a pătruns, alături de C.G., în 
„receptaculul" operei şi vieţii acestuia, ca nimeni altcineva. După destrămarea relaţiei 
triunghiulare, Jung n-a făcut decât să prelucreze „protomateria" care s-a revărsat din el în 
anii petrecuţi alături de Toni, un personaj esenţial în mitul vieţii lui. 

Emma a adorat-o nu pe Toni, ci succesul acesteia în viaţa lui C.G., iar amibiţa ei de a se 
afirma în dauna rivalei n-a ajuns niciodată la vreun rezultat. Dorinţa de revanşă a soţiei a 
fost înfrântă cu fiecare lansare în procesul mimetic. Succesul lui Toni şi eşecul Emmei 
reprezintă faţa şi versoul aceleiaşi cărţi de joc. Eaptul că Emma nu s-a lansat în jocul 
mimetic şi cu von Eranz - deşi noua iubită nu o preţuia pe soţia înşelată, dar încerca să 
acorde respectul cuvenit poziţiei acesteia în viaţa soţului său, după cum consemnează 
biografa Deirdre Bair - a făcut ca lanţul mimetic să se rupă şi statutul ei de imitatoare să 
nu migreze înspre o ipostază patologic cronică. Probabil, la această însănătoşire a 
contribuit şi faptul că resentimentele rivalelor s-au calmat, nu atât din cauză că s-a 
terminat relaţia dintre C.G. şi Toni, ci pentru că toţi trei actorii dramei conjugale pe care 
am prezentat-o s-au lansat într-o intensă activitate intelectuală consacrată chestiunii 
Animei, au reflectat profund, au scris şi au prezentat prelegeri la Clubul Psihologic din 
Zurich pe această temă, inconturnabilă pentru existenţele lor. 

Importanţa relaţiei triunghiulare pe care am prezentat-o, în ciuda faptului că Jung a 
acceptat să vorbească despre ea numai de câteva ori şi doar în urma unor provocări pe 
care nu le-a putut ocoli, putem să o deducem şi din maniera în care a fost revizuită 
construcţia Turnul de la Bollingen, după lovitura grea şi neaşteptată a morţii mamei lui în 
anul 1923. Pigura mamei era combinată cu aceea a lui Toni în arhetipul Animei. Ambele 
femei - misterioase - întrupau oarecum simbolul Marii Preotese din Tarot, sursa magică a 
fecundităţii spirituale şi a transformării, imboldul urmării drumului Sinelui. Marea 
Preoteasă trimite la un personaj feminin dintr-o altă lume, pe care Jung îl poate găsi, cu 
adevărat, numai în condiţiile în care caută adânc în Sufletul lui, ceea ce se şi întâmplă: 
ambele femei îl duc acolo, în acea lume atemporală, şi reuşesc să-i netezească drumul 
spre el însuşi, spre Şinele lui etern. Eaptul că a reconstruit Turnul după moartea mamei 
sale, adăugând celui iniţial - care o reprezenta pe Emma şi care conţinea bucătăria şi 
dormitorul într-o singură încăpere - un altul, conceput ca loc spiritual, izolat de primul, 
şi care o reprezenta pe Toni, dovedeşte importanţa acestei relaţii triunghiulare din viaţa 
lui. Jung a adus o mărturie în piatră ataşamentului profund faţă de misterioasa femeie şi 
se pare că a fost mai simplu aşa, decât să vorbească despre experienţa cu totul 



excepţională pe care a trăit-o alături de ea. Spre sfârşitul vieţii - după moartea soţiei şi a 
iubitei - a înţeles că trebuie să depăşească sentimentul de dezbinare interioară legat de 
existenţa distinctă a celor două turnuri şi a adăugat un alt nivel secţiunii centrale 
orizontale, simbolizînd, de data aceasta. Şinele lui după ce chestiunea Animei a fost 
integrată. Şi-a construit, prin urmare, locul lui, o încăpere cu adevărat privată unde se 
retrăgea să lucreze, un spaţiu sacru în care putea pătrunde secretele celeilalte realităţi. Pe 
cont propriu de această dată. Nimeni nu a mai avut îngăduinţa de a pătrunde în acest 
spaţiu care-i producea o stranie încântare. De aceea locul a fost tot timpul încuiat. 

Această atitudine indică faptul că arhetipul Animei îşi realizase misiunea în viaţa lui C.G. 
şi fusese integrat corespunzător. Alte arhetipuri ocupau de acum scena principală a 
individuării. 

DUMNEZEU, 

UNA DINTRE EXPERIENŢELE CELE MAI SIGURE 


„Consider că toate ideile mele se învârt în jurul lui Dumnezeu ca planetele în jurul 
Soarelui şi că sunt atrase de El în mod irezistibil, ca de un soare... Dumnezeu a fost, cel 
puţin pentru mine, una dintre experienţele imediate cele mai sigure'' , îi mărturiseşte 
Jung Anielei laffe şi descrie experienţele şi sentimentele foarte complexe faţă de lumea 
sacrului. El contează pe faptul că există un număr de cititori care au înregistrat, la rândul 
lor, experienţe similare, care au viziuni asemănătoare, astfel încât întreaga naraţiune îşi 
dobândeşte semnificaţia dacă o plasăm într-un context al valabilităţii lucrurilor povestite 
pentru o categorie de oameni, îndrăznesc să spun, astăzi mult mai numeroasă decât 
atunci când lung îşi făcea cunoscute ideile despre Dumnezeu şi religii. 

Se ştie că lucrarea Răspuns lui Iov fusese primită cu neîncredere şi chiar cu ostilitate în 
afara cercului jungienilor, de aceea proiectul autobiografic propus de editorul Kurt Wolff 
este o şansă care i se acordă lui lung de a-şi preciza poziţia faţă de lumea lui Dumnezeu, 
de data aceasta prin evocarea unor întâmplări şi experienţe personale în orizontul sacru. 
Jimg vrea să împlinească proiectul, deşi se teme de reacţia acelui segment al publicului 
fidel dogmei religioase: „Am păzit acest material toată viaţa şi n-am vrut să-l las să fie 
expus întregii lumi; căci, în faţa unor atacuri la adresa lui, m-aş simţi şi mai afectat decât 
în cazul altor cărţi de-ale mele." ^ Cred că revenirea asupra lui lung are sens, înainte de 
toate, datorită faptului că omul contemporan este mult mai puţin ataşat de dogmă şi mult 
mai interesat de poveşti de viaţă care să-i cultive sentimentul siguranţei unei căi de acces 
la cealaltă realitate. Şi mai există un sens al acestei reîntoarceri la lung: el şi-a dorit 
întotdeauna să le împărtăşească oamenilor experienţele lui intime religioase. Exact acest 
lucru face în timpul conversaţiilor cu Aniela Jaffe: lung se autochestionează ca subiect al 
vieţii sale în funcţie de o grilă de întrebări stabilită chiar de el. In felul acesta secretele se 
spun mai uşor, cu mai multă naturaleţe, pentru că este creat climatul de încredere între 
cei doi actori - unul se confesează şi altul ascultă şi înregistrează. Această situaţie 
conversaţională arată cât de importantă este non-directivitatea atunci când aşteptăm ca o 
persoană să facă cele mai intime confesiuni. Contrar aparenţelor, cea care consemnează 
protocoalele discuţiilor nu are un rol atât de neutru pe cât se crede, deoarece ascultă cu 
multă atenţie, participă cu întreaga fiinţă la acest act de ascultare şi creează atmosfera 
binevoitoare care stimulează destăinuirea. Non-directivitatea dă posibilitatea memoriei 
lui lung să asambleze într-o naraţiune la persoana întâi lucruri şi evenimente care au un 


sens major pentru el. Şi pentru Jung, spre deosebire de majoritatea celor care-şi povestesc 
viaţa, elementele biografice cele mai importante sunt cele interioare, emoţiile şi stările 
spiritului în anumite circumstanţe. Lucrurile exterioare sau persoanele sunt reţinute 
numai în măsura l-au ajutat să înţeleagă mai bine şi mai profund ceea ce se ascundea în 
Sufletul lui. 

Am constatat cât de greu i-a fost lui Jung să vorbească, în timpul acestor interviuri, 
despre persoanele cele mai importante din viaţa lui şi iată cum a explicat acest lucru: 
„Despre relaţiile care au însemnat ceva pentru mine şi care mi-au revenit în minte ca 
amintiri ale unor vremuri îndepărtate nu pot povesti, căci ele n-au fost numai viaţa mea 
cea mai lăuntrică, ci şi a lor. Nu mi-e îngăduit să deschid privirilor lumii acele uşi închise 
pentru totdeauna.'' — Numai că aceste uşi nu sunt chiar atât de închise, probabil cum şi- 
ar fi dorit Jung, pentru că multe dintre persoanele evocate în Amintiri pot fi cu uşurinţă 
identificate dacă coroborăm situaţiile descrise cu date din biografiile lui. Este adevărat 
însă că în Amintiri imaginile persoanelor sunt filtrate prin raport cu tema centrală a cărţii 
- lumea lui Dumnezeu -, iar miza cea mai mare a Amintirilor o constituie, după mine, 
încercarea de a se face înţeles cât mai just cu privire la modul în care concepe divinitatea. 
De aceea şi analiza mea se va organiza în raport cu această intenţie. 

Un lucru pe care-1 remarc de la început este dirijarea dispozitivului conversaţional în 
sensul de a pune accentul pe psihismul inconştient, acesta fiind considerat nu un câmp 
închis, ci, dimpotrivă, intrarea într-un imivers extrem de complex şi colectiv, într-o 
protomaterie dătătoare de lecţii esenţiale despre Suflet, despre divinitate, despre moarte 
şi despre viaţă: „Viaţa mea este povestea unei realizări de sine a inconştientului. Tot ceea 
ce se află în inconştient vrea să devină eveniment, iar personalitatea vrea şi ea să 
evolueze, ieşind din condiţiile ei inconştiente, şi să se trăiască pe sine ca întreg. Pentru a 
înfăţişa acest proces al devenirii mele, nu mă pot folosi de limbajul ştiinţei; căci eu nu mă 
pot afla pe mine ca problemă ştiinţifică. Numai printr-un mit putem exprima ce este 
omul conform intuiţiei sale lăuntrice şi ce pare el a fi sub specie aeternitas. Mitul este 
individual şi exprimă viaţa într-un mod mai precis decât o face ştiinţa... deci astăzi, la 
aproape optzeci şi trei de ani, am început să povestesc mitul vieţii mele." ^ 

Decizia de a face publice adevărurile lui personale la această vârstă este luată mai uşor 
decât ar fi fost în alte perioade ale vieţii. Jung nădăjduieşte că va fi destul de departe de 
această lume atunci când cartea de Amintiri va vedea lumina tiparului, astfel încât să nu 
mai fie afectat de eventualele atacuri ale celor care nu pot accepta că viaţa lui şi 
experienţele cele mai intime sunt baza a tot ceea ce a elaborat: „Felul în care sunt şi felul 
în care scriu alcătuiesc o unitate. Toate gândurile mele şi toată năzuinţa mea - iată ce sunt 
eu. Asa că autobiografia este doar nunctul ne i." ^Dar acest „nunct ne i" merită să fie 


repus în scenă, pentru că aici identificăm incertitudinile, tulburările, temerile care 
marchează nu un parcurs spiritual anume, ci o cale pe care se întâlnesc tot mai mulţi 
oameni. 

Care este elementul cel mai interesant pentru cititorul contemporan în cartea de 
Amintirii Descrierea modului în care eternitatea pătrunde uneori în lumea trecătoare şi 
definirea evenimentelor absolut speciale din biografia lui Jung în funcţie de astfel de 
intervenţii ale destinului sau înţelegerea modului în care materia fierbinte revărsată din 
inconştient intervine în Operă. Ceea ce particularizează cartea de Amintiri a lui Jung faţă 
de altele aparţinând genului este faptul că se coagulează în jurul vieţii lăuntrice. Esenţa 
existenţei lui s-a aflat în interiorul lui şi nu în evenimente exterioare asupra cărora au 
tendinţa oamenii, în general, să se fixeze atunci când îşi rememorează viaţa. Pentru Jung 
viaţa exterioară este cel mai adesea goală de substanţă. Chiar şi oamenii pe care i-a 
reţinut, puţini la număr şi nu dintre personajele celebre ale timpului care l-au consultat şi 
cultivat, sunt aceia înscrişi în cartea destinului său, oameni a căror întâlnire a echivalat cu 
o reamintire şi cu o recunoaştere a lor pe cărările ascunse ale propriului Suflet. Acest fapt, 
de exemplu, reprezintă pentru Jung un adevăr intangibil al propriei vieţi. 

Confesiunile lui Jung apar ca un dar pentru oricine împărtăşeşte căutarea, îndoielile şi 
nevoia imensă de a da un sens experienţei directe a sacrului. In cazul lui, această 
experienţă directă a debutat în anii copilăriei şi a fost foarte tulburătoare. L-a marcat 
profund o imagine a lui Dumnezeu care s-a insinuat în el într-o frumoasă zi pe când se 
întorcea de la şcoală şi a văzut acoperişul unei catedrale strălucind în soare, iar el, copleşit 
de splendoarea imaginii, povesteşte că un gând s-a insinuat în el şi nu i-a dat pace, până 
când nu l-a gândit în întregime: „Lumea e frumoasă şi biserica e frumoasă, şi Dumnezeu 
a creat totul, şi şade deasupra, sus, departe, în cerul albastru, pe un tron de aur şi... Aici a 
urmat un gol în gândurile mele şi am avut o senzaţie sufocantă. Eram ca paralizat şi nu 
mai ştiam decât: să nu cumva să gândesc mai departe acum! Vine ceva îngrozitor, la care 
nu vreau să mă gândesc, de care nici măcar n-am voie să mă apropii. De ce? Pentru că aş 
comite păcatul cel mai mare.'' ^ Au urmat două zile şi două nopţi de chin pentru că 
gândul nu-i dădea pace şi se voia urmat, dar voinţa era mobilizată pe măsura energiei 
acestui gând şi i se opunea ca şi cum totul se va fi schimbat în cazul în care gândul 
interzis va reuşi să-şi urmeze cursul. Sentimentul dezbinării s-a mai calmat de îndată ce 
micul Cari s-a gândit pe sine ca pe un copil care este aşa cum este din voinţa lui 
Dumnezeu şi s-ar putea ca Dumnezeu să nu fie deloc străin de gândul care îl mistuia, ci 
chiar El să-l fi adus în situaţia de a-1 gândi, s-ar putea ca tocmai Dumnezeu să-l încerce, 
să-i testeze puterea şi curajul şi multe lucruri în viaţa lui, chiar şi mântuirea, să depindă 
de îndrăzneala de a lăsa slobodă această cugetare, ceea ce s-a şi întâmplat până la urmă: 


„Dumnezeu şade pe tronul de aur, sus, peste lume, iar de sub tron cade un excrement 
uriaş pe acoperişul nou, colorat şi strălucitor al bisericii, îl striveşte, apoi surpă pereţii/' ^ 

Jung mărturiseşte că a trăit o puternică senzaţie de iluminare după ce a dat curs voinţei 
lui Dumnezeu de a-şi duce gândul până la capăt, convins fiind că a avut o experienţă 
directă a Dumnezeului viu şi imediat care e deasupra lumii, deasupra bisericii, deasupra 
textelor considerate sfinte. Din acel moment, Jung a fost convins că din voia lui 
Dumnezeu i-a încolţit gândul şi că tot Dumnezeu i-a dat curajul să-l gândească în 
totalitate, arătându-i astfel că El, cel adevărat, este dincolo de tradiţii şi oricine este 
îndrumat de Dumnezeu să se ridice deasupra tradiţiilor merge pe drumul cel bun şi face 
ceea ce trebuie. In acelaşi timp, experienţa relatată i-a mai spus ceva protagonistului: 
adevăratul Dumnezeu este foarte departe de „bunul Dumnezeu" al bisericii şi poate fi 
mai degrabă un Dumnezeu cumplit. Intuiţia substanţei misterioase şi a laturii întunecate 
a lui Dumnezeu încă din anii copilăriei, când Jung însuşi spune că nu ştia nimic despre 
existenţa diavolului, a avut un impact enorm asupra evoluţiei lui ulterioare şi a trezit în 
sufletul său o enormă responsabilitate de a-şi depăşi inferioritatea, de a căuta să 
înţeleagă, să găsească sensul lucrurilor care se insinuau în el şi pe care le presimţea, să dea 
dovadă de curaj pentru a face faţă sentimentului că este fie blestemat, fie binecuvântat. 
Acest sentiment ambivalent se leagă de unicitatea experienţei sale, pentru că începuse să 
se intereseze dacă alţi oameni au avut parte de experienţe asemănătoare, dar nu a găsit 
pe nimeni care să-i împărtăşească experienţele şi temerile. Asta l-a însingurat şi l-a făcut 
foarte meditativ. „Gândiţi-vă numai la experienţa cu Dumnezeu căcându-se pe biserică", 
— şi-a amintit el mulţi ani mai târziu de impresia groaznică pe care a încercat-o în 
legătură cu această experienţă, mai ales că în familia lui erau şase preoţi care purtau 
conversaţii despre Dumnezeu şi spuneau o mulţime de lucruri frumoase, dar sentimentul 
copilului Jung era că specialiştilor în domeniul sacrului din familia lui le scăpa un mare 
secret despre Dumnezeu şi era de datoria lui, a micului Cari, să afle câte ceva despre 
harul Lui. 

După această întâmplare, Jung a început să citească tot ce îi cădea în mână despre 
Dumnezeu, iar starea lui de deprimare s-a accentuat foarte mult în conflictul interior pe 
care-1 simţea faţă de tatăl lui care predica despre Dumnezeu, dar nu spunea nimic 
convingător din perspectiva propriilor sale experienţe şi din perspectiva autorităţii pe 
care o simţea în el, legată de a doua sa personalitate, cea eternă, care avea întotdeauna 
dreptate. 

Finalitatea confesiunilor pe care le face Jung este aceea de a scoate din adâncimile 
memoriei determinări concrete care să justifice axioma: „Eu eram suma emoţiilor mele şi 
un Altul în mine era niatra atemnorală. nenieritoare."^ Această axiomă devine cadrul 



selectivităţii memoriei, al emergenţei sensului său ascuns în afara oricărei restricţii sau 
încercări de protecţie, deoarece atunci când lucrurile vor fi cunoscute publicului, el nu va 
mai fi aici pentru a suporta consecinţele. Nevoia de a-şi spune adevărul până la capăt 
justifică efortul de recompoziţie a vieţii şi de construcţie a sensului ei, un sens valabil atât 
pentru Jung, cât şi pentru cititorii lui. Fiind însă vorba despre un sens puternic colorat 
afectiv, pentru că se referă la cele mai intime şi semnificative experienţe, el este dirijat, de 
la bun început, spre o anumită categorie de cititori, care nu sunt neapărat cei interesaţi de 
opera lui ştiinţifică. De aceea cred că Jung nu a fost de acord ca Amintirile să fie incluse în 
seria Operelor complete şi, poate, din cauză că s-a temut ca ideile lui care ies din credinţa 
generală să nu influenţeze negativ receptarea operei sale ştiinţifice. Este, desigur, un 
paradox acesta, în condiţiile în care el însuşi scrie că opera lui ştiinţifică este expresia a 
ceea ce s-a ivit din viaţa lui cea mai intimă şi din parcursul lui spiritual pe care-1 descrie 
în Amintiri şi în Cartea Roşie. 

In orice caz, în Amintiri naratorul prezintă experienţa lui directă legată de Dumnezeu şi 
interpretările pe care el însuşi le-a construit în legătură cu modul în care i-a apărut 
Dumnezeu şi lumea Lui, pe când în opera ştiinţifică Jung nu vorbeşte despre Dumnezeu, 
ci despre imaginea Lui în Sufletul omului şi intenţionează să ofere o înţelegere a modului 
în care psihologia practică se confruntă cu problema lui Dumnezeu. 

Operând disocierea între textele ştiinţifice care se referă la imaginea lui Dumnezeu şi 
propriile Amintiri în care vorbeşte în mod direct despre Dumnezeu, Jung invită cititorii la 
găsirea unui sens ce depinde de ei înşişi, un sens care în raport cu opera ştiinţifică va fi 
validat prin coerenţa lui internă, pe când în raport cu mărturisirile făcute Anielei va fi 
validat prin mecanismul dovezilor şi al corelaţiilor cu propria experienţă sau cu gradul de 
verosimil al lucrurilor împărtăşite. 

Dar a citi Amintirile cu ochii cercetătorului în domeniul istoriilor de viaţă presupune a 
produce o interpretare sustenabilă pentru ambele categorii de cititori, care operează cu 
referinţe diferite, teoretice pe de o parte, personale pe de altă parte, pentru că travaliul de 
interpretare în jurul aceleiaşi problematici le va apropia. Pentru aceasta, după cum s-a 
putut deja constata, recurg la anumite elemente de teorie care reglementează rolul 
central al celui care-şi povesteşte Amintirile în elaborarea cercetării de faţă. 

Nefiind încărcate de o miză misionară, aşa cum este fără îndoială Cartea Roşie, Amintirile 
au totuşi o miză pedagogică în sensul că îl conduc pe cititor pe drumul adevărului celui 
care ia în sfârşit decizia de a vorbi despre el însuşi şi despre cea mai mare frământare a sa. 
Dumnezeu, după ce atât timp a refuzat să facă acest lucru şi chiar a păzit cu străşnicie 
materialul care s-a revărsat din inconştientul lui. Totuşi, de un lucru era sigur în urma 



unei practici psihologic-analitice atât de extinse cu pacienţii săi care au experimentat 
trăiri şi au avut viziuni asemănătoare: a ştiut că există o mulţime de cititori care vor 
recunoaşte ca valabile confesiunile sale pentru ei înşişi. Amintirile sunt calea cea mai 
sigură pentru un cercetător care vrea să pătrundă în fondul de reprezentări pe care Jung 
le-a elaborat despre propria lui viaţă, ceea ce nu înseamnă, desigur, că ajungem la 
realitatea însăşi a vieţii naratorului. Pentru o mai mare apropiere de această realitate, am 
combinat adesea confesiunile lui Jung cu date din studiile biografice care i-au fost 
consacrate, mai ales cu date prezentate în cartea lui Deirdre Bair. Coroborarea sensului 
experienţelor recunoscut de narator cu acela care rezultă din alte cercetări biografice 
contribuie la reconstrucţia unei identităţi mai apropiate de realitate: dacă în Amintiri 
libertatea naratorului este maximă, iar cercetătoarea care redactează protocoalele 
conversaţiilor se identifică total cu mesajul celui care se confesează, el alege temele şi 
modul în care le prezintă, în biografie puterea de a structura viaţa protagonistului 
aparţine unei alte persoane care cultivă un raport de distanţă absolut necesar ajungerii la 
o privire cât mai obiectivă asupra acestuia. Asimetria raportului de putere dintre cele 
două tipuri de discurs trimite la un anumit sens ascuns, la centrul vieţii naratorului, la 
Şinele acestuia pe care-1 percepem ca atare. 

Faptul că Amintirile încep cu perioada copilăriei este unul esenţial pentru înţelegerea 
istoriei de viaţă a lui Jung şi a formaţiunii psihice a Sinelui său, după cum am arătat deja 
în prima parte a analizei mele. Mai mult chiar, despre copilăria lui a ţinut să scrie el 
însuşi după ce îi relatase deja Anielei foarte multe date ce urmau să fie redactate. Faptul 
că a simţit această necesitate stringentă are legătură cu importanţa acestei perioade în 
ansamblul vieţii lui. încă de pe atunci, Jung a învăţat să discearnă vocea arrhetonului, 
asociată, inevitabil, cu lumea lui Dumnezeu şi cu ceea ce Dumnezeu i-ar fi făcut cunoscut 
în mod nemijlocit. Simţirea intensă a lui Dumnezeu în vocea arrhetonului şi contradicţia 
dintre această voce şi vocile lumii de toate zilele a putut fi exprimată doar în Amintiri, 
după un îndelungat parcurs existenţial şi după o conştientizare din ce în ce mai intensă a 
impresiilor şi a presimţirilor tulburătoare din perioada copilăriei: „Alături de această 
lume şexterioarăţ exista însă un domeniu - ca un templu - în care cel care intra era 
metamorfozat... Aici trăia Celălalt care îl cunoştea pe Dumnezeu ca pe un secret tainic, 
personal şi suprapersonal deopotrivă. Aici, nimic nu-1 despărţea pe om de Dumnezeu. 

Era ca şi cum spiritul omenesc ar fi privit, simultan cu Dumnezeu, înspre creaţie.'' ^ 

Celălalt este o figură tipică ce trăieşte în fiecare dintre noi, dar nu toţi avem o suficientă 
sensibilitate faţă de vocea lui şi nicio suficientă conştiinţă pentru a asculta cu luare 
aminte şi pentru a înţelege că suntem, în acelaşi timp, şi Celălalt. Această stare de lucruri 
creează adesea impresia, după lectura Amintirilor, că e vorba acolo despre o altă lume. 



Jimg a fost foarte conştient de poziţia lui de putere în raport cu cititorii şi a fixat, după 
opinia unora dintre adepţi, limite deontologice mult prea stricte, ceea ce arată că nu s-a 
gândit în primul rând la el, ci la oamenii pe care nu-i considera încă pregătiţi să 
primească ceea ce avea el mai important de oferit. Aceste rezerve sunt aceleaşi pe care 
Jung le-a avut şi faţă de exprimarea publică în legătură cu zona parapsihologici, fenomen 
pe care-1 considera autentic şi în legătură cu care avea o foarte mare experienţă personală 
şi profesională. Reţinerile lui au fost mai puţin legate de teama de a fi sancţionat de 
cercurile ştiinţifice, cât de faptul că oamenii nu erau apţi să primească anumite adevăruri 
sau să evite efectele periculoase ale utilizării acestora înainte de a fi înţelese profund: „Va 
trebui ca mai întâi oamenii să priceapă şi să digere celelalte lucruri pe care le am de oferit 
în psihologie, şi abia apoi vor fi pregătiţi pentru parapsihologic. Acum este încă prea 
devreme."'^ 


Puterea lui Jung, pe care am invocat-o, este legată de fixarea fluxului narativ asupra 
dimensiunii inconştientului, şi nu a inconştientului personal, biografic, ci a 
inconştientului filogenetic. In cadrul acestei analize nu pot ignora efectele pe care 
Amintirile pot să le inducă şi modificările ce pot surveni ca urmare a experienţelor 
împărtăşite. In acelaşi timp, această putere, mărturisesc, acţionează într-o măsură foarte 
mare asupra mea şi sunt foarte conştientă de acest lucru, de fapt am fost conştientă de el 
înainte de a lua decizia să scriu această carte. 


în domeniul istoriilor de viaţă afectivitatea cercetătorului este prezentă într-o măsură 
mai mare sau mai mică şi cred că este chiar normal să fie aşa. Problema mea - ca de altfel 
a oricărui cercetător - nu este să elimin (nici nu ar fi posibil acest lucru) implicarea 
afectivă şi rezonanţa inconştientă, ci să ţin cont de propria mea emoţionalitate în 
interpretarea unei naraţiuni despre Dumnezeu, despre viaţă şi moarte, despre creativitate 
şi distrugere. 


Desigur, orice istorie de viaţă are caracter unic, dar istoria lui Jung face din unicitatea sa o 
normă de la bun început. Oamenii din apropierea lui l-au simţit, fără îndoială, altfel. Este 
adevărat că cei mai mulţi preferau să-l ţină la distanţă din cauza singularităţii lui sau să-l 
suspecteze de înşelăciune, decât să se străduiască să-l înţeleagă şi să accepte că avea o 
cultură şi o creativitate care-i permiteau să realizeze sarcini peste puterile celor de aceeaşi 
vârstă. încă din copilărie fusese poreclit „patriarhul Avraam'', pentru că părea să ştie 
lucruri inaccesibile celorlalţi şi îndrăznea să gândească şi să pună la îndoială chestiuni ce 
păreau de la sine înţelese. Pentru Jung prescripţiile religioase, de exemplu, nu erau 
intangibile, din cauză că nu reflectau voinţa lui Dumnezeu, ci a acelora care voiau să 
manipuleze conştiinţele oamenilor: „Simbolistica evenimentelor trăite în copilărie şi 
violenta imaeinilor m-au tulburat în cel mai înalt erad. Mă întrebam: Cine vorbeşte de 


fapt aşa?... Cine mă face să gândesc că Dumnezeu îşi distruge Biserica într-un mod atât 
de abominabil?... Nu m-am îndoit niciodată că acela care vorbise şi acţionase astfel fusese 
Dumnezeu sau diavolul, căci simţeam cu certitudine că nu eu inventasem acele lucruri şi 
imagini. Acestea au fost evenimentele hotărâtoare ale vieţii mele. Atunci mi-a încolţit 
ideea: eu sunt cel răspunzător şi de mine depinde felul în care mi se modelează destinul. 
Mi s-a pus o problemă la care trebuie să răspund. Dar cine pune problema? Nimeni nu 
mi-a răspuns la această întrebare. Ştiam că trebuia să dau răspunsul eu însumi, din 
adâncurile fiinţei mele: eram singur în faţa lui Dumnezeu şi numai Dumnezeu mă 
întreba în legătură cu aceste lucruri cumplite. De la bun început am avut în mine 
sentimentul fără seamăn al unui destin implacabil de parcă aş fi fost plasat într-o viaţă 
care trebuia să fie împlinită... nimeni nu mi-a putut lua certitudinea că eram pus aici ca 
să fac ce vrea Dumnezeu şi nu ce vreau eu. Asta îmi dădea deseori impresia că eram, în 
toate situaţiile cruciale, nu cu oamenii, ci singur cu Dumnezeu. ^ 

Instrumentele psihanalizei sunt absolut necesare în interpretarea istoriilor de viaţă. Ar 
părea că această sarcină este rezolvată pentru cercetător de însuşi autorul Amintirilor care 
trimite în mod necesar la propria lui teorie asupra inconştientului, ori tocmai din acest 
motiv lucrurile se complică, ele ramificându-se în foarte multe direcţii, angajând o 
semiologie puternic conectată la modul în care este organizată societatea şi la maniera în 
care funcţionează mecanismele sacralizării în această societate, la miza lor istorică 
apăsând greu şi limitând puternic libertatea omului Cari Gustav Jung, dar obligând la o 
anumită atitudine a naratorului Cari Gustav Jung care dezvăluie ceea ce a contat cel mai 
mult în viaţa sa. Corpusul de date furnizat de Amintiri este inconturnabil în ceea ce 
priveşte reconstrucţia sensului vieţii lui Jung. El are funcţia de mit al vieţii subiectului şi 
funcţionează ca o contrapondere indispensabilă, pentru autorul naraţiunii, la caracterul 
apofatic al lui Dumnezeu. Tatăl lui Jung - deşi preot reformat - nu l-a putut ajuta deloc în 
ceea ce-1 priveşte pe Dumnezeu şi trinitatea Lui pe care mărturisea sincer că n-o înţelege. 
Ambivalenţa sentimentului patern - pe de o parte, admiraţie pentru sinceritatea tatălui 
său de a spune deschis că nu pricepe deloc trinitatea, pe de altă parte, dezamăgirea şi 
revolta faţă de absenţa disponibilităţii de a gândi universul sacru şi faţă de supunerea 
necondiţionată la dogmă, ceea ce nu înseamnă nimic în ochii copilului Cari - avansează 
tot mai mult în direcţia unei revolte şi a îndepărtării de simulacrul pe care tatăl lui părea 
să-l accepte într-un mod neproblematic. 

Constatarea că oamenii participă la ritualul religios şi apoi pleacă din biserică cu nişte 
feţe care nu trădează niciun sentiment - de bucurie, împlinire, teamă, deprimare, o 
emoţie covârşitoare, simţirea harului etc. -, ba, dimpotrivă, pare să indice un gol 
sufletesc, îl face pe Jung să întoarcă spatele bisericii: „Treptat m-am lămurit că 


împărtăşania fusese pentru mine un eveniment fatal. In urma ei rămăsese un mare gol, ba 
mai mult, era o pierdere. Ştiam că nu mai puteam participa niciodată la această 
ceremonie. Pentru mine ea nu însemna religie, ci o absenţă a Domnului. Biserica 
reprezenta un loc în care nu mai aveam ce căuta. Pentru mine, acolo nu era viaţă; era 
moarte... Armonia dintre mine. Biserică şi lumea omenească înconjurătoare, aşa cum o 
cunoşteam, s-a spulberat. Aveam impresia că suferisem cea mai mare înfrângere a vieţii 
mele. Se prăbuşise concepţia mea religioasă care-mi apărea drept unica legătură 
profundă şi plină de sens dintre mine şi univers, adică nu mai puteam participa la 
credinţa generală, ci mă găseam implicat în ceva inexprimabil, în secretul meu... Am 
început să cuget: ce trebuie să crezi despre Dumnezeu? Nu inventasem singur acea 
imagine despre Dumnezeu şi catedrală... O făcuse natura din mine? Dar natura nu-i 
altceva decât voinţa Creatorului. La ce bun să-l acuz pe diavol când şi el era o creatură a 
Domnului? Numai Dumnezeu era adevărat - foc pustiitor şi har indescriptibil. Din voia 
Domnului şi de dragul Domnului m-am trezit despărţit de Biserică şi de credinţa tatălui 
meu şi a tuturor celorlalţi, în măsura în care aceştia reprezentau religia creştină. Căzusem 
în afara Bisericii. Asta m-a umplut de o tristeţe care avea să-mi adumbrească toţi anii 
până la începutul studiilor universitare.'' ^ 

După acest moment, Jung a început o căutare febrilă prin cărţi din care ar fi putut învăţa 
câte ceva despre Dumnezeu, cărţi ale unor autori care reflectau la Dumnezeu 
independent de tradiţii şi care ar fi putut destructura ideea caracterului inaccesibil al lui 
Dumnezeu. Dar speranţa lui de a afla câte ceva despre natura complexă a lui Dumnezeu, 
despre caracterul Lui, despre laturile Lui „obscure" care-i dădeau atât de furcă a rămas 
încă departe de împlinire: „Dacă Dumnezeu este Binele suprem, atunci de ce lumea Lui - 
creaţia Lui - este atât de nedesăvârşită, de coruptă, de vrednică de milă? Evident - m-am 
gândit -, pentru că e stăpânită de diavol şi adusă de el într-o stare de adevărată 
harababură. Insă şi diavolul este tot făptura lui Dumnezeu. Trebuia deci să caut ceva 
despre diavol. Doar părea a fi un personaj deosebit de important." ^în realitate, în ciuda 
căutărilor necontenite prin cărţi, Jung va reuşi să surmonteze caracterul apofatic al lui 
Dumnezeu şi al Creaţiei numai în anii în care s-a retras din lume şi s-a dedicat imaginilor 
interioare şi viziunilor înregistrate cu rigurozitate în Cartea Roşie, cărora le voi dedica un 
capitol aparte, pentru că ele reprezintă o fenomenologie stricto sensu şi pun la dispoziţie 
un protomaterial esenţial pentru abordarea istoriei de viaţă a lui Cari Gustav Jung şi 
pentru înţelegerea caracterului ei excepţional. 

DRUMUL SPRE DUMNEZEU 
TRECE, INEVITABIL, PE LA DIAVOL 


Plasate într-un demers de cercetare. Amintirile lui lung sunt importante pentru că indică 
maniera în care protagonistul îşi interoghează propria viaţă şi îi dă sens. Şinele este 
scopul suprem al acestei interogaţii şi elementul care dă coerenţă proiectului de 
reconstrucţie a sensului propriei vieţi. Povestirea aşază într-o anumită ordine 
evenimentele vieţii în vederea deconstruirii elementelor de incertitudine care au marcat 
parcursul existenţial. Pentru aceasta, lung urmează de fapt un scenariu ce pluteşte în 
mister, creează o intrigă ce pare să se opună - cel puţin pentru cititorul supus credinţei 
generale - dezvăluirii lui Dumnezeu, din cauză că, susţine el, însoţitorul drumului către 
Dumnezeu este însuşi diavolul. 

Intr-O perioadă în care dogma religioasă îi părea atât de dezamăgitoare pentru că nu 
putea oferi niciun răspuns frământărilor majore ale omului - cum ar fi explicarea esenţei 
şi a necesităţii suferinţei umane şi a fundamentului răului sau a imperfecţiunii Creaţiei -, 
şi mai mult chiar, îi părea vorbărie goală sau perversă care tinde să ascundă adevărul, a 
început să caute oameni care, aidoma lui, nu se mulţumeau cu simulacre şi detestau să se 
amăgească. In fluxul acestei căutări mama lui i-a dat o sugestie: „In această epocă s-a 
întâmplat ca mama, şi anume personalitatea ei nr. 2, să-mi spimă brusc, fără alt preambul: 

Trebuie să citeşti odată Faust al lui Goethe. Aveam o ediţie frumoasă din Goethe şi am luat 

_ ^ 

de acolo Faust. In sufletul meu parcă s-ar fi revărsat un balsam miraculos. M-am gândit: 
în sfârşit un om care ia diavolul în serios şi chiar încheie un pact de sânge cu adversarul care are 
puterea să contracareze intenţia lui Dumnezeu de a crea o lume perfectă. Am regretat modul de 
acţiune al lui Faust, căci, după părerea mea, el n-ar fi trebuit să fie atât de unilateral şi de 
orbit. Ar fi putut fi mai deştept şi mai moral! Mi se părea pueril să-şi pună în joc şi să-şi 
piardă sufletul într-un mod atât de nechibzuit. Faust era, evident, un uşuratic! Ba chiar 
aveam senzaţia că esenţialul şi ponderea acestei drame erau în principal de partea lui 
Mefisto... Mefisto era tot ce vrei în afară de un diavol prost, care ar fi putut fi dus de nas 
de nişte îngeraşi nerozi. Mi se părea însă că Mefisto rămăsese păcălit într-un cu totul alt 
sens: el n-a obţinut dreptul său întărit în scris, în timp ce Faust, un tip niţel cam 
fluşturatic şi lipsit de caracter, şi-a continuat înşelătoria până pe lumea cealaltă.'' ^ 

Această situaţie l-a impresionat pe lung atât de mult, încât a devenit laitmotivul legendei 
propriului Sine. lung propune o înţelegere diferită a lui Mefisto, diferită de maniera 

interesant jocul de oglinzi pe care-1 iniţiază Jung, punând tot timpul faţă-n faţă 
perspectiva goetheană asupra diavolului cu propria lui perspectivă şi arătând cum 
imaginile enigmaticului personaj divin coincid cu acceptarea rolului acestuia în 
eliberarea omul de întuneric prin iniţierile pe care i le oferă. Dar, treptat, oglinzile se 
deformează şi imaginile nu mai coincid, însă faptul că sunt tot timpul suprapuse pentru a 
se evidenţia abaterile reciproce face ca cititorul să aibă posibilitatea de a subscrie la una 
sau cealaltă dintre imagini, să privească într-una sau în cealaltă dintre oglinzi. In acest fel, 
legenda pe care o povesteşte Jung operează într-o manieră identică cu cea a miturilor, 
scriind direct în imaginarul uman şi oferind celor interesaţi răspunsul lui la chestiunea 
Sinelui. 

In timpul vieţii lui Jung, cei interesaţi de Sine erau, în general, aceia care, incapabili să se 
supună dogmei religioase, renunţaseră la credinţa oficială pentru că nu se simţeau 
împliniţi la biserică. Şi astăzi lucrurile stau cu certitudine la fel, cu deosebirea că numărul 
„oilor rătăcite'' este mult mai mare, fapt dovedit de cercetările care arată că cea mai mare 
criză a omului contemporan este criza spirituală şi că instituţiile sacrului nu sunt capabile 
să ofere soluţii pentru ieşirea din criză. 

Mitul vieţii lui Jung, ca orice mit veritabil, nu se dezvăluie la prima lectură, iar jocul 
oglinzilor deformante accentuează mecanismul construcţiei sensului prin dubla 
raportare. Din acest punct de vedere, putem spune că legenda lui Jung propune un 
răspuns la chestiunea diavolului şi protejează acest răspuns împotriva celui formulat de 
Goethe care, pe măsură ce legenda avansează, stârneşte în sufletul lui sentimente 
ambivalenţe: pe de o parte, este văzut ca un profet, pe de altă parte, este blamat pentru că 
l-a tratat pe Mefisto într-un mod iresponsabil. Jung ajunge, ca o contrareacţie la Goethe, 
să îşi construiască propria manieră de a înţelege acţiunile obscure ale lui Dumnezeu în 
legătură cu care se interoghează pe parcursul povestirii. El reface traiectoria culturală 
prin care a ajuns la formularea convingerilor sale despre diavol şi despre Dumnezeu, 
zăbovind asupra lui Schopenhauer, un autor căruia îi dădea dreptate atunci când îl 
numea pe Creator „orb" şi când considera Creaţia foarte discutabilă din punctul de 
vedere al fundamentelor ei. „Orbirea voinţei" lui Dumnezeu este cauza suferinţei 
oamenilor, a dezordinii şi a răului din lume, iată o idee a lui Schopenhauer pe care Jung o 
împărtăşea, chiar dacă cei mai mulţi care scriau despre Dumnezeu treceau cu vederea 
acest lucru. Ştiind deja că Dumnezeu putea provoca astfel de gânduri şi chiar 
împotrivirea faţă de El, Jung nu a avut nicio problemă să accepte, în mare, viziimea lui 
Schopenhauer şi să dobândească curaj pentru a-şi extinde şi aprofunda cercetarea despre 
lumea lui Dumnezeu. In acelaşi timp, el a înţeles că este mai prudent să păstreze pentru 
sine concluziile la care ajunge, din cauza obtuzităţii oamenilor pe care-i întâlnea în 



diferite contexte ale vieţii sale. 

Răspunzând invitaţiei de a-şi povesti viaţa, evocând modul în care a ajuns să înţeleagă 
lumea lui Dumnezeu, Jung retrăieşte contradicţia fundamentală care i-a marcat existenţa. 
Toate frământările provocate de această contradicţie plasează eroul într-o chestionare 
permanentă şi într-un raport de distanţă faţă de majoritatea oamenilor, chiar şi faţă de 
aceia de care se simţea atras, cum este cazul unei tinere pe care a întâlnit-o întâmplător, o 
fată care-1 privea cu admiraţie şi cu timiditate, o ipostază a Animei inocente, foarte activă 
în Sufletul lui. Amintindu-şi că o simţea străină lumii lui şi tulburărilor din fiinţa sa 
interioară, Jung relatează: „N-aş putea, oricum, să vorbesc cu ea despre Schopenhauer şi 
negarea voinţei, nu-i aşa? Nu pare a fi câtuşi de puţin neliniştitoare... şi nici să-i turui, 
colac peste pupăză, despre filosofie şi despre diavolul care este mai important decât Faust 
şi pe care Goethe l-a simplificat grosolan, cu atâta nepăsare - nu, este exclus! Ea se află în 
îndepărtata ţară a inocenţei, iar eu am căzut în realitate, în splendoarea şi cruzimea 
creaţiei.'' ^ 

Genul acesta de interogaţie este reluată în mai multe reprize, atunci când Jung încearcă 
să dezvăluie gândurile lui cele mai intime pe care în diferite contexte ale vieţii le-a ascuns 
sau a ezitat să le dezvăluie celor interesaţi. Interogaţia lui pune în scenă toate îndoielile şi 
confuzia, toată revolta şi răsturnarea ierarhiei de valori impuse de lumea în care trăia, 
prin dialogul dintre Nr. 1 şi Nr. 2. 

Conflictul dintre personalitatea conştientă şi vocea arhaică din Suflet este unul dintre 
mobilurile pactului autobiografic pe care-1 face Jung. La acesta se adaugă faptul că 
arrhetonul era în acord cu lumea medievală a operei lui Goethe, ceea ce făcea ca Faust să 
însemne mai mult decât Biblia, să exercite o impresie atât de puternică asupra lui, încât 
să-şi spună că Goethe a rezolvat înfruntarea dintre Faust şi Mefisto în spiritul timpului 
său, iar lui îi rămâne să propună o altfel de rezolvare a acestei imense probleme: „In 
ciuda admiraţiei mele, criticam soluţia definitivă din Faust. Subaprecierea copilărească a 
lui Mefisto mă mâhnea personal, întocmai ca înfumurarea lipsită de scrupule a lui Faust 
şi mai ales ca uciderea lui Philemon şi Baucis." ^ 

Deşi la vremea tinereţii (debutul studiilor universitare) se înfruntau în el Nr. 1 şi Nr. 2 şi 
gândea în felul evocat mai înainte, Jung s-a văzut constrâns să trateze cu toată 
seriozitatea propria lui conştiinţă ce locuia în Nr. 1 şi să iniţieze o separare de spiritul sau 
fantoma care era de fapt Nr. 2, pentru a se implica cu toate forţele lui în studiu, în 
pregătirea carierei şi apoi în întemeierea familiei, totuşi, ruptura nu s-a produs niciodată: 
vocea arrhetonului a rămas în surdină şi, cumva, în aşteptarea timpului la care îi era sortit 
să se manifeste deplin, timpul dedicat Cărţii Roşii. 


In tinereţe, Jung a părut îngrijorat de o posibilă asociere între el şi excentricul, ciudatul 
Nietzsche care a reuşit, de asemenea, să-l impresioneze puternic: „A reprezentat, ca şi 
Faust al lui Goethe, o trăire dintre cele mai puternice. Zarathustra era Faustul lui 
Nietzsche, iar Nr. 2 era Zarathustra al meu . ^ . A înţeles imediat că Zarathustra era 
maladiv şi teama ca Nr. 2 al său să nu sufere cumva de aceeaşi maladie l-a făcut foarte 
prudent. Jung a înţeles că Nr. 2 nu trebuie lăsat liber într-o lume pe care nu o înţelegea, 
pentru că de fapt nu-i aparţinea, şi nici să-i dea permisiunea să strige în gura mare despre 
necesitatea răsturnării valorilor care ar putea lăsa impresia - şi de fapt chiar o lasă - că cel 
în cauză este posedat. Probabil că Jung a ajuns la ideea necesităţii de a-şi struni Nr. 2 
pentru că era familiarizat cu vocea lui încă din copilărie, pe când în cazul lui Nietzsche 
această voce misterioasă s-a făcut auzită mult mai târziu, când era şi mai greu de 
controlat. Jung spune în Amintiri că Goethe şi Nietzsche au avut un efect opus asupra Nr. 
său 2: dacă primul i-a deschis uşa unei lumi misterioase şi fascinante, celălalt i-a închis-o. 
Dar, după cum vom vedea, nu definitiv. 

In orice caz, tema faustiană este reluată în reprize noi tot timpul pe parcursul vieţii şi va 
ajunge să ocupe rolul primordial odată cu debutul perioadei pe care Jung o numeşte 
„confruntarea cu inconştientuP". Jung a înţeles perfect că în Goethe acţiona o substanţă 

vie, un proces „suprapersonaP' dirijat de lumea arhetipală. De aceea a şi simţit Goethe că 

_ ^ 

Faust era menirea lui esenţială. In Jung acţiona acelaşi proces suprapersonal şi acelaşi ţel 
venind din lumea arhetipală încă de pe vremea copilăriei, atunci când a dat formă 
omuleţului şi a realizat că acest mic omuleţ este cheia depăşirii sentimentului dezbinării. 
Citindu-1 pe Goethe, Jung a înţeles că problema dezbinării este, de asemenea, problema 
lui Faust: 

„Fort două suflete în mine, vii, 

Ce unul de-altul vor să se despartă; 

Unul, de pofta dragostei cuprins. 

Cu ghearele de lume-nfipt se ţine; 

Iar celălalt, de pulbere desprins. 

Urcă spre plaiuri strămoşeşti, divine." 

Această afinitate pare să arunce o lumină asupra impactului pe care capodopera 
goetheană a avut-o asupra lui Jung, deşi în tragedia lui Goethe nu se lămureşte problema 
dezbinării interioare. Faţă de această „neîmplinire'' a operei, Jung reacţionează foarte 
puternic, asumându-şi misiunea rezolvării ei. Desigur, această reacţie are legătură şi cu 
faptul că în familie se zvonea că Goethe este străbunicul său. De aceea admite Jung, spre 


sfârşitul vieţii, că încărcătura ereditară l-a făcut să ia atât de personal tragedia scrisă de 
Goethe şi să simtă în interiorul lui intensitatea înfruntării contrariilor: „Ce m-a 
impresionat cel mai adânc a fost problema contrariilor - binele şi răul, spiritul şi materia, 
întunericul şi lumina. Faust, filosoful inept şi naiv, se ciocneşte de latura-i obscură, de 


umbra-i neliniştitoare, Mefisto. In ciuda naturii lui negativiste, Mefisto reprezintă, în 
opoziţie cu savantul arid, care trece foarte aproape, pe lângă sinucidere, spiritul vital 
propriu-zis. Contradicţiile mele lăuntrice apăreau aici sub formă dramatizată. Coethe 
dăduse o schiţă de bază şi o schemă a propriilor mele conflicte şi soluţii... Mai târziu am 
pornit în opera mea, în mod conştient, de la ceea ce Faust lăsase deoparte: respectarea 
drepturilor eterne ale omului, recunoaşterea vechiului şi continuitatea culturii şi a istoriei 
spirituale.'' ^ 


încercând să-I fac pe cititor să înţeleagă viaţa lui Jung nu se poate să nu insist asupra 
imensului sentiment de vinovăţie care l-a chinuit din cauză că Coethe i-a ucis pe 
Philemon şi Baucis. Simţindu-se urmaş al lui Goethe a luat culpabilitatea acestuia în 
modul cel mai personal cu putinţă - ca şi cum el ar fi înfăptuit omorul - şi a încercat să 
îndrepte faptele înaintaşului său: turnul de la Bollingen este mărturia în piatră a căinţei 
lui, iar inscripţia de deasupra intrării în al doilea turn o dovedeşte („Philemonis Sacrum - 
Fausti Poenitentia). De asemenea. Cartea Roşie în care Philemon este o figură centrală, 
ghidul care-1 conduce pe cărările propriului său Suflet, este scrisă - printre altele - şi cu 
scopul de a remedia trauma unei crime injuste. Amintirile sunt ritmate de tema 
goetheană, de momente de reconstrucţie şi de deconstrucţie, în jocul cărora se conturează 
ideea lui Jung că oamenii nu şi-au încheiat socotelile cu trecutul îndepărtat şi că 
înţelegerea omului este condiţionată de acest raport al umanităţii cu propriile-i rădăcini. 
De aceea, istorisind despre viaţa lui Jung nu prezint punctul lui de vedere raţional asupra 
lumii, ci viziunea lui despre lume conturată după îndelungate exerciţii de a o privi pe 
jumătate, cu ochii mijiţi şi cu urechiile uşor astupate, cealaltă jumătate a simţului 
observării fiind îndreptată spre interior, spre vizualizarea figurilor şi spre audiţia vocilor 
din adâncuri. Cine nu se îndreaptă spre ambele direcţii, fie îşi pierde propria umanitate, 
fie nu şi-o poate realiza: „Dacă vedem şi auzim prea clar, atunci suntem mărginiţi la ora şi 
minutul lui azi şi nu simţim deloc cum şi dacă sufletele noastre ancestrale percep şi 
pricep acest azi sau, cu alte cuvinte, cum reacţionează inconştientul. N e rămâne astfel 
neclar dacă lumea străbunilor participă cu o plăcere primordială la viaţa noastră sau, din 
contră, dacă se îndepărtează cu dezgust de ea. Liniştea şi mulţumirea noastră interioară 
depind în mare măsură de faptul că familia istorică, personificată prin individ, este în 
armonie sau nu cu condiţiile efemere ale acestui azi al nostru... în turnul meu de la 
Bollingen... nimic nu tulbură morţii... Sufletele strămoşilor mei sunt întreţinute şi de 


atmosfera spirituală a casei, căci eu le răspund - bine sau rău, aşa cum sunt în stare - la 
întrebări pe care, odinioară, viaţa lor le-a lăsat în urmă, nerezolvate... Este ca şi cum o 
tăcută familie mai mare, care se extinde peste veacuri, ar popula casa. Eu trăiesc acolo ca 
persoana a doua şi văd viaţa la scară mare - viaţa care va fi şi va trece.'' ^ 

Cred că viaţa lui Jung a fost excepţională, pentru că nu a închis ochii acestei legi pe care o 
numesc karmică, aşa cum i-a zis, de altfel, şi Jung. Eroul Cărţii Roşii nu a încercat să se 
protejeze de greutatea şi responsabilitatea - enorme - a legii karmei, lăsându-se pradă 
oboselii sau întorcând spatele unei lumi care poate adesea provoca mari confuzii. 
Privindu-se pe sine însuşi, în ansamblu, prin înfruntarea contrariilor menţionate, Jung 
întăreşte în scris paradoxul vieţii lui şi dezvăluie punctele de rezistenţă, făcând vizibilă şi 
analizându-şi în detaliu intriga propriei vieţi. Naraţiunea lui se depăşeşte astfel ca gen 
textual, pentru că spre deosebire de un narator obişnuit nu menţine în umbră motivaţia 
complexă a propriilor acte şi nu privilegiază coerenţa povestirii şi punerea în scenă. Pe 
Jung îl animă nevoia de a spune adevărul despre Sine, propriul lui adevăr. Iar acest 
adevăr nu îndepărtează amatorul de poveşti de viaţă şi de suspans, din cauză că este 
dezvăluită intriga. De altfel, acesta este scopul povestirii propriei vieţi, a scoate la lumină 
ceea ce pluteşte în indistincţia întunericului, a depăşi rezistenţele legate de modul în care 
ar putea fi receptată această zonă profund tulburată a propriei biografii. 

Construcţia legendei Sinelui tinde să aducă la coerenţă dihotomia menţionată, să 
realizeze sinteza unor elemente atât de eterogene şi invită la repovestire şi la integrarea 
poveştii într-o experienţă colectivă. Convins fiind că faptele noastre ne urmează după 
moarte şi că este absolut necesar să nu trecem pragul lumii de dincolo cu sacul gol, Jung 
îşi dă seama că zestrea pe care va trebui s-o ia cu el dincolo trebuie să conţină o soluţie la 
tragedia goetheană, pe care opera în sine nu o conţine şi, de fapt, aceasta încearcă să facă 
în toate cărţile în care scrie despre imaginea incompletă a lui Dumnezeu în creştinism. 
Jung este conştient de faptul că diavolul ne obligă la o reorientare, că nu serveşte la nimic 
să-i schimbăm numele sau să ignorăm caracterul lui real şi nevoia lui de a fi prezent în 
lume. Tocmai asupra acestei reorientări ne oferă Jung un model în Amintiri şi în Cartea 
Roşie. Din căsătoria Binelui cu Răul rezultă o familie în care ambii factori ai relaţiei se 
relativizează, şi totul se datorează unui impuls inconştient de autocunoaştere a totalităţii 
Sinelui, deci şi a Răului pe care încearcă să-l sublimeze ideologiile, fără însă a-1 putea 
elimina, pentru că Dumnezeu pătrunde în om împreună cu diavolul. 

Dincolo de reflecţiile lui Jung despre înfruntarea pe terenul sufletelor a lui Eaust şi 
Mefisto, este foarte interesantă personificarea celor două forţe opuse în Cartea Roşie, 
obiectivarea lor dramatică generată, desigur, de emoţionalitatea lor intensă în universul 
interior al eroului pornit pe calea Sinelui. întâlnirea cu diavolul în Cartea Roşie relevă un 


dublu proces de identizare şi de identificare, atât în ceea ce-1 priveşte pe eroul peregrin 
din „Liber secundus'', cât şi în ceea ce-1 priveşte pe diavol, supranumit „RoşuL'. 
Identificarea diavolului se face prin câteva repere esenţiale: el le aduce acelora care 
scrutează nevăzutul câte ceva din bogăţia lumii, el dezvăluie taine, este „bizar'", 
„impertinent" sau „năstruşnic", un „păgân care aleargă după religia creştină", dar, în 
acelaşi timp, este bucuria, bucuria vieţii, dansul şi pasiunea tinereţii, înverzirea şi 
miresmele florale ale lumii, uşurinţa şi bucuria primăvăratică, ispititorul care te face să 
uiţi de tine şi să te pierzi în derizoriu, cel care-ţi ridică obstacole, cel care, deşi nu suportă 
religia, o respectă într-atât încât să ajungă la înţelegeri tocmai pe terenul ei. Eroul 
peregrin, pe de altă parte, este avid să cunoască tainele şi bogăţia lumii, încearcă să fie 
serios şi credincios, dar nu simte că izbuteşte, e foarte superstiţios şi tentat să ia ad litteram 
scripturile, prea grav şi prea indiscret, prea greoi şi prea serios, frizând pe de o parte 
ridicolul, pe de altă parte, fanatismul. Peste toate acestea dispreţuieşte valorile plăcerii. 

Identizările şi identificările reciproce fac o recunoaştere imediată şi fără putinţă de 
tăgadă a protagoniştilor cărora le este dat să se întâlnească, dar este vorba totuşi de o 
recunoaştere parţială: eroul îi dezvăluie Roşului că este mai mult decât se poate vedea, că 
are o personalitate Nr.2, atemporală, exilată în figura cu care se arată lumii. Roşul se 
dezvăluie ca un spirit al epocii, nociv şi înşelător, plin de capcane şi ascunzişuri. 
Interlocutorii nu se acceptă unul pe altul de la bun început: eroul îi pare Roşului fanatic, 
greoi, posac, deranjant de serios şi toate aceste trăsături sunt puse pe seama 
creştinismului; Roşul îi pare eroului rece şi fără suflet, ascuns, malefic, fixat în mod 
unilateral în prezent, îndărătnic. Dar în dialog şi confruntare se iveşte şi terenul pe care 
cei doi protagonişti îşi dau mâna: seriozitatea unuia şi bucuria celuilalt îi fac să înţeleagă 
că Roşul poate fi serios în marea lui bucurie, iar eroul poate fi bucuros în imensa lui 
seriozitate: „Sunt sigur că acel Roşu a fost diavolul, dar diavolul meu. A fost bucuria mea, 
bucuria celui serios care, singur, caută cu privirea din turnul înalt, bucuria lui de im roşu 
deschis şi cald, trandafiriu, cu mireasmă de roze. Nu bucuria tainică legată de gândurile şi 
privirea proprie, ci acea bucurie străină a lumii care vine pe neaşteptate ca un vânt cald 
din sud cu miresme învolburate de flori şi uşurinţa de a trăi. Ştiţi de la poeţii voştri că 
acei oameni serioşi, atunci când scrutează aşteptând lucrurile din adânc, sunt vizitaţi mai 
întâi de diavolul bucuriei lor primă văratice... M-am confruntat serios cu diavolul şi m-am 
purtat cu el ca şi cum ar fi fost o persoană reală... trebuie să mă confrunt cu el deoarece, 
el fiind o personalitate autonomă, nu mă pot aştepta din partea lui să accepte 
necondiţionat punctul meu de vedere. Ar însemna să fug, dacă n-aş încerca să mă înţeleg 
cu el. Dacă ai prilejul rar de a vorbi cu diavolul, atunci nu uita să te confrunţi serios cu el. 

E până la urmă diavolul tău... A te preocupa de diavol nu înseamnă să treci de partea lui. 



caz în care ai căzut pradă diavolului. înseamnă mai degrabă să te înţelegi. Prin asta 
accepţi celălalt punct de vedere al tău. EHavolul pierde astfel ceva teren, şi tu de 
asemenea. Ceea ce e un lucru bun.'' 

Această dialectică a interrelaţiei este foarte complexă şi în cazul de faţă este un pas 
inconturnabil în construcţia Sinelui şi în alcătuirea identităţii eroului. Eroul devine mai 
maleabil, îşi depăşeşte imobilitatea şi greutatea, dar nu cade în capcana uşurătăţii şi a 
ridicolului superficialităţii. Astfel este creată baza comună pentru înţelegerea celor doi, în 
urma căreia diavolul se umanizează, iar omul se bucură de viaţă şi înverzeşte ca natura în 
primăvară. Eroul este dispus în acest moment să facă pact cu diavolul, în ultimă instanţă 
cu bucuria, dar înţelege imediat că un astfel de pact este imposibil, că bucuria nu poate fi 
reţinută, ea nu poate fi prinsă, aşa cum nici diavolul nu poate fi prins, „ţine de natura 
lui", ne avertizează eroul. Şi avertizarea nu se opreşte aici: când e vorba de diavol, omul 
trebuie să fie tot timpul în alertă şi să vegheze la conştiinţa lui trează şi la pericolul 
adormirii. înţelegerea dintre bucurie şi seriozitate nu este un bun câştigat definitiv, eroul 
trebuie să ia cu atât mai mult seama la diavolul care a câştigat în seriozitate datorită lui, 
chiar dacă - sau cu atât mai mult cu cât - propriul câştig de bucurie îi dă un curaj care i-a 
lipsit. 

Structura degajată din acest fragment îmi permite să pun în evidenţă şi o corectă 
reprezentare a bucuriei şi a aspectelor sale malefice de către eroul peregrin. Oriunde 
viaţa înfloreşte până la punctul ei maxim, apare bucuria care conţine în sine diavolescul. 
Pericolul este acela al consumării flăcării vieţii şi al căderii în întuneric, în iadul personal, 
în dezamăgirea profimdă care este şi ea cuprinsă în totalitatea vieţii. 

Spre deosebire de Goethe, Jung a făcut o muncă de reconstrucţie a întâlnirii cu Răul care-i 
permite să-l înţeleagă mai bine, să-l privească cu distanţarea necesară, după entuziasmul 
ce urmează prezentării reciproce: 

„R: Nu mă recunoşti, prietene, eu sunt bucuria. 

Eu: Tu să fii bucuria? Te văd ca prin ceaţă. Imaginea ta îmi dispare. 

Lasă-mă să te iau de mână, iubite, unde eşti? Unde eşti? Bucuria? Să fi 
fost el bucuria?" 

şi să se recompună după această întâlnire, să-şi integreze experienţa pentru a ajunge să-şi 
stăpânească propria viaţă. 

Teatrul întâlnirii dintre Eaust şi Mefisto constituie nucleul Amintirilor care se regrupează, 
pornind de aici, în jurul câtorva repere ce tind să se opună, dar să se şi completeze, 
formând cele două feţe ale uneia şi aceleiaşi realităţi. Primul dintre aceste repere este 


ataşamentul faţă de Goethe asupra căruia naratorul revine adesea pentru a explica ce 
anume îl leagă de acest „strămoş'' şi ce anume îl împiedică să-şi compună simfonia vieţii 
sale dincolo de această tragedie. Al doilea reper îl constituie depăşirea limitei pe care a 
impus-o strămoşul Goethe prin asumarea unui drum spiritual foarte diferit de cel al 
ordinii şi al disciplinei creştine, răspunzând doar unei sarcini impuse din interior şi dând 
curs unei cerinţe a destinului său, indiferent de riscuri: „Ştiam că oamenii vor reacţiona 
respingându-mă, pentru că este dificil să accepte compensarea la lumea conştientă. 
Astăzi pot spune: este chiar miraculos ce succes am avut, mai mult decât m-aş fi aşteptat 
vreodată. Pentru mine, esenţialul a fost întotdeauna să spun ceea ce trebuia să spun. Am 
sentimentul că am făcut ceea ce mi-a stat mie în puteri. Bineînţeles că ar fi putut fi mult 
mai mult şi mai bine, dar nu pe baza capacităţilor mele." ^ 


8 


INCONŞTIENTUL 
- LUMEA LUI DUMNEZEU 


Istoria de viaţă a lui Jung pare a fi sub semnul unei puternice fascinaţii a psihicului 
omenesc inconştient şi atât Amintirile, cât şi autobiografia spirituală aduc mărturii 
cutremurătoare ale trăirii reale a inconştientului şi ale faptului că urme ale unor 
experienţe din trecutul îndepărtat al umanităţii nu sunt moarte, aşa cum ar fi tentată 
mintea noastră conştientă să creadă, ci, dimpotrivă, trăiesc şi sunt foarte active. In 
anumite condiţii, experienţele trecutului devin sursa unei presiuni foarte puternice, dar şi 
a unui impuls creator. Această ipoteză s-a confirmat, în ani, printr-un imens material 
empiric pe baza căruia Jung a elaborat teoria arhetipurilor. 


Jung a înţeles că atimci când inconştientul este extrem de activ, când produce vise şi 
viziuni care nu-ţi dau pace, care te tulbură, te răscolesc şi care îţi complică existenţa, 
trebuie s-o apuci pe drumul singular al propriului tău destin pentru a te împlini aşa cum 
revendică el. Propria soartă se cere realizată în ciuda tuturor inconvenientelor şi 
temerilor, încercând să faci faţă probelor şi să depăşeşti piedicile pe care ţi le ridică în faţă 
o lume străină şi atât de greu de înţeles: „Trăiam neîntrerupt într-o mare tensiune şi 
aveam adeseori senzaţia că nişte blocuri gigantice se prăbuşesc de sus asupra mea. O 
furtună o succedă pe cealaltă. Faptul că reuşeam să rezist era o chestiune de forţă brutală. 




Câţi n-au fost sfărâmaţi! Nietzsche şi Holderlin şi atâţia alţii. In mine sălăşluia însă o forţă 
demonică şi încă de la început mi-a fost limpede că trebuia să găsesc semnificaţia a ceea 
ce trăiam în fantasmele mele. Sentimentul de a asculta de o voinţă superioară dacă 
ţineam piept asaltului inconştientului era de neînlăturat şi a rămas ca un fir conductor, 
susţinându-mă în încercarea de a-mi îndeplini sarcina.'' — 


Jung descifrează în Amintiri sensul istoriei sale de viaţă, pornind de la ceea ce a trăit 
efectiv, de la faptul că experimentul lui cu inconştientul l-a condus, după un îndelungat 
parcurs, la o înţelegere justă a propriului destin. A reconstrui povestea de viaţă a lui Jung 
înseamnă a aduce toate probele necesare pentru a demonstra că a tratat inconştientul cu 
cea mai mare seriozitate şi cu un devotament de necontestat. Cartea Roşie rămâne dovada 
incontestabilă a dedicării totale, ani de-a rândul, faţă de universul inconştientului. Atunci 
Jung a renunţat la catedra universitară, s-a izolat de cercurile profesionale, dăruindu-se 
fenomenului vizionar care clocotea în el şi înregistrării minuţioase a viselor şi 
fantasmelor, jocurilor de construcţie, desenelor făcute pentru a clarifica scrierile. 

In relaţia cu pacienţii care veneau să-l vadă făcea acelaşi lucru: analiza visele şi viziunile, 
examina o materie vie, fără situarea în anumite presupoziţii teoretice, încerca să 
identifice modul în care interpretarea materialului se ivea spontan, în discuţia cu 
pacienţii, pe baza unor întrebări foarte simple de tipul: ce credeţi despre asta?, de unde ar 
putea veni asta? In aceşti ani şi prin acest gen de practică se dezvoltă şi se întemeiază 
credoul lui personal în formaţiunea psihică a Sinelui. Preocupările vizând inconştientul 
au fost exclusive timp de şaisprezece ani, perioadă în care singurele legături cu realitatea 
erau cele cu copiii, cu Emma şi mai ales cu Toni Wolff, cea care l-a însoţit pas cu pas în 
toate confruntările cu imaginile interioare şi care îi oferea de fiecare dată propria ei 
interpretare despre protomateria pe care o scotea Jung la iveală. 

Ce este această protomaterie? Un hibrid alcătuit din imagini şi emoţii răscolitoare, 
provocat de travaliul cu inconştientul. Jung a intuit importanţa enormă a conştientizării 
imaginilor ce se ascund în interiorul emoţiilor: această conştientizare face diferenţa 
dintre sănătate şi boală, iar dacă ea nu s-ar fi produs, conţinuturile inconştientului ar fi 
fost devastatoare pentru el. Aşa că, în ciuda iritării pe care i-o produceau manifestările 
arhetipale din interiorul lui prin faptul că se exprimau într-un limbaj „patetic'' şi 
„bombastic", Jung li s-a dedicat cu devotament, înţelegând că sub pragul conştiinţei se 
zbăteau să iasă la iveală lucruri vii, care-şi revendicau dreptul la viaţă: „încă de la început 
concepusem confruntarea cu inconştientul ca pe un experiment ştiinţific pe care-1 făceam 
eu cu mine însumi şi de al cărui deznodământ eram interesat în mod vital. Astăzi, ce-i 
drept, aş putea spune şi că era un experiment care se făcea cu mine. Una dintre cele mai 
mari dificultăţi pe care a trebuit să le depăşesc a fost să-mi rezolv sentimentele negative. 
M-am lăsat voluntar pradă emoţiilor, pe care totuşi nu le puteam aproba. Aşterneam pe 
hârtie fantasme care adesea mi se păreau nişte absurdităţi şi împotriva cărora resimţeam 
o rezistenţă puternică. Căci, atâta vreme cât nu le înţelegi sensul, ele sunt un amestec 
diabolic de sublim şi ridicol. M-a costat mult să îndur până la sfârşit, dar însuşi destinul a 
fost cel care mi-a aruncat mănuşa, provocându-mă... Trebuia totuşi să cutez să pun 
stăpânire pe aceste imagini. Dacă n-o făceam, riscam să pună ele stăpânire pe mine." ^ 

Povestea confruntării cu inconştientul este cea care ni-1 revelează pe Jung în 
singularitatea lui, faţă în faţă cu darul pe care i-1 face propriul său destin. Acest dar pune 
în lumină identitatea narativă a lui Cari Gustav Jung, construită într-o logică proprie 
intrigii tragice: „Pe atunci, morţii veneau la mine. Nu am vrut deloc să scriu asta. Habar 
n-aveam ce se aştepta de la mine. Insă în casa mea exista o mare frământare şi atunci am 
început să fim bântuiţi." ^ Accentul este pus pe absenţa hazardului şi pe modul în care 
raportul cu inconştientul a structurat timpul vieţii autorului o perioadă îndelungată de 
timp, a cărei durată trebuie să o reţinem în mod obligatoriu, deoarece numai în această 


dimensiune temporală ne putem da seama de parcursul eroului în lumea atât de diferită 
şi atât de vie, situată dedesubtul conştiinţei. Jung însuşi, în Amintiri, privilegiază durata 
confruntării cu inconştientul în detrimentul structurii, înscriindu-se în acelaşi cadru de 
gândire cu Paul Ricoeur şi urmând ipoteza că o abordare sincronică nu poate face 
accesibil evenimentul. De aceea, el va pune accentul pe geneza evenimentelor ce 
alcătuiesc istoria vieţii lui în detrimentul structurii, strategia aceasta fiind specifică în 
general istoriilor de viaţă ca metodă de reconstrucţie a identităţii unui actor uman. 


8.1. ÎNTÂLNIREA CU ANIMA 


Personajele şi intriga dezvăluite de coborârile în universul interior, la adâncimi percepute 
ca având dimensiuni variabile, de la 300 de metri, până la distanţe cosmice, fac medierea 
între evenimentele individuale ce dezvăluie istoria eroului şi istoria luată ca întreg. 
Fiecare eveniment din lumea interioară contribuie la dezvoltarea intrigii şi la alcătuirea 
unei totalităţi, mai mult sau mai puţin inteligibile: „Duhul adâncului m-a învăţat chiar să- 
mi consider faptele şi deciziile în funcţie de vise. Visele pregătesc viaţa şi ele te determină 
fără ca să le înţelegi limba. Ai vrea să înveţi această limbă, dar cine o poate preda şi 
învăţa? Căci erudiţia nu e suficientă; există o ştiinţă a inimii care oferă mai multe 
lămuriri. Ştiinţa inimii nu se găseşte în nicio carte şi în gura niciunui învăţător, ci creşte 
din tine, precum grâul verde din pământul negru. Erudiţia ţine de duhul acestei vremi, 
acest duh însă nu înţelege visul, căci sufletul este pretutindeni unde nu este ştiinţă 
savantă."" ^ 

XV 

In mai multe reprize, Jung se referă la această puternică contradicţie pe care a resimţit-o 
permanent şi care este motorul desluşirii mitului propriei sale vieţi, unul foarte diferit de 
mitul creştin al epocii în care trăiau cei mai mulţi dintre semenii lui. în fragmentul citat 
mai sus găsim aporia unui program al vieţii situat în inconştient, determinând şi 
explicând fluxul vieţii, trasând limitele istoriei personale. Duhul din adâncuri este 
singurul care ne poate da ştiinţa inimii de care avem atâta nevoie, o ştiinţă ce ne învaţă că 
noi, în întregime, suntem expresia propriului nostru Suflet şi fiinţăm în lumea reală ca 
simbol al Sufletului nostru. 


Intriga din adâncuri, „misterul dramatic"" ce se consumă în interiorul eroului, vine să 
împlinească cugetarea acestuia în legătură cu Şinele şi cu zeul, iniţiată în „Liber Primus"", 
prima parte a Cărţii Roşii. întâlnirea eroului cu Ilie, Salomea şi cu şarpele este una care 
creşte din adâncul cosmic în care acesta a plonjat. Personajele menţionate sunt nişte 
complexe autonome care se prezintă şi evoluează, mai întâi, preponderent inconştient. 

introduce pe erou în misterul unirii lui cu Salomea, tânăra femeie oarbă, iar piesa pe care 
acesta o urmăreşte - o piesă interactivă în care şi el joacă un rol - nu are semnificaţia unei 
taine oferite spre asimilare conştiinţei, ci a unei perceperi care păstrează, totuşi, taina 
neatinsă. Ea nu poate fi supusă nici controlului conştient, nici suprimării, nici 
reproducerii voluntare. Eroul nu are încotro, trebuie să urmeze cu iubire şi cu speranţă 
drama care se joacă în faţa lui. Astfel îşi dovedeşte complexul inconştient autonomia. 

Jimg declară că întâlnirea cu Ilie şi cu Salomea i-a produs un mare şoc şi că s-a raportat la 
ei ca la nişte personaje ale psihismului inconştient, ca la nişte posibilităţi care sălăşluiesc 
în el, arhetipuri (Ilie - figură arhetipală a predeterminării, a pregândirii, Salomea - figură 
arhetipală a plăcerii sau a dorinţei) moştenite din timpuri primordiale, deductibile din 
viziunile derulate în el însuşi. Deşi i s-a părut stranie la început perechea Ilie - Salomea, 
reconstruind modelul primitiv al imaginii primordiale, Jung a ajuns la arhetipul 
bătrânului înţelept, profetul ce deţine cunoaşterea supremă, şi la arhetipul Anim ei, 
tânăra femeie ce simbolizează dorinţa, dar este incapabilă să vadă sensul lucrurilor. 

Jimg i-a considerat pe Ilie şi pe Salomea drept personaje ale unei drame misterioase ce se 
joacă în fundalul propriei lui fiinţe. A evitat astfel tratarea lor în manieră intelectuală şi a 
conjugat jocul lor dramatic cu chestiunea Sinelui care-1 preocupa de multă vreme şi în 
legătură cu care purtase deja nişte conversaţii cu propriul Suflet. Aşa a ajuns să înţeleagă 
că cele două figuri sunt propriile lui puteri (gândirea şi simţirea) şi din nesepararea lor în 
viziune deduce că ele trebuie să se găsească neseparate şi pe terenul Sinelui, chiar dacă 
este pe deplin conştient că în om cele două sunt separate şi că există o înclinaţie anume a 
fiecărui individ uman spre una sau spre cealaltă dintre cele două calităţi. 

Tendinţa unilaterală a omului este un semn al erorii, după Jung. Exersând unilateral 
gândirea şi prevederea, devii sec, bătrânicios şi dur; lăsându-te pradă simţirii şi trăirii, 
devii exaltat, dominat de spiritul tinereţii, dispus să sacrifici lucrurile cele mai înalte 
plăcerilor de moment, suferi de orbire faţă de tot ceea ce este important: „Nu poţi trăi 
doar cu pregândirea sau doar cu plăcerea. Ai nevoie de amândouă. Dar nu poţi fi 
concomitent în pregândire şi în plăcere, ci trebuie să fii alternativ în pregândire şi în 
plăcere, ascultând de fiecare dată de legea uneia şi fiind, ca să spun aşa, infidel 
celeilalte... Vei găsi adevăr şi eroare în ambele cazuri. Calea vieţii se răsuceşte ca şarpele 
de la dreapta la stânga şi de la stânga la dreapta, de la gândire la plăcere şi de la plăcere la 
gândire. Prin urmare, şarpele este, ce-i drept, un potrivnic şi un simbol al adversităţii, 
totuşi şi o punte înţeleaptă care uneşte prin dorinţă dreapta cu stânga, aşa cum e de 
trebuinţă vieţii noastre.'' ^ 

De la dialogul cu Ilie şi Salomea, Jung ajunge la o axiologie, valorile având nevoie. 


deopotrivă, de energia dorinţei şi de dreapta judecată, ele fiind condiţionate de 
afectivitatea noastră - materia fără de care valoarea nu poate exista -, dar şi de gândirea 
care decide că un lucru, o idee, o fiinţă pe care le iubim sunt cu adevărat respectabile, 
adevărate, frumoase, juste etc. şi merită, prin urmare, calificativul de valori. O idee, oricât 
de înaltă, care nu ne atinge sentimentele şi nu ne emoţionează este, în ciuda potenţialului 
ei, o formă goală. Un sentiment, oricât de intens, care nu este dublat de gândire şi nu 
poate intra în jocul argumentaţiei şi al comunicării, este semn al credulităţii, 
dogmatismului şi al orbirii. 

Jung descrie spaţiul în care i-a întâlnit pe Ilie şi pe Salomea ca având două calităţi opuse: 
este, pe de o parte, întunecat - de aceea e nevoie de vedere pentru a-1 scruta - şi, pe de 
altă parte, luminos - de aceea e nevoie de simţire pentru a-i trăi nemărginirea. Exigenţa 
de a te raporta tot timpul şi la principiul advers, la celălaltul tău, în ciuda dificultăţii de a 
suporta contradicţia, are putere de vindecare, pentru că te ajută să pătrunzi în inima 
totalităţii şi să te autocreezi, în ciuda instinctului care te ţintuieşte într-una dintre cele 
două ramuri ale rizomului. In acest caz, simţirea gânditorului se maturizează, iar 
gândirea simţitorului se eliberează de dogmatism: „Dacă te îndrepţi spre gândire, ia-ţi 
inima cu tine. Dacă te îndrepţi spre iubire, ia-ţi capul cu tine. Iubirea fără gândire e goală, 
gândirea fără iubire, găunoasă. Şarpele pândeşte în spatele principiului pur.'' — 

Câtă vreme cele două ramuri ale rizomului nu se unesc în Sine şi principiul advers 
rămâne inconştient, el se va manifesta asociat arhetipului Anima - Animus. De aceea 
Salomea apare în viziune ca lacomă, trufaşă, voluptoasă, trădătoare, nelegiuită, însetată 
de iubire şi promiţând iubire, având o forţă divină uriaşă care-1 face pe vizionar să se 
întrebe: „Mă iubeşte Salomea? O iubesc şi de aia l-am ucis pe erou? Ea este una cu 
profetul, una cu loan, una şi cu mine?... Trebuie s-o iubesc pe Salomea?" Deşi Salomea 
apare în forma unui complex autonom, important este faptul că i se permite să se 
exprime în ciuda temerii vizionarului că are de-a face cu un factor periculos, incomod şi 
provocator. Natura recunoscut gânditoare a vizionarului, orientarea lui ştiinţifică şi 
dimensiunea morală face ca vocea Animei să clatine din temelii lumea lui raţionalistă: 
„Un gânditor să se teamă de Salomea, căci ea îi vrea capul." ^ Dar Anima provoacă 
sentimente ambivalenţe, de unde şi ideea lui Jung că bărbatul aflat sub puterea ei devine 
capricios. Apariţia Salomeei în fundalul Sufletului său îl face să recunoască importanţa 
dorinţei, în ciuda tuturor conflictelor morale pe care aceasta le poate exacerba: „Prea 
mulţi sunt aceia care nu vor să ştie unde le este dorinţa arzătoare, căci aşa ceva li s-ar 
părea imposibil sau prea întristător. Şi totuşi dorinţa arzătoare este calea vieţii. Dacă nu-ţi 
mărturiseşti dorinţa arzătoare, nu te urmezi pe tine, ci mergi pe căi străine care-ţi sunt 
trasate de alţii. Aşa încât nu-ţi trăieşti viaţa ta, ci o viaţă străină. Dar cine să trăiască viaţa 



ta, dacă tu nu ţi-o trăieşti singur?'' ^ 

Aşa cum gânditorul are nevoie de dorinţă pentru a-şi întreţine vie flacăra vieţii, tot aşa 
simţitoarea are nevoie de raţiune pentru a nu se pierde în iureşul propriilor trăiri. 
Pasiunea fetei tinere şi oarbe pentru uscăţivul şi bătrânul gânditor este în măsură să-i dea 
exact ceea ce îi lipseşte: opinii, certitudini, convingeri ferme, principii de nezdruncinat. 
Ideea lui Jung că Animusul femeii este o figură multidimensională ar părea să aibă 
legătură cu prezenţa Salomeei între cei doi bărbaţi: Ilie şi eroul vizionar. Probabil că 
această imagine, combinată cu o practică empirică foarte vastă l-au făcut pe Jung să 
compare Animusul cu un sfat al bătrânilor, ori cu o autoritate de necontestat, cu un 
canon ce nu poate fi pus în cauză. 

Reflectând în cartea de Amintiri asupra celor două personaje din fundalul psihicului său, 
Jimg îşi mărturiseşte consternarea faţă de perechea stranie ce i-a apărut în viziune şi faţă 
de şarpele care se tot învârtea în jurul lui, spunând că abia mulţi ani mai târziu va fi 
înţeles semnificaţia acestor personaje şi i se va fi dezvăluit caracterul natural al relaţiei 
lor: „Salomea este o reprezentare a animei. E oarbă, deoarece nu vede sensul lucrurilor. 
Eliahu este figura profetului bătrân şi înţelept şi întruchipează cunoaşterea, în timp ce 
Salomea simbolizează elementul erotic. S-ar putea afirma despre aceste două figuri că 
sunt personificări ale Logosului şi Erosului." ^ 

Ceea ce vreau să remarc este faptul că textele ştiinţifice ale lui Jung sunt mult mai lizibile 
când sunt puse în relaţie cu fenomenul vizionar din care rezultă. De exemplu, în textele 
consacrate Animei, Jung vorbeşte despre aspectele negative ale acestei figuri arhetipale, 
despre prezenţa feminină din interiorul bărbatului care se comportă ca o femeie geloasă 
ce face scenarii ale îndepărtării bărbatului de familia sa, ale însingurării acestuia şi, când 
procesul merge până la capăt, ale despărţirii lui de partenera reală de viaţă. Dar aceste 
texte şi practica terapeutică a obiectivării Animei au la bază trăirea personală a lui Jung şi 
tehnica înregistrării fantasmelor generate de prezenţa invizibilă, de urzitoarea din 
sufletul bărbatului. Scopul consemnării în scris sau într-o altă formă de expresie a 
fantasmelor este acela de a o face pe Anima să le înţeleagă exact, pentru a nu le mai 
deforma, introducându-le în scenarii dezastruoase, după bunul ei plac. Pornind de la 
propria constatare că o femeie din interiorul lui se amestecă în fluxul gândurilor sale, 
Jung îşi îndeamnă pacienţii care manifestă capricii exagerate din cauza forţei de atracţie a 
Animei să încerce să-i obiectiveze tendinţele, reprezentându-şi-o ca pe o personalitate 
autonomă şi să stabilească un dialog cu ea: „Toată arta constă în a permite exprimarea 
vocii oponentului nostru, în a-i pune la dispoziţie pentru câteva clipe mecanismul de 
exprimare... Este în orice caz nevoie de cea mai mare obiectivitate şi de o lipsă totală de 
preiudecăti dacă vrem să oferim celeilalte vărti posibilitatea de a efectua o activitate 


psihică perceptibilă. Datorită raportului conştient refulat, cealaltă parte s-a manifestat 
doar indirect, simptomatic, de cele mai multe ori pe cale emoţională, fragmentele 
conţinuturilor imagistice sau cognitive ale inconştientului ajungând la suprafaţă doar în 
momentele de tensiune afectivă... Ni se pare într-adevăr câteodată dubios ce suntem în 
stare să rostim sub impulsul unei stări afective. Se ştie însă că aceste lucruri sunt uşor 
uitate şi chiar negate... din teama de adevăruri interminabile, cunoştinţe periculoase, 
constatări incomode, in summa de tot ceea ce fac atâţia oameni să fugă de singurătatea cu 
sine însuşi ca de ciumă.'' ^ 

Ideea lui Jung este că tehnica vorbirii cu Anima trebuie exersată chiar în starea impulsivă 
generată de ea, lăsându-i-se libertatea de a se exprima şi numai după aceea ar urma să 
intre în joc gândirea critică. Iată maniera de educare a Animei pe care a exersat-o Jung cu 
el însuşi şi a făcut din ea, apoi, o metodă a vindecării pacienţilor săi. Aceştia învăţau să 
personifice figurile inconştientului şi să dialogheze cu ele, la iniţiativa conştiinţei, astfel 
diminuându-le puterea. 

Viaţa lui Jung devine mult mai comprehensibilă atunci când o interpretăm şi în funcţie 
de temele şi de cazurile prezentate în opera lui ştiinţifică. Jung însuşi sugerează această 
cale atunci când numeşte Cartea Roşie „receptaculul operei mele". Opera, autobiografia 
spirituală. Amintirile şi biografiile, considerate împreună, devin expresia identităţii lui 
Jung, pentru că permit reconstrucţia personalităţii lui prin uzajele verbale şi registrele 
discursive extrem de diferite ale uneia şi aceleiaşi teme abordate. Atât în operă, cât şi în 
textele autobiografice sunt vizibile anumite mărci discursive pe baza cărora Jung poate fi 
reidentificat ca fiind acelaşi: doctorul Jung nu este o Persona, ci omul Jung, o aceeaşi 
figură, un acelaşi caracter, un acelaşi ansamblu de dispoziţii durabile pe baza cărora îl 
putem reconstitui ca om, pe baza cărora putem rescrie istoria lui de viaţă excepţională. 

Pentru că identitatea unui om este determinată de valorile şi modelele sale, este lesne de 
constatat că modelul confruntării cu Anima - ca un nivel incipient al procesului de 
individuaţie prin care se naşte formaţiunea Sinelui sau copilul divin - este unul din 
factorii esenţiali de identificare a lui Cari Gustav Jung. Identitatea narativă a lui Jung este 
profund marcată de modelul confruntării cu Anima şi de prezervarea şi menţinerea, în 
toată îndelungata perioadă a îndeletnicirii cu inconştientul, a activismului funcţiei 
conştiente, pentru a nu cădea pradă insinuărilor, vicleniei şi capcanelor acestei puternice 
prezenţe. Punerea în scenă a întâlnirilor cu Anima pe durata mai multor decenii i-a 
permis lui Jung să surprindă multe ipostaze ale acestui arhetip şi să integreze lumea 
eternă în timp, să sesizeze diversitatea şi variabilitatea figurii arhetipale în propria sa 
experienţă cu inconştientul. De exemplu, plăcerea, simţirea, dorinţa, teama de profanare 
a celor mai înalte simboluri relieioase ipostaziate în fieura Salomeei si în complexitatea 


relaţiei sale cu bătrânul profet, trec printr-un proces de valorizare (despre care am scris 
deja) la finalul părţii I, „Liber Primus"', a Cărţii Roşii, dar după întâlnirea cu Roşul 
(diavolul) din „Liber Secundus" totul se va reconsidera şi figura Animei va trece din 
lumea Misterului în lumea aventurii. 

Salomea devine, în lumea aventurii în care a pătruns, o „apariţie fantomatică". întâlnirea 
cu Roşul, simbolul „bucuriei primăvăratice", este preludiul reconfigurării Animei şi a 
dimensiunii romantice pe care o primeşte în această nouă viziune : „blondă, palidă - ochi 
albaştri -, sperând nostalgic ca orice călător rătăcit s-o salveze din temniţa părintească", 
„Se ridică, chipul ei străluceşte, e frumoasă! O puritate adâncă îi zace în priviri. Are un 
suflet frumos şi depărtat de lume, un suflet care ar vrea să ajungă la viaţa reală, la toată 
acea realitate vrednică de milă, baie de murdărie şi izvor de sănătate. O, despre această 

frumuseţe a sufletului! Să-l vezi coborând în lumea subterană a realităţii - ce spectacol!" 

Jimg îi dă ocazia Animei să se exprime, urmând acest nou impuls şi nevoia ei de a i se 
arăta în altă formă, ascultându-i pledoaria în favoarea propriei existenţe şi lamentările 
legate de rezerva lui de a o considera reală. Această strategie personală va fi acreditată şi 
în Operă, Jung făcând recomandarea în cărţile sale ca impulsul Animei să fie lăsat liber să 
se exprime, iar funcţia critică a gândirii să fie pusă între paranteze în acest timp. Astfel, 
Anima are ocazia să se identifice, să se diferenţieze şi să devină autonomă, să-şi prezinte 
propria imagine de sine: „Sunt fata bătrânului. Mă ţine aici într-o captivitate 
insuportabilă, nu din invidie sau ură, ci din iubire, căci sunt unicul lui copil, leită mamei 
mele, moartă de timpuriu", şi să-şi exprime revolta faţă de călătorul adâncurilor, din 
cauză că o consideră o simplă plăsmuire romantică. Anima îl dojeneşte pe călătorul 
adâncurilor pentru dispreţul lui faţă de gustul romantic dominant încă în spiritul vremii 
în care acesta trăieşte şi încearcă să-l facă pe cel căruia i se arată să aspire la esenţa 
lucrurilor, la universul al cărui locuitor este Anima: „Nefericitule, cum te poţi îndoi de 
realitatea mea? Cade în genunchi la picioarele patului meu, plângând în hohote, şi-şi 
ascunde faţa în mâini... Doar ceea ce e omenesc şi ceea ce tu batjocoreşti ca fiind banal şi 
răsuflat conţine înţelepciunea pe care o cauţi. Fabulosul nu pledează împotriva, ci în 
favoarea mea şi dovedeşte cât de general valabilă şi de umană sunt şi cât de mult am nu 
doar nevoie de mântuire, dar o şi merit. Căci eu pot să trăiesc în lumea realităţii tot atât 
de bine, sau poate şi mai bine, decât multe altele dintre congenerele mele." 

După cum spuneam, Jung îi lasă apariţiei vizionare libertatea de a se exprima, dar pe 
urmă intră în dialog cu ea ca şi cum ar fi, într-adevăr, reală. începe să se comporte cu ea 
ca un oponent autentic, care pune în cauză afirmaţiile plăsmuirii, o stimulează astfel să-i 
dea replica pentru a-i lămuri nedumeririle în legătură cu ea. Discuţia continuă până când 


eroul adâncurilor ajunge la sentimentul subiectiv că ea s-a încheiat satisfăcător. El nu 
încearcă nicio clipă să forţeze vreun anumit răspuns şi, mai ales, nu anticipează replica 
partenerei de dialog, ci manifestă răbdarea de a o aştepta să spună de bunăvoie ceea ce 
are de spus, urmărindu-i toate reacţiile emoţionale, privind-o şi observând cu atenţie 
starea afectivă ce se degajă din comportamentul şi din replicile ei, o stare care se mişcă 
între dezolare şi tristeţe resemnată (zace şi plânge), sau între revoltă şi încercarea de a-1 
apropia de ea pe interlocutorul fermecat de frumuseţea sufletului ei şi dispus să-şi 
recimoască iubirea: 

„Eu: Nu pot să cred. Ce frumoasă şi vrednică de admiraţie este expresia 

sufletului tău, oglindită în ochi! Eericit şi de invidiat bărbatul care te va 

lua în căsătorie. 

Ea: Mă iubeşti? 

Eu: Jur că te iubesc, dar - din păcate -, sunt deja căsătorit. 

_ _ ^ 

Ea: Deci - vezi: realitatea banală e chiar izbăvitoare. Iţi mulţumesc, 

prietene dragă, şi-ţi transmit un salut din partea Salomeei."' ^ 

Dialogul acesta indică faptul că discuţia cu Anima s-a încheiat satisfăcător, că puntea 
între conştiinţă şi inconştient există şi poate contribui la consolidarea imei relaţii 
armonioase, bazate pe afectivitate. Starea sufletească pozitivă a eroului este mult mai 
bine definită decât în întâlnirea precedentă cu Salomea. Reacţia lui de împotrivire faţă de 
anumite elemente care-1 intrigau la apariţia Salomeei - de exemplu, senzaţia că fata este 
personajul unui roman romantic, categorie pe care el o dispreţuieşte în viaţa conştientă - 
este estompată de ideea pe care ea o exprimă că adevărurile esenţiale despre om sunt cele 
mai simple şi mai banale şi tot ceea ce pare preţios şi neobişnuit este inuman. Iată că 
anticiparea Salomeei „O să mă iubeşti'' ^ se împlineşte de această dată. 

Ambiguitatea emoţională faţă de această apariţie a Animei este mult diminuată, 
comparativ cu prima întâlnire. Mai mult decât atât, teama faţă de apariţia Salomeei şi 
faţă de modul în care a reuşit ea să tulbure profund viziunea raţionalistă despre lume a 
eroului pornit pe cărările Sufletului dispare complet în noua ipostază. Această figură 
feminină supranumită la început „un tigru" din cauza aşa-numitelor ei profanări - legate 
de ideea că Maria, născătoarea lui lisus, este, de asemenea, propria lui mamă şi propria ei 
mamă - va fi luată foarte în serios în tot ceea ce va spune de acum înainte despre lisus, 
despre Maria, despre loan, pentru că eroul călător va avea revelaţia imensei ei forţe 
divine şi a rolului ei în conturarea unei imagini a divinităţii pe care o iubim, dar de care 
este absolut necesar să ne temem. 


Prin această a doua apariţie a Animei, ce se ridică din Lumea Misterului în lumea 
aventurii, recunoaştem modul în care funcţionează tehnica de educare a Animei despre 
care scrie Jung în cărţile lui teoretice. Tot în aceste cărţi Jung scrie că senzaţia noastră de 
teamă faţă de „cealaltă parte'' este cât se poate de justificată, deoarece acea lume pune în 
cauză atât reperele noastre morale, cât şi reprezentările noastre ştiinţifice şi este extrem 
de dificil să ne reconstruim aceste repere, să ne asumăm transformarea de substanţă ce se 
produce în viaţa noastră de îndată ce inconştientul devine activ şi începe să ne vorbească. 
Jung a înţeles profund acest adevăr, atunci când a ezitat să recomande tehnica educării 
Animei şi, mai departe, procesul individuării ca pe un lucru necesar tuturor oamenilor. 
Individuarea este forţată de destin, în anumite cazuri. Numai în această situaţie ea este 
absolut necesară şi calea adâncurilor trebuie urmată imperativ, altminteri nu, pentru că 
nu oricine suportă răsturnarea propriilor valori şi incertitudinile sau lipsa - aparentă - de 
sens a lumii nocturne. Ipostaza aceasta este atât de înspăimântătoare, încât omul are 
nevoie de garanţii, de repere care să-l ţină conectat de această lume, de persoane care să 
constituie veritabili factori de identificare şi de locuri ale menţinerii în realitate. Numai 
sub această condiţie, confruntarea cu Anima poate fi dusă până la capăt. Iar Jung a avut 
aceste garanţii, a avut aceste asigurări în oamenii care i-au fost aproape în timpul 
consacrat integrării figurilor inconştiente şi mă refer, aşa cum am mai arătat într-o altă 
secvenţă a discursului meu. Ia Toni Wolff, la Emma şi la copiii lui, mai ales la Franz. în 
acest sens îi spune Anima că realitatea banală e izbăvitoare, că poate găsi în ea reperele 
care să-l salveze de figurile periculoase şi impredictibile ale inconştientului. 

Dar o greşeală la fel de mare ca aceea de a lua calea adâncurilor din simplă curiozitate, 
fără a fi forţat de semnele care în mod obişnuit te conduc în această direcţie interioară, 
este şi aceea de a ignora semnele care îndeamnă cu necesitate la adecvarea faţă de lumea 
interioară. Figura Animei este cu atât mai puternică şi se insinuează în viaţa individului, 
provocând tulburări, atunci când rămâne inconştientă. 

Jung încearcă, după această nouă conversaţie cu Anima, să obiectiveze efectele ei şi să 
descopere conţinutul care provoacă aceste efecte. In acest mod el se va proteja faţă de 
puterea şi caracterul imprevizibil al lumii adâncurilor. Faptul că figura Animei îi apare 
nu în lumea Misterului, ca prima dată, ci în lumea aventurii este o reacţie a 
inconştientului faţă de pierderea anumitor lucruri din viaţa obişnuită, este determinată 
de o tânjire secretă după viaţă, căci Jung sesizează că nu trăia cu adevărat. Inconştientul i- 
a oferit o imagine compensatorie şi a regizat o întâlnire romantică, proiectându-1 în 
mediocritatea, ridicolul şi efemerul aventurii, la un nivel al realităţii în care Misterul 
apare printr-o lupă deformantă. Dar experienţa în sine îl face să înţeleagă necesitatea 
intrinsecă a compensării şi să-şi asume un pas înapoi - necesar - pe calea Sinelui, 



deoarece romanticul, aşa se pare, este consecinţa directă a întâlnirii cu „diavolul bucuriei 
tale"' şi a faptului că această întâlnire îndeamnă spre plăcere, fiind în acelaşi timp o 
piedică în calea atingerii unor valori mai înalte sau o amânare a atingerii acestora. 

Jung îşi dă seama de regia diavolului în această întâlnire după reacţia de independenţă a 
fetei care urmează consumării aventurii şi după culoarea roşie a trandafirilor, rămaşi pe 
locul în care stătuse ea. Reuşeşte, astfel, să-şi recupereze Calea, asumându-şi în totalitate 
această „ridicolă" aventură, cum o numeşte el, şi încercând să înţeleagă ce intenţie zace în 
spatele ei. La plecare fata-1 salută din partea Salomeei, figura de adâncime a Animei, iar 
peregrinul găseşte în acest salut îndemnul de a se înţelege ca om complet, ceea ce 
înseamnă că trebuie să caute feminitatea nu în exterior, risipindu-se în aventuri, 
pierzându-se în afara lui, ci în interior, în el însuşi, acolo unde feminitatea există de la 
început şi să încerce să cunoască figura străină din el însuşi pentru a ajimge întreg. 

Faptul că eroul a cedat spiritului de aventură este o concesie făcută vieţii, chiar dacă din 
interiorul lui începe să crească o rezistenţă faţă de un gest banal şi lipsit de eroism, dar 
este, totuşi, un gest necesar în adaptarea la cerinţele celor două lumi: lumea exterioară şi 
lumea interioară. Adaptarea la rigorile ambelor lumi înseamnă dezrobirea faţă de cel de 
sex opus, eliberarea de sub tirania lui, comportându-te faţă de el ca bărbat, în cazul în 
care eşti femeie, şi ca femeie în cazul în care eşti bărbat, ceea ce Jung crede că înseamnă 
asumarea propriei umanităţi, evoluţie în acelaşi timp posibilă şi necesară: „Dacă însă 
rămâi la tine însuţi ca un om care este al său însuşi şi nu al diavolului, atunci îţi vei aminti 
de umanitatea ta. Te vei comporta deci faţă de femeie nu pur şi simplu ca bărbat, ci ca 
om, cu alte cuvinte ca şi cum ai fi de acelaşi sex cu ea. Iţi vei aminti de feminitatea ta. S-ar 
putea să ţi se pară că nu eşti viril, că eşti cumva prost şi efeminat. Trebuie să iei ridicolul 
asupra ta, altminteri acesta rămâne frustrat în tine şi cândva, când te vei aştepta mai 
puţin, te va cotropi brusc şi te va face de râs... Bărbatul cel mai viril are nevoie de femeie, 
de aceea este robul acestei necesităţi. Devino tu însuţi femeie şi vei fi izbăvit de robia faţă 
de femeie... devenind femeie câştigi libertatea faţă de femeie şi faţă de tirania ei. 
Asumarea feminităţii duce la desăvârşire. Acelaşi lucru e valabil pentru femeia care-şi 
asumă virilitatea ei. Feminitatea bărbatului este legată de rău. O găsesc pe drumul 
plăcerii. Virilitatea femeii este legată de rău. De aceea omului îi repugnă să-şi asume 
propriul celălalt. Dar dacă îl asumi, se produce acel lucru care se leagă de desăvârşirea 
omului: anume atunci când râzi de tine însuţi, pasărea albă a sufletului zboară spre tine, 
era departe, dar smerenia ta a atras-o. Taina se apropie de tine şi în jurul tău se petrec 
lucruri ce seamănă a miracole. O strălucire de aur luminează, căci soarele s-a ridicat din 
mormântul său. Ca bărbat nu ai suflet, căci el este în femeie; ca femeie nu ai suflet, căci el 
este în bărbat. Dacă însă devii om, atunci sufletul tău vine la tine." 


Jimg acuză o deficienţă gravă a spiritului europeanului: acesta nu este educat şi pus în 
contact cu produse culturale din care să înveţe cât este de important să ajungă la 
concilierea contrariilor, să-şi îmblânzească fiinţa interioară, înscriindu-se dimpreună cu 
ea pe o cale de mijloc, calea Sinelui, împlinirea cea mai legitimă a unui om şi noima 
fiinţării sale. Figurile inconştientului nostru, deşi aparţin interiorului, sunt mult mai 
puţin personale decât ne place să credem şi zona pe care o considerăm cea mai intimă din 
alcătuirea noastră este, în acelaşi timp, universală. Numai înţelegând că universalul şi 
individual-intimul se contopesc în noi, putem ajunge la o legendă personală ce are 
caracter de totalitate şi de sinteză, iar aporia mortalităţii nu va mai apărea atât de 
dramatic, sau tragic, ca o limită a propriei istorii. 


La punctul următor o să urmăresc alte figuri ale inconştientului din viziunile lui Jung şi 
modul în care contribuie integrarea lor la atingerea sentimentului totalităţii, dar acum nu 
pot să ocolesc, din motive de simetrie, figura bătrânului înţelept Ilie şi copia lui 
deformată în lumea aventurii - savantul -, o imagine fantasmatică a însuşi eroului aflat 
pe calea Sinelui. Savantul este pierdut cu totul în exterioritate, trăieşte în şi prin obiectul 
său, îi vine greu să-şi ridice privirea din carte pentru a-1 saluta şi observa pe eroul care-i 
cere adăpost, apoi uită de el, absorbit fiind de cărţile pe care le studiază. Vizionarul 
înţelege că greşeala pe care o face bătrânul şi nebunia care-1 îndeamnă să se piardă în loc 
să se găsească constituie o lecţie importantă pentru propria lui evoluţie. Eroul nu 
respinge imaginea bătrânului, chiar dacă îl dezgustă să vadă cum acesta se iroseşte şi se 
„leapădă'' de el însuşi, dimpotrivă, îl priveşte cu atenţie şi identifică un pattern 
comportamental, atunci când recunoaşte că priveşte ca un nătâng curios la „fărâmele 
căzute de la masa lui." Imaginea dezolantă a bătrânului îl ajută să conştientizeze 
drama abandonului şi pierderii în exterior, chiar dacă un stereotip de gândire ne-ar face 
să credem că cineva care îşi consacră viaţa studiului acordă importanţă propriului suflet 
şi spiritualităţii sale. Jung observă că şi o asemenea activitate îl face pe individ să se 
dizolve în afara lui: „Dacă spui despre un om că s-a pierdut cu totul în exterioritate şi că- 
şi iroseşte anii în desfrânare, trebuie să spui acelaşi lucru şi despre acest bătrân. El s-a 
lepădat pe sine în favoarea tuturor cărţilor şi a gândurilor altora. De aceea sufletul său 
îndură lipsă, trebuie să se umilească şi să alerge după străini ca să cerşească ceea ce el îi 
refuză. De aceea îi vezi pe acei savanţi bătrâni alergând în mod ridicol şi nedemn după 
recunoaştere. Ei sunt jigniţi dacă numele lor nu este amintit, sunt tulburaţi dacă un altul 
spune acelaşi lucru mai bine decât ei, neîmpăcaţi dacă cineva le schimbă opiniile cu o 
iotă. Du-te la adunarea savanţilor şi îi vei vedea pe aceşti jalnici bătrâni cu marile lor 
merite şi cu sufletele înfometate care sunt însetaţi de recunoaştere şi care nu-şi pot potoli 
niciodată setea. Sufletul tău pretinde nebunie, nu ştiinţă." ^ 


Fragmentul indică nevoia ridicării deasupra acestei situaţii, necesitatea unei modificări 
de personalitate, cum s-ar exprima Jung într-un discurs ştiinţific, imperativul unei 
schimbări de atitudine faţă de inconştientul care produce o astfel de imagine, 
abandonarea unilateralităţii în favoarea pluralităţii (a trăi şi aici, şi acolo). Este foarte 
interesant modul în care desfăşurarea viziunii arată cum eroul se ridică deasupra acestei 
atitudini şi reuşeşte, totuşi, să rămână uman şi fertil: el îndreaptă privirea spre fiica 
bătrânului, o fată deşteaptă, dar care are o altfel de deşteptăciune decât a tatălui său, o 
deşteptăciune care nu se revendică de la adevărurile uscate şi răsuflate ale filosofilor în 
care se dizolvă propriul ei tată, ci o înţelepciune care-şi trage seva din izvorul nesecat al 
lucrurilor general valabile şi profund omeneşti. Lecţia Animei este un fel de intervenţie 
transcendentă cu rol metamorfic, ce face parte din proiectul suprapersonal de realizare a 
Sinelui. Jung vorbeşte despre aceste lecţii asimilate ca despre nişte evenimente esenţiale 
nu numai într-un context terapeutic, ci, mult mai important, în logica unui ideal înalt, în 
procesul realizării supreme a unui individ uman. Moartea interioară a bătrânului îl 
oripilează pe Jung, pentru că o cunoaşte din propria lui experienţă: „Eu am intrat în 
moartea lăuntrică şi am văzut că agonia exterioară este mai bună decât moartea 
lăuntrică. ^ 

Cultura în care s-a format, dar şi civilizaţiile exotice pe care le-a cunoscut, l-au ajutat pe 
Jung să înţeleagă că agonia exterioară înseamnă să-ţi laşi Sufletul în grija păstrătorului de 
suflete. Acest adevăr îi era cunoscut şi lui Hermann Hesse. Nu mi-1 pot imagina pe 
Knecht, personajul din Jocul cu mărgelele de sticlă, independent de figura doctorului Jung 
care scrie că trecerea Sufletului în moarte înseamnă găsirea unui nou locaş al acestuia pe 
Lună. Iată câteva exemple din „Aducătorul de ploaie'', prima dintre cele trei biografii de 
la sfârşitul capodoperei literare Jocul cu mărgelele de sticlă: „Când am să mor, duhul meu o 
să zboare în Lună" ); „Knecht, adorator şi cunoscător al Lunii, ajunse, ca urmare a 
raporturilor sale intime şi vii cu Luna, în raporturi sacre şi iluminate cu moartea; în anii 
maturităţii sale, fu mai puţin robul fricii de moarte decât alţi oameni"; Knecht se afla 
într-o legătură mai intimă cu Luna şi ştia despre ea mai multe decât alţii; desigur, inima i 
se strângea îngrijorată, dar amintirea lui despre întâmplări asemănătoare era mai vie şi 
mai cultivată, încrederea lui mai cu temei, credinţa lui în eternitate şi renaştere, în 
îndreptarea şi înfrângerea morţii, mai mari." ^ Acest fragment şi decizia lui Jung din 
Cartea Roşie par să se susţină reciproc, „omul care stă bine cu puterile tainice" (Hesse) e 
însuşi Jung, cel care ia o decizie: „Am hotărât să mor în afară şi să trăiesc înăuntru. De 
aceea m-am întors şi am căutat locaşurile vieţii mele lăuntrice." ^ 

Knecht şi Jung ştiu că Luna este supusă morţii şi renaşterii aidoma omului. Knecht 
tremură pentru soarta astrului cu care se identifică, ştiind ce pericole îl pândesc, ştiind că 


uneori se stinge complet. Dar cel care ia calea Sinelui, având deja şi experienţa agoniei 
exterioare, şi pe aceea a morţii interioare, alege de această dată să tremure pentru el 
însuşi, să trăiască lăuntric şi să fie păzitorul propriului său Suflet, să nu-1 mai lase în grija 
unui alt păstrător, care nu este niciodată atât de sigur: „Luna a murit'', scrie Jung în Cartea 
Roşie. ^ 

Devine mai clară afirmaţia lui Jung că individuaţia, cu alte cuvinte, calea vieţii lăuntrice 
şi naşterea copilului divin - Şinele - este imaginea a „tot ceea ce avem mai bun de făcut." 
^Altfel spus, marile cotituri, marile schimbări în bine pornesc întotdeauna de la omul 
însuşi. O să anticipez un alt fragment al discursului meu, spunând că încă din această fază 
a drumului Sinelui, Jung prefigurează nucleul noii religii al cărei propovăduitor îşi 
doreşte Sufletul său să fie, o nouă religie cu rădăcini foarte vechi însă uitate demult într- 
un pământ sterp şi arid, este vorba despre rădăcinile creştinismului care ne învaţă că 
Dumnezeu locuieşte înlăuntrul nostru şi acolo trebuie căutat, nu în exterior, nu în biserici 
şi în ritualuri. 

Faptul că această idee corespunde unei intenţii anume de realizare a omului complet 
generată de către inconştient, devine evident în întâlnirea cu Anahoretul, o altă figură a 
inconştientului colectiv care îi iese în cale. Dacă Anima îl convinge pe călător că 
supremul adevăr locuieşte în omenesc, în obişnuit, în banal, nu în cuvintele mari şi golite 
de sens, demonstrarea acestui adevăr continuă, la un alt nivel de profunzime, prin 
întâlnirea solitarului uscăţiv şi înnegrit de soarele care arde în pustiul libian. Anahoretul 
retras din lume pentru a se dedica studiului unei Evanghelii greceşti şi pentru a se 
reeduca. Anahoretul descoperă astfel sensurile tot timpul noi ale cărţii sale şi reînvaţă, de 
fiecare dată, ceea ce credea că ştie o dată pentru totdeauna, formându-şi obişnuinţa de a 
descifra toate sensurile cuvintelor şi de a vedea lucrurile invers decât a fost deprins să le 
vadă. Se pare că tehnica reconfigurării simbolurilor gnostice (despre care am scris la 
începutul acestei cărţi) a fost deprinsă de Jung de la Anahoretul întâlnit pe calea Sinelui. 

„Eu: Mie mi s-a părut până acum că lucrul cel mai profund la loan e 
tocmai faptul că Fiul Omului, fiind LOGOS-ul, înalţă astfel inferiorul la 
nivelul spiritual superior, la lumea LOGOS-ului. Tu însă mă conduci să 
văd lucrurile invers, anume că loan coboară la nivelul omului 
semnificaţia LOGOS-ului. 

A.: Am învăţat să înţeleg că loan are chiar marele merit de a ridica 
până la om semnificaţia LOGOS-ului. 

Eu: Ai opinii ciudate care îmi stârnesc în cel mai înalt grad curiozitatea. 

Cum adică? Crezi că umanul e mai presus de LOGOS? 


A.: Am să răspund la această întrebare în limitele înţelegerii tale. Dacă 
omenescul nu i-ar fi fost lui Dumnezeu mai important decât orice, el nu 
s-ar fi relevat ca Fiu în trup, ci în LOGOS. 

Prin întâlnirea Anahoretului, intenţia dictată de inconştient de a alege viaţa locaşului 
lăuntric, va primi un model demn de urmat: 

în pustiu. Anahoretul îşi îndreaptă toată atenţia spre bogăţia propriului său Suflet. 
Mişcarea dublă, pe o axă verticală, coborârea din înalt spre om şi ridicarea din adâncuri 
spre om, este imaginea cea mai adecvată a „funcţiunii transcendente'' despre care 
vorbeşte Jung în opera lui ştiinţifică consacrată problemei individuaţiei. Dumnezeu 
coboară din înălţimi şi urcă din adâncimi pentru a se revela în om, pentru că El locuieşte 
sus şi jos, în acelaşi timp, în nesfârşirea înaltului şi adâncului, în întunericul josului şi în 
lumina înaltului. Atâta vreme cât bezna nu înţelege lumina, lumina nu are sens, iar 
pentru a primi sensul este nevoie de om, de fiul mamei-întuneric şi al tatălui-lumină. 
Modelul Anahoretului se dovedeşte inconturnabil pentru călătorul pornit pe calea 
Sinelui. De asemenea, metoda circulară despre care am discutat deja primeşte o nouă 
confirmare în acest context, deoarece învăţătura primită de la Anahoret asupra căreia 
meditează eroul fusese mai înainte prefigurată în dialogul cu Sufletul. Acesta îi spune că 
e uşor să nu mai fie creştin, dar îl previne, în acelaşi timp, că multe îl aşteaptă după 
această schimbare de orientare. 

După prima discuţie cu Anahoretul, eroul înţelege foarte clar că rostul cuvântului este să 
protejeze în faţa nemărginirii. Dar mai înţelege şi precaritatea condiţiei aceluia care se 
protejează între zidurile groase şi sfinţite ale unei semnificaţii unice, ceea ce înseamnă 
zeificarea cuvântului. Şi mai înţelege şi precaritatea înlocuirii unui cuvânt cu altul, chiar 
dacă este mai plin de viaţă, sesizează că această strategie de înlocuire a cuvintelor nu face 
decât să-i găsească noi stăpâni omului, să-i impună alţi zei. De aceea, peregrinul din 
Cartea Roşie îşi urmează calea, animat de ideea că „ceea ce a fost cuvânt trebuie să devină 
om" 1^, o idee prezentă în mintea lui după întâlnirea cu Anahoretul. Graţie gândirii 
circulare, Jung va relua şi va lămuri această idee după întâlnirea altor figuri ale 
inconştientului colectiv şi după parcurgerea paşilor următori ai individuării. 

8.2 ÎNTÂLNIREA CU PHILEMON: 

PERSONALITATEA - MANA 

Am văzut în paragraful anterior cum Anima a fost desfiinţată în ipostaza de complex 
autonom şi integrată în conştiinţă: Salomea este de acum văzătoare, dorinţa ei s-a 


preschimbat în iubire. Anima a devenit o funcţie a relaţiei dintre conştiinţă şi inconştient, 
fapt dovedit de refuzul peregrinului de a se lăsa ajutat de ea ca să-şi ducă povara: el simte 
că, dacă ar accepta oferta, libertatea i-ar fi pusă în pericol, de aceea preferă să-şi poarte 
singur greutăţile. De altfel şi Ilie confirmă că cel care îţi oferă ajutor să-ţi duci propria 
povară te face robul său. Iată cum îşi pierde Anima puterea, dar puterea inconştientului, 
ca atare, nu se pierde, ci ea este preluată de alte figuri ale adâncurilor. Acum intră în 
scenă, cu drepturi depline, Philemon, bătrânul cu coarne şi aripi, deţinătorul marilor 
secrete, simbolizate de cheile pe care le duce cu sine. Philemon este un angemon: are chip 
de diavol şi plutirea de înger. 

Ca şi Anima, Philemon este mai întâi o figură autonomă cu o forţă imensă, care-1 ţine pe 
călător într-o stare de beţie. El personifică inconştientul şi marile lui taine, şi rezultă din 
intenţia inconştientului de a-şi proiecta cunoaşterea într-o figură masculină 
atotputernică. In cazul de faţă, această figură este a unui magician. Secretul pe care-1 
deţine magicianul este acela al transformării omului. Iată cum este definită magia: 
„Influenţa omului asupra omului, dar nu în sensul că influenţa ta magică îl atinge pe 
aproapele tău, ci mai întâi te atinge pe tine însuţi.'' ^ 

Maestrul magician Philemon - arhetip inconştient - apare după ce s-au echilibrat 
raporturile dintre conştiinţă şi inconştient prin confruntarea cu Anima. Faptul că 
peregrinul refuză ajutorul Salomeei în a-şi căra povara şi evită astfel să devină robul ei, 
dar refuză de asemenea oferta ei de a i se supune şi de a-1 recunoaşte ca stăpân, indică un 
element esenţial în procesul de individuaţie: Ful nu devine inflaţionist, nu preia ceva ce 
nu-i aparţine, respectiv mana Animei, nu-şi face nici un fel de iluzie cu privire la o putere 
pe care nu o are. Această atitudine influenţează considerabil poziţia lui Philemon care, 
deşi autonom în primele două părţi ale Cărţii Roşii, nu va lua în stăpânire peregrinul, ci 
va merge la drum alături de el, spunându-i lucruri pe care nu are de unde să le ştie, până 
în clipa în care acesta va fi gata să le spună el însuşi. 

Peregrinul Cărţii Roşii îl caută pe Philemon pentru a obţine de la el, şi cu ajutorul lui, 
darul magiei, dar află că magia nu se învaţă, ea se naşte cu fiecare om, de asemenea află 
că magia nu are legătură cu înţelegerea şi că atitudinea raţională a Eului (ipostaziat de 
peregrin) este nepotrivită pentru apropierea de tainele magiei. Magia este ceva ce ai, dar 
nu se vede, este ininteligibilă, pare anomică, deşi are propriile ei noime. Una dintre ele, 
dezvăluită de Philemon, este aceea că magia se vrea unită cu raţiunea, astfel 
ininteligibilul ei se va transforma în inteligibil. Philemon oferă o adevărată iniţiere şi prin 
aceasta îl transformă pe călător, îi arată misterul „căsătoriei" puterilor sufleteşti prin 
pilda lui şi a soţiei sale Baucis, îi arată o cale diferită de aceea urmată de Christos, cel care 
a separat adâncul de înalt, îi vorbeşte despre importanta unirii adâncului cu înaltul si 


propovăduieşte despre venirea timpului în care aceste contrarii vor fi ţinute laolaltă, 
pentru că „cele separate nu pot rămâne separate pentru totdeauna/" ^ Marea pildă a lui 
Philemon este iubirea propriului Suflet şi îngrijirea lui, hrănirea din roadele lui, adăparea 
din izvorul propriei grădini. 

Philemon, cel pe care Jung îl recunoaşte în Amintiri ca fiind „psihagoguP" ce i-a transmis 
gânduri clarificatoare, îl ajută să înţeleagă de ce toată viaţa l-a considerat „suspect"" pe 
„domnul lisus"", prin pilda pe care i-o oferă: 

„Christos i-a făcut pe oameni avizi, căci de atunci aşteaptă de la Mântuitorul lor daruri 
fără a da nimic în schimb. Dăruirea e la fel de puerilă ca puterea. Cine dăruieşte îşi arogă 
putere. Virtutea dăruitoare este haina azurie a tiranului. Eşti înţelept, o Philemon, tu nu 
dăruieşti. Vrei ca grădina să-ţi înflorească şi fiecare lucru să crească din el însuşi. 

Te laud, o Philemon, că-ţi lipseşte cumpătarea Mântuitorului, tu nu eşti păstrătorul care 
aleargă după oile pierdute, căci tu crezi în demnitatea omului, care nu e neapărat oaie. 
Dacă este oaie, atunci îi laşi dreptul şi demnitatea oii, căci de ce să facem oameni din oi? 

... Tu cunoşti, o Philemon, înţelepciunea lucrurilor care vor veni, de aceea eşti bătrân, o 
atât de arhibătrân... — 

Philemon, cel care-şi iubeşte Sufletul, îl învaţă şi pe călător să şi-l iubească, să se 
împreune cu el şi să nască un copil, nu zămislit din bărbat şi nici născut din femeie, ci 
luând pilda unui rege care a făcut la fel (un rege despre care-i povesteşte şarpele lui, 
figura din interiorul său). Acest copil este menit să fie rege, el merită coroana, lui îi 
aparţine de drept mana, pentru că este copilul născut din conştient şi inconştient, centrul 
personalităţii, arhetipul Sinelui. Prin căsătoria josului cu înaltul. Sufletul va dobândi, în 
viziune, faţă schimbătoare: este când şarpe, când pasăre, iar faptul că un copil se va naşte 
din unirea cu şarpele ca şi cum ar fi o femeie, şi că acest copil este menit să primească o 
coroană, a nemuririi, purtată în văzduh de către pasăre, este simbolizat în imaginea 
Răstignitului, un arhetip în care se îmbină perfect contrariile: este atras de pământ în 
aceeaşi măsură în care pluteşte în aer, iubeşte şi pământul, şi cerul. Poziţia Spânzuratului 
este a fătului care urmează să se nască. Acest arhetip este utilizat, după cum am observat, 
şi de Gustav Meyrink, dar într-un mod mai superficial decât la Jung. 

In Cartea Roşie, Spânzuratul indică starea de gestaţie de dinaintea unei naşteri, situarea 
între două orizonturi spaţio-temporale, între pământul „dinapoia"" şi cerul de „dincolo"", 
fără nicio posibilitate de a acţiona sau de a se mişca, din cauza mâinilor legate la spate şi a 
picioarelor de asemenea imobilizate. Imaginea Spânzuratului trebuie corelată cu 
simbolul oului care se deschide şi a zeului care iese din coajă ^ , pentru că de la acest zeu 

a asumat-o peregrinul. In acest sens, căderea anticipată de poziţia Spânzuratului este, de 
fapt, o ascensiune. Atârnând cu capul în jos, deasupra pământului, este o poziţie care 
sugerează inversarea perspectivelor, receptivitatea faţă de înţelepciunea interioară care 
urmează să se nască prin cap. In repetate rânduri, în Cartea Roşie, Jung scrie că Şinele e 
copilul născut din cap, dintr-un cap în care raţionalul îşi încetează supremaţia şi devine 
receptiv la influenţele spiritului. Această fantasmă este produsă pentru a indica detaşarea 
peregrinului de viziunea despre lume moştenită, de credinţa generală a timpului său, 
îndepărtarea de cortegiul de iluzii impuse de „spiritul epocii'' şi intrarea în adevărul 
esenţial din Sine: „Sunt închis şi executat în mine însumi. îmi sunt mie însumi preot şi 
comunitate, judecător şi executat. Dumnezeu şi jertfă omenească." ^ 

Suspendarea între cer şi pământ pare un târg, o înţelegere, un pact între sus şi jos care se 
semnează în Sine. Intre şarpele adâncului şi coroana din înalt se va stabili, în cele din 
urmă, un raport de identitate: „Coroana şi şarpele sunt contrarii şi sunt una. N-ai văzut 
şarpele care încununa capul Răstignitului?" — Coroana îi revine întotdeauna, de drept. 
Sinelui, copilului divin născut din căsătoria conştientului cu inconştientul. Găsim aici un 
principiu esenţial al procesului de individuaţie: dreptul Sinelui nu poate fi încălcat decât 
cu riscul pierderii lui. Coroana, respectiv puterea sau „mana", este de drept şi trebuie să 
devină şi în fapt a Sinelui, pentru că păstrarea ei de către unul dintre genitori înseamnă 
distrugerea echilibrului dintre ei, arogarea supremaţiei conştientului sau a 
inconştientului şi declanşarea unui conflict distrugător pentru Sine. Pilda împăratului din 
Cartea Roşie spune explicit acest lucru: voind să-şi păstreze coroana pentru el, împăratul 
îşi va pierde fiul. 

Peregrinul asimilează, spre binele lui, această lecţie, întărită de câteva explicaţii şi 
îndrumări din partea povestaşului, care-1 sfătuieşte să-i lase coroana fiului său: „Fiul se 
află mai sus. Tu eşti mai mic şi mai slab decât fiul. E un adevăr amar, dar inevitabil. Nu fii 
îndărătnic... fiul creşte de la sine." — 

Jung avertizează în opera lui ştiinţifică în legătură cu pericolul de a-ţi aroga supremaţia 
asupra inconştientului şi consideră această atitudine greşită drept o abatere gravă de la 
un regim de funcţionare a psihicului care poate fi extrem de periculoasă. In Cartea Roşie 
„vedem" cum peregrinul se diferenţiază de arhetipul personalităţii- mana şi acceptă 
faptul că acesteia, respectiv fiului, îi aparţine coroana: 

„Dar atunci s-a ridicat din apă fiul meu, mare şi falnic, cu coroana pe 

capul încununat de păr leonin, cu corpul acoperit de piele lucioasă de 

şarpe şi mi-a spus: 

- Vin la tine şi-ţi cer viaţa. 



Eu: Ce-i asta? Ai devenit chiar zeu? 


El: Eu mă înalţ din nou, devenisem trup, acum mă reîntorc la 
strălucirea şi lumina veşnică a soarelui şi te las în seama pământescului 
tău. Rămâi la oameni. Ai fost destulă vreme în tovărăşia nemuritorilor. 
Opera ta aparţine pământului... Ce te tânguieşti? E destin. Lasă-mă să 
plec, îmi cresc aripile şi un dor de lumina eternă creşte năvalnic în 
mine. 


Eu: O, duhule sfânt, lasă-mi o scânteie din lumina ta veşnică. 

El: Tu porţi copilul. 

Eu: Simt chinul şi spaima şi părăsirea femeii care naşte. Pleci de la 

mine, zeule? 

El: Ai copilul. ^ 

Viziunea i-a oferit peregrinului şansa de a se dezidentifica de personalitatea-mana, prin 
concretizarea acesteia ca un zeu ce se reîntoarce în regatul lui de sus, regatul cerului, 
extramundan, regatul luminii divine şi eterne, regatul vieţii veşnice. Numai că 
dezidentificându-se de zeu ^ , peregrinului îi rămâne să-şi trăiască singurătatea şi 
durerea alături de ceilalţi oameni. Recunoscându-i zeului superioritatea absolută, iar zeul 
fiind o figură a inconştientului, el va impregna cu superioritatea lui inconştientul de 
unde a răsărit. Jung scrie că pe acest mecanism psihic mizează religia şi ritualurile ei. 
Numai că procedând aşa, omul este deposedat de cele mai înalte valori care au tendinţa 
de a se adăposti alături de figura zeului, pe baza unei compatibilităţi axiologice. Chiar şi 
demnitatea umană se scurge într-acolo, în lumea fascinantă a inconştientului. Deposedat 
de toate marile valori, omul îi apare lui Jung în viziune ca o „figură uşuratică şi jalnică. 
Eul meu'', mai ales după ce rămâne efectiv singur şi porţile ce separă mundanul şi 
extramundanul s-au închis după ce zeul a fost ajutat să se nască şi să se ridice. 

Este foarte interesant de remarcat faptul că percepţia propriei individualităţi are două 
echivalenţe: naşterea Sinelui („am ajuns la Şinele meu") şi renaşterea într-o stare de 
imortalitate prin figura zeului. Până aici sesizăm o identitate de procedură cu religia 
creştină (şi, de fapt, cu toate ismele religioase). Jung va face însă o mare întorsătură care 
echivalează cu înţelegerea creştinismului ca o etapă în evoluţia spirituală a umanităţii, cu 
o viziune istorică asupra lumii şi asupra orizontului sacru, atunci când, după închiderea 
porţilor, afirmă „Nu mai sunt cu zeul, ci sunt singur cu mine însumi" ^ şi îşi asumă pe 
deplin această ipostază a solitudinii: „Piatra de încercare este să fii singur cu tine însuţi. 


Aceasta e calea/" în ce constă întorsătura pe care o operează Jung? în dezidentificarea 
de zeu - în refuzul de a face din el un fel de Tată din ceruri, în sensul în care religia 
concretizează personalitatea-mana, în neacceptarea situaţiei superiorităţii absolute care 
ar face din zeu garantul tuturor valorilor absolute şi singurul în drept să dispună de ele 
(această situaţie este echivalentă cu acceptarea superiorităţii absolute a inconştientului), 
ceea ce ar deposeda omul de dreptul de a dispune de acele valori absolute pentru care nu 
se califică, pur şi simplu, din cauza naturii lui umane—, pe de o parte, şi în 
dezidentificarea de Eu - de individul jalnic, lipsit de calităţi, care necesită o educaţie 
ascetică foarte dură -, pe de altă parte. 

După ce s-au închis porţile dintre mundan şi extramundan, peregrinul realizează că 
trebuie să-şi înceapă opera de educare a Eului, fiind pe deplin conştient de efortul şi de 
necesitatea dedicării totale pentru a îndeplini această sarcină dificilă: „Asceză, inchiziţie, 
tortură sunt la îndemână şi se impun. Barbarul are nevoie de mijloace barbare de 
educaţie. Tu, Eul meu, eşti un barbar. Vreau să trăiesc cu tine, de aceea am să te târâi 
printr-un întreg iad medieval până ce ai să fii în stare să-mi faci viaţa cu tine suportabilă. 
Să fii vas şi uter al vieţii, deci te voi curăţi."" Vocea care se exprimă de această dată nu 
mai aparţine vreunei figuri a inconştientului, nu este nici vocea conştiinţei, este pur şi 
simplu glasul Sinelui („Am ajuns la Şinele meu""), al copilului născut („Ai copilul"") din 
misterioasa căsătorie a conştientului cu inconştientul. Jung califică, în cărţile ce alcătuiesc 
opera lui ştiinţifică, momentul apariţiei Sinelui ca reprezentând, în acelaşi timp, 
începutul autentic al vieţii noastre psihice şi ţelul suprem al existenţei noastre. Caracterul 
divin al Sinelui pare să rezulte din înrudirea lui cu Totul: cu zeii, cu animalele, cu stelele, 
cu mineralul şi vegetalul etc. 

Posibilitatea Sinelui rezultă din închiderea porţilor de fier dintre lumi, act prin care este 
deconcretizată personalitatea- mana (zeul) şi prin care este conştientizată multitudinea 
conţinuturilor ei. Acest act dublu conduce la Sine, o formaţiune existentă şi vie, situată 
între suflet şi spirit, între interior şi exterior, între forţele intuite ale adâncurilor din noi şi 
modul în care este concepută lumea în afara noastră. Jung scrie că trebuie să concepem 
Şinele ca pe o „compensaţie"" a conflictului dramatic resimţit de om, între interiorul lui şi 
lumea exterioară, termenul de compensaţie sugerând imensul efort pe care-1 face omul 
pentru a atinge acest scop suprem al vieţii, iar Cartea Roşie oferă o anumită vizibilitate a 
acestei implicări totale şi a trudei pe care o presupune naşterea copilului misterios. 

în finalul părţii a doua din Cartea Roşie („Liber Secundus"") înţelegem că Jung a atins ţelul 
individuaţiei pentru că a fost capabil să definească termenii relaţiei dintre Şinele lui şi Eu, 
a stabilit clar că Eul are nevoie de o educaţie, are nevoie să devină recipientul unei vieţi 
autentice, fiind de acum parte a Sinelui. Si în această calitate, Eul va trebui să se analizeze 



cu foarte multă luciditate şi lipsă de părtinire, să vadă că este avid, susceptibil, îndărătnic, 
părtinitor, recalcitrant, bănuitor, pesimist, laş, răzbunător, orgolios, veninos, prefăcut, 
fanfaron şi, prin urmare, să-şi accepte lecţiile răbdării, seriozităţii, durerii, tăcerii, 
domesticirii, răspunderii, desăvârşirii. După aplicarea acestei pedagogii. Şinele şi Eul se 
vor afla ca fraţi. 

Renunţând la pretenţia dominatoare - după ce se analizează cu maximă luciditate de pe 
poziţia supraordonată a Sinelui - Eul nu-şi arogă mana, dar nici inconştientul nu mai face 
acest lucru, nici el nu mai deţine forţa conducătoare - glasul lui, al Sufletului, se înalţă 
prin zeu la cer. Einalul părţii a doua din Cartea Roşie arată că mana revine Sinelui, celui 
care a reuşit să împace contrariile şi să transforme Eul într-un „uter" al vieţii. 

Eul individual face ca mana să revină şi de fapt, nu numai de drept. Sinelui: „Eul 
individual se percepe pe sine ca obiect al unui subiect supraordonat şi necunoscut. Am 
senzaţia că această constatare psihologică ajunge aici la limita sa extremă, căci ideea ca 
atare a unui Sine este deja un postulat transcendent care, deşi poate fi justificat din punct 
de vedere psihologic, nu poate fi demonstrat ştiinţific. Pasul dincolo de ştiinţă este o 
necesitate indispensabilă a evoluţiei psihice descrise aici, deoarece fără acest postulat n-aş 
putea să formulez satisfăcător procese psihice ce au loc empiric" , scrie Jimg la un 
moment dat, având deja experienţa naşterii propriului Sine şi o mulţime de date empirice 
culese în practica lui terapeutică. Dar Cartea Roşie nu era încă accesibilă publicului. Jung 
şi-a dat seama de dificultatea pe care o pot întâmpina cititorii care nu au nicio vagă idee 
în legătură cu parcursul urmat de el şi consemnat într-o carte secretă, şi cărora discursul 
despre arhetipurile inconştientului colectiv ar putea să le pară straniu. De aceea propune 
ca cititorii să considere textele lui din Operă consacrate figurilor inconştientului colectiv 
ca pe o „încercare" de a desluşi enigmele din fiinţa omului de care psihologia conştiinţei 
nu este capabilă să dea seamă. El ştia, însă, că e vorba de mult mai mult decât de o simplă 
încercare. Baza empirică enormă de care dispunea deja, de asemenea existenţa unei 
comunităţi de oameni în apropierea lui care aveau, la rândul lor, certitudinea realităţii 
vaste a inconştientului colectiv pentru că se confruntaseră cu figurile lui mă îndreptăţesc 
să afirm acest lucru pe care-1 voi urmări în partea următoare a exegezei mele, consacrată 
analizei pasului individual înainte făcut în finalul Cărţii Roşii, în capitolul intitulat 
„încercări". 


8.3 CINE ESTE DUMNEZEU? 

In partea a treia a Cărţii Roşii găsim aporia credinţei ca limită a trăirii noastre cu 

ceva puternic, dar este goală şi prea puţin trăită de omul integral dacă viaţa noastră cu 
Dumnezeu se sprijină doar pe ea. De altfel, e îngăduit să credem pur şi simplu? Aşa ceva 
mi se pare prea ieftin... Având prea multă credinţă, omul ar putea să ia totul literal şi 
atunci n-ar fi decât un smintit. Naivitatea credinţei eşuează în faţa trebuinţelor de astăzi. 
Noi avem nevoie de cunoaştere discernătoare spre a lămuri confuzia pe care a produs-o 
descoperirea sufletului.'' ^ 

Discuţia cu Sufletul încearcă să propună o soluţie la problema credinţei care frământă 
călătorul ce ia calea Sinelui, dar este vorba de o soluţie foarte greu de acceptat şi de 
îndurat: însingurarea faţă de lumea oamenilor, aceasta este metoda noii credinţe pe care 
o propovăduieşte Sufletul. Singurătatea este condiţia intrării în propria lucrare, este 
contextul săvârşirii propriei misiuni şi al urmării propriului drum. Cel care vorbeşte cu 
Sufletul este Şinele, Şinele îi aude glasul „vesel şi limpede", fericit şi împlinit, după ce l-a 
urmat pe zeu în eternitate. Şinele primeşte asigurarea că s-a întâmplat de fapt un lucru 
bim prin urmarea de către Suflet a necesităţii lui lăuntrice de a se ridica în lumea 
divinului şi prin faptul că l-a lăsat pe Sine să se descurce. Şinele primeşte şi instrucţiunea 
care poate să-l ajute să-şi depăşească nesiguranţa: „Drumul nesigur e drumul cel bun. Pe 
el se aştern posibilităţile. Fii neclintit şi creează" — 

Toată povestea Cărţii Roşii până în acest moment a condus, prin episoadele ei succesive, 
la o anumită înţelegere a divinităţii şi a lumii lui Dumnezeu, a naturii lui Dumnezeu care 
din acest moment va începe să se dezvăluie. Pertinenţa concluziei se construieşte prin 
repovestirea, reluarea, repetarea ei în diverse contexte, ceea ce s-a întâmplat atât în cartea 
de Amintiri, cât şi în anumite fragmente din Operă sau - aşa cum am arătat deja - în 
ipostazele literare pe care le-a inspirat. Această nara tivita te ce devine o structură a mai 
multor discursuri în registre diferite face ca istoria de viaţă a lui Jung să devină o istorie 
de caz şi să-şi dobândească, firesc, caracterul de excepţionalitate. 

Lumea lui Dumnezeu, natura lui Dumnezeu, devin mai comprehensibile prin istoriile pe 
care oamenii le povestesc în legătură cu ea, iar modelul narativ pe care-1 abordează Jung, 
descriind propriile lui experienţe, dobândeşte calităţile autenticităţii şi credibilităţii: 

„Asta este ce am experimentat... aşa mi s-a întâmplat... II cunosc pe zeu în acest caracter 
de nezdruncinat al experienţei. Nu pot decât să-l recunosc după asta... experienţa zeului 
n-o pot nega faţă de mine însumi. Nu-mi pot amputa această experienţă. Şi nici nu vreau, 
fiindcă vreau să trăiesc. Viaţa mea se vrea pe sine întreagă." ^în aceste citări găsim o 
expresie fidelă a identităţii naratorului, prin caracterul lui - prin mărcile distinctive care 
ajută la reidentificarea lui ca fiind acelaşi în toate textele pe care le semnează, fie texte 
biografice, fie texte cuprinse în Operă - şi prin cuvântul rostit care devine im cuvânt dat. 

yv 

Tn acest fel exiventa concordantei autoimnuse de autor este dublată de admiterea acestei 



concordanţe de cel care corelează între ele textele ce formează lumea lui Cari Gustav 
Jung, de cel care pătrunde în această lume pentru a-1 identifica pe erou, pentru a-i 
cunoaşte valorile şi modelele, pentru a-i înţelege crezul, pentru a şti cine şi cum era - în 
amplitudinea lui cea mai desăvârşită - un titan al umanităţii. Identitatea narativă, 
menţinerea peregrinului în angajamentul de a nu se abate de la drumul Sinelui în ciuda 
obstacolelor, în ciuda dificultăţilor enorme ale asumării solitudinii impuse de acest drum, 
defineşte atât singularitatea, cât şi unitatea vieţii lui Jung considerată ca totalitate 
temporală, ameninţată tot timpul de evenimente şi viziuni imprevizibile care aduc la 
lumină o emoţionalitate intensă legată de lumea lui Dumnezeu a cărei experienţă a avut- 
o Jung încă din primii ani ai copilăriei. 

Jung s-a confruntat pe tot parcursul Cărţii Roşii cu obscurităţile divine şi naraţiunea pune 
în scenă impactul pe care aceste obscurităţi l-au avut asupra lui. Am senzaţia că lucrarea 
Răspuns lui Iov este izvorâtă din propria lui emoţionalitate faţă de lumea divinului, care i 
s-a revelat în viziunile ce stau la baza Cărţii Roşii, dar şi a experienţelor înregistrate în 
acelaşi registru de persoanele apropiate şi de către pacienţi care şi-au elaborat propriile 
lor „cărţi roşii''. „Sălbăticia şi lipsa de scrupule divine" pe care le evocă în preambulul 
acestei cărţi care a stârnit puternice reacţii sunt cu siguranţă inferate din multiplele 
configurări ale lui Philemon, ghidul lui spiritual, mediatorul între zeu şi om, cel care pare 
să ajute, dar, în acelaşi timp, îi supune la chinuri ce-i provoacă răni greu vindecabile. 

Experienţele vizionare din Cartea Roşie constituie atât suportul emoţional, cât şi baza 

înţelegerii motivului pentru care a fost rănit Iov de Dumnezeu. Cred că „încercări", 
partea a treia a Cărţii Roşii, rezultată din reluarea celor Şapte Predici pentru Morţi (un text 
în care Jung poartă, mai întâi, masca gnosticului Basilide, iar apoi, în Cartea Roşie, pe 
aceea a lui Philemon), nu poate fi discutată fără punerea ei în relaţie cu Răspuns lui Iov. 
Faptul că Iov, deşi nevinovat, a fost pedepsit, îl face pe Jung să se pronunţe în legătură cu 
arbitrarul divin şi cu aservirea noţiunii de justiţie divină a-tot-puterniciei lui Dumnezeu, 
lucru constatabil dacă analizăm mulţimea de exemple inconsecvente din punctul de 
vedere al dreptăţii. Jung explică această situaţie prin natura lui Dumnezeu: „De 
Dumnezeu ţine întotdeauna şi diavolul. Această inseparabilitate este atât de strânsă şi 
atât de indisolubilă... Eficienţa le este comună. Eficienţa îi leagă. De aceea, eficienţa stă 
peste ambii, fiind un Dumnezeu deasupra lui Dumnezeu... Acesta este un Dumnezeu 
despre care voi n-aţi ştiut, căci oamenii l-au uitat. Ii spunem pe numele lui de 
ABRAXAS." ^ 

Modul în care divinitatea i s-a revelat lui Jung îl face pe acesta să scrie în Răspuns lui Iov 
că Dumnezeu „este fiecare calitate în totalitatea ei, deci, între altele, dreptatea însăşi, dar 
si contrarul ei, în mod tot atât de total. Cel puţin asa trebuie să ni-1 reprezentăm, dacă 


vrem să ne facem o imagine coerentă a naturii sale/' ^ Sub înrâurirea lui Philemon Jung 
înţelege cât de crud este Dumnezeu şi cum pentru El lucrurile lumeşti cele mai 
importante, ca suferinţa şi bucuria, binele şi răul, sunt inexistente. El fiind o forţă în care 
opuşii - adevăr şi minciună, lumină şi întuneric, iubire şi ură, viaţă şi moarte - se 
hibridizează. El este hermafroditul cel „cumplit". Căci numai cumplit ar putea fi un 
Dumnezeu care-1 abandonează pe crediciosul Iov - cel nevinovat - chinului şi suferinţei. 
Jung însuşi se întreabă dacă acest comportament revoltător într-o logică umană, nu ar 
avea o raţiune mai profundă să cedeze urzelilor Satanei şi să-l sacrifice pe Iov: „Omul 
posedă, cum am dat deja de înţeles, o conştiinţă ceva mai ascuţită, pe baza autoreflexiei: 
pentru a supravieţui, el trebuie să rămână în permanenţă conştient de neputinţa sa în faţa 
Dumnezeului omnipotent. Acesta nu are nevoie de o atare precauţie, căci nu se ciocneşte 
nicăieri de un obstacol invincibil care să-l poată determina la şovăială şi de aici la 
autoreflexie. Să fi fost lehova cuprins de bănuiala că omul deţine o lumină, infimă ce-i 
drept, dar mai concentrată decât a lui, a lui Dumnezeu? O gelozie de acest fel ar putea să 
explice probabil purtarea lui lehova." Evident, presupoziţia lui Jung se bazează pe 
viziunea despre Abraxas, a cărui lumină se aglutinează cu întunericul, ceea ce produce 
pierderea concentrării. Nu există regret, compasiune faţă de cel care suferă în mod 
nedrept, ci numai o punere în scenă, crudă, a puterii. 


Pentru Jung nu mai este nimic obscur în atitudinea divină faţă de Iov, de când ghidul lui 
Philemon i-a predicat despre Abraxas cel „etern neînţeles" şi „crunt contradictoriu", 
despre conlucrarea lui Dumnezeu cu Satana, despre inseparabilitatea celor doi. Această 
realitate a lumii divine pe care Jung o face cunoscută îi va atrage oprobriul celor care nu 
au experienţa directă a sacrului şi preferă să trăiască, fără nici un fel de nevoie de a 
înţelege divinul, în credinţa generală ce face apologia Dumnezeului iubitor. Desigur, a le 
vorbi oamenilor despre natura ambiguă şi profund hibridată a lui Dumnezeu înseamnă 
asumarea unui mare risc, Jung a fost pe deplin conştient, cu toate acestea a preferat să 
dezvăluie modul în care gândeşte această chestiune, folosindu-se de parabola lui Iov care 
face indubitabilă dualitatea lui Dumnezeu. La vremea aceea Jung nu a fost dispus să 
folosească materialul „vizionar" de care dispunea, deşi Cartea Roşie fusese deja scrisă, dar 
motivaţia lui profundă pentru a lămuri natura lui Dumnezeu revelată lui face ca Răspuns 
la Iov să devină calea perfectă a unei demonstraţii în mai multe puncte: 

Piinţa aglutinată a lui Dumnezeu trebuia, în cele din urmă, să i se reveleze lui însuşi 
Dumnezeu, ea fiind deja cunoscută în Creaţie şi pentru creaturi, însă rămasă obscură 
pentru Abraxas, cel în care lumina şi întunericul se întrepătrund, absenţa luminii 
concentrate fiind semnul inconştienţei de sine a Creatorului. 


„Precum în cer. asa si ne pământ", fraementul din rueăciunea Tatăl nostru ar părea cumva 


formulat prin observarea corespondenţei dintre cer şi pământ, în sensul reproducerii 
identice a istoriei primului fiu rău al lui Dummnezeu (Satana), în primul fiu rău al lui 
Adam (Cain). Adam, cel făcut după chipul şi asemănarea lui Dumnezeu, preia, din start, 
şi istoria Creatorului său. De asemenea, istoria despre cele două soţii ale lui Adam, Lilith 
şi Eva (una împinsă în umbră, cealaltă recunoscută de textele oficiale) pare a fi reflectarea 
faptului că Dumnezeu era însoţit mai întâi cu un suflet de natură feminină (Sofia) şi apoi 
s-a însoţit - El, Cerul - cu Israelul - Ea, Pământul. Concluzia lui Jung este aceea că omul, 
fiind făcut după chipul Creatorului, este la fel de puţin conştient de urmările propriilor 
sale acte. Această trăsătură a Creaţiei devine mult mai vizibilă în vieţuirea pământească a 
actorilor umani, în lumea trecătoare decât în eternitate. Jung numeşte acest fenomen 
„infestarea'' Creaţiei prin libertatea care i se îngăduie lui Satana şi prin tendinţa Tatălui 
de a da vina, în principiu, pe nesupunerea oamenilor. 


Recunoaşterea lui Dumnezeu şi a naturii lui - putere şi ambiguitate inconştientă - de 
către Iov determină nevoia de schimbare a lui Dumnezeu şi decizia naşterii imaculate a 
Omului-E)umnezeu, ceea ce, de fapt, nu se întâmplă, deoarece concepţia imaculată face 
ca atât mamei, cât şi fiului să li se pimă în discuţie natura umană: „Maria este înălţată la 
rangul unei zeiţe şi îşi pierde astfel întreaga umanitate: ea nu va concepe copilul ei 

asemenea celorlalte mame, în păcat, şi de aceea el nu va fi nicicând om, ci zeu. Din câte 

ştim, nu s-a observat niciodată că, prin această întrupare a lui Dumnezeu, devenirea lui 
ca fiinţă umană este pusă în discuţie, respectiv că ea nu s-a împlinit decât parţial. Căci 
ambii. Mamă şi Eiu, nu sunt oameni adevăraţi, ci zei." ^ 

întruparea este, în esenţă, o „antropomorfoză" a lui Dumnezeu ce ar avea ca motiv - 
după Jung - relaţia Lui cu Satana, numit şi „purtătorul de lumină", Lucifer cel absolut 
necesar împlinirii dramei divine. Iniţiativa Satanei în cazul Iov îl face pe Dumnezeu să 
conştientizeze superioritatea lui Iov din punct de vedere moral asupra Lui însuşi, îl pune 
faţă-n faţă cu propria Creatură care i-a devenit superioară şi îl determină să ia decizia 
întrupării: „lehova trebuie să devină om, pentru că omul este cel pe care l-a nedreptăţit. 
Ca păzitor al dreptăţii, el ştie că orice nedreptate trebuie răscumpărată, iar înţelepciunea 
ştie că legea morală este valabilă şi în ceea ce-1 priveşte. Deoarece făptura creată de el l-a 
depăşit, el trebuie să se reînnoiască." ^ Jung vede în decizia întrupării un act de 
diferenţiere a conştiinţei lui Dumnezeu care, venind în contact cu cazul Iov, îl recunoaşte, 
îşi aminteşte că deţine o anumită cunoaştere despre el. 

^ _ _ 

In Christos natura divină şi cea umană sunt imposibil de separat, există în El iubire, 

filantropie, dar există şi mânie şi, de asemenea, niciun interes pentru confruntarea cu 
Sine şi autoreflecţie, spune Jung, până în clipa finală când îşi exprimă nedumerirea legată 
de faptul că a fost părăsit de Dumnezeu: „Aici esenţa lui umană atinee dumnezeirea. în 


clipa în care Dumnezeu trăieşte experienţa omului muritor şi află ce l-a lăsat să îndure pe 
servitorul lui credincios Iov. Aici se dă răspunsul lui Iov şi, după cum se vede, chiar 
această clipă supremă este, pe cât de umană, pe atât de divină, escatologică, dar şi 
psihologică.'' ^ 

Odată cu Christos, legătura Dumnezeului cu omul devine mult mai puternică prin Duhul 
Sfânt care se va întrupa în creatura umană. Dar această situaţie este compensată de 
supunerea fiecărui om puterii Satanei alungat din cer, fapt confirmat de Christos însuşi 
care l-a văzut căzând de sus ca un fluger. Alungat din cer pentru a nu-şi mai influenţa 
Tatăl cu uneltirile lui, el îşi va exercita malefica influenţă asupra omului. Practic, prin 
această decizie dublă, de întrupare a Duhului Sfânt în creatură şi de abandonare a omului 
vicleniei Satanei căreia chiar Dumnezeu i-a căzut victimă. Creatorul transferă conflictul 
din interiorul Lui la nivelul fiecărei creaturi, îşi transferă antinomia proprie şi 
responsabilitatea rezolvării ei la nivelul omului. Dumnezeu nu are nicio intenţie să-l 
scutească pe om de puterea îngerului rău, să termine cu dominaţia lui asupra creaturilor, 
folosind forţa împotriva lui, ceea ce Jung pune pe seama laturii obscure a lui Dumnezeu 
insuficient conştientizată. Faptul că în Christos s-a întrupat numai latura luminoasă şi 
bună a lui Dumnezeu, va fi înţeles de creatura cea umilă graţie spiritului adevărului pe 
care de acum îl posedă. Inconştientul profetului loan pare să producă imaginea 
compensatorie a lui Christos, umbra lui, răzbunătorul crud, o figură întunecată atât de 
diferită de aceea a Mântuitorului, Dumnezeul imprevizibil şi generatorul Apocalipsei 
animat de o voinţă distructivă. Creatura umană, prin Duhul Sfânt, este invadată şi de 
această imagine compensatorie a lui Christos. Astfel, în creatură, aceste contraste 
moştenite - spiritul iubirii şi înţelepciunii şi spiritul distructiv - trebuie să găsească o cale 
de a se împăca. 

Scopul oricărei vieţi este împăcarea contrariilor, realizarea totalităţii omului şi a 
individualităţii lui, crearea Sinelui. Jung insistă că pentru realizarea acestei finalităţi omul 

trebuie să fie cât mai bine familiarizat cu propria sa natură, de vreme ce el a fost ales ca 

loc al întrupării progresive a Dumnezeului luminos şi obscur deopotrivă. 

In această senzaţională carte, Jung nu numai că pune în perspectivă autoritatea Iui ca 
analist şi face din ea un nucleu al moştenirii noastre culturale, dar cred că marchează şi 
un element de cotitură în istoria ideilor. Christian Gaillard în studiul „A propos de 
quelques illustrations du Livre Rouge" face similitudinea dintre întâlnirea lui Dumnezeu 
cu Iov şi întâlnirea Iui Izdubar cu personajul fragil şi lipsit de apărare, ilustrată în Cartea 
Roşie Ia pagina 36 şi cred că această comparaţie este foarte valabilă, dacă ne gândim Ia 
faptul că în Răspuns lui Iov Jung face adesea referiri la imposibilitatea lui Iov cel slab şi 
neputincios de a face fată violentei unui Dumnezeu care-I zdrobeşte. La începutul cărţii 


am menţionat o procedură mult utilizată de Jung în Cartea Roşie, dar şi în scrierile 
cuprinse în Operă, ce constă în reconfigurarea simbolurilor, în transmutarea sensului lor. 
Şi în Răspuns lui Iov este lesne de identificat această procedură atunci când Jung insistă 
asupra superiorităţii lui Iov faţă de Dumnezeu, cel puţin în ceea ce priveşte nivelul de 
conştientizare al propriilor fapte, după cum am mai arătat la începutul acestui fragment 
de discurs. Jung înţelege deplin şi vibrează puternic faţă de nedreptatea suferită de Iov, 
pare să-l însoţească pe Iov pas cu pas, să suporte alături de el pedeapsa cruntă şi 
nedreaptă, făcându-i darul de a scrie pentru el şi în numele lui Răspuns lui Iov. Dar, în 
acelaşi timp, făcându-ne nouă darul de a tălmăci o întâmplare extrem de importantă 
pentru istoria şi evoluţia umanităţii. 


Cred că Răspuns lui Iov este una din marile cărţi, pe de o parte, pentru că dinamitează 
dogma religioasă şi reprezentările fixe ale creştinismului oficializat, pe de altă parte, 
pentru că ia distanţă faţă de religia Fiului care şi-a trăit timpul, dar nu pentru a reveni la 
religia Tatălui, ci pentru a deschide timpul religiei Sfântului Duh: „Din promisiunea 
Paracletului putem conchide că Dumnezeu vrea să devină pe de-a-ntregul om, cu alte 
cuvinte vrea să se re-creeze şi să renască în propria sa creatură obscură - în omul care nu 
a fost eliberat de păcatul strămoşesc. Autorul Apocalipsei ne-a lăsat mărturia continuării 


^ _ 

operei Spiritului Sfânt în sensul unei întrupări progresive. El este o creatură umană, pe 
care a invadat-o Dumnezeul întunecat al mâniei şi al răzbunării, un ventus urens - un 
vânt pârjolitor... Invazia derutantă suscită în el imaginea copilului divin, a unui viitor 
mântuitor, născut din însoţitoarea divină, a cărei imagine sălăşluieşte în sufletul oricărui 
bărbat; acelaşi copil care a apărut şi în viziunea lui MEISTER ECKHART. loan este cel 
care a ştiut că Dumnezeu nu este fericit, singur în divinitatea sa, ci trebuie să se nască în 


sufletul omului. întruparea lui Christos este modelul care este transferat progresiv, de 
Spiritul Sfânt, în creatură.'' ^ în economia operei lui Jung, această carte este esenţială 
pentru a demonstra rolul enorm al psihologiei analitice în raport cu religiile şi, poate, în 
raport cu sfârşitul formelor confesionale ale religiilor. Iar întruparea progresivă în 
creatură pare prinsă în imaginea vărsătorului apei miraculoase deasupra vlăstarelor, de la 
pagina 123 a Cărţii Roşii. 


Răspuns lui Iov este doar una dintre lucrările care se fac ca urmare a procesului vizionar şi 
a dialogurilor din Cartea Roşie. Caracterul terifiant al divinităţii despre care se scrie aici 
pare a rezulta din experienţa directă a divinităţii, asupra căreia ne putem face o idee 
privind ilustraţiile din acest document impresionant, mai ales creatura infernală şi 
teribilă de la pagina 122. Că este vorba despre un arhetip al inconştientului colectiv, 
aflăm cu câţiva ani mai târziu, când Jung comentează tabloul lui Peter Birkauser intitulat 
„A patra dimensiune", despre care spune, cu referire la figura centrală, mai mult 


animalică decât umană, animată de intenţia de a semăna foc pe Pământ, că „aminteşte de 
caracterul de sălbăticiune al lui Iahve, care răzbate în multe locuri din Vechiul Testament." 

Este vorba despre o imagine în care figura centrală se aseamănă incredibil de mult cu 
cea de la pagina 122 a Cărţii Roşii prin caracterul ei an-uman. Dacă ne gândim că e vorba 
despre un arhetip al inconştientului colectiv, atunci nu ne rămâne decât să reflectăm cât 
se poate de serios la faptul că în om zace şi aşa ceva, şi dacă transferăm discuţia în acest 
plan, atunci ea devine mult mai serioasă şi mult mai încărcată de semnificaţii etice şi 
chiar procedurale: cum să faci faţă unei astfel de întâlniri şi cum să-ţi dai seama cu ce ai 
de-a face. 

Găsesc remarcabil faptul că Jung a găsit modalitatea cea mai justă de a ne transmite, prin 
Opera ce se scrie începând din anii '30, deci după terminarea - în mare - a Cărţii Roşii, 
învăţăminte extrase din experienţa lui cu planul divin, generând o schimbare puternică 
în lumea contemporană prin impactul pe care scrierile lui îl au asupra unui număr tot 
mai mare de oameni, şi nu mă refer doar la specialiştii interesaţi de munca lui. 

Experienţa directă a autonomiei conţinuturilor inconştiente a avut un rol decisiv în 
construcţia celor mai importante categorii ale psihologiei analitice - „umbra", „Anima - 
Animus", „Sine", „individuaţie" şi în decodificarea sensurilor vieţii simbolice care se 
zbăteau în fiinţa peregrinului ce-şi parcurge calea şi caută, pagină cu pagină, imagine cu 
imagine, să construiască un echilibru din ce în ce mai consistent. 

Dezamăgit de ignoranţa omului în ceea ce priveşte propria sa realitate şi de repulsia pe 
care o simte acesta în ceea ce priveşte cunoaşterea naturii lui ambivalenţe, Jung este 
convins că ceva trebuie să se întâmple cu omul, eventual asumarea drumului Sinelui care 
este adevăratul educator, cel care-1 poate face să se înţeleagă pe Sine şi, de asemenea, pe 
Dumnezeu. 

_ ^ _ 

De aceea, în cea de-a şaptea învăţătură dată morţilor, ghidul Philemon vorbeşte despre 
om: 

„Omul este o poartă prin care intraţi din lumea exterioară a 
dumnezeilor, a demonilor şi a sufletelor în lumea interioară, din lumea 
mai mare în lumea mai mică... 

In depărtarea incomensurabilă stă o singură stea la zenit. 

Este unicul Dumnezeu al acestui un om, este lumea sa, pleroma sa, 
divinitatea sa. 

în această lume, omul e Abraxas, care creează sau devorează lumea lui. 


«îtppi p F)iimnP7Piil <si fplnl omului 


Acesta este unicul său Dumnezeu călăuzitor. 


în el, omul se îndreaptă spre linişte, 

sper el o porneşte lunga călătorie a sufletului după moarte, în el 
străluceşte ca lumină tot ceea ce omul retrage din lumea mai mare. 

Către acest unic Dumnezeu îndreaptă-se rugăciunea omului.'' ^ 

Acest Dumnezeu unic este, deci, ţelul vieţii şi el se poate realiza numai prin fiinţa umană, 
iar dacă se realizează, durata vieţii se transformă în veşnicie, efemeri ta tea omului 
dispare, el devine fiinţare. 


Imaginea ambivalenţă a lui Dumnezeu este, după cum se poate observa, tema 
fundamentală a vieţii lui Jung, el a trăit această temă, a experimentat caracterul dual al 
lumii lui Dumnezeu în parcursul căii Sinelui şi a făcut din el subiectul principal al 
abordărilor din Aion şi din Răspuns lui Iov. In Amintiri, Jung declară că există şi o rădăcină 
externă a acestor scrieri şi al experimentului întreprins şi relevat în Cartea Roşie, şi anume, 
frământările pacienţilor săi şi ale oamenilor apropiaţi, sau a acelora pe care-i întâlnea cu 
ocazia diferitelor prelegeri şi care-i adresau întrebări directe în legătură cu lumea lui 
Dumnezeu. Era vorba despre oameni pentru care religia nu mai putea constitui o cale de 
salvare şi de mântuire, lucru pe care Jung l-a simţit, de altfel, aproape toată viaţa lui, 
acesta fiind şi motivul retragerii din lumea exterioară şi al experimentului întreprins în 
anii dedicaţi imaginilor interioare: „Multe dintre întrebările ridicate de public şi de 
pacienţi mă constrânseseră să mă exprim clar în legătură cu problemele religioase ale 
omului modern. Ezitasem ani de-a rândul, fiind conştient de furtuna pe care aveam s-o 
dezlănţui. Dar în cele din urmă n-am putut să nu mă las cuprins de urgenţa şi dificultatea 
problemei şi m-am văzut silit să dau un răspuns. Am făcut-o în forma în care mi se 
înfăţişase mie, şi anume în cea a unei trăiri ale cărei emoţii nu le-am înăbuşit. Alesesem 
această formă cu un scop precis: să nu las impresia că voiam să proclam un adevăr etern. 
Scrierea mea urma să fie numai vocea şi întrebarea unui individ izolat care speră sau se 
aşteaptă să facă publicul să reflecteze." 


Jimg explică foarte clar că domeniul fondat de el, cel al psihologiei analitice, se 
construieşte pe baza unui corpus alcătuit din afirmaţii omeneşti al căror sens coincide şi 
care pot fi întâlnite cu o frecvenţă demnă de luat în consideraţie în spaţii şi în timpuri 
diferite şi că lucrurile nu ar trebui duse mai departe, în sensul de a le socoti adevăruri 
metafizice, aşa cum s-a întâmplat să procedeze unii teologi - insensibili faţă de psihologia 
umană - care i-au adus acuzaţii. Jung a scris Răspuns lui Iov pe baza unei certitudini 
subiective de o intensitate foarte puternică. Presimţirea lui este aceea că odată cu 
fenomenul de sincronicitate între apariţia lui Christos şi intrarea omenirii în era Peştilor - 


caracterizată prin întruparea progresivă a Duhului Sfânt în creatura obscură ce stă sub 
semnul păcatului strămoşesc omul dobândeşte o putere imensă şi o libertate de a 
comite binele şi răul, totul ţinând de decizia lui personală. 

./V 

In Amintiri Jung îşi explicitează această presimţire, spunând că ea funcţionează de mult 
în omenire, cam de pe atunci de când Iov i-a dat imboldul Creatorului să adopte strategia 
de întrupare. „Ideea creaturii care-1 depăşeşte de Creator cu foarte puţin, dar un puţin 
care este hotărâtor'^ ^ este înţeleasă de Jung din perspectiva modificării conştiinţei 
despre lume şi despre Sine a omului, fapt care va influenţa Creaţia în mod considerabil 
(şi în multe sensuri, poate chiar în acela al distrugerii ei). Totul porneşte de la un vis 
foarte important ai cărui protagonişti erau Jung şi tatăl lui decedat de multă vreme. 
Vizitându-şi tatăl, acesta îi dezvăluie anumite secrete cuprinse într-o carte sfântă şi îl 
conduce pe partea cealaltă a unui drum unde bântuiau fantome. Imaginea îl trimite pe 
Jung la ideea că este încă necopt şi prea inconştient, iar partea cealaltă îl evocă alteritatea 
culturală a Indiei care-1 impresionase atât de mult şi la structura de mandală căreia îi 
asociază o altă imagine din vis: o scară poziţionată în centrul unei încăperi, ce conducea 
spre o uşă dincolo de care locuia prezenţa cea mai înaltă în faţa căreia tatăl s-a închinat 
până la pământ, dar protagonistul visului a păstrat o rezervă de câţiva milimetri pe care o 
explică astfel: „ Eram nevoit să mă înclin în faţa acestui destin şi ar fi trebuit de fapt să 
pot atinge podeaua cu fruntea, pentru ca supunerea mea să fie totală. Ceva m-a 
împiedicat însă... Ceva din mine se împotriveşte şi nu vrea să fie un peşte mut; şi dacă n- 
ar fi astfel în omul liber, atunci nici n-ar fi fost conceput un Iov cu câteva secole înainte 
de naşterea lui Christos. Omul îşi rezervă o marjă chiar şi în faţa hotărârii divine. Căci 
altfel în ce ar consta libertatea lui, unde ar fi ea? Şi care i-ar fi sensul dacă ea n-ar fi în 
stare să-l ameninţe pe Cel care o ameninţă? 

Este foarte interesant cum se identifică în acest vis protagonistul cu generalului Urie pe 
care regele David l-a trădat pentru că o voia pe soţia lui. Această identificare are la bază 
două elemente: înţelegerea şi transmiterea imaginii ambivalenţe a Dumnezeului 
Vechiului Testament (simbolizat în vis de regele David) şi moartea Emmei (răpită de 
lângă soţul ei). în acest fel Urie, devine prefigurarea christosului, a omului-Dumnezeu, a 
Sinelui, a omului total. 

Iată esenţa unui vis dezvăluită abia după ani de reflecţie în discursurile despre lumea 
sacrului şi despre „numina căii destinului nostru'' care impun imperativul conştientizării 
atât a propriei naturi, cât şi a naturii lui Dumnezeu. Numai depăşirea stării de 
inconştienţă face posibil procesul naşterii şi creşterii Sinelui, a formării omului total. 

NARATORUL ŞI GHIZII SAI 

Problema ghizilor sau a maeştrilor este inconturnabilă în orice destin uman, mai ales 
atunci când omul este în căutarea unei cunoaşteri despre lucruri ascunse, faţă de care se 
manifestă rezerve serioase ale conştiinţei sau chiar o atitudine ostilă, de respingere. 
Numai că în cazul lung, după cum am constatat deja, ghizii spirituali nu se manifestă 
într-o relaţie convenţională de formare inspirată de un model real, ci în relaţia cu entităţi 
spirituale ce joacă rol de maeştri iniţiat ici, într-un mod similar gurului din cultura 
indiană, care poate fi atât un om viu, cât şi un spirit. Această stare de lucruri care ar părea 
să-l singularizeze pe lung, îl include totuşi în comunitatea oamenilor care urmează un 
parcurs de viaţă asemănător. Ceea ce trebuie să reţinem este apartenenţa acestor figuri la 
registrul obiectivităţi! psihice sau al „realităţii sufletului''. 

Intre aceste figuri, cea mai pregnantă este cea a lui Philemon, o fiinţă cu un mare grad de 
independenţă, cu o viaţă proprie, care se exprima în nume propriu. Ideea realităţii acestui 
ghid spiritual i-a fost întărită lui lung şi de un coşmar al băiatului său Prânz, în care 

_ yv 

apăruse un personaj extrem de asemănător lui Philemon. In orice caz, în plimbările pe 
care le făcea lung însoţit de Philemon, acesta părea să fie un personaj viu, din afara lui, 
dacă e să judecăm după contururile atât de bine marcate în descrieri sau în imagini. 
Philemon a fost adevăratul său guru. 

Natura aparte a celui care oferă învăţământul iniţia tic, a acestui „psihagog" cum îl 
numeşte lung, permite încadrarea Cărţii Roşii în filonul autobiografiilor spirituale, cele în 
care oamenii povestesc experienţe mistice şi dezvăluie realitatea relaţiei lor cu lumea lui 
Dumnezeu, manifestarea unor figuri ale lumii lui Dumnezeu în temporalitatea şi 
spaţialitatea vieţii naratorului. Deşi fundamental diferită ca formă de autobiografiile 
spirituale. Cartea Roşie este animată de aceeaşi nevoie de a mărturisi renaşterea eroului, 
transformarea lui profundă pe măsură ce pătrunde în spiritul profunzimilor şi se 
însingurează în raport cu lumea umană. Imbricarea umanului cu divinul defineşte 
caracterul de excepţionalitate al episoadelor de viaţă relatate în Cartea Roşie. Cum încă de 
la apariţia sa Cartea Roşie a fost asociată unei perioade de criză profundă din viaţa 
autorului ei, putem spune că însăşi această criză - care-1 plasează pe autor faţă-n faţă cu 
figurile lumii divine în care pătrunde - devine un reper al excepţionalităţii istoriei 
relatate prin impactul ei asupra civilizaţiei actuale ce traversează, la rândul ei, un 
moment de criză spirituală, iar religiile par să nu mai facă faţă acestei situaţii deja din 

formelor confesionale ale creştinismului (dar în ultimă instanţă a tuturor ismelor 
religioase), odată cu declararea morţii lui Dumnezeu. 

Transformarea lui Jung se produce prin reunirea în aceeaşi intenţie - a naşterii copilului 
divin a două planuri: eternitatea divinităţii şi finitudinea omului. După cum am spus şi 
într-un alt context, Jung propune un model valid pentru a ieşi din criza spirituală, ne 
pune la dispoziţie o gnoză fondată pe tulburările, neliniştile şi însingurarea în raport cu 
lumea şi rezultată din dialogul cu personajele Ilie, Salomea, Sufletul - când şarpe, când 
Pasăre - diavolul etc., care, aşa cum am spus deja în fragmentul de discurs dedicat lumii 
lui Dumnezeu, au valoare de psihicuri parţiale, de complexe autonome. 

Aceşti alieri ai naraţiunii se prezintă ca adevăraţi interlocutori, aflaţi rând pe rând într-o 
postură terapeutică, cerându-li-se ajutorul pentru ca eroul să-şi exploreze neliniştile şi să- 
şi identifice orientarea, să găsească sensul propriei sale vieţi. 

Desigur, a spune că cineva caută să-şi identifice sensul vieţii poate suna, cumva, ca un 
clişeu, dar Jung caută acest sens prin dialogurile cu personaje care par a avea o dublă 
realitate interior - exterioară. Aceşti ghizi îi răspund la întrebări şi, mai ales prin figura 
înţeleptului Philemon, îl conduc la conturarea unei viziuni a lumii şi a propriului Sine. 
Remarc faptul că, deşi e vorba despre o viziune personală asupra alcătuirii lumii şi asupra 
Sinelui celui care îşi urmează ghizii spirituali, aceste personaje aparţinând parcă lumii 
basmelor pot stârni fie angoasa, prin caracterul lor ameninţător, fie admiraţia, prin 
înţelepciunea pe care o transmit, şi creează senzaţia că se adresează în mod direct celui 
care citeşte Cartea Roşie, că este vorba, în apariţia lor, de ceva atât de profund şi de 
universal, încât intimitatea lui Jung se suprapune peste intimitatea cititorului şi istoria 
povestită devine una atât de general umană încât ne ajută să atingem, noi înşine, o 
conştienţă mai înaltă. 

In Cartea Roşie întâlnim un erou anistoric, un Jung care se mişcă prin lumea eternă şi care, 
îndrumat de Philemon, găseşte argumente valide pentru a-şi duce la desăvârşire 
îndepărtarea de mase, de tradiţie, de dogmă, de tot ceea ce numeşte el „spiritul epocii". 

In acest sens Cartea Roşie este o mare carte de înţelepciune. Ea ne oferă modele ale 
convorbirii cu Sufletul în diversele lui ipostaze şi repere ale construirii încrederii faţă de 
personajele mixt interior-exterioare. Dedicându-se imaginilor interioare, Jung descoperă 
lucruri importante despre el însuşi, dar de asemenea pentru oameni în general şi pentru 
aceia care, aidoma lui, caută să înţeleagă mai deplin Creaţia şi sensul vieţii lor în acest 
labirint. Ascultându-ne Sufletul explorăm dimensiunea noastră anistorică, acesta pare să 
fie mesajul lui Jung. Că avem de-a face cu o chestiune colectivă şi nu personală ştia 
doctorul Jung destul de bine atunci când scria că: „Azi nu se mai poate fără suflet... Atât 



timp cât omul trăieşte în turmă, el nu are suflet şi nici nu are nevoie de el, cu excepţia 
credinţei într-un suflet nemuritor. Dar de îndată ce depăşeşte perimetrul religiei sale 
occidentale locale, adică atunci când forma sa religioasă actuală nu mai poate să-i 
cuprindă viaţa în totalitatea ei, atunci sufletul începe să devină un factor pe care nu-1 mai 
poţi aborda cu mijloace obişnuite. De aceea avem astăzi o psihologie care se bazează pe 
fapte empirice şi nu pe precepte religioase sau pe postulate filosofice, şi în acelaşi timp 
observ faptul că avem o psihologie, un simptom care demonstrează zguduiri profunde în 
sufletul general.'' ^ 

Cartea Roşie este un document cultural senzaţional, izvorât în întregime din zguduirile 
sufleteşti şi din mişcările interioare ale autorului ei, din haosul şi din disperarea în care se 
zbate eroul pornit în căutarea adevărului propriei sale vieţi. Un adevăr ce se construieşte 
prin resorturile cele mai intime ale naraţiunii prin dialogul cu personajele interior- 
exterioare. Ghidul Philemon prinde formă şi carne, se conturează din ce în ce mai bine şi 
face ca prezenţa şi influenţa lui să fie resimţite în realitatea obiectivă. Sacrificiul eroului 
pe care acest personaj îl ghidează prinde sens, el înţelege lucrurile adânci pe care i le 
propovăduieşte Philemon şi găseşte astfel cheia unificării interioare, mai mult chiar, 
înţelege că acest secret al unificării depinde de accesul la dimensiunea sa anistorică, 
împreună cu morţii secolelor animaţi de aceeaşi dorinţă a găsirii unei înţelepciuni etern 
valabile, Jung va primi de la Philemon cunoaşterea binefăcătoare care-1 va ajuta să-şi 
găsească echilibrul, urmând o cale de viaţă justă. Deşi la începutul Cărţii Roşii el insistă 
asupra faptului că scrie despre PROPRIA Iui cale, că este vorba de drumul lui şi doar al 
lui, nu pot să nu văd în acest parcurs unul care are un anumit grad de generalitate şi cred 
că textele din opera ştiinţifică ce vor urma confruntării lui Jung cu inconştientul vin să 
confirme faptul că oameni din ce în ce mai mulţi sunt constrânşi de propriul lor destin la 
un parcurs similar şi au nevoie de învăţătura anistorică binefăcătoare pe care ghidul 
Philemon o oferă în cele Şapte predici. 

învăţăturile despre om cred că ar trebui să constituie, în sine, un punct de reflecţie 
deoarece cresc posibilitatea lucrului cu fundalul întunecat al Sufletului, mai ales în 
condiţiile în care pentru tot mai mulţi oameni religiile nu mai constituie un fenomen 
sufletesc, ci unul pur exterior. Manifestările Sufletului sunt o realitate, Jung ne-a oferit o 
experienţă primordială în acest sens care acum trece în planul unei conştiinţe generale. 
Ele par să spună că marile transformări în planul conştiinţei umane, individuale sau 
generale, corespund unui proiect suprapersonal, putem să-l numim divin, dar ele nu vin 
ca atare de sus, ci urcă de jos, din solul fertil şi întunecat al Sufletului, „de acolo unde se 
află tot ceea ce nu vrem să vedem." Jung a fost unul dintre cei care au cercetat cu luare 
aminte şi dăruire fundalul Sufletului. El a coborât adânc sub orizontul conştiinţei şi a 


reflectat - îndrumat de Philemon - asupra naturii profunde a omului (Predica a şaptea). 

După retragerea morţilor, scăpaţi de-acum de greutatea copleşitoare care i-a făcut să 
caute pretutindeni, chiar şi la Ierusalim, secretul etern, eroul îşi continuă conversaţia cu 
„sublimuP' Philemon, aprofundează sensul predicii şi ne ajută să înţelegem că viaţa nu 
este în altă parte, cum suntem adesea tentaţi să spunem şi să credem, viaţa poate depăşi 
caracterul efemer dacă devine fiinţare, dacă omul scoate din focul lui Abraxas - cel ce 
arde cu vâlvătăi, dar apoi se stinge - comori pe care le ridică la înălţimea luminii stelei 
sale cereşti, comori pe care le scoate din dimensiunea temporală, prin mântuirea lor de 
zeii şi de diavolii care se perindă prin om. Prin unirea cu Sufletul, conştiinţa umană poate 
face acest lucru salvator, se poate dedica christosului său, copilului său divin - Şinele -, 
aducându-i darul de nepreţuit al nemuririi. 

Dialogurile cu ghizii spirituali stau mărturie asupra faptului că în Cartea Roşie Jung 
desfăşoară sub ochii noştri o gnoză, un fel de cunoaştere supremă rezultată dintr-o serie 
de metamorfoze ale simbolurilor gnostice. După cum am mai scris, iniţial, în Şapte predici 
gnosticul Basilide era figura care se exprima. El a fost înlocuit de Philemon atunci când 
Jung a introdus manuscrisul Predicilor în Cartea Roşie. Aici Philemon este ghidul care se 
detaşează, prin prezenţa lui centrală, în ansamblul cărţii iluminate. Dar Basilide a rămas 
totuşi un reper important al studiilor lui Jung asupra religiilor şi alchimiei şi un argument 
pentru a înscrie Cartea Roşie în tradiţia gnostică. Ghizii lui spirituali, ipostaze ale 
inconştientului, simt asociaţi unor figuri mitologice pe bază de raporturi analogice, 
procedură pe care Jung o numeşte „amplificare''. Aici, crede el, se găseşte cheia 
confirmării concluziilor la care ajunge pe baza convorbirilor cu figurile interior- 
exterioare, în găsirea presupoziţiilor istorice care să le confirme, după cum îşi justifică 
punctul de vedere în cartea de Amintiri. 

Dar chiar şi pentru a întemeia punctul nodal al edificiului său teoretic - Şinele - Jung este 
tot timpul în proximitatea gnosticilor şi a gnozelor. Şi relaţiile lui cele mai importante, 
cum este cazul celor cu Hesse şi Meyrink despre care am vorbit deja, au ca nucleu 
învăţăturile gnosticilor. Convorbirea cu Sufletul care-i spune că misiimea lui este aceea 
de a întemeia şi proclama o nouă religie, pare să se situeze în proximitatea studiilor de 
istoria religiilor care văd în gnosticism sursa unei noi religii. In orice caz, gnosticismul 
putem spune că invadează cultura de la începutul secolului 20, mai ales romanul, dar şi 
pictura, cea expresionistă cu precădere. Ambivalenţa divinului, sentimentul exilului care- 
1 încearcă de atunci pe om şi care se accentuează printre contemporani, căutarea 
înfrigurată a unui sens al propriei vieţi, problema răului, abandonul, existenţa lipsită de 
autenticitate sunt doar câteva teme gnostice care dau substanţialitate unor forme diferite 
de artă ale acestei perioade şi ale actualităţii. 



Christine Maillard îl înscrie pe Jung în filonul de „recidivă gnostică'', dar insistă asupra 
manierei foarte personale a autorului Cărţii Roşii de a propune o gnoză pentru prezent. Şi 
nu numai: „Temele gnostice au de asemenea o funcţiune structurantă pentru elaborarea 
teoriilor sale asupra psihismului. Jung desenează contururile psihologiei sale pornind de 
la cunoaşterea sa asupra reprezentărilor gnostice." ^ Autoarea reuşeşte să demonstreze 
în studiul său că cele mai radicale teme jungiene, cum ar fi cea la care m-am referit deja 
într-un capitol anterior, referitoare la problema răului şi la consubstanţialitatea sa în 
structura însăşi a divinităţii, dar şi modelul Sinelui, au rădăcini în gnosticism, pe de o 
parte, şi descriu un fel de atitudine gnostică a omului zilelor noastre care nu se supune 
spiritului epocii, care nu se lasă dominat de mulţime, care vrea să înţeleagă, nu să creadă, 
omul care, aidoma lui Jung, este fascinat de problema Sufletului. 

Fascinaţia Sufletului exercită o putere enormă în zilele noastre, de aceea mi se pare 
important să-l aduc pe Jung în atenţia cititorului obişnuit. Jung înţelege foarte bine faptul 
că această fascinaţie nu este o manifestare maladivă aşa cum mai cred unii, obişnuiţi să 
caute marile soluţii pentru existenţa lor în exterior. Se pare că omul zilelor noastre a 
intrat într-o perioadă nouă în ceea ce priveşte conştiinţa şi starea lui spirituală, iar acest 
lucru poate fi remarcat dacă luăm în consideraţie nevoia lui de a privi tot mai intens la 
ceea ce se zbate să iasă la lumină de sub linia de orizont a conştiinţei, din acel fond adânc 
al fiinţei de unde a ieşit la iveală - pentru Jung - gnosticul Philemon, arhetipul omului 
liber care oferă un model esenţial pentru omul de astăzi: al propriei sale libertăţi. 

Discuţiile cu Philemon sunt importante pentru că recreează cadrul şi pun în evidenţă 
metoda transformării mitologemelor gnostice despre care am mai vorbit, o cale ce 
conduce la noi înţelesuri rezultate din asumarea libertăţii de gândire. Dar, în acelaşi timp, 
aceste discuţii fondează legitimitatea căutării personale în fondul adânc din interior şi în 
taina nopţii, a unor sensuri adânci ale divinului şi ale umanului: „Dar problemele 
sufletului se găsesc întotdeauna sub linia de orizont a conştiinţei, şi atunci când vorbim 
despre problemele sufletului, atunci vorbim de fapt despre lucruri aflate la limita 
vizibilităţii, despre lucruri dintre cele mai intime şi delicate, despre inflorescenţe care se 
deschid numai în timpul nopţii. In timpul zilei totul este clar şi palpabil, dar noaptea este 
la fel de lungă ca şi ziua, iar noi trăim şi noaptea. Există oameni care au vise urâte, care 
chiar le strică ziua. Iar viaţa din timpul zilei este pentru mulţi un vis atât de urât, încât ei 
tânjesc să vină noaptea, când sufletul se trezeşte. îmi pare de fapt că în zilele noastre 
există foarte mulţi asemenea oameni, motiv pentru care vreau să afirm că problemele 
sufletului modern sunt astfel alcătuite cum le-am descris eu." ^ Aş adăuga faptul că 
aceste probleme se leagă substanţial de o viziune nouă asupra divinităţii şi de asumarea 
unei noi libertăţi şi a unei noi forme de cunoaştere, esoterică. Jung ştie că omul zilelor 


noastre este mult mai dispus să facă experienţa întâlnirii cu arhetipurile inconştientului 
colectiv, pentru a dobândi cunoaşterea iluminatoare, practica lui analitică şi corpusul 
impresionant de date la care ajunge îi permite, cu siguranţă, să afirme acest lucru. 


Jung a fost im om care ţinea enorm la imaginea lui şi la statutul său de om dedicat 
cercetării, prin urmare nu şi-a permis niciodată să afirme în public că l-ar preocupa o 
nouă religie. De altfel, în textele cuprinse în Operă el nu face referiri directe la 
Dumnezeu, ci la imaginea lui Dumnezeu din Sufletul omului. Doar în Amintiri - carte 
neinclusă în Operă, după cum a insistat însuşi Jung - el se referă direct la Dumnezeu. 
Dincolo de aceste precauţii asumate pentru a-şi proteja statutul, trebuie să admitem însă 
că problema religioasă era una stringentă pentru Jung şi pentru apropiaţii lui, pentru unii 
dintre pacienţii lui şi pentru colaboratorii apropiaţi, iar ideea unei noi religii şi a 
caracterului profetic al lui Jung nu este fără trimitere practică, dacă ne gândim la aspectul 
profetic foarte pregnant al unor pasaje din Cartea Roşie şi la faptul că Sufletul îi spune 
într-o noapte că misiunea lui este noua religie şi proclamarea ei. Desigur, din pimct de 
vedere raţional, doctorul Jung respingea cu toată tăria o astfel de posibilitate, dar exegeţi 
ai operei lui consideră totuşi că el „propune o formă alternativă de religiozitate în 
interiorul însuşi al cadrului creştin.'' Noi putem să gândim această afirmaţie ca fiind 
făcută de Jung 2, de vocea eternă care grăia în el încă din anii copilăriei şi căreia i s-a dat 
dreptul la exprimare liberă în Cartea Roşie. Există motive să credem că în cercurile de 
apropiaţi el a discutat această chestiune. Revin la romanul Demian şi la personajul 
Pistorius, tălmăcitorul viselor şi călăuza spirituală a lui Sinclair, cel care-i dezvăluie 
învăţăcelului său taina lui Abraxas şi-i mărturiseşte că misiunea lui este propovăduirea 
noii religii. Cred că o concluzie asupra acestei chestiuni trage fiecare în parte. Eu nu 
vreau să remarc la acest punct decât faptul că Jung poate fi considerat un „salvator" al 
celor pentru care credinţa generală - în formele ei confesionale - nu putea constitui un 
mod autentic de construcţie spirituală, el însuşi spunând că la el vin „oile rătăcite". Şi 
venind, îşi conturează o viziune religioasă într-o lumină autentică şi printr-o acţiune 
personală, prin accesul la un nivel mai înalt de conştiinţă. 


Ceea ce face Jung în Cartea Roşie, în Amintiri şi în scrierile de după 1930 este o veritabilă 
psihologie cross-culturală a religiei. Intr-un interviu, un personaj foarte interesant pe 
care-1 numesc D. îmi spune că Jung este deosebit de bun în scrierile lui religioase: 
„Teologii creştini nu au ce să replice. E cu mult înaintea lor. Erezia lui e excelentă." D. 
pare să fie în deplin acord cu ideea doamnei Maillard (deşi nu i-a citit studiile referitoare 
la Jung) că ceea ce face Jung este o „gnoză creştină": „El e eretic, nu trage concluzii într- 
un mod dogmatic, dar urmează o schemă în care erezia înseamnă îndepărtarea de o linie, 
dar păstrarea în acelaşi orizont. Dacă discutăm despre dogma creştină, e excelent ce 


face..Ca un cititor serios al cărţilor lui Jung, D. ajunge în discuţia noastră - fără nicio 
sugestie, fără niciun impuls din partea mea - la ideea că Jung amestecă psihologia şi 
religia până la punctul dincolo de care nu mai ştii dacă ai de-a face cu un terapeut sau cu 
un preot: „Jung are tendinţa de a livra o nouă formă de Dumnezeu când constată că 
lucrurile sunt lipsite de sens în jurul lui, după care face din construcţia lui un fel de 
terapie şi spune că la mijlocul vieţii, dacă nu reconstruieşti în tine imaginea divină, eşti 
cumva pierdut. Ceea ce se traduce în terapie prin faptul că dincolo de 40 de ani 
terapeutul trebuie să se axeze pe dezvoltarea personală şi pe construirea imaginii divine. 
Atunci terapeutul este un popă care dă o nouă credinţă, pentru ca omul să poată merge 
mai departe. Care mai e diferenţa dintre preot şi terapeut?" întrebarea lui D. se plasează 
chiar în inima problemei la care mă refer şi mă determină să revin la Hesse şi la romanul 
mai sus evocat, la conversaţia din ce în ce mai tensionată dintre Pistorius şi Sinclair, în 
care Pistorius susţine că treaba lui este să propovăduiască noua religie, iar Sinclair îl 
contrazice insistând asupra faptului că treaba lui e să-i conducă pe oameni spre Sine. 

Ceea ce a urmat în conversaţia mea cu D. reia, îmi dau seama în acest moment al 
repovestirii mele, disputa dintre Pistorius şi Sinclair, fiecare dintre noi situându-se de 
partea unuia dintre protagonişti, respectiv, eu de partea lui Pistorius - Jung, iar D. de 
partea lui Sinclair, pledând pentru diferenţierea funcţiilor de terapeut şi preot. Am 
senzaţia că în timpul discuţiei cu D. am refăcut realmente contextul discuţiei 
contradictorii dintre cele două personaje hessiene, mai ales că şi tonul lui D. - asemenea 
celui al personajului Sinclair - s-a radicalizat când a afirmat că „dacă-1 privim ca preot, 
Jung livrează un Dumnezeu care vrea să se reînnoiască, dar dacă-1 privim ca terapeut, 
livrează o minciună, pentru că Dumnezeu vrea să se reînnoiască are sens doar dacă eu în 
experienţa mea găsesc necesitatea acestei reînnoiri. Dacă mi-o dă terapeutul din exterior, 
ca pe o axiomă, nu e în regulă". Dacă lucrurile ar sta aşa, D. ar avea dreptate, dar Jung nu 
face aşa ceva. Prin metoda amplificării, Jung îi ajută pe pacienţi să construiască 
interpretarea a ceea ce se produce în interiorul lor, să restabilească suportul mitologic la 
care pot fi conectate experienţele lor vizionare şi onirice, dar nu el este cel care determină 
conţinutul acestor experienţe. Dacă suntem de acord cu acest lucru, disonanţa de mai sus 
îşi pierde obiectul. De altfel, dacă refac contextul interviului, ea a rezultat din 
dezamăgirea lui D. referitoare la ceea ce se întâmplă în seminariile de formare în terapia 
jungiană din România: „Jung s-ar suci în mormânt dacă ar vedea ce înseamnă terapie 
jungiană astăzi, la noi. Se trece direct la Sine. Unde există un fenomen banal, reperezi 
imediat arhetipuri şi eu am mărturii ale oamenilor din psihanaliza jungiană care ajung 
nerezonabili. Nu ei sunt de vină. Formarea este de aşa natură. Sunt din ce în ce mai 
exaltaţi, în sensul unui cult ce trădează participarea la o castă, la privilegiul unei 
cunoaşteri de cea mai bimă calitate. Uzează foarte suspect de simbol, acolo unde există 



faptul. Pe cei din şcoala jungiană nu-i interesează decât recuperarea misticismului şi asta 
perverteşte gândirea lui Jung. O banală necunoaştere e vopsită bine în ceva deosebit de 
profund." 

_ _ ^ 

O critică a modului în care funcţionează formarea jungiană în România face şi C. In 
timpul interviului, ea îmi spune că ceea ce se întâmplă acolo nu e terapie, nu e formare 
propriu-zisă, ci îndoctrinare cu instrumente foarte rafinate: „Nu e ca discursul clasic de la 
catedră: îţi predau şi te conving. E o cale mult mai subtilă. Acolo se transferă iluzii 
deosebit de rapid de la formator." 

In ceea ce mă priveşte, nu cunosc ce se întâmplă în România şi cum se face formarea în 
terapie jungiană. Dar mă simt datoare să evoc modul în care un renumit doctor psihiatru 
de la Ecole Naţionale des Beaux Arts din Paris, Christian Gaillard, înţelege psihanaliza 
jungiană şi experienţa interiorităţii asumată de Jung, pentru că, în cele din urmă, nu mi- 
am propus să evoc distorsiunile de la paradigma jungiană, ci sensul acestei paradigme, 
născut din asumarea unui drum de viaţă: 

"El (Jung) ne învaţă înainte de toate că această psihanaliză se naşte din experienţa 
inconştientului trăită ca o realitate vie, miraculos de vie, enigmatică, autohtonă şi 
autonomă şi dotată cu o capacitate de expresie, de figurare, de personificare, de 
dramatizare şi de simbolizare care nu încetează să ne mire, dar cu care putem de 
asemenea învăţa să colaborăm pentru ă-iface mai bine loc, pentru a o recunoaşte mai bine şi 
pentru ă-i face faţă mai bine. Această primă concluzie de lectură este o invitaţie practică 
adresată fiecăruia. 

Această Carte (Roşie) ne învaţă, de asemenea, că psihanaliza jungiană, hrănită aşa cum 
este dintr-o atare experienţă a inconştientului, are îndrăzneala creativă să propună o 
gândire pe care o putem califica drept imaginantă, din care rezultă un ansamblu de 
concepte ele însele cvasifigurative, adesea personalizate, în acelaşi timp deliberat 
dramatizate, procedura nefiind aceea de a descrie din exterior o funcţionare psihică, ci de 
a reprezenta, şi prin aceasta de a produce recunoaşterea mai bună şi trăirea emoţională a 
angajării într-o anumită modalitate a raportului cu inconştientul şi într-un moment 
specific. Domeniul de aplicabilitate al acestei a doua concluzii este totodată epistemologic 
şi clinic. 

Această Carte ne învaţă în fine că demersul jungian se angajează şi ne angajează asupra 
unei temporalităţi lungi, la scara transformărilor unei culturi, ceea ce pune şi impune 
chestiunea moştenirii şi a devenirii şi, prin însăşi aceasta, a sarcinii noastre în prezent. 
Această a treia concluzie este de natură etică." ^ 

Christian Caillard îsi încheie articolul, sfătuindu-si cititorii să considere Cartea Roşie drent 


un model de angajare şi de creativitate, de la care să-şi facă fiecare propria operă. 

CARTEA ROŞIE: O NOUA AXIOLOGIE?! 

Cartea Roşie este o interogaţie asupra Sinelui de o profunzime neîntâlnită încă de cititorii 
nefamiliarizaţi cu produse culturale de tipul gnozelor. Regăsim aici protomateria pe baza 
căreia lung şi-a definit categoriile principale ale Operei. Această protomaterie face adesea 
foarte dificilă înţelegerea documentului, pentru că pulsiunile ei determină schimbări ale 
stilului, metamorfoze ale personajelor, inserarea - în anumite situaţii - de descrieri ale 
fenomenelor ce înlesnesc înţelegerea, dar recursul la clarificări nu reprezintă o strategie 
constantă, anumite pasaje rămânând, în mod voit, obscure. 

S-a vorbit mult despre Cartea Roşie ca despre un produs cultural ce reflectă atât criza 
personală a lui lung, cât şi criza civilizaţiei europene în ansamblu. Originalitatea lui lung 
constă în faptul că leagă această criză, cât şi posibilitatea rezolvării ei, de chestiunea 
inconştientului - personal şi colectiv -, lăcaş al unor valori absolut indispensabile. în 
măsura în care sistemele axiologice prin care se defineşte „spiritul epocii'' inspiră atât de 
puţină încredere, mai ales după răsturnarea tuturor valorilor propovăduită de Nietzsche 
şi după punerea în cauză, într-un mod atât de serios, a religiei creştine şi a Dumnezeului 
său, recursul la valorile ce trăiesc în inconştientul colectiv este absolut necesar. 

Există în Cartea Roşie un dialog - între peregrinul pornit pe calea Sinelui şi un bibliotecar 
căruia peregrinul îi cere cartea lui Thomas de Kempis, Imitaţiunea lui Christos - asupra 
căruia merită să reflectăm: 

„Dar e ceva foarte învechit. Azi nu mai putem fi de acord cu dogmatica 
creştină." 

„Nu isprăvim cu creştinismul, dacă îl dăm pur şi simplu deoparte. Mi 
se pare că în el e mai mult decât ne dăm seama." 

„Ce să fie mai mult? E doar o religie. 

...Consider că lipsa din religii, bunăoară, a simţului realităţii este de-a 
dreptul o pierdere. De altfel, acum s-au creat din belşug compensaţii 
pentru pierderea ocaziilor de devoţiune prin decăderea religiei. 

Nietzsche, de pildă, a scris mai mult decât o carte cu adevărat pioasă, 
spre a nu mai vorbi de Eaust." 

„Asta e într-un anumit sens corect. Dar în special adevărul lui 
Nietzsche mi se pare neliniştitor şi iritant - bun pentru aceia care încă 



mai trebuie eliberaţi... avem nevoie de un adevăr şi pentru cei care 
ajung siliţi la strâmtoare. Pentru astfel de oameni, un adevăr depresiv 
care îi micşorează şi-i interiorizează este poate mai degrabă 
trebuincios." 

„.. .Dar şi acestor oameni Nietzsche le insuflă un sentiment preţios de 
superioritate." 

„Nu pot contesta asta. Dar eu cunosc oameni care n-au nevoie de 
superioritate, ci de inferioritate... Poate mă înţelegeţi mai bine dacă în 
loc de inferioritate spun supunere..." 

„Sună şi foarte creştineşte." 

„După cum am spus, în creştinism par să existe sumedenie de lucruri 
care poate s-ar cuveni preluate." ^ 

Iată un dialog în care peregrinul îşi asumă un dublu rol: de avocat al diavolului care are 
nevoie de Christos pentru a exista - pentru că este chiar Umbra lui -, dar şi de mediator 
între poziţia spiritului epocii - reprezentat de figura bibliotecarului - şi înţelepciunea 
demult uitată, păstrată doar în arhivele umanităţii, aceea care îndeamnă la „imitarea lui 
Christos". Vreau să atrag atenţia asupra faptului că imitarea lui Christos, după cum 
precizează foarte clar Jung, nu înseamnă ieşirea din propria viaţă, din propriul timp şi 
urmarea lui Christos ca un model exterior, ca o figură a unui alt timp. Această strategie 

pur mecanică ar produce o divizare a fiinţei între două epoci şi împovărarea ei cu un 

_ ^ 

trecut care generează revolta prezentului. E ca şi cum ai trage la jugul greşit. In acest 
pimct operează Jung o metamorfoză în interiorul creştinismului, transferându-I pe 
Christos din exterior în interiorul fiinţei, aducându-I pe Christos din alt timp în prezent şi 
punându-1 să dialogheze cu opusul lui pe terenul propriului Suflet, trăind în interior 
înfruntarea acestor contrarii, făcând pe mediatorul între ele, cu grija profundă de a nu 
dezavantaja, respectiv de a nu favoriza pe nimeni. Jung înţelege că aceste contrarii 
trebuie trăite atunci când gândirea nu are cum să le împace, şi pentru a fi trăite trebuie să 
cobori în tenebre, în lăcaşul contrariului, să înţelegi Umbra în substanţa şi în esenţa ei, s-o 
înţelegi ca Umbră a lui Christos din interiorul tău, ca figură a fiinţei tale având, aidoma 
lui Christos, propriile ei exigenţe. Dacă ar fi să recurgem la termenii operei jungiene 
pentru a denumi altfel Christosul şi Umbra lui din interiorul nostru, ar trebui să spunem 
că ambele figuri sunt expresia sensului şi a contrasensului, a eului şi a inconştientului - 
„funcţia transcendentă" -, din interlocuţiunea cărora rezultă suprasensul, propriul nostru 
copil divin. Şinele. 

Aducerea lui Christos în interiorul fiinţei este un nroces de reîntregire a lui. de revăsire a 


Umbrei fără de care a venit Christos în lume, pentru că, deşi născut din om, nu este pe 
de-a întregul om, de vreme ce naşterea lui nu e generată de reproducerea păcatului 
primordial. Imitarea lui Christos nu se poate face decât cu condiţia punerii lui în relaţie 
cu Umbra, decât cu condiţia punerii lor pe poziţie de egalitate. Grea misiune pentru om 
să arbitreze acest duel! Christos - omul venise pe lume fără Umbră, Umbra l-a urmat pe 
pământ ca o figură de sine-stătătoare, având propria personalitate şi propria substanţă, 
asemenea celuilalt fiu al lui Dumnezeu. El era, deci, exterior lui Christos. în om, ambii 
sunt interiori. Cum să arbitreze omul, „notoriul prostănac, inconştient şi atât de lesne de 
ispitit'' ^ , în mod corect, acest duel? La cine să găsească omul sprijin pentru a trece 
dincolo de bine şi de rău? 

Răspunsul lui Jung este Duhul Sfânt, judecătorul drept şi conciliatorul contrariilor, cel 
care trezeşte în sufletul omului fiorul unui sentiment profund ambivalent, o alchimie 
perfectă între iubire şi teamă, trăirea cea mai adecvată faţă de Dumnezeu. Jung crede că 
prin Duhul Sfânt Dumnezeu se apropie mai mult de omul real, de fapt pătrunde în el şi 
se întâlneşte cu Umbra lui. Problema pe care o vede Jung aici este aceea că omul, în care 
funcţionează foarte bine aptitudinea mimesisului, poate cădea pradă tentaţiei de a se 
autodiviniza simţind că în el locuieşte Paracletul. Aceasta este inflaţia asupra căreia ne 
previne Jung, aceasta este aroganţa groaznică a însuşirii de către Eu a ceva ce nu-i 
aparţine de drept, aceasta este capcana în care a căzut Nietzsche. Pornind de la această 
pildă şi de la acest risc major, Jung pledează pentru inferioritate, pentru umilinţă şi 
supunere: „Cu cât problema religioasă se va pune în viitor mai inconştient, cu atât va fi 
mai mare primejdia ca omul să abuzeze de sămânţa divină din el, transformând-o într-un 
motiv de îngâmfare ridicolă sau demonică, în loc să rămână conştient, să nu fie mai mult 
decât ieslea în care s-a născut Domnul... Ştiinţa noastră despre bine şi rău s-a împuţinat 
odată cu dezvoltarea cunoaşterii şi a experienţei, iar în viitor se va împuţina şi mai mult, 
fără ca noi să putem scăpa de cerinţa etică. In această nesiguranţă extremă avem nevoie 
de lumina adusă de un spirit sfânt, generator de totalitate care poate fi orice, cu excepţia 
tocmai a intelectului nostru." ^ 

De ce cu această excepţie? Pentru că intelectul funcţionând după rigori logice ar distruge 
tot ce nu poate fi explicat în cadrele acestor rigori logice, ar obnubila tot ce nu-i este 
compatibil, ceea ce ar fi o pierdere imensă, la fel de devastatoare ca fenomenul inflaţiei 
descris mai sus de Jung, chiar dacă efectul este tocmai invers: în loc de gonflare, omul este 
împuţinat. Ambele ipostaze simt însă caricaturale şi rezultă din funcţionarea inadecvată a 
intelectului. 

Cum s-ar exprima, totuşi, acest Duh Sfânt pentru a se face înţeles? Probabil prin intuiţie, 
printr-o „instanţă inspiratoare" care-si are orieinea în inconştient si poate provoca 


experienţe şi trăiri cu caracter numinos de o forţă copleşitoare. Aceste experienţe 
poziţionează Eul, respectiv conştiinţa, în ansamblul mai vast al Sinelui care-şi revendică o 
personalitate proprie: copil divin, de anthropos. 

Lui Jung i s-a reproşat valorizarea atât de intensă a Duhului Sfânt născut în om şi 
integrarea Umbrei în chiar sistemul de idei al creştinismului, pentru că distruge dogma şi 
pentru că pare a impune o nouă religie. Este ca şi cum după ce religia Eiului a înlocuit-o 
pe aceea a Tatălui, acum i-a venit ei rândul să fie înlocuită prin religia Sfântului Duh. I se 
reproşează şi faptul că nu a făcus un pas mai mare, care l-ar fi rupt cu totul de creştinism. 
Acestui reproş Jung îi răspunde, atunci când face referire la lucrurile care ar trebui să fie 
preluate din creştinism, atunci când ne arată că nu am învăţat încă tot ceea ce este 
necesar şi tot ceea ce se poate învăţa din creştinism. 

Dar pentru ca această învăţătură să poată fi asimilată în sensul în care Jung o 
alegorizează, este nevoie de o schimbare profundă în fiinţa interioară a umanităţii. Jung 
nu s-a sfiit - deşi nu i-a fost uşor - să spună că sensul autentic al mesajului creştin este că 
aşa cum omul îşi caută ţelul şi Dumnezeu o face, şi o face chiar în Sufletul omului. De 
aceea omul timpului nostru are nevoie mai mult ca oricând de Sufletul lui. De întregul 
Sufletului, cum pare să ne înveţe Jung, de acest complicat fenomen ceresc şi pământesc 
deopotrivă, luminos şi întunecat în acelaşi timp: „Sufletul este un domeniu experimental 
mult mai cuprinzător şi mai întunecat decât acel con de lumină strâns delimitat al 
conştiinţei. De suflet aparţine şi inconştientul." — Iar conţinuturile sale sunt arhetipurile, 
„imaginile primordiale'' suprapersonale, patternuri ancestrale care organizează ideile şi 
orchestrează modul în care percepem lumea şi în care acţionăm. Deja am exemplificat în 
capitolele anterioare arhetipurile fundamentale (Persona, Umbra, Anima, Personalitatea 
- mana etc.) care se ipostaziază în Cartea Roşie şi pe care Jung le va analiza mai târziu, în 
Operă. Percepute ca noumen, Ilie, Salomea, Philemon, Diavolul, Moartea, Cabirii etc. sunt 
conţinuturi ale arhetipurilor şi nu ar putea fi percepute altfel decât prin categoriile 
arhetipale care organizează actul de vizualizare. Ipostazierea lor se produce datorită 
„caracterului de personalitate" ^ al factorilor psihici care alcătuiesc complexul fenomen 
al Sufletului. 


Concentrându-se în operă asupra acestor categorii şi dezvăluind, atât în texte scrise, dar 
mai ales în seminariile susţinute între anii 1929 şi 1930 în Anglia (deci spre sfârşitul 
perioadei în care s-a dedicat propriilor imagini interioare şi a scris Cartea Roşie) şi, mai 
târziu, între anii 1936 şi 1941în conferinţele organizate la Zurich, propria lui metodă de 
interpretare a viselor, Jung devine un pedagog care îşi dezvăluie propria ştiinţă pentru a 
ajuta omul modern să pătrundă în propriul Suflet, ca o compensare pentru incapacitatea 
relieiei de a mai aiuta un om ce refuză, tot mai mult. să trăiască în turmă si să facă fată 



ipostazei singuratice în care îi este dat să trăiască. In următorul fragment de discurs mă 
voi concentra asupra acestei metode, urmând crezul lui Jung că dedicarea faţă de 
propriile imagini interioare este un lucru nepreţuit pentru fiecare om şi face parte din 
pregătirea absolut necesară pentru marea experienţă a morţii. Realizarea arhetipului 
Sinelui în fiecare individ uman şi conştientizarea procesului - prin analiza viselor - pare 
să fie tema care l-a fascinat şi l-a preocupat pe Jung cea mai mare parte a vieţii sale, 
pentru că prin vise şi prin viziunile spontane sau stimulate prin tehnica imaginaţiei 
active avem acces la Suflet, la lumea eternă, devenind, cumva, anistorici, fiind capabili să 
depăşim spiritul epocii sau să-l primenim cu elemente noi. De aceea ne spune Jung 
explicit că trăim şi noaptea, atunci când se trezeşte Sufletul care ne fascinează şi ne 
îndeamnă la introspecţie şi la cunoaşterea naturii noastre. 

DESTIN ŞI VIS 


în multe din prelegerile sale lung susţine că în Sufletul omului se desfăşoară un proces cu 
finalitate proprie, independent de factori exteriori, comparabil cu o cărare întortocheată, 
şerpuind între extreme. Omul care se încumetă să purceadă pe această cale este încercat 
de sentimente oscilând între teamă şi groază. Chipurile întâlnite pe cărarea adâncului îl 
depăşesc pe om în însemnătate şi au o conştienţă puternică a relaţiei cu divinitatea, în 
virtutea înrudirii lor. Pornind de la prezumţia că „fiinţa divină este proprietatea 
interioară a propriului suflet'^ şi că între Suflet şi esenţa divină există o corespondenţă 
care se exprimă psihologic în arhetipul imaginii divine, lung insistă asupra necesităţii de a 
conştientiza respectivul arhetip şi vede în această miză o exigenţă fundamentală a 
educaţiei oricărui adult: „Mi s-a reproşat «divinizarea sufletului». Dar nu eu - Dumnezeu 
însuşi l-a divinizat! Nu eu i-am atribuit sufletului o funcţie religioasă, eu doar am expus 
faptele care confirmă că sufletul este «naturaliter religiosa», adică are o funcţie religioasă: 
o funcţie pe care nu eu i-am atribuit-o sau introdus-o, ci care s-a produs de la sine, fără a 
fi impusă prin opinii sau sugestii, oricare ar fi ele.'' ^ 

Vreau să adaug o precizare în consonanţă cu ideile dezvoltate în capitolele precedente ale 
cărţii: vorbind despre relaţia Sufletului cu planul divin, lung are în vedere nu numai 
figura christică, ci şi figuri necreştine şi chiar figurile demonice care pot genera 
experienţe psihice puternice şi convertiri. Este însă important să reţinem că aceste figuri 
interioare determinate nu exprimă în întregime arhetipul imaginii divine care este 
nedeterminat. De aceea lung recurge la termenul de Sine pentru a numi acest arhetip: 
„Şinele nu trimite nici către Christos, nici către Buddha, ci către totalitatea 
reprezentărilor corespunzătoare, şi fiecare din aceste reprezentări este un simbol al 
Sinelui" ^ chiar dacă Christos rămâne cel mai diferenţiat şi mai dezvoltat simbol al 
Sinelui. Totuşi, în legătură cu acest simbol, lung atrage atenţia asupra unui paradox: 
conţinutul şi volumul mărturiilor corespunzătoare fenomenologiei christice a Sinelui 
rămâne impresionant, deşi incomplet, pentru că Şinele este un compus al contrariilor, 
binele şi răul, lumina şi întunericul, afirmaţia şi negaţia, teza şi antiteza şi topirea tuturor 
acestora într-o trăire intensă şi contradictorie care constituie baza experienţei totalităţii şi 
a accesului interior la esenţa divinităţii. 

Este greu, aproape insuportabil, să topeşti în fiinţa interioară contrariile, să admiţi că ai o 
„Umbră" şi să ajungi să vezi cum ai proiectat-o asupra oricui altcuiva din exterior pentru 


a evita recunoaşterea şi acceptarea ei, să faci faţă ideii că dominantele Umbrei personale 
sunt conectate şi greu de discriminat de conţinuturile arhetipale ale inconştientului 
colectiv, respectiv, că un demon personal conştientizat poate să-l ia cu sine pe însuşi 
diavolul. Iată un lucru înspăimântător pe care Jung l-a înţeles în mod direct şi pe care l-a 
constatat în multe dintre cazurile pe care le-a analizat. învierea unui arhetip este nu doar 
incomodă, ci provoacă cele mai mari spaime - spaima de a înnebuni, repulsia faţă de 
formele îngrozitoare şi teribile ale conţinuturilor asociate Umbrei. Jung ştia prea bine, 
începem să înţelegem - în grade foarte diferite - şi noi, după ce ne familiarizăm cu 
parcursul absolut special pe care ni-1 prezintă Cartea Roşie şi cu ideea că o altă atitudine 
faţă de problema răului este inevitabilă, pentru că, dacă în plan conştient unitatea bine- 
rău este inacceptabilă, în interiorul Sinelui ele fiinţează în unitate şi aceasta este, după 
Jung, o necesitate practică a vieţii: „In natură, contrariile se caută reciproc... şi aşa se 
petrece şi în inconştient, mai ales în arhetipul unităţii, în Sine. In interiorul acestuia, ca şi 
în divinitate, contrariile simt anulate.'' — 

Topirea contrariilor, respectiv „totalitatea" ca scop al propriului Suflet şi al evoluţiei pe 
care el îl imprimă vieţii omului reprezintă nucleul asupra căruia s-a concentrat Jung în 
cea mai mare parte a activităţii sale. El a înţeles că în fazele profund contradictorii pentru 
conştiinţa omului, inconştientul acţionează compensatoriu prin simbolurile onirice sau 
prin impresii vizuale apărute spontan în stare de veghe. Desigur, ne-am aştepta ca 
vorbind despre un scop al evoluţiei Sufletului uman, acesta să fie realizat în fiecare 
existenţă individuală. Totuşi, lucrurile nu se întâmplă aşa întotdeauna şi în fiecare caz în 
parte. Se pare că, cel mai adesea, procesul sufletesc se desfăşoară în întregime în 
inconştient. Aşa stau lucrurile îndeosebi atunci când omul nu se raportează critic la 
premisele propriei lui gândiri, la condiţionările familiale, culturale, religioase, la propriile 
lui prejudecăţi, atunci când omul nu poate şi nici nu vrea să se ridice deasupra setului de 
precondiţii moştenite cultural şi nici nu este interesat să le pună în cauză. Absenţa 
judecăţii critice nu creează nici un fel de conflicte şi nici provocarea de a conştientiza 
evoluţia procesului sufletesc. In aceste condiţii, inconştientul nu este stimulat să elibereze 
nici un fel de compensări. Dar în caz contrar, el este foarte activ şi oferă numeroase 
indicii asupra existenţei scopului evoluţiei sufleteşti. Cum anume? Cel mai adesea prin 
vise. De aceea Jung s-a dedicat înţelegerii viselor şi a cuprins foarte mult material oniric 
în opera lui ştiinţifică, acesta alcătuind corpusul pornind de la care se fundamentează 
conceptele psihologiei analitice. 

O să mă refer în această parte a monografiei la vise, încercând să deduc anumite 
coordonate ale metodei de interpretare pe care a rafinat-o Jung. Mă bazez, pe lângă 
textele din Operă care se referă la fenomenul visului, pe conferinţele susţinute în Anglia 


între 1928 şi 1930 (adică spre finalul perioadei în care el s-a dedicat parcursului descris în 

Cartea Roşie) şi pe seminariile desfăşurate la Zurich între anii 1936 şi 1941. In toate aceste 
discuţii Jung pune în evidenţă cum scopul evoluţiei sufleteşti - deşi pare haotic la 
începutul analizei - se lămureşte din ce în ce mai bine prin amplificările tot mai desluşite, 
răspicate şi cuprinzătoare pe care le produc procesele inconştiente. Fenomenologic 
vorbind, visele sunt imagini structurate într-un anumit fel, gravitând în jurul Sinelui, 
revenind ciclic, prin anumite motive şi teme, într-o mişcare ordonată şi centrată cu scop 
metamorfic. 

Atunci când omul pierde ataşamentul faţă de grila axiologică dominantă până la un 
anumit moment în viaţa lui (indiferent că vorbim despre valori religioase, profesionale, 
familiale şi relaţionale, personale), apar vise care constelează Şinele şi refac simboluri ale 
individuaţiei. Când valorile cuiva se prăbuşesc, arhetipurile inconştientului colectiv apar 
în vise sau în viziuni - asta este forma lor principală de a ieşi la suprafaţă - pentru a 
furniza noi repere celui care se metamorfozează. Este adevărat, uneori arhetipurile au 
caracter numinos şi posedant, generând un fenomen de identificare a protagoniştilor cu 
conţinuturile lor (cazurile „profeţilor''), ceea ce poate avea efecte contradictorii: pe unii îi 
poate conduce la nebunie, altora le poate aduce vindecarea. Exemplul de vindecare al lui 
Jung este cât se poate de concludent, nu doar din punctul de vedere al unei izbânzi 
personale, ci şi din perspectiva fundamentării unei metode care să-i poată ajuta pe 
oameni, atunci când spiritul antimimetic şi metamorfic se insinuează în ei şi cad pradă 
fascinaţiei inconştientului. 

Ceea ce pare să spună Jung foarte clar este că din neliniştile inconştientului seducător se 
va detaşa, inevitabil, arhetipul Umbrei, iar pentru întâlnirea cu Umbra este nevoie de o 
metodă cu ajutorul căreia să poată fi gestionată tulburătoarea contradicţie în care se va 
găsi omul cu sine însuşi. Metoda, în acest caz, este calea de a desluşi simbolurile onirice 
pe care le fabrică inconştientul, simboluri ale procesului de individuaţie sau ale naşterii 
Sinelui. 


IN CE CONSTA METODA? 


In primul rând, într-o eliberare de orice idei preconcepute, de orice dorinţă, voinţă şi 
finalitate conştientă, dat fiind că visul este un „eveniment natural" şi trebuie luat ca 
atare. Din păcate, spre deosebire de alte evenimente naturale explicabile în contextul 
unei teorii ştiinţifice, nu există în ceea ce priveşte visul un model care să permită abordări 
deductive sau demonstrarea prezenţei unui sens şi a unei regularităţi în producerea 

construcţia sensului se realizează prin transpoziţia unui fenomen aparţinând naturii într- 
un cod cu totul diferit, într-un limbaj psihic, în funcţie de ipoteza pe care o avem în minte 
despre sensul visului. Dincolo de această procedură, Jung sugerează şi considerarea 
sensului construit ca ipoteză pentru explicarea unui alt vis, şi tot aşa până se ajunge la 
descoperirea liantului care stă la baza producerii unei serii de vise. Este drept, aceasta 
presupune un efort considerabil şi o muncă foarte dificilă, dar Jung ne asigură că 
procedând aşa, putem descoperi un parcurs bine determinat al seriei onirice capabil să 
releve corectitudinea sensului atribuit viselor antecedente sau ajustarea lui în funcţie de 
noi elemente survenite în visele ulterioare: „Visele aparţinând unei serii sunt într-adevăr 
legate între ele într-o manieră foarte semnificativă. Această configurare permite deci 
reperarea unui nucleu central pornind de la segmente în permanenţă reînnoite; a se baza 
pe acest nucleu semnificant permite descoperirea cheii de interpretare a fiecărui vis al 

senei. — 

Deşi este un fenomen care aparţine naturii, visul nu poate fi explicat în manieră cauzală, 
complexitatea şi condiţiile extrem de variate impun mai degrabă uzajul conceptului de 
condiţionalism (cauza generează o multitudine de efecte) pentru decodificarea sa. Jung 
vorbeşte despre „utilitatea inconştientă a procesului oniric'', în sensul unor automatisme 
funcţionale care au, indiscutabil, un temei situat dincolo de conştiinţă. Voi prezenta, în 
continuare, punctul de vedere al lui Jung despre semnificaţiile probabile ale visului, în 
funcţie de posibilităţile pe care le-a degajat în practica lui analitică: 

Visul este o reacţie - restitutivă sau compensatorie - inconştientă faţă de o situaţie 
conştientă, faţă de impresii şi evenimente semnificative pentru cel care visează. 

Visul este o reacţie spontană - de revoltă - a inconştientului faţă de o stare de o stare a 
conştiinţei visătorului. 

Visul exprimă tendinţa inconştientului de a regla, de a transforma - uneori în mod 
radical - atitudinea conştientului. Evident, acest lucru se întâmplă atunci când 
conştientul şi inconştientul se opun, sunt contradictorii. Cel care câştigă este 
inconştientul, de aceea Jung considera că interpretarea viselor din această categorie este 
extrem de importantă. 

Visul exprimă vocea inconştientului, pur şi simplu, fără niciun raport cu situaţia 
conştientă, cu viaţa visătorului. Aceste vise „mari", după cum le spune Jung, au un imens 
„potenţial de activitate şi de semnificaţie", ele sunt un rezervor viu de inspiraţie, dar, ne 
avertizează Jung, şi un semn al dezechilibrului mental, al unei puternice nevroze. 

Jung arată şi condiţiile producerii acestor semnificaţii asociate viselor. Dincolo de cele 

sompifirp si fiyirp ^^nprrpnfii rnrnorpilp, dnrprp, 7p-nmnfp_ rpp-im tprmir dpypiprppîhil pfr 1 Ipî 



care îşi raportează şi profanii majoritatea viselor, dincolo de posibilitatea - atât de 
uimitoare şi de necontestat pentru majoritatea visătorilor - a inconştientului de a devansa 
evenimente şi de a-1 anunţa pe visător anumite secrete cu impact fie asupra lui, fie 
asupra celor din apropiere, ar trebui să ne reţină atenţia condiţiile mai complicate care 
organizează viaţa noastră onirică. Printre acestea, Jung enumeră evenimentele istorice 
care se insinuează în lumea visătorului (nume, date istorice, evenimente ale trecutului 
îndepărtat), explicabile prin jocul unor motive arhetipale, prin apariţia unor fapte, 
impresii, gânduri pierdute din viaţa conştientă, dar care revin noaptea, atunci când 
Sufletul se trezeşte, exact aşa cum s-au întâmplat (criptomnezie). Şi mai importante sunt 
însă motivele ce descriu evoluţia psihică a visătorului, eventuala conversiune şi 
conturarea unei noi personalităţi, a unui nou centru psihic, imposibil de prevăzut la 
momentul producerii visului. Aceste vise „grave"', spune Jung, rămân definitiv înscrise în 
memoria visătorului, de cele mai multe ori ele având o semnificaţie generală, pregătindu- 
1 pe visător pentru un „rol colectiv". 

Inconştientul aparţine naturii, spune Jung în mai multe reprize, şi modul în care 
organizează visele vădeşte funcţia lui naturală de reglare, caracterul său funcţional, 
misiunea lui de îndreptare a omului spre un scop. Natura, se pare, face tot ceea ce-i stă în 
puteri pentru a îndruma visătorul în anumite situaţii, pentru a-1 determina să iasă din 
strâmtul cerc al unui comportament inadecvat, al unor complexe, al unor tendinţe de 
sărăcire a propriei vieţi. Ca analist, Jung a avut în permanenţă în vedere surprinderea 
acelei scântei trimise de natura însăşi spre omul social, iar pentru aceasta el a procedat 
„concentric", solicitând pacienţilor să facă asociaţii - dar nu în mod liber, ci în legătură cu 
elemente din vis - după o metodă pe care o numeşte „amplificare" (amplificatio): 
„Această metodă consistă în pornirea de la principiul, foarte simplu, că nu ştiu nimic 
despre vis, că nu-i cunosc semnificaţia şi că nu-mi fac nicio părere preconcepută asupra 
manierei în care imaginea onirică îşi aşterne patul în spiritul omului. Mă mulţumesc să 
amplific o imagine deja existentă până o voi pune în evidenţă. Atunci când visul se 
compune din mai multe elemente, metoda amplificării trebuie să se aplice fiecăruia 
dintre acestea... Această metodă are ca obiect determinarea sensului real al visului." ^ 

Mai puţin pare să conteze pentru Jung semnificaţia subiectivă a visului prin amplificare 
personală, decât natura colectivă a imaginilor onirice. Pentru descifrarea unei imagini 
colective insinuate în procesul oniric individual, Jung recomandă exploatarea la 
maximum a figurilor de limbaj şi a simbolurilor spre care acestea trimit, elemente pe baza 
cărora se poate desluşi înţelesul general al visului. Dar, evident, este necesar ca 
interpretul visului să aibă o competenţă simbolică şi o cunoaştere mitologică foarte 
consistente pentru a pătrunde în „magazinul de aprovizionare a spiritului uman" şi în 


caracteristicile specifice grupurilor umane şi popoarelor. 

Visul ar trebui considerat, mai spune Jung, din perspectiva structurii lui dramatice, adică, 
prin identificarea elementelor sale fundamentale: situaţia (personaje, loc, timp), expoziţia 
(desluşirea problemei), naraţiunea, concluzia (în ce sens acţiunea visului este o 
manifestare compensatorie). Sensul, ideea sau intenţia subiacentă visului se construiesc 
prin descifrarea structurii lui. 

Jung dedică prezentării metodei de analiză a viselor câteva pagini, urmate de exemple de 
interpretare în lucrarea Psihologie şi alchimie, dar cred sincer că această prezentare este 
insuficientă pentru înţelegerea mecanismului decodificării fenomenului natural al 
visului. De aceea mă voi referi în cele ce urmează la o lucrare foarte specială, un 
document de cultură orală care a fost transcris ulterior pentru a fi pus la dispoziţia 
publicului. Este vorba, după cum am precizat deja, de seminarul desfăşurat în Anglia în 
perioada 7 noiembrie 1928 -15 iunie 1930. Pe parcursul a 51 de conferinţe şi dezbateri, 
Jung le oferă participanţilor un învăţământ concret, bogat şi subtil, de o foarte mare 
densitate despre viaţa inconştientului, despre vocea Sufletului care grăieşte în timpul 
nopţii. „Un învăţământ totalmente actual", după cum scrie Jean-Pierre Cahen în prefaţa 
la ediţia franceză a lucrării L'analyse des reves . 

Dacă vrem să înţelegem virtuţile reale ale unui model de cultură orală sau de cunoaştere 
care se face în faţa şi cu intervenţia participanţilor, dacă vrem să vedem un model de 
cercetare transdisciplinară in actu, cred că lucrarea în două volume care adună peste 1000 
de pagini este ideală. Pe lângă impresionantele cunoştinţe de istorie, religie, mitologie, 
filosof ie, medicină şi psihologie, Jung impresionează prin prezenţa lui de spirit, prin 
calitatea analizelor asupra unei materii în esenţă iraţionale, de fapt prin evidenţierea unei 
logici a iraţionalului universal şi colectiv al inconştientului ce se face cunoscut prin vis. 
Faptul că Jung pare „un om adevărat prin raport cu el însuşi şi cu vocaţia sa" (William 
McGuire, prefaţa la ediţia engleză a lucrării Dream analysis) nu dovedeşte decât că 
perioada în care s-a retras din lume şi s-a dedicat imaginilor interioare (anii dedicaţi 
Cărţii Roşii) a avut sens, şi nu doar un sens personal - de recuperare, de evoluţie - ci şi un 
sens social şi cultural foarte vast. Jung a revenit în lume sigur de el, destins, temerar, plin 
de umor, eliberat de aparenţele false ale diplomaţiei, de respectul faţă de instituţii, în 
sensul cel mai bun. Modul în care îşi prezintă subiectele, felul în care răspunde 
întrebărilor interlocutorilor, maniera de a dirija conversaţia pentru a-i conduce pe 
participanţii la seminar spre construcţia sensului chestiunilor în discuţie indică o 
personalitate puternică, un om autentic, scăpat de prejudecăţi şi de rigorile unor cadre 
sociale determinate, un om care a înţeles profund, prin propria experienţă, cum trebuie 
parcurs drumul inconştientului. Iată ceea ce face ca formarea în care ne cuprinde. 


împreună cu participanţii la seminar, să fie cât se poate de actuală! 

Detaliile metodei sale de a pătrunde în inconştient şi de a înţelege sensul mesajelor pe 
care natura noastră interioară le fabrică mi se par foarte importante dacă vrem să 
înţelegem esenţa transformărilor puse la cale chiar de fiinţa noastră interioară. De aceea, 
descoperirea acestei minunate cărţi - de înţelepciune - apărută în Anglia în 1984 şi la 
foarte scurtă vreme în Germania, dar numai în 2005 în Franţa, mă obligă să reconstruiesc 
figura doctorului Jung şi prin imaginea magului care transmite din cunoaşterea tainelor 
pe care a dobândit-o prin parcursul interior asumat. Visele noastre, ne spune Jung, nu 
trişează niciodată şi sunt total independente de viaţa conştientă, totuşi, ele ghidează 
conştiinţa în rezolvarea unei probleme, în găsirea unei soluţii în situaţie de criză. 

Pedagogia visului, aşa cum ne-o propune Jung, este un proces de formare, de asimilare a 
unor sensuri venite din lumea eternă a inconştientului, de ridicare la lumina conştiinţei a 
acestora şi de metabolizare a lor, de transformare a lor în părţi din noi înşine. Ce face ca 
acest mecanism să funcţioneze? Tocmai emoţia puternică asociată conţinuturilor onirice: 
visătorul nu are cum să fie indiferent faţă de visele sale, mai ales atunci când acestea sunt 
teribile (în sens pozitiv sau în sens negativ). Ii este greu visătorului să accepte că în el 
însuşi se găseşte germenele a tot ceea ce visează, că „natura noastră se întinde de la zei 
până la infern'" — şi că în această imensitate trebuie să caute, să se roage, să găsească un 
ghid, acela care îi oferă o idee despre punctul de plecare şi de sosire a drumului pe care s- 
a angajat sau pe care a fost forţat de natura lui să se înscrie: „Cea mai mare parte a 
oamenilor n-o ştiu. Ei se văd, fie prea mici, fie prea mari, mai ales atunci când încep să 
asimileze imaginile inconştientului." — 

Am în faţă un repertoriu de vise din care selectez nişte exemple pentru a evidenţia un 
intens activism al inconştientului. Iată, bunăoară, o poveste onirică pe care o consider 
foarte semnificativă: 

Visez. Ştiu că visez şi mă preocupă interpretarea visului meu. Cred că acesta este motivul pentru 
care mi-a apărut în mod repetat următoarea imagine: sunt într-o canoe, la capătul din faţă, 
privesc înainte, pe suprafaţa apei. In spatele acestei ambarcaţiuni sunt tot eu, dar mult mai mică, 
de dimensiunile unui copil. Eu, cea care priveşte apa, stau cu spatele spre eu, cea mică, dar şi 
copilul cu chipul meu priveşte înainte, în direcţia în care se deplasează ambarcaţiunea. La mijloc, 
între noi este un bărbat. El vâsleşte, el duce canoea cu viteză înainte. Ştiu că este lisus Christos. 
Mă întreb dacă e bine să mă las purtată de energia lui, mi-e teamă să nu fie semn rău, mă întreb 
dacă visul nu-mi vesteşte cumva moartea. Sunt speriată. Apoi chipul lui lisus Christos se 
schimbă, e diavolul. încerc să înţeleg schimbarea, o pun pe seama faptului că îmi era teamă să mă 
las purtată, că altcineva vâsleşte... Nu pot comunica cu bărbatul acesta, nu desluşesc nimic pe 




chipul Lui, ştiu doar că aparţine unei alte lumi, e o făptură dintr-o altă ordine a existenţei. Nu 
trădează nici un fel de emoţie, este complet inexpresiv. Visul acesta face parte dintr-o serie la 
care voi mai reveni cu exemple, un vis pe care-1 consider foarte important. lisus şi 
diavolul (Umbra) reprezintă aici dubla ipostază a Sufletului, energia sufletească 
ambivalenţă implicată în pocesul individuării, iar cele două ipostaze ale visătoarei 
exprimă, prima, Eul conştient, iar cea de-a doua. Şinele, copilul divin. Arhetipul Sinelui 
pare complet în această apariţie, are chipul Eului conştient pentru că Eul este singura 
componentă a Sinelui cognoscibilă, dar e copilul rezultat din coniunctio oppositorum, din 
căsătoria conştientului cu inconştientul, reprezentat în acest caz de un arhetip divin 
complet. Natura divină şi nemuritoare a tatălui se transmite şi copilului, de aceea are 
Şinele caracter divin şi nemuritor. Eaptul că este vorba de o căsătorie între formaţiunile 
psihice rezultă din funcţiunile diferite asumate de fiecare în parte şi de completarea lor 
reciprocă: figura divină aduce în acest mariaj energia ei imensă, iar Eul conştient stă la 
cârmă, decide direcţia în care va merge canoea purtată de vigoarea Sufletului. 

In urmă cu 4 ani, visătoarea a făcut un alt vis care anunţa procesul profund al 
transformării. II evoc pentru că are, indiscutabil, legătură cu visul pe care l-am prezentat: 

Sunt într-o canoe. Vâslesc cu putere în sensul invers al curgerii apei unui râu. Ştiu că trebuie să 
ajung la izvor. Stau în picioare în micuţa barcă şi efortul pe care-l fac este enorm. în timp ce mă 
lupt cu forţa apei, văd în apă corpuri de femei, purtate de cursul apei spre mare. Mă gândesc că 
femeile sunt nişte Ondine, văd că toate sunt moarte. Pletele lor se ridică la suprafaţa apei şi sunt 
orientate spre izvor, în timp ce corpurile sunt duse cu picioarele înainte spre mare. Doar sensul 
drumului meu este altul şi încerc din răsputeri să trec printre atâtea cadavre şi să-mi feresc vâsla 
de vegetaţia care creşte din apă. Tot ceea ce văd mă umple de o imensă tristeţe, dar ştiu că sunt 
animată de o forţă spre viaţă. Spre izvorul vieţii. Spre adevărata viaţă. Visul acesta a fost atât de 
puternic, încât visătoarea nu-1 va uita niciodată. Este visul unui început. începutul 
transformării. Eigurile interioare ale Sufletului nu sunt diferenţiate ca în visul prezentat 
mai înainte, dar este anunţat procesul individuării. 

Nu pot să nu mă gândesc la imaginea unei arcane majore a Tarotului din Marsilia, pentru 
că mi se pare surprinzător de asemănătoare cu imaginea din acest vis. De altfel, sunt 
uimită cum descriptorii parcursului vieţii din Tarot sunt atât de lesne recognoscibili în 
simbolurile onirice. Imaginea pe care am descris-o este identică cu aceea a „Arcanei fără 
nume'', arcana transformării profunde, a revoluţiei interioare, a rupturii - uneori violente 
şi rapide - cu propriul trecut, a sfârşitului unei perioade de viaţă sau al unei iluzii, a 
distrugerii provocate de natură, adică de inconştient, sau de divinitate. Tristeţea 
sugerează starea de doliu asociată despărţirii de o situaţie, de trecut, de visătoarea de 
odinioară. Dar efortul pe care îl face ea pentru a dirija canoea în sensul invers curgerii 



apei, spre sursă, şi despărţirea de figurile trecutului, sugerează o mişcare esenţială şi 
sentimentul că face exact ceea ce trebuie. 

Jung spune că nu este întotdeauna necesar să oferim toate detaliile unui vis, să prezentăm 
contextul şi să oferim date semnificative ale istoriei de viaţă a cuiva pentru ca 
semnificaţia unui vis să fie evidentă. Uneori semnificaţia se impune, pur şi simplu, cum 
este cazul celor două exemple prezentate aici. Dar este la fel de adevărat că în cele mai 
multe situaţii nu putem fi siguri că visele au o semnificaţie simbolică sau că am 
interpretat corect semnificaţia. Totuşi, Jung îi învaţă pe analiştii care se formează sub 
îndrumarea lui că pornim în analiza viselor de la ipoteza că visul înseamnă ceva, că există 
o finalitate a procesului oniric şi ea constă în tendinţa de a ne face să asimilăm lucruri de 
care nu ne dăm seama încă. De aceea este atât de greu să dovedim validitatea 
interpretărilor pe care le construim pe marginea imaginilor onirice. 

Una dintre chestiunile esenţiale pe care vrea să le lămurească Jung este aceea legată de 
modul în care considerăm elementele unui vis pe planul obiectului sau pe acela al 
subiectului, cu alte cuvinte, dacă visul se pretează la o interpretare obiectivă (visul are 
legătură cu alte persoane sau cu situaţii exterioare visătorului) sau subiectivă (visul îl 
priveşte exclusiv pe visător, iar persoanele ce apar în imaginile onirice reprezintă 
proiecţii ale unor însuşiri sau temeri ale visătorului, caz în care ele sunt doar purtătoare 
ale unui adevăr simbolic). Personal, cred că această discriminare este cea mai dificilă 
sarcină a celui care încearcă să înţeleagă ce-i comunică visul său. 

Jung atrage atenţia asupra unei erori posibile, cu consecinţe grave asupra vieţii 
visătorului: riscul de a înţelege greşit obiectul (persoana, situaţia etc.) drept un factor 
subiectiv al visătorului, ceea ce poate izola visătorul de lumea sa exterioară, poate 
conduce la distrugerea legăturilor cu mediul social, poate destructura caracterul de 
realitate al vieţii trăite şi transformarea acesteia în iluzie. Cu alte cuvinte, trebuie să dăm 
dovadă de justeţe în raportarea noastră la natura din noi: ea spune în vis exact ceea ce are 
de spus şi în acest joc nu e loc de diplomaţie. Pentru că rezolvarea acestei chestiuni nu se 
poate decât prin analiză de caz, ceea ce J ung a făcut în timpul seminariilor la care mă 
refer, nu voi recurge la o astfel de exemplificare, scopul discursului meu este acela de a 
evoca situaţii şi figuri arhetipale care depăşesc contextele şi personajele obiective ale 
vieţii şi de a indica procese de transformare profundă, prin grila cărora ne putem înţelege 
propria evoluţie şi stadiul individuaţiei care se face în noi (cum este cazul celor două 
exemple pe care le-am prezentat deja). Mă voi referi, prin urmare, la acele simboluri care 
au o importanţă foarte generală, deşi apar întotdeauna în contexte absolut personale. 

întotdeauna am crezut că Jung, dacă are impactul cultural pe care-1 constatăm astăzi. 



acest fapt se explică nu atât prin rezultatele remarcabile pe care le-a obţinut cu pacienţii 
care l-au consultat şi pe care i-a ajutat, cât, mai ales, prin învăţătura pe care o putem 
desprinde din practica lui - cu alţii, dar mai ales cu el însuşi - în legătură cu un destin 
uman general, pe a cărui traiectorie ne-am înscris prin însăşi viaţa pe care o trăim. De 
aceea cartea mea îşi propune, înainte de toate, să-l iniţieze pe cititorul obişnuit în gnoza 
lui Jung. Cari Gustav Jung însuşi s-a gândit la acest lucru spre sfârşitul vieţii, atunci când 
a acceptat proiectul Anielei Jaffe sau când, împreună cu discipoli dintre cei mai apropiaţi, 
a acceptat, chiar în ultimul an al vieţii lui, să participe la proiectul editorial al lui John 
Freeman, cunoscut sub denumirea Omul şi simbolurile lui. Este adevărat că în perioada în 
care a fost preocupat să redacteze textele pe care le-a cuprins în operă nu l-a tentat ideea 
popularizării ştiinţei lui, dar, în ultimii ani ai vieţii, s-a gândit foarte serios la această idee, 
mai ales constatând că impactul scrierilor lui ştiinţifice a fost mult mai mare decât şi-a 
imaginat. Freeman scrie că decizia de a accepta proiectul lui, refuzat iniţial, a fost luată de 
Jung după ce s-a visat nu vorbindu-le confraţilor săi de pretutindeni, ci aflându-se într-o 
mare piaţă publică şi „adresându-se unei mulţimi care-1 asculta cu o profundă atenţie şi 
înţelegea ceea ce el spunea.'' Este foarte adevărat că discursul lui din această ultimă 
carte atinge un grad de claritate şi de seducţie cum rareori îi izbuteşte autorului unei 
opere ştiinţifice. Cred că aceste calităţi sunt, de fapt, corolarul deplinei maturităţi 
ştiinţifice, intelectuale şi personale pe care a atins-o Cari Gustav Jung. 

ORICE VIS - UN CAZ UNIC, 

ORICE SIMBOL - O VALOARE INDIVIDUALĂ 

Acest titlu exprimă esenţa filosof iei lui Jung în problema visului, iar opţiunea mea de a 
trata subiectul are la bază intenţia de a deconstrui ideea greşită că ne putem orienta în 
interpretarea viselor noastre după „manuale" care propun interpretări unice şi fixe ale 
simbolurilor onirice. Jung consideră că este stupid să credem că ghidurile prefabricate ar 
fi o soluţie pentru interpretarea simbolurilor care se trezesc la viaţă în timpul nopţilor 
noastre. Nu ar trebui să recurgem la aceste simulacre existente, este adevărat, pe piaţa de 
carte şi care le aduc bani serioşi editorilor, sperând că vom găsi acolo interpretarea directă 
şi clară a viselor. Ar fi o naivitate sau, mai rău, lene şi iresponsabilitate. Maniera în care 
inconştientul îşi exprimă funcţia compensatorie în raport cu viaţa conştientă a visătorului 
este absolut individuală. A face taxonomii sau alte tipuri de clasificări este o 
întreprindere nu doar inutilă, ci chiar dăunătoare. Este adevărat, se pot desluşi anumite 
motive ale vieţii onirice, cum ar fi căderea, zborul, apariţia animalelor înfricoşătoare, a 
fiinţelor ameninţătoare, a călătoriei, a goliciunii persoanei în public, a apei adânci şi 


înfricoşătoare, a şarpelui etc., dar ele nu reprezintă un cod comprehensibil prin el însuşi, 
ci trebuie descifrate numai şi numai în contextul visului, numai şi numai prin raportare la 
existenţa visătorului şi la situaţia lui într-un anumit moment al vieţii, numai şi numai 
prin corelarea cu năzuinţele lui şi, să nu uităm, prin fluxul de asociaţii, prin amplificările 
pe care visătorul le produce pe marginea elementelor din structura visului. 

Enigma psihicului nostru nu are limite, spune Jung, de aceea este atât de greu să-l 
înţelegem, dar ceea ce putem face, în revanşă, este să descriem, atât cât este cu putinţă, 
funcţionarea lui. Consacrându-se acestui ţel, Jung a atras atenţia, în diferite reprize, 
asupra faptului că psihicul omului este departe de a fi un fenomen unificat, ci, 
dimpotrivă, are cel mai adesea aspectul unei formaţiuni fragmentate. Este ca şi cum în 
om funcţionează două tipuri de gândire, una conştientă, iar cealaltă - secundă, după cum 
o numeşte Jung - inconştientă. Această realitate a psihicului conduce la resimţirea unei 
dualităţi în interiorul fiinţei foarte greu de suportat, care nu este un simptom patologic, ci 
un fapt normal al condiţiei umane. Jung nu crede că soluţia generală este aceea de a 
învăţa să ne dominăm emoţiile, deoarece această strategie, dezirabilă până la un anumit 
punct, poate fi contestabilă în ansamblu din cauză că sărăceşte viaţa de o serie de 
experienţe variate, absolut necesare evoluţiei individului şi îl îndepărtează de facultatea 
de simbolizare specific umană şi esenţială în construirea treptată a umanităţii fiinţei: 

„Din această perspectivă trebuie să examinăm importanţa viselor, a acestor fantezii 
imateriale, insesizabile, înşelătoare, vagi, nesigure, pe care le produce inconştientul 
nostru.'" ^ cu atât mai mult, aş adăuga, cu cât ele joacă un rol important în cotidianul 
actorilor umani şi le influenţează reacţiile, relaţiile şi deciziile, cu atât mai mult cu cât ele 
au legătură nu numai cu trecutul visătorului, ci şi cu viitorul acestuia. 


Adeseori Jung s-a referit la adăpostirea în lăcaşul inconştientului a unui sâmbure al 




viitorului ce determină apariţia unei noi atitudini a visătorului. In vis sălăşluiesc 
rădăcinile invizibile ale gândurilor, valorilor şi acţiunilor visătorului, a stării lui de 
echilibru, de aceea este atât de importantă desluşirea lor: „Euncţia generală a viselor o 
reprezintă încercarea de a restabili echilibrul nostru psihologic cu ajutorul unui material 
oniric care, într-o manieră subtilă, reconstituie echilibrul total al psihismului nostru 
întreg. Asta numesc eu fimcţia complementară (sau compensatorie) a viselor în 
constituţia noastră psihică. Asta explică de ce aceia care sunt lipsiţi de realism sau care au 
o opinie foarte bună despre ei înşişi, sau care-şi fac proiecte grandioase fără raport cu 
capacităţile lor reale, visează că zboară sau că se prăbuşesc. Visul compensează 
deficienţele personalităţii lor şi în acelaşi timp îi avertizează de pericolul demersului lor. 
Dacă nu se ţine cont de avertismente se pot produce veritabile accidente". 


Pertinenta inferării acestei funcţii complementare a visului este dovedită prin recursul la 


istoricul unor pacienţi, prin argumentarea faptului că multe evenimente care survin în 
viaţa noastră au o foarte lungă istorie inconştientă. Mi se pare demn de tot interesul un 
element asupra căruia insistă Jung: uneori intenţia inconştientului care se exprimă prin 
vis este binevoitoare faţă de visător, alteori însă este răuvoitoare. De aceea nu sunt 
permise interpretări superficiale sau naive ale viselor: „Ele se nasc într-un spirit care nu 
este în întregime uman, ci seamănă mai degrabă unui murmur al naturii, spiritul unei 
frumoase şi generoase, dar de asemenea crude zeiţe."' 

Pentru desluşirea acestei voci misterioase Jung s-a dedicat studiului mitologiei, al 
gnosticilor şi al lumilor fabuloase străvechi şi a formulat un principiu esenţial al 
interpretării viselor: „învăţaţi cât mai multe lucruri posibile despre simbolism. Apoi 
uitaţi tot ceea ce aţi învăţat când analizaţi un vis." ^ „Individul este singura realitate" — 

, mai spune Jung pentru a lămuri principiul analizei viselor, dar adaugă şi faptul că 
simbolurile culturale sunt importante pentru a plasa interpretarea visului într-o 
perspectivă adecvată, ceea ce presupune înţelegerea omului prezentului prin raportare la 
cel de odinioară. 

Cu mare atenţie ar trebui tratate visele recurente, pentru că ele vin să compenseze o 
atitudine defectuoasă faţă de propria viaţă sau indică prezenţa unei traume care 
afectează în profunzime visătorul, ori anticipează un eveniment sau o schimbare de 
atitudine. Insă indiferent că vorbim despre vise repetitive sau de vise încadrate în 
anumite serii onirice, Jung se arată contrariat de modul lacunar în care natura se exprimă 
în universul oniric al omului sau de felul în care evită deznodământul, fapt pe care el îl 
pune pe seama estompării conţinutului subliminal al psihicului la trezirea conştiinţei şi al 
păstrării lui la un nivel energetic foarte scăzut. Ieşirea acestei informaţii din zona 
subliminală se poate realiza printr-un eveniment sau lucru care adaugă o tensiune 
conţinuturilor onirice, apropiindu-le astfel de zona conştiinţei. Un astfel de „lucru" poate 
fi un arhetip, ceva ce depăşeşte cadrul de viaţă şi experienţa visătorului, un motiv sau o 
reprezentare colectivă care respectă o anumită schemă, în ciuda variaţiilor de conţinut 
specifice unei apariţii individuale. 

Dau în continuare un exemplu de vis recurent care se încadrează foarte bine într-o astfel 
de manifestare onirică a arhetipurilor şi pe care îl consider foarte important şi neobişnuit, 
cu atât mai mult cu cât s-a repetat o perioadă de timp relativ lungă în copilăria visătoarei 
la al cărei repertoriu de vise am acces: 

Sunt în casa copilăriei mele, la parterul acesteia. Aştept. La un moment dat, scările de lemn ale 
casei încep să trosnească. Uşa podului se deschide şi de acolo ies, pe rând, nişte creaturi milenare. 
Poartă măşti. Aceste chipuri coboară, unul după altul, respectând o ordine, şi pe măsură ce se 



apropie de încăperea în care eu stau pe pai, incapabilă să fug, zgomotul făcut de greutatea lor 
apăsând bătrâna scară a casei este tot mai puternic. La fel şi frica mea. Uşa încăperii în care stau 
se deschide şi măştile defilează prin faţa mea fără să mă privească, ieşind apoi din casă. 

Visătoarea consemnează că îşi amintea în timpul visului structura acestuia, ştia că a mai 
visat de multe ori exact acelaşi lucru şi că nu trebuie să-i fie frică pentru că niciodată nu i 
s-a întâmplat nimic. Şi totuşi, groaza pe care o simţea pe măsură ce măştile se apropiau 
nu se estompa deloc. Dacă mă gândesc acum la funcţia rituală a măştilor, la faptul că ele 
servesc protejării şi conservării identităţii de sine a unei entităţi, a unui personaj, a unei 
zeităţi, pot să spun că figurile arhetipale ale visului par, după descrieri, asemănătoare 
unor mandale: cercul e tema dominantă, dar se combina în anumite ipostaze şi cu 
pătrate, cu triunghiuri sau cu alte figuri geometrice mai complicate. Aceste măşti sunt 
ipostaze ale Sufletului milenar care se prezentau visătoarei, conservându-şi astfel 
prezenţa, indiferente total faţă de copilul care le observa. Prin fiecare mască, o fiinţă 
superioară, un spirit, se trezea la viaţă. Măştile erau făcute pentru a fi văzute, dar ele erau 
oarbe sau indiferente faţă de visătoare. Cred că acest fapt este esenţial: dacă şi-ar fi 
concentrat atenţia asupra visătoarei, probabil că aceasta ar fi putut să cadă pradă unui 
arhetip, cu toate consecinţele dezastruoase ce pot decurge de aici pentru viaţa şi 
sănătatea cuiva. Frica paralizantă a visătoarei faţă de coborârea chipurilor milenare de 
sus, din cer, are legătură cu resimţirea instinctivă a unui pericol. Acest vis a însemnat şi 
prima lecţie a visătoarei în legătură cu ceea ce Jung numeşte „lumea lui Dumnezeu" şi cu 
primejdiile ei. Este un vis cu caracter foarte special şi cu o natură filisofică pregnantă, 
vorbind despre caracterul etern al figurilor spiritului şi al inconştientului colectiv, despre 
moarte şi renaştere (mai ales prin aspectul repetitiv). Nicio legătură nu se poate stabili 
între acest vis şi o presupusă influenţă educaţională. Visul pare total independent de 
orice referire la creştinism şi la arhetipurile lui (Dumnezeu, îngeri, demoni, rai, iad etc.). 
Dar visul conţine numeroase aluzii la sensibilitatea înnăscută faţă de lumea spiritului, 
faţă de universul inconştient şi faţă de sursele dintotdeauna ale psihismului, o anticipare 
a unei relaţii mai speciale cu Sufletul, acest „oaspete străin venind de sus şi de jos", cum îl 
numeşte Jung. E un vis care confirmă ideea lui Jung că figurile Sufletului sunt înnăscute 
şi moştenite şi au legătură cu fenomenele afective asociate fiecăruia în parte. Acest vis 
aparţine domeniului viitorului şi posibilităţilor lui şi nu beneficiază de un context 
suficient pentru a explica apariţia şi repetarea lui. 

Pornind de la acest exemplu, evoc ideea lui Jung referitoare la faptul că inconştientul, 
spre deosebire de conştiinţă care este ghidată de instrumentele logicii şi de multitudinea 
cunoştinţelor, este regizat de tendinţele instinctive sau de structurile arhetipale dotate cu 
o energie şi cu o finalitate proprie, şi cu capacitatea de a face prognosticuri, fără nicio 



legătură cu viaţa sau cu intenţiile conştiente ale visătorului din momentul producerii 
visului. Jung spune că există o relaţie directă între energia arhetipurilor şi fascinaţia pe 
care ele o provoacă. Visul pe care l-am prezentat mai sus este foarte important în 
parcursul vieţii visătoarei, a urmărit-o mulţi ani şi încă o mai urmăreşte. In perioada în 
care este de presupus că a început transformarea ei, a visat din nou podul casei din 
copilărie, acela de unde coborau chipurile. De data aceasta voia să deschidă uşa pentru a 
le regăsi, avea şi cheia în mână, dar nu a avut destul curaj. Multă vreme visătoarea şi-a 
reproşat lipsa de îndrăzneală, deşi nu are motive să o facă. Deciziile din vis le ia natura 
din noi. Este doar o iluzie că deţinem controlul asupra viselor noastre. 

Intr-O noapte în care încerca să vorbească cu propriul Suflet, aşa cum făcea şi Jung, şi îl 
ruga s-o ajute să-i înţeleagă lumea şi să înţeleagă ce se întâmplă cu ea, visătoarea mea a 
avut viziunea podului casei din copilărie. Uşa lui era deschisă, dar când a vrut să se 
apropie şi să pătrundă acolo, cineva din spatele uşii a trântit-o cu putere. Zgomotul a fost 
atât de intens, încât viziunea s-a spulberat imediat. Această rezolvare a psihicului 
inconştient ilustrează ideea că regia arhetipurilor nu se substituie intenţiei conştiinţei şi 
raţiunilor acesteia, arhetipurile având propria lor iniţiativă pe care omul trebuie să o 
accepte: 

„Arhetipurile sunt dotate cu iniţiativă proprie şi cu energie specifică. 

Ele pot, de asemenea, în acelaşi timp, să furnizeze în forma simbolică ce 
le este proprie, o interpretare încărcată de sens şi să intervină într-o 
situaţie dată cu propriile lor impulsuri şi cu propriile lor gânduri. Din 
acest punct de vedere ele funcţionează ca nişte complexe. Ele vin şi 
pleacă după placul lor, şi adesea se opun intenţiilor noastre conştiente 
sau le modifică în maniera cea mai stânjenitoare.'' ^ 

Jung insistă asupra faptului că aceste forţe ce urcă din profunzimile fiinţei scapă 
controlului nostru, de aceea, ele sunt numite în diferite mitologii mana (zei, îngeri, 
demoni, spirite etc.) şi adaugă faptul că uneori aceste forţe ne sunt favorabile, alteori nu, 
uneori ele ne inspiră, alteori ne îmbolnăvesc, în orice caz, trebuie să reţinem că ele nu 
stau sub controlul voinţei omului. Chiar dacă omul modern a schimbat denumirile 
acestor forţe, nu înseamnă nicidecum că ele sunt mai puţin active sau că autonomia lor ar 
fi compromisă cumva. De aceea Jung compară viaţa cu un „câmp de bătălie" al tuturor 
constrângerilor destinului nostru, cu o înfruntare permanentă a binelui şi răului, a zilei şi 
a nopţii, a naşterii şi a morţii, a bucuriei şi a durerii. Această luptă promite o schimbare 
atunci când răul, durerea, suferinţa, nefericirea devin copleşitoare şi stimulează reflecţia 
şi, eventual, concluzia că sensul vieţii depăşeşte existenţa individuală cu împlinirile şi 
eşecurile ei. 


In interpretarea intenţiei arhetipurilor, care se exprimă prin simboluri, imaginaţia şi 
intuiţia sunt indispensabile. Jung propune distincţia dintre simboluri naturale şi 
simboluri culturale. Cele naturale sunt produse de inconştient şi se prezintă ca variaţii ale 
imaginilor arhetipale fundamentale. Cele culturale aparţin religiilor şi mitologiilor, ele 
sunt prezentate ca etern valabile şi au rezultat în urma unui proces de elaborare 
conştientă, au fost ritualizate, propuse şi acceptate ca valabile pentru anumite comunităţi. 
Aidoma oamenilor, aceste simboluri au propria lor viaţă, suportă anumite transformări, 
se golesc de sens şi chiar mor - pentru unii indivizi sau pentru o întreagă cultură -, după 
ce şi-au jucat rolul în viaţa comunităţilor umane. Dar dispărând din uzajul cultural şi din 
exerciţiul ritual, energia lor se întoarce în inconştient şi intensifică anumite tendinţe care 
nu au avut posibilitatea de a penetra planul conştiinţei şi al culturii. Tendinţele 
inconştientului astfel activate formează o Umbră care poate fi distrugătoare, mai întâi 
pentru indivizii care ies din schema culturală şi rituală a epocii lor şi apoi pentru aceia 
care trăiesc într-o lume - cum este cea modernă - în care raţiunea este ridicată la rang de 
valoare supremă şi poziţia universului sacru este ameninţată. Această dezintegrare a 
valorilor spirituale şi morale produce disperare şi disociere interioară, pierderea sensului 
vieţii şi o anomie puternică, prin faptul că lucrurile, persoanele şi evenimentele vieţii au 
fost deposedate de misterul şi numinozitatea lor: 

„Râul nu mai este locuit de spirite, arborele nu mai este principiu al vieţii unui om şi 
cavernele nu mai sunt locuite de demoni. Pietrele, plantele, animalele nu-i mai vorbesc 
omului şi omul nu li se mai adresează lor crezând că-1 pot înţelege. Contactul lui cu 
natura a fost rupt şi cu acesta a dispărut energia afectivă profundă care genera relaţiile lui 
simbolice. Simbolurile viselor noastre tind să compenseze această pierdere enormă. Ele 
ne relevă natura noastră originală, instinctele ei şi maniera sa particulară de a gândi.'' ^ 

Jung crede că destinul omului este dintotdeaima pus la cale de forţe psihice numinoase, 
de aceea şi-a consacrat viaţa, opera şi activitatea terapeutică lumii noastre interioare în 
care supravieţuiesc şi colcăie de energie creaturile iraţionale şi ceea ce astăzi suntem 
tentaţi să numim superstiţii. Cu cât conştiinţa noastră este mai eliberată de forţe 
numinoase, cu atât ele devin mai active în inconştient şi generează o disociere care, la un 
moment dat, poate deveni insuportabilă. Iată de ce Jung se ocupă de acest om interior, 
care a evoluat timp de milenii, şi încearcă să-i examineze cu mare atenţie simbolurile, 
singura modalitate prin care el se lasă cunoscut. Important este să înţelegem dacă 
simbolurile produse de omul interior (inconştientul nostru) au o trimitere personală sau 
relevă un activism al fondului arhetipal colectiv, relevant totuşi în contextul vieţii 
personale a visătorului. 


Iată un alt exemplu de vis: 


Sunt într-o caleaşca şi ţin hăţurile unui cal foarte puternic. Lângă mine este aşezat un bărbat 
necunoscut, cu plete lungi, argintii. Ştiu că este foarte bătrân, chiar dacă faţa lui pare mai degrabă 
tânără. îmi arată lucruri excepţionale şi îmi spune că cerul din apă nu e doar o metaforă. într- 
adevăr, intrăm într-un spaţiu neobişnuit, în care cerul şi apa se unesc, formează o lume unică în 
care se poate trăi: prinţul mă ia de mână pentru a-mi da curaj să intru în acea lume albastră, mă 
asigură că voi putea respira, şi într-adevăr, pătrund în apa-cer, tot mai mult, şi respir... albastru. 
Iau un peşte din această lume hibridă şi înghit o bucată din el. Are un gust foarte bun, dar un os 
îmi împunge cerul gurii. îl privesc speriată pe ghidul meu. El mă linişteşte, îmi spune că li se 
întâmplă tuturor acelora care pătrund în această lume şi mă ajută să îndepărtez osul. Lumea 
albastră în care am pătruns mi se pare minunată. 

Apariţia arhetipurilor este caracterizată de metisajul imaginii şi emoţiei care o susţine. De 
aici rezultă dinamismul arhetipului şi posibilitatea antrenării unor consecinţe în viaţa şi 
situaţia psihologică a celui care visează. Visul prezentat este deschizătorul unei serii şi el 
apare într-o perioadă în care visătoarea adresează întrebări Sufletului său şi începe să 
creadă în religia Paracletului. A făcut un vis în care se afla într-o piaţă publică şi le 
atrăgea atenţia oamenilor, strigând cât o ţineau puterile: Paracletul! Paracletul! Adeseori 
Jung le vorbeşte participanţilor la cursurile de formare în psihologie analitică despre 
peşte ca simbolizându-1 pe Christos. Cred că în cazul prezentat interpretarea 
funcţionează şi visul vorbeşte chiar despre deplasarea crezului visătoarei dinspre Christos 
înspre Paraclet. Nu-l urmaţi pe Christos, fiţi christoşU, iată îndemnul lui Jung pe care 
visătoarea pare să-l urmeze intrând în lumea acvatic-celestă a peştelui. Osul oprit în gâtul 
celei care mănâncă din corpul peştelui este doar unul dintre pericolele ce survin atunci 
când cineva îşi asumă soarta christosului şi purcede pe drumul Sinelui. 

Seria care urmează este foarte tensionată, încărcată de imagini nici pe departe atât de 
frumoase ca în visul iniţial. In ape celeste sau în ceruri acvatice trebuie să înveţi să 
supravieţuieşti, înfruntând toate pericolele care se ivesc. Revelaţia iniţială nu ajunge. Ea 
trebuie completată cu descoperirea motivului pătrunderii într-o lume altfel şi a sensului 
pe care această iniţiere o are în existenţa unui anume om: 

„Ele (arhetipurile) prind viaţă numai dacă facem efortul de a ţine cont de numinozitatea 
lor, adică de relaţia cu individul viu. Numai din acest moment începem să înţelegem că 
denumirea arhetipurilor nu e mare lucru şi că totul depinde de maniera în care sunt 
legate de voi" , spune Jung, atrăgând în continuare atenţia asupra faptului că 
inconştientul conservă constante ale spiritului uman original, pe care le resuscitează cu 
un scop important în economia vieţii unui individ, pentru a extinde câmpul conştiinţei, 
pentru a antrena transformarea profundă a personalităţii, pentru individuare. 
Inconştientul nostru produce simboluri care au sens în viata individului, chiar dacă, asa 


cum spune Jung, în mentalitatea creştină Biblia stopează calea spre inconştient, chiar 
dacă în budism fantasmele inconştientului sunt considerate inutile şi iluzorii, chiar dacă 
în raţionalism inconştientul este ignorat complet sau negat. 

Totuşi, lumea lui Dumnezeu îi vorbeşte omului în mod direct prin lucrările 
inconştientului. Asupra lor s-a aplecat Jung, pe ele a încercat să le înţeleagă, lor şi-a 
dedicat întreaga viaţă. Această muncă enormă nu este nici pe departe realizată. Totuşi, 
Jimg îşi exprimă mulţumirea legată de faptul că rezultatele activităţii pe care a iniţiat-o şi 
pe care o continuă analiştii formaţi sub îndrumarea lui directă simt foarte încurajatoare şi 
oferă o mulţime de răspunsuri omului de astăzi. 

Omul interior, jumătatea nevăzută a lumii, fizionomia umbrelor, lumea lui Dumnezeu 
sau a Sufletului există, acesta este mesajul lui Jung şi este suficient să evocăm dinamismul 
acestei lumi, realitatea ei, maniera în care ea acţionează prin entităţile sau figurile 
arhetipale pentru a-i dovedi realitatea. Adeseori Jung a atras atenţia că ignorarea 
figurilor imaginare ce zac înlăuntrul nostru le face să crească şi să devină puternice, în 
timp ce personalitatea conştientă devine din ce în ce mai slabă: „Când nu recunoaşteţi 

aceste componente, hrăniţi pur şi simplu diavoli. In limbaj medical fiecare componentă a 
psihicului reprezintă o anumită valoare energetică şi dacă declaraţi că o anumită valoare 
energetică nu există, un diavol apare în locul ei... In felul acesta non-existentul creşte şi 
devine invadator." ^Figurilor psihicului inconştient care sunt negate li se ataşează 
formaţiunea Umbrei cu întreaga ei putere malefică. Jung scrie că Umbra „formează un 
corp în inconştientul colectiv. Este dimensiunea necunoscută a lucrurilor. Totul şi orice vă 
poate atinge prin intermediul umbrei.. — 

Vechiul om, fiinţa din interior. Sufletul nostru milenar ascultă de legile eterne şi orice 
inadecvare între cerinţele acestui om arhaic şi ale omului conştient antrenează efecte în 
mediul de viaţă. Jung ne învaţă că este înţelept să ţinem cont de această realitate non- 
raţională şi să ne supunem sugestiilor omului din noi. Aşa ne dăm seama dacă suntem pe 
calea bună sau nu. Iată ce le spune Jung discipolilor săi referitor la acest lucru: „Dacă ceva 
foarte dezagreabil vine spre mine din inconştientul colectiv, voi blestema pământul 
întreg şi voi aduce cu mine o dispoziţie dintre cele mai dezagreabile. Astfel, vă voi afecta 
cu starea mea proastă şi voi mă veţi afecta la rândul vostru, după care, dezgustat, mă voi 
reîntoarce spre mine şi voi afecta inconştientul colectiv cu proasta mea dispoziţie..." 

Apoi îi sfătuieşte să observe imaginile nocturne ce survin după o astfel de situaţie, acestea 
fiind foarte grăitoare în legătură cu efectele dispoziţiei visătorului asupra inconştientului 
colectiv, pentru că, se pare, el va produce reprezentări relevante în legătură cu starea 
visătorului. 


ÎNDRĂGOSTIT DE SUFLET - 
UN MANIFEST ÎN LOC DE ÎNCHEIERE 


Ceea ce transpare evocând parcursul de viaţă al lui Cari Gustav lung este profunzimea, 
rigoarea şi vigoarea de excepţie, manifestate când analizează şi trăieşte misterul 
transformării, când se dedică cercetării acestei transformări care conduce la 
comprehensiunea vastă a procesului ce se derulează în fiinţa omului, în Sufletul şi în 
spiritul lui. Nu mi-am propus să cuprind în monografia mea filonul terapeutic al 
scrierilor lui lung. Cred că sunt destui jungieni care se dedică acestui aspect. Pe mine m-a 
interesat să familiarizez cititorul contemporan cu viziunea lui lung asupra 
inconştientului şi cu reactivitatea universului instinctual al unui om confruntat cu 
realitatea figurilor propriului Suflet. 

Visele, inconştientul în toate formele lui de manifestare, nu se lasă manipulate după cum 
am constatat. Ele vorbesc limba naturii. Mi s-a părut, de aceea, legitim să prezint 
cititorului cum regizează natura transformarea profundă a unui om - prezentând cazul 
Iimg - cum declanşează ea mecanismul individuării, al naşterii Sinelui şi ce rol îi revine 
Eului conştient în acest proces. Şinele este presentimentul individualităţii indivizibile, 
destinat să ne supravieţuiască. M-am dedicat acestei teme pentru că este, cred, cea mai 
fascinantă pentru cititorul obişnuit interesat de Cari Gustav lung. El poate afla, astfel, că 
experienţa Sinelui este experienţa imortalităţii care poate începe încă din timpul vieţii 
noastre. Este ceea ce lung vrea să ne ajute să înţelegem efectiv. 

Cum se declanşează această experienţă? Prin tehnica imaginaţiei active, o formă 
particulară de meditaţie şi de dialog cu personajele noastre interioare, cu figurile 
Sufletului nostru care fie ne atrag, fie generează cele mai mari angoase. Am putut 
constata în parcursul lui lung evocat în paginile acestei cărţi ambivalenţa afectivă a 
interacţiunilor cu aceste personaje. Am înţeles - sper - urmărind parcursul interior 
asumat de lung şi dialogul lui cu Şinele prezentat în această carte că omul conştient 
trebuie să accepte, întru binele lui, faptul că Şinele este centrul personalităţii şi lui trebuie 
să-i revină supremaţia (mana) asupra întregii fiinţe, deci şi asupra Eului. Procesul 
transformării sau al individuării presupune în mod obligatoriu acest stadiu pregătitor, 
dar nu este vorba decât de începutul eliberării de aspiraţiile şi dorinţele Eului. 

Relaţia Eului cu Şinele este chintesenţa psihologiei profunzimilor ale cărei temeiuri le 
aşază lung în Opera sa, ca urmare a parcursului interior asumat: dacă Eul se identifică cu 
Şinele el devine inflaţionist, dacă se îndepărtează de Sine riscă să se piardă în exterior din 
cauză că se va reduce la dorinţe, temeri, aşteptări şi speranţe. Când Eul nu este individuat 



el se trăieşte ca separat de Sine, dar dacă ajunge la împlinire el va fi trăit ca parte a 
Sinelui, ca existenţă în interiorul Sinelui. Această situare este începutul unei mari şi 
apreciabile modestii intelectuale, al conştientizării faptului că suntem înconjuraţi de 
mistere inaccesibile raţiunii. Tot ceea ce ne rămâne de făcut este să constatăm influenţa 
lor imensă asupra noastră atât în planul emoţiilor şi sentimentelor, cât şi în privinţa 
perspectivelor intelectuale, morale, relaţionale, cu alte cuvinte, asupra a tot ceea ce 
suntem noi, asupra întregului nostru destin. Această influenţă poate fi, aşa cum am 
indicat, fie benefică atunci când stimulează procesul creator în interiorul spiritului, fie 
distrugătoare atunci când generează prejudecăţi şi împiedică evoluţia. 

Mi-am propus ca în această carte să-l plasez pe Jung într-un dublu context biografic şi 
cultural şi să arăt că documentul iluminat Cartea Roşie este o autentică autobiografie 
spirituală. O autobiografie care rămâne creştină - după cum cred că a rezultat din 
discursul dedicat acestei chestiuni - în ciuda caracterului ei transgresiv, al similitudinilor 
cu alte tipuri de produse spirituale. Dar este vorba de un nou creştinism, al Paracletului, 
al Sfântului Duh şi de o spiritualitate postcreştină marcată de tendinţa individualizării şi 
a interiorităţii. Am ales să dau prioritate acestor aspecte care permit încadrarea lui Jung 
în categoria gnosticilor timpurilor moderne, pe de o parte, dar care, pe de altă parte, 
îngăduie înţelegerea procesului prin care au rezultat conceptele fundamentale ale Operei 
acestui mare gânditor (inconştient colectiv, Animus - Anima, Sine etc.). Cred că este 
evident pentru orice cititor că parcursul interior asumat de Jung constituie fundamentul 
edificiului religios al Operei sale, după cum am încercat să indic punând în relaţie 
Răspuns lui Iov cu fragmente şi imagini din Cartea Roşie. 

Prin Amintiri, prin autobiografia spirituală Cartea Roşie, prin formarea pe care o oferă 
tinerilor săi colegi şi colaboratori, prin desluşirea simbolurilor naturale produse de 
inconştient, Jung ne dă lecţia acceptării vocii arhaice din noi şi pe aceea a disocierii 
spiritului în care destinul uman ne-a înscris. Disocierea este dureroasă, dualitatea şi 
contradicţiile intens resimţite sunt extrem de tulburătoare, dar acceptarea acestora este 
începutul înţelepciunii. Viaţa autentică se trăieşte în ambiguitate, aceasta pare să fie 
autentica învăţătură pe care o primim de la fratele nostru mai mare, mai înţelept, mai 
experimentat, mai curajos şi, cu siguranţă, mai plin de har, omul Cari Gustav Jung. 



BIBLIOGRAFIE SELECTIVĂ 


Bair, Deirdre, Jung. O biografie, Trei, Bucureşti, 2011 

Delory-Momberger, Christine Les histoires de vie. De Vinvention de soi au projet de formation, 
Anthropos, Paris, 2000 

Dună, Raluca, Eu, Autorul, Tracus Arte, Bucureşti, 2010 

Giovetti, Paola, Mari iniţiaţi ai timpului nostru, Nemira, Bucureşti, 2009 

Filloux, Jean-Claude (coord.), Analyse d'un recit de vie, PUF, Paris, 2005 

Franz, Mărie Louise, Les reves et la mort. La Fontaine de Pierre, Paris, 2011 

Franz, Mărie Louise, L'individuation dans les contes de fee. La Fontaine de Pierre, Paris, 2000 

Franz, Mărie Louise, L'ombre et le mal dans les contes de fee, Jacqueline Renard, Paris, 2003 

Franz, Mărie Louise, L'animus et Vanima. La Fontaine de Pierre, Paris, 2004 

Franz, Mărie Louise, Ame et archetypes. La Fontaine de Pierre, 2006 

Girard, Rene, La voix meconnue du reel, Grasset & Fascuelle, Paris, 2002 

Girard, Rene, Despre cele ascunse de la întemeierea lumii, Nemira, Bucureşti, 2008 

Girard, Rene, Prăbuşirea Satanei, Nemira, 2006 

Goethe, I.W., Paust, Paralela 45, Piteşti, 2008 

Hannah, Barbara, Jung, sa vie et son oeuvre. La Fontaine de Pierre, Paris, 1989 

Hannah, Barbara, Rencontres avec l'âme. L'imagination active selon C.G. Jacqueline 
Renard, Paris, 2005 

Hesse, Hermann, Demian, RAO, Bucureşti, 2005 

Hesse, Hermann, Lupul de stepă, RAO, Bucureşti, 2003 

Hesse, Hermann, Jocul cu mărgelele de sticlă, RAO, Bucureşti, 2006 

Hilmann, James, The Dream and the Underworld, Harper & Row, New York, 1979 

Jodorovski A., Costa, M., La voie du Tarot, Albin Michel, Paris, 2004 

Jimg, Cari Gustav, Correspondance, I, II, III, IV, V, Albin Michel, 1992,1993,1994,1995,1996 
Jimg, Cari Gustav, Amintiri, vise, reflecţii, Humanitas, Bucureşti, 2008 
Jimg, Cari Gustav, Cartea Roşie, Trei, Bucureşti, 2011 



Jimg, Cari Gustav, Entretiens, La Fontaine de Pierre, 2010 

Jimg, Cari Gustav, Imaginea omului şi imaginea lui Dumnezeu, Teora, Bucureşti, 1997 

Jung, Cari Gustav, Modern Man in Search of a Soul, Kegan Paul, Londra, 1933 

Jung, Cari Gustav, Personalitate şi transfer, Teora, Bucureşti, 1996 

Jung, Cari Gustav, Psihologie şi alchimie. Opere complete, voi 12, Teora, Bucureşti, 1998 

Jimg, Cari Gustav, Tipuri psihologice, Humanitas, Bucureşti, 1997 

Jimg, Cari Gustav, Opere complete 1. Arhetipurile şi inconştientul colectiv. Trei, Bucureşti, 
2003 

Jung, Cari Gustav, Opere complete 2. Psihologia fenomenelor oculte. Trei, Bucureşti, 2004 

Jung, Cari Gustav, Opere complete 9. Aion. Contribuţii la simbolistica sinelui. Trei, Bucureşti, 
2005 

Jung, Cari Gustav, Opere complete 10. Civilizaţia în tranziţie. Trei, Bucureşti, 2005 

Jung, Cari Gustav, Opere complete 11. Psihologia religiei vestice şi estice. Trei, Bucureşti, 2010 

Jung, Cari Gustav, Opere complete 14 (1,2,3). Mysterium Coniunctionis, Trei, Bucureşti, 2006 

Jung, Cari Gustav, Opere complete 15. Despre fenomenul spiritului în artă şi ştiinţă. Trei, 
Bucureşti, 2007 

Jung, Cari Gustav, Opere complete 17. Dezvoltarea personalităţii. Trei, Bucureşti, 2006 

Jung, Cari Gustav, Cartea morţilor tibetană (prefaţă). Moldova, Iaşi, 1992 

Jung, Cari Gustav, Sur Vinterpretation des reves, Albin Michel, 1998 

Jung, Cari Gustav, L'analyse des reves (voi. 1,2), Albin Michel, 2005 

Jung, Cari Gustav (coord.), L'homme et ses symboles, Robert Lafonte, 1964 

Jung, Cari Gustav, Simboluri ale transformării (voi. 1,2), Teora, Bucureşti,1999 

Jung, Cari Gustav, Syncronicite et Paracelsica, Albin Michel, 1988 

Kristeva, Julia, Les nouvelles maladies des Vâme, Fayard, Paris, 1993 

Laine, Alex, Eaire de sa vie une histoire. Theorie et pratiques de Vhistoire de vie en format ion, 
Decclee de Brouwer, Paris, 1998 

Lejeune, Philippe, Le Pacte autobiographique, Seuil, Paris, 1975 

Maillard, Christine, Les „Sept Sermons aux Morts" de Cari Gustav Jung, Presses 
TTnivprsifpiirps dp NFpinrv, 1993 



Maître Eckhart, Sermons - Tarites, Gallimard, Paris, 1987 
Meyrink, Gustav, Golem, Nemira, Bucureşti, 2007 
Modrillat G., Prieur, J. Jesus contre Jesus, Seuil, Paris, 1999 
Novak, Peter, Dincolo de moarte, Nemira, Bucureşti, 2012 
Palmer, Michael, Freud şi Jung despre religie, IRI, Bucureşti, 1999 

Peneff, Jean, La methode biographique. De l'Ecole de Chicago â Vhistoire orale. Armând Collin, 
Paris, 1990 

Pineau, G., Pineau, M.M., Produire sa vie: autoformation et autobiographie, Albert Saint- 
Martin, Montreal, 1983 

Ricoeur, Paul, Despre interpretare. Eseu asupra lui Freud, Trei, Bucureşti, 1998 

Robin J.Y, Maumigny-Garban B., Soetard, M. (coord.). Le recit biographique. Fondements 
anthropologiques et debats epistemologiques, L'Harmattan, 2004 

Rinpoche, Sogyal, Le livre tibetain de la vie et de la mort. La Table ronde. Paris, 2003 

Senjuan, Mărie, Au fii des nuits, au fii des jours. La Fontaine de Pierre, Paris, 2009 

Stevens, Anthony, Şinele de două milioane de ani. Herald, Bucureşti, 2012 

Stevens, Anthony, Archetypes: A Natural History ofthe Seif, Routledge & Kegan Paul, 
Londra, 1982 

Underhill, Evelyn, Mistica, Biblioteca Apostrof, Cluj,1995 
Wehr, Gerhard, Doi giganţi: Jung şi Steiner, Trei, Bucureşti, 2002 
Zanone, Damien, L'autobiographie, Ellipses, 1996 


STUDII RECENTE DEDICATE LUI JUNG 
ÎN RECHERCHES GERMANIQUES, NR. 8,2011: 

Gaillard, Christian, A propos de quelques illustrations du Livre Rouge: D'lzdubar a Job 

Liard, Veronique, Au commencement netait pas le verbe. De Vimportance de l'image dans le 
Livre Rouge 

Maillard, Christine, Le Livre Rouge de Cari Gustav Jung. Document autobiographique, 
Document culturel 



Maillard, Christine, La pensee de Cari Gustav Jung et Ies courants neo-gnostiques de la premiere 
moitie du XX siecle 

Maillard, Christine, Le livre rouge de Cari Gustav Jung dans le contexte de la crise de la 
connaissance et des valeurs des annees 1910-1930 



NOTE 


1 - Amintiri, vise, reflecţii, p. 14. 

2 - Amintiri, vise, reflecţii, p. 14. 

3 - Amintiri, vise, reflecţii, p. 64. 

4 - Cartea Roşie, p. 341. 

5 - „încercări'', în Cartea Roşie. 

6 - P. 274. 

2 - „Evanghelia lui Matei", cit. în Cartea Roşie, p. 282 
S - Jung, Cartea Roşie, p. 283 
9-F. 231. 

ID - Răspuns lui Iov, p. 206. 

11 - Jung, Imaginea omului şi imaginea lui Dumnezeu, Teora, 1997, p. 306. 

12 - Cartea Roşie, p. 231. 

13 - P. 247. 

14 - P. 216. 

15 - Cartea Roşie, p. 231. 

16 - Amintiri, vise, reflecţii, p. 34. 

17 - Amintiri, vise, reflecţii, p. 40. 

18 - Amintiri, vise, reflecţii, p. 43. 

19 - Tipuri psihologice. Opere complete, voi. 6, Editura Trei, Bucureşti, 2004, p. 448. 

20 - Amintiri, vise, reflecţii, p. 21. 

21 - Cartea Roşie, p. 335. 

22 - Cartea Roşie, p. 334. 

23 - Deirdre Bair, Jung. O biografie, p. 212 

24 - Amintiri, vise, reflecţii, p. 208—209 

25 - Amintiri, vise, reflecţii, p. 208. 



26 - Cartea Roşie, p. 334—335. 

2Z - P. 234. 

28 - Cartea Roşie, p. 234. 

29 - Cartea Roşie, p. 235. 

3Q - Cartea Roşie, p. 338—339. 

31 - Cartea Roşie, p. 339. 

32 - Cartea Roşie, p. 339. 

33 - Jung, Personalitate şi transfer. Editura Teora, 1997, p. 52. 

34 - Personalitate şi transfer, p. 49. 

35 - Personalitate şi transfer, p. 53. 

36 - Personalitate şi transfer, p. 53. 

3Z - Citat de Deirdre Bair în Jung. O biografie, p. 263. 

38 - P. 384. 

39 - Deirdre Bair, Jung. O biografie, p. 381. 

40 - Amintiri, vise, reflecţii, p. 83. 

41 - Amintiri, vise, reflecţii, p. 84 

42 - Amintiri, vise, reflecţii, p. 275. 

43 - Golem, p. 116 

44 - Golem, p. 22. 

45 - Golem, p. 25 

46 - Golem, p. 105. 

47 - Personalitate şi transfer, p. 121. 

48 - P. 47. 

49 - P. 70—73. 

50 - P. 96. 

51 - P. 105—106. 

52 - Golem, p. 74. 



53 - P. 74. 


54 - P. 78—79. 

55 - P. 136. 

56 - P. 140. 

57 - P. 179. 

58 - P. 243. 

59 - P. 270. 

60 - P. 282. 

61 - P. 283. 

62 - P. 271., p. 123. 

63 -P. 271. 

64 - Despre fenomenul spiritului în artă şi ştiinţă, Opere complete, 15, p. 78. 

65 - Despre fenomenul spiritului în artă şi ştiinţă, p. 86. 

66 - Demian, p. 204. 

67 - Demian, p. 199. 

68 -P. 201. 

69 - Demian, p. 242. 

ZQ-P. 301. 

71 - P. 223. 

72 - „Răspuns lui Iov" în Imaginea omului şi imaginea lui Dumnezeu, Teora, p. 306. 

73 - Demian, p. 224. 

74 - P. 244. 

75 - P. 244. 

76 - P. 244. 

77 - P. 245—246. 

78 - Cartea Roşie, p. 350. 

79 - Demian, p. 210—211. 



SD - Lupul de stepă, p. 222—223. 

Bl - Lupul de stepă, p. 232—233. 

32 - Lupul de stepă, p. 242—243. 

33 - Lupul de stepă, p. 246. 

34 - Personalitate şi transfer, p. 75. 

35 -P. 251. 

36 - P. 243. 

37 - Amintiri, vise, reflecţii, p. 135. 

33 - Deirdre Bair, „Jung, o biografie". Editura Trei, p. 106. 
39 - Deirdre Bair, Jung. O biografie, p. 101. 

90 - Op. cit., p. 102. 

91 - Op. cit., p. 152. 

92 - Op. cit., p. 210. 

93 - Op. cit., p. 245. 

94 - Op. cit., p. 249. 

95 - Op. cit., p. 251. 

96 - Op. cit., p. 551. 

97 - Op. cit., p. 255. 

93 - Op. cit., p. 266. 

99 - Op. cit., p. 266. 

100 - Op. cit., p. 267. 

101 - Op. cit., p. 320. 

102 -P. 251. 

103 - Deirdre Bair, Jung. O biografie, p. 268. 

104 - Jung. O biografie, p. 326. 

105 - Op. cit., p. 384. 

106 - Op. cit., p. 384. 






107 - „Nu aşa cum erau ei în viaţă, ci aşa cum apăreau ei în cadrul proceselor lui 
psihologice personale'', era de părere psihologul H. Murray, citat de Deirdre Bair la p. 
384. 

108 - Op. cit., p. 318. 

109 - Deirdre Bair, Jung. O biografie, p. 276. 

110 - La voix meconnue du reel, p. 115. 

111 - Dierdre Bair, ]ung. O biografie, p. 312. 

112 - Op. cit., p. 365. 

113 - Deirdre Bair, O biografie, p. 266. 

114 - P. 293. 

115 - Op. cit., p. 294. 

116 - P. 294. 

117 - P. 294. 

118 - „încercări". Cartea Roşie, p. 353. 

119 - Deirdre Bair, Jung. O biografie, p. 387. 

120 - C.G. Jung, Amintiri, vise, reflecţii, p. 17. 

121 - Amintiri, vise, reflecţii, p. 18. 

122 - Amintiri, vise, reflecţii, p. 16. 

123 - Amintiri, vise, reflecţii, p. 21 

124 - Amintiri, vise, reflecţii, p. 18. 

125 - Amintiri, vise, reflecţii, p. 57. 

126 - P. 61. 

127 - Deirdre Bair, Jung. O biografie, p. 393. 

128 - Amintiri, vise, reflecţii, p. 64. 

129 - Amintiri, vise, reflecţii, p. 67. 

130 - Deirdre Bair, Jung. O biografie, p. 327. 

131 - Amintiri, vise, reflecţii, p. 70. 

132 - Amintiri, vise, reflecţii, p. 78—79. 








133 - Amintiri, vise, reflecţii, p. 82—83. 

134 - Amintiri, vise, reflecţii, p. 83. 

135 - Amintiri, vise reflecţii, p. 104—105. 

136 - Amintiri, vise, reflecţii, p. 114. 

137 - P. 133. 

138 - Goethe, Faust, Prima parte, „în faţa porţii''. Editura Paralela 45, 2008, p. 53. 

139 - Amintiri, vise, reflecţii, p. 275. 

140 - Amintiri, vise, reflecţii, p. 277. 

141 - Cartea Roşie, p. 260—261. 

142 - Cartea Roşie, p. 260. 

143 - Amintiri, vise, reflecţii, p. 261. 

144 - Amintiri, vise, reflecţii, p. 211. 

145 - Amintiri, vise, reflecţii, p. 212—213. 

146 - Deirdre Bair, Jung. O biografie, p. 293. 

147 - Jung, Cartea Roşie, p. 233. 

148 - Cartea Roşie, p. 247. 

149 - Cartea Roşie, p. 253. 

150 - Cartea Roşie, p. 248. 

151 - Cartea Roşie, p. 249. 

152 - Jung, Amintiri, vise, reflecţii, p. 216. 

153 - Jung, Personalitate şi transfer, p. 85. 

154 - Cartea Roşie, p. 262. 

155 - Cartea Roşie, p. 262. 

156 - Cartea Roşie, p. 263. 

157 - Cartea Roşie, p. 246. 

158 - Cartea Roşie, p. 263—264. 

159 - Cartea Roşie, p. 264. 


















16D - Cartea Roşie, p. 264. 

161 - Cartea Roşie, p. 267. 

162 -P. 521. 

163 - Jocul cu mărgelele de sticlă, p. 530. 

164 - Cartea Roşie, p. 267. 

165 - P. 267. 

166 - Personalitate şi transfer, p. 109. 

167 - Cartea Roşie, p. 269. 

168 - P. 270. 

169 - Cartea Roşie, p. 308. 

IZD - P. 315. 

171 - Cartea Roşie, p. 316. 

172 - „Tu eşti Soarele, lumina veşnică — iartă-mă, Preaputernice, că mâna mea te-a 
purtat'' (Cartea Roşie, p. 286). 

173 - Cartea Roşie, p. 327. 

174 - P. 326. 

175 - P. 328. 

176 - Cartea Roşie, p. 329. 

177 - „Eu cred şi recunosc că zeul este ceva diferit de mine", p. 330. 

178 - P. 330. 

179 - P. 330. 

180 - P. 330. 

181 - Personalitate şi transfer, p. 123. 

182 - Cartea Roşie, p. 336 

183 - P. 335. 

184 - P. 338—339. 

185 - Cartea Roşie, p. 349. 


1 _ T?ncnijnc lui Tmi -r» 919 






















IS7 - Răspuns lui Iov, p. 215. 

188 - „Răspuns lui Iov", p. 238—239, în Imaginea de sine şi imaginea lui Dumnezeu. 

189 - Răspuns la Iov, p. 245. 

19D - P. 248. 

191 - Răspuns lui Iov, p. 295. 

192 - Opere, volumul 10, Civilizaţia în tranziţie, p. 427. 

193 - Cartea Roşie, p. 354. 

194 - Amintiri, vise, reflecţii, p. 255. 

195 - Răspuns lui Iov, p. 259. 

196 - Amintiri, vise, reflecţii, p. 258. 

197 - Cari Gustav Jung, Opere complete 10, „Civilizaţia în tranziţie", p. 95. 

198 - Jung, Opere complete 10, p.l06. 

199 - La pensee de Cari Gustav Jung et Ies courants neo-gnostiques, în „Recherches 
germaniques'3 nr. 8, 2011, p. 109. 

200 - Opere complete 10, Civilizaţia în tranziţie, p. 194. 

201 - C. Maillard, „La pensee de Cari Gustav Jung et ies courants neo-gnostiques'', în 
Recherches germaniques, nr 8, p. 111. 

202 - „A propos de quelques illustrations du Livre Rouge", în Recherches germaniques, nr. 8, 

p. 88. 

203 - Cartea Roşie, p. 292—293. 

204 - Jung, Psihologia religiei vestice şi estice, p. 190. 

205 - Jung, Psihologia religiei vestice şi estice, p. 201. 

206 - Jung, Opere complete 10, „Civilizaţia în tranziţie", p. 40. 

207 - Opere complete 10, p. 54. 

208 - Jung, Opere complete 12, „Psihologie şi alchimie". Editura Teora, 1998, p. 21. 

209 - Jung, Opere complete 12, „Psihologie şi alchimie". Editura Teora, 1998, p. 21. 

210 - Jung, Opere complete 12, „Psihologie şi alchimie". Editura Teora, 1998, p. 25. 

211 - Jung, Opere complete 12, „Psihologie şi alchimie". Editura Teora, 1998, p. 30. 















212 - Jimg, Sur Vinterpretation des reves, Albin Michel, 1998, p. 13. 

213 - Jung, Sur Vinterpretation des reves, p. 16. 

214 - „Pentru că inconştientul este anterior conştiinţei'', Jung, "n Sur Vinterpretation des 
reves, p. 18. 

215 - Jung, Sur Vinterpretation des reves, 41—42. 

216 - P. 12. 

217 - Jung, Analyse des reves, Tome 1, p. 46. 

218 - Jung, Analyse des reves, Tome 1, p. 46. 

219 - Freeman, „Introducere" la L'Homme et ses symboles, Ed. Robert Laffont, 1964, p. 10. 

220 - Jung, L'homme et ses symboles, Ed. Robert Laffonte, 1984, p. 25. 

221 - Jung, L'homme et ses symboles, p. 49—50. 

222 - Jung, L'homme et ses symboles, p. 51. 

223 - P. 56. 

224 - P. 58. 

225 - Jung, L'homme et ses symboles, p. 78—79. 

226 - Jimg, L'homme et ses symboles, p. 95. 

227 - Jung, L'homme et ses symboles, p. 98. 

228 - Jung, L'analyse des reves, p. 97. 

229 - Jung, L'analyse des reves, p. 128. 

230 - Jung, L'analyse des reves, p. 133. 


